
DIN  MILA  LUI  DUMNEZEU,  ARHIEPISCOP  AL  SIBIULUI 
ŞI  MITROPOLIT  AL  ARDEALULUI,  CRIŞANEI  ŞI  MARAMUREŞULUI 

Cinului  monahal,  prea  cucernicilor  protopopi,  preoţi  şi  diaconi  şi  tu¬ 
turor  binecredincioşilor  creştini,  har,  ajutor  şi  milă  de  la  Dumnezeu,  iar  de 
la  noi  arhierească  binecuvântare. 

Cînd  profetul  Isaia  din  Vechiul  Testament,  cu  sute  de  ani  înainte  de 
Naşterea  Domnului,  a  profeţit  că  „o  Fecioară  va  lua  în  pântece  şi  va  naşte 
Fiu**,  a  mai  adăugat:  „şi-i  vor  pune  numele  Emanuil,  care  tălmăcit  înseamnă: 
Cu  noi  este  Dumnezeu**. 

Fără  îndoială,  proorocirea  că  va  fi  o  naştere  minunată,  căci  cea  care 
urma  să  nască  va  fi  o  Fecioară,  este  un  lucru  în  afara  rînduielilor  obişnuite 
şi  am  văzut  că  aşa  a  şi  fost,  după  cum  ne  relatează  sfinţii  evanghelişti.  Dar 
Isaia  mai  adăuga  ceva:  Naşterea  va  fi  minunată,  pentru  că  Cel  ce  se  va  naşte 
va  fi  Dumnezeu. 

Aşadar,  profetul  a  văzut  întruparea  Domnului  ca  om.  A  dezvăluit  iden¬ 
titatea  pruncului,  care  urma  să  vină  într-un  chip  deosebit  de  al  celorlalţi 
oameni  pe  pămînt  (Isaia  7,  14). 

Cînd  „plinirea  vremii**  realizării  acestei  profeţii  a  venit,  Naşterea  aceasta 
minunată  i  s-a  vestit,  prin  minune,  lui  Iosif,  logodnicul  Măriei  din  Nazaret. 
Un  înger  l-a  prevenit  să  nu  se  teamă  a-şi  păstra  logodnica  şi  să  nu  se  scan¬ 
dalizeze,  căci  ceea  ce  s-a  zămislit  în  ea  „este  de  la  Duhul  Sfînt**  (Matei  1, 
20).  Dar  mai  trebuia  liniştit  cineva  şi  făcut  să  înţeleagă  că  ceea  ce  se  petrece 
e  minune  dumnezeiască  şi  că  trebuie  primită  ca  de  la  Dumnezeu.  Aceasta 
era  însăşi  „Fecioara*1  Maria.  A  avut  grijă  Dumnezeu  şi  de  ea.  L-a  trimis  pe 
arhanghelul  Gavriil  şi  a  bine-vestit-o  —  acest  moment  îl  sărbătorim  la  „Buna 
Vestire"  —  că  totul  e  rînduit  de  Sus,  că  Duhul  Sfînt  se  va  pogorî  peste  ea 
şi  va  naşte,  iar  acela  „va  fi  Fiul  lui  Dumnezeu**  (Luca  1,  35). 

în  faţa  unei  asemenea  vestiri  minunate,  înţeleaptă  şi  ascultătoare  de  Dum¬ 
nezeu,  Maria  a  rostit  cuvintele:  „lata  roaba  Domnului.  Fie  mie  după  cu- 
vîntul  tău“.  •  . 

De  reţinut  este  şi  faptul  că  lui  Iosif,  în  vis,  cum  ne  spune  Sf.  evanghe¬ 
list  Matei,  i  s-a  spus'  să  pună  numele  copilului  Iisus  (Matei  1,  21),  dar  i-a 
adus  aminte  şi  de  profeţia  lui  Isaia,  unde  numele  indicat  era  Emanuil,  dar 
numele  la  Isaia  era  de  fapt  arătarea  că  pruncul  va  fi  Dumnezeu:  Emanuil, 
care  se  tîlcuieşte:  „Cu  noi  este  Dumnezeu**.  Măriei,  arhanghelul  Gavriil  i-a 
spus  acest  lucru  direct:  „va  fi  Fiul  lui  Dumnezeu4*  (Luca  1,  35 )*  deci  va  fi 
Emanuil  cel  profeţit  de  Isaia,  şi  i-a  poruncit  şi  ei,  —  acest  lucru  ni-1  destăi- 

nuieştc  Sf.  evanghelist  Luca  —  să-i  pună  numele:  Iisus  (Luca  1,  31).  Iată 
cît  de  bine  se  lămuresc  lucrurile: 

Iisus  este  Dumnezeu  cel  profeţit  de  Isaia,  că  se  va  naşte  dintr-o  Fe¬ 
cioară. 


Drept  măritori  creştini, 

într-o  lume  dintotdeauna  plină  de  nesiguranţe,  ameninţată  de  tot  felul 
de  pericole,  uncie  cauzate  de  dezlănţuiri  de  forţe  naturale,  cutremure,  inun¬ 
daţii,  altele  provocate  de  oameni,  războaie,  otrăviri  ale  apelor  şi  pădurilor; 

—  într-o  lume  în  care  apărem  ca  pe  un  pământ  străin,  avînd  noi  în¬ 
suşiri  minunate,  dar  fără  să  fi  cen.it  noi  să  venim  în  ea; 

—  într-o  lume  din  care  plecăm  prin  moarte,  pentru  totdeauna,  fără 
să  ştim  dinainte  cînd,  şi  fără  s-o  dorim; 

—  într-o  astfel  de  lume  şi  într-o  astfel  de  situaţie  fiind,  am  fi  fost 

pentru  vecii  vecilor,  cei  de  dinainte  de  noi,  noi  înşine  şi  cei  ce  vor  veni 
după  noi,  am  fi  fost  şi  am  fi  dezorientaţi,  crezîndu-ne  lucrare  a  întîmplării, 

fără  rost  şi  fără  să  ne  găsim  nouă,  lumii,  existenţei  şi  morţii,  nici  o  expli¬ 

caţie  cu  adevărat  temeinică,  valabilă.  Peste  toate  încercările,  peste  toate 
străduinţele,  peste  toate  eforturile  minţii  de  a  găsi  explicaţii  prin  ştiinţe 
şi  filozofie,  se  depune,  cum  spunea  poetul  nostru  Eminescu  „o  lopată  de 
ţărînă“.  Şi  ni  se  închid  ochii  care  voiseră  să  vadă,  urechile  care  voiseră  să 

audă,  minţile  care  voiseră  să  înţeleagă,  şi  gurile  care  voiseră  să  vorbească. 

Inimile  care  încercaseră  sentimente  nepământeşti  de  înalte:  iubire,  genero¬ 
zitate,  milă,  iertare,  sau  căzuseră  în  sentimente  neomeneşti  de  urîte:  ură, 
egoism,  acaparare  de  bunuri  prin  nedreptate,  asuprirea  celor  slabi,  crezîn- 
du-se  veşnice  pe  pămînt,  iată  că  şi  inimile  se  opresc  şi  sînt  frumos  depuse 
să  putrezească,  în  urma  şi  înaintea  lor  nemaifiind  decît  deşertăciune. 

Aşa  ar  fi,  dacă  într-o  zi  nu  s-ar  fi  împlinit  profeţia  lui  Isaia,  adică 
să  vină  pe  pămînt  Dumnezeu.  Să  vină  şi  să  ne  spună  totul  despre  toate: 

cine  sîntem,  de  ce  trăim,  cum  trebuie  să  trăim,  de  ce  murim  şi  ce  se  în- 

tîmplă  cu  noi  după  moarte. 

Cu  noi  este  Dumnezeu,  prin  urmare:  Nu  sîntem  singuri.  Acum  ştim 
ce  e  cu  noi,  ce  e  cu  lumea,  cu  stelele,  cu  florile,  cu  păsările,  cu  viaţa  şi  cu 

moartea.  Acum  ştim  şi  avem  linişte.  Şi  cu  linişte  ne  trăim  viaţa,  sub  ochiul 

lui  Dumnezeu.  în  El  ne  punem  nădejdea  în  primejdii  şi  necazuri,  cu  dra¬ 
goste  ne  îngrijim  familiile  şi  ne  creştem  copiii,  cu  credinţă  ne  rugăm  seara 
şi  dimineaţa  şi  în  orice  moment  de  necaz  sau  bucurie,  şi  în  zilele  rînduite 
mergem  la  biserică  şi  ne  întîlnim  în  sfintele  slujbe  şi  în  sfintele  Taine  cu 
Dumnezeu,  în  Care  ne  sprijinim  în  toate  şi-i  cerem  să  fie  pururea  cu  noi. 
Ne  rugăm  pentru  morţii  noştri  şi  le  cerem  sfinţilor  şi  Maicii  Domnului 
să  se  roage,  acolo  Sus,  pentru  noi.  Şi  ne  întoarcem  acasă  împăcaţi  sufle¬ 
teşte  şi  reluăm  a  doua  zi  o  săptămînă  nouă  de  muncă  şi,  viaţa  cu  sens  de 
Sus,  nu  ni  se  mai  pare  o  povară.  Iar  moartea,  cînd  ştim  că  sîntem  nemuri¬ 
tori,  nu  ni  se  mai  pare  o  catastrofă,  ci  o  întoarcere  acasă,  la  Dumnezeu, 
cînd  hotărăşte  El.  Nu  sîntem  singuri!  Sîntem  sub  o  ocrotire  şi  cu  rost 
de  Sus. 

Pentru  ca  să  ne  spună  toate  acestea,  s-a  întrupat  Fiul  lui  Dumnezeu 
pe  pămînt  şi  acest  mare,  copleşitor,  de  nemăsurat  eveniment,  îl  prăznuim 
noi  astăzi.  Ne  aducem  aminte  de  Mîntuitorul  şi  ne  reînnoim  scopul  venirii 
Lui,  şi  ne  întărim  cu  credinţa  în  învăţăturile  Lui,  şi  ne  luminăm  încă  o  dată 
căile  vieţii  împreună  cu  El. 

Să  ne  punem  cea  mai  simplă  întrebare:  Ce  s-ar  fi  întîmplat  dacă  nu 
s-ar  fi  întrupat  Fiul  lui  Dumnezeu?  Răspunsul  e  simplu:  am  fi  într-o  dez¬ 
orientare  totală,  n-am  fi  siguri  pe  nimic,  n-am  putea  recunoaşte  nici  o  lege 
morală,  căci  numai  acea  morală  obligă  cu  adevărat,  care  vine  de  Sus,  care-şi 
are  izvorul  în  Dumnezeu  şi  tot  în  El  îşi  are  judecătorul.  Numai  aşa  se 
naşte  în  om  responsabilitatea.  Altfel,  cui  ar  răspunde,  cînd  nu-1  vede  ni¬ 
meni  ce  face?  Atunci  singura  lege  logică  ar  fi  egoismul  absolut.  Dumnezeu 
însă  ne  vede  în  orice  împrejurare.  De  El  nu  ne  putem  ascunde,  pe  El  nu-1 
putem  minţi.  El,  prin  legea  adusă  de  Mîntuitorul  întrupat,  ne-a  dat  crite¬ 
riile  de  orientare  în  viaţă,  ne-a  poruncit  iubirea  şi  convieţuirea  în  comu¬ 
niune  ca  fraţii.  Fără  El  nici  viaţa  lumii,  a  societăţilor,  nici  a  oamenilor  nu 
s-ar  putea  desfăşura  corect  şi  responsabil.  Aceasta  se  poate  vedea  uşor  din 
viaţa  celor  care  nu  cred,  sau  au  o  credinţă  slabă,  sau  rătăcită,  sau  incom¬ 
pletă. 


Aceasta  s-ar  fi  întîmplat  dacă  nu  s-ar  fi  întrupat  Mîntuitorul.  De 
aceea,  ştiind  aceasta,  El  a  şi  spus:  „Fără  Mine  nu  puteţi  face  nimic"  (Ioan 
15,  5).  Cu  Dînsul,  putem  totul. 

„Toate  le  pot  întru  Hristos  Cel  ce  mă  întăreşte",  spune  Sfîntul  Pavel 
(Filipeni  4,  13).  Cu  Dînsul  înţelegem  totul:  Lumina  lui  Hristos  luminează 
pe  tot  omul  ce  vine  în  lume  (Matei  4,  16),  de  aceea  de  îndată  ce  vin  în 
lume,  noi  botezăm  copiii,  îi  introducem  în  sensul  dumnezeiesc  al  vieţii,  le 
dăm  „Lumina  cunoştinţei",  cum  spunem  în  cîntările  Sărbătorii  Naşterii. 


Iubiţi  credincioşi, 


Vă  trimit,  aşadar,  cu  prilejul  Sfintelor  Sărbători,  veste  de  mîngîiere 
şi  îmbărbătare,  de  curaj  şi  asigurare  că  întrupîndu-se  Iisus,  Cu  noi  este 
Dumnezeu.  Să-L  simţim  cu  noi,  azi  şi  în  viaţa  de  toate  zilele.  El  a  intrat  în 
condiţia  de  om,  ca  să  ne  arate  că  o  cunoaşte  şi  o  înţelege,  că  o  împărtă¬ 
şeşte  şi  că,  sub  îndrumarea  învăţăturilor  Sale,  ne  putem  trăi  viaţa,  avîndu-L 
cu  noi  pe  Dumnezeu.  Ştia  că  avem  necazuri.  Şi  El  a  avut,  ca  unul  din  noi. 
Dar  ne-a  arătat  că  prin  credinţă  putem  răspunde  cu  fapte  bune  necazu¬ 
rilor,  şi  că  Harul  Domnului  e  pururea  cu  noi.  „în  lume  necazuri  veţi  avea, 
dar  îndrăzniţi,  căci  Eu  am  biruit  lumea"  (Ioan  16,  33).  Eu  am  biruit  lumea 
şi  moartea.  Am  înviat!  Luaţi-Mă  drept  model  şi  veţi  birui  şi  voi  toată  în- 
tîmplarea  cea  rea  şi  tot  necazul.  Şi  ne  mai  îndeamnă:  „Nu  vă  temeţi!"  Şi 
ca  şi  cum  ar  vrea  să  ne  asigure  că  nu  sîntem  niciodată  singuri,  că  mereu  este 
Cineva  cu  noi,  adaugă:  „Eu  sînt  cu  voi  în  toate  zilele,  pînă  la  sfîrşitul  vea¬ 
cului"  (Matei  28,  20). 

Şi  cum  adesea  sîntem  împresuraţi  de  vrăjmaşi,  iată  că  autorii  de  cîntări 
bisericeşti,  inspiraţi  din  Sfînta  Scriptură,  ne  învaţă  să  le  atragem  atenţia 
vrăjmaşilor  că  avem  un  aliat  care  e  puternic  şi  în  care  noi  credem  cu  tărie: 

„Cu  noi  este  Dumnezeu,  înţelegeţi  neamuri  şi  vă  plecaţi,  căci  cu  noi  este 
Dumnezeu4*. 

Cu  noi  este  Emanuil,  Dumnezeu  cel  a  cărui  Naştere  o  praznuim  după 
cuviinţă  an  de  an,  şi  tot  aşa  o  facem  şi  în  anul  acesta,  după  datina  stră¬ 
bună.  Cînd  aducem  brad  verde  în  casă,  să  ştim  că  „cetina  lui  tot  verde“  sim¬ 
bolizează  pe  Cel  ce  se  naşte,  care  e  veşnic,  care  nu  se  vestejeşte.  Să  primim 
în  aceste  zile  şi  pe  colindătorii  care  ni-i  amintesc  pe  îngerii  vestitori  ai 
Naşterii. 

Sărbătoarea,  cu  tîlcurile  ei  dumnezeieşti,  cu  Teologia  ei  despre  întru¬ 
parea  Fiului  lui  Dumnezeu,  venit  să  ne  izbăvească  de  păcate  şi  să  ne  aducă 
„lumina  cunoştinţei44,  cu  toate  datinile  ei  creştineşti,  să  ne  fie  prilej  de  în¬ 
tărire  a  credinţei,  de  bucurare  a  inimilor,  de  speranţă  că  Dumnezeu  e  cu 
noi  şi  că  veghează  asupra  noastră.  Să  ne  fie  prilej  de  mîngîiere  în  necazuri, 
în  boli  şi  în  dureri,  în  nedreptăţi  şi  în  ispite.  Căci  dacă  Dumnezeu  este  cu 
noi,  cine  poate  fi  împotriva  noastră?  în  toate  să-i  cerem  ajutorul  şi  nu  va 
întârzia  să  răspundă  cererilor  noastre.  Căci  de  aceea  a  venit:  ca  lumea  viaţă 
să  aibă  şi  încă  din  belşug  să  aibă,  adică  viaţă  liniştită,  curată,  creatoare, 
fericită. 

îndrept  un  gînd  în  această  zi  către  cei  bolnavi,  către  cei  din  spitale  şi  din 
căminele  de  bătrîni,  sau  aflaţi  sub  alte  feluri  de  suferinţe.  Rog  pe  Dumne¬ 
zeu  să  se  aplece  spre  suferinţa  fiecăruia;  să  dea  fiecăruia  mîngîiere,  răbdare, 
vindecare  şi  speranţă,  să  fie  către  toţi  cu  Darul  Său  şi  cu  iubirea  Sa  de 
oameni. 


Anul  Nou  1993  să  fie  pentru  noi  toţi  un  an  mai  bun,  de  limpezire  a 
vieţii  personale  şi  publice  în  iubita  noastră  ţară,  să  fie  an  de  prosperitate 
şi  de  bună  înţelegere  între  popoare  şi  de  iubire  între  oameni. 

Să  ne  rugăm  pentru  fraţii  noştri  din  Basarabia  şi  Bucovina  şi  pentru 
înfăptuirea  din  nou  a  Dacici  Felix,  a  Daciei  fericite  restaurată  la  1600  de 
Mihai  Viteazul  şi  în  1918  de  toţi  fiii  României  dintre  hotarele  ei  fireşti. 

Să  fiţi  toţi  sănătoşi! 

La  mulţi  ani. 


Al  vostru  al  tuturor  de  tot  binele  voitor 

t  ANTONIE 

Mitropolitul  Ardealului, 

Crişanei  şi  Maramureşului 

t  ANDREI 


DIN  MILA  LUI  DUMNEZEU,  EPISCOP  AL  EPISCOPIEI  DE  ALBA  IULIA 

maal;iâ  jjjUtfftrtfifrj  ;i?rr*s3J\*  r*j  9CJ 

Cinstitului  cler,  cinului  monahal  şi  dreptmăritorilor  creştini  din  Epar¬ 
hia  de  Alba  lulia,  har  şi  bucurie  de  la  Hristos  cel  născut  în  iesle,  iar  de  la 
noi  arhiereşti  binecuvântări. 

^ol/cţ^  sa  *  Ji/T  /U 

Unde  este  regele  Iudeilor, 

Cel  ce  S-a  născut?  Căci 
am  văzut  la  Răsărit  steaua 
Lui  şi  am  venit  să  ne 

,r  închinăm  Lui u.  (Matei  2,  2) 

Iubiţi  fii  duhovniceşti  şi  fraţi  întru  Hristos, 

,i  *îpu  »  M  - xancîiw' it 

Vremurile  pe  care  le  trăim  sînt  foarte  nestatornice,  şi  pentru  mulţi  din¬ 
tre  noi  cu  lipsuri  pe  care  nu  le  mai  putem  număra.  Cea  mai  mare  sărăcie 
însă  este  cea  spirituală,  pentru  că  oricât  de  lipsit  ai  fi,  atunci  cînd  îl  ai 
pe  Dumnezeu  eşti  un  om  bogat.  Dovadă  ne  sînt  cei  trei  crai  din  Răsărit 
care  aveau  de  toate,  dar  nu  îl  aveau  pe  Hristos.  Sufletul  lor  n-a  găsit  li¬ 
nişte  şi  pace  pînă  cînd  l-au  găsit  pe  Pruncul  Mîntuitor.  în  acest  sens  se 
exprimă  şi  Vasile  Voiculescu  în  colindul  său,  comparând  sufletul  omului 
cu  ieslea  din  Betleem. 

„în  coliba-ntunecoasă 
Din  carne  şi  os  lucrată, 

A  intrat  Hristos-deodată  • . . 

Coliba  cum  L-a  primit 
S-a  făcut  cer  strălucit . . . 

Pentru  a-L  găsi  pe  Dumnezeu  îi  vom  lua  de  model  pe  crai  şi  călătorind 
ca  şi  ei  pe  acelaşi  drum,  cu  siguranţă  vă  vom  ajunge  la  ţintă.  Dacă  citim 
cu  atenţie  capitolul  II  al  Evangheliei  de  la  Matei,  vom  vedea  că  drumul 
înspre  Dumnezeu,  călătoria  înspre  Hristos,  nu-i  deloc  uşoară.  în  cale  inter¬ 
vin  fel  de  fel  de  piedici,  de  la  lume,  de  la  diavol  şi  chiar  de  la  firea  noastră 
păcătoasă.  înainte  de  a  ne  opri  asupra  celor  şapte  trepte  pe  care  le  presu¬ 
pune  drumul  ce  urcă  înspre  ieslea  din  Betleem,  ţinem  să  subliniem  că  cei 
trei  crai  şi-au  început  călătoria  cu  rîvnă,  au  urmat-o  cu  stăruinţă  şi  au  sfîr- 
şit-o  cu  dărnicie.  Nu  se  putea  altfel.  însuşi  Mîntuitorul  ne  spune  că  „împă¬ 
răţia  cerurilor  se  ia  prin  străduinţă  şi  cei  ce  se  silesc  pun  mîna  pe  ea“ 
(Matei  11,  12). 

Dacă  cei  trei  crai  n-ar  fi  pornit  la  drum  cu  rîvna  omului  ce  ştie  că 
toate  cele  pămînteşti  sînt  „gunoaie"  faţă  de  a-L  dobîndi  pe  Hristos  (Fii. 

2,  8),  de  bună  seamă  că  lacrimile  celor  de  acasă,  greutatea  drumului,  tulbu¬ 
rarea  lui  Irod  şi  a  curtenilor  săi,  i-ar  fi  făcut  să  renunţe  la  gând,  lucru  ce 
nu  s-a  întîmplat.  Călătorind  însă  pe  calea  cea  „strimtă  şi  cu  scîrbe",  nelă- 
sîndu-se  cuprinşi  de  disperare  nici  atunci  cînd  se  părea  că  şi  cerul  i-a  pă¬ 
răsit  ascunzîndu-le  steaua,  la  urmă  „au  văzut  pe  Prunc  împreună  cu  Maria, 
mama  Lui,  şi  căzînd  la  pămînt,  s-au  închinat  Lui,  şi  deschizînd  vistieriile 
lor,  I-au  adus  Lui  daruri:  aur,  tămîie  şi  smirnă"  (Matei  2,  11). 

Aşa  şi  noi  uitându-ne  la  statornicia  lor  în  credinţă,  la  îndelunga  lor 
răbdare  şi  urmându-le  pilda  vom  ajunge  la  Betleemul  cel  duhovnicesc  şi  îl 
vom  întîlni  pe  Dumnezeu.  De  fapt  prima  treaptă  a  urcuşului  înspre  Betleem 
aceasta  şi  este:  credinţa.  Sfântul  Apostol  Pavel  ne  spune  că  „fără  credinţă  nu 
este  cu  putinţă  să  fim  plăcuţi  lui  Dumnezeu,  căci  cine  se  apropie  de  Dum¬ 
nezeu  trebuie  să  creadă  că  El  este  şi  că  se  face  răsplătitor  celor  ce  îl  caută". 
(Evrei  11,  6).  In  acest  sens  şi  Petre  Ţuţea  ne  spunea  că  omul  fără  credinţă 
este  un  biet  animal  care  vine  de  nicăieri  şi  merge  nicăieri.  Vrăjmaşul  neamu¬ 
lui  şi  Bisericii  s-a  luptat  din  răsputeri  zeci  de  ani  ca  tocmai  această  cre¬ 
dinţă  vie  şi  lucrătoare  să  o  scoată  din  inimile  oamenilor,  mai  ales  dint-ale 
copiilor. 

A  doua  treaptă  pe  drumul  ce  urcă  înspre  Betleem  este  frica  de  Dumne¬ 
zeu.  în  Sfânta  Scriptură  oamenii  credincioşi  sînt  caracterizaţi  pe  scurt  şi  clar: 
oameni  cu  frică  de  Dumnezeu.  Despre  Sfântul  Simion  se  spune  că  era  „drept 
şi  temător  de  Dumnezeu"  (Luca  2,  25).  Sau,  dimpotrivă,  judecătorul  nedrept 
„de  Dumnezeu  nu  se  temea  şi  de  om  nu  se  ruşina".  (Luca  18,  2).  Este  firesc: 
omul  care  crede  în  Dumnezeu  are  frică  de  El  şi  nu  îşi  permite  să  facă  lu¬ 
cruri  rele,  ştiind  că-1  vede  peste  tot  ochiul  lui  Dumnezeu.  Ba  mai  mult, 
omul  cu  frică  de  Dumnezeu  îşi  dă  seama  că-i  păcătos,  că  a  făcut  şi  fapte  rele 
şi  că  are  nevoie  de  pocăinţă. 

Aceasta  este  a  treia  treaptă  a  urcuşului  spre  Hristos:  pocăinţa.  Sfântul  Ioan 
în  prima  epistolă  ne  spune  limpede  acest  lucru:  „Dacă  zicem  că  păcat  nu 
avem  ne  amăgim  pe  noi  înşine  şi  adevărul  nu  este  întru  noi.  Dacă  mărturi¬ 
sim  păcatele  noastre,  El  este  credincios  şi  drept,  ca  să  ne  ierte  păcatele  şi  să 
ne  curăţească  pe  noi  de  toată  nedreptatea".  (I  Ioan  1,  8 — 9).  O  pocăinţă  sin¬ 
ceră  presupune  neapărat  spovedania,  mărturisirea  păcatelor.  Cui  să  le  măr¬ 
turisim?  Celor  ce  au  primit  de  la  Hristos  puterea  de  a  dezlega,  episcopilor 
şi  preoţilor.  După  înviere  Mîntuitorul  suflă  asupra  ucenicilor  şi  le  zice: 
„Luaţi  Duh  Sfînt,  cărora  veţi  ierta  păcatele,  le  vor  fi  iertate  şi  cărora  le  veţi 
ţine,  vor  fi  ţinute"  (Ioan  20,  22 — 23).  Din  nefericire  creştinii  noştri  se  spove¬ 
desc  prea  rar.  Unii  la  Paşti,  alţii  nici  atunci.  Pentru  o  viaţă  creştinească  nor¬ 
mală  ar  fi  bine  să  ne  spovedim  cît  mai  des,  poate  lunar,  sau  măcar  în  cele 
patru  posturi  de  peste  an. 

A  patra  treaptă  pe  drumul  ce  urcă  înspre  Betleem  este  înfrînarea.  După  ce 
ne-am  spovedit  trebuie  să  încercăm  a  nu  repeta  păcatele  de  care  ne-am  spă¬ 
lat,  pentru  a  nu  se  întîmpla  cu  noi  după  cuvintele  Sfîntului  Pavel:  „clinele 
se  întoarce  la  vărsătura  lui  şi  porcul  scăldat  la  noroiul  mocirlei  lui"  (II  Petru 
2,  22).  Pentru  a  ne  putea  înfrîna  este  elementar  să  ne  ferim  de  ocaziile  ce 
ne-ar  face  să  cădem  din  nou.  Lucian  Blaga  în  unul  din  aforismele  sale  ne 
spune  că  diavolului  nu  trebuie  să-i  facem  hatîrul  de  a  sta  de  vorbă  cu  el, 
căci  pînă  la  urmă  ne  bate  în  dialectică  şi  ne  înduplecă. 

A  cincea  treaptă  a  urcuşului  înspre  Betleem  este  răbdarea.  Omul  care  în¬ 
cearcă  să  meargă  pe  calea  cea  dreaptă  şi  se  înfrînează  cît  poate  de  la  rele  va 
fi  încercat  de  multe  necazuri.  De  aceea  ne  sfătuieşte  Isus  Sirah  zicînd: 
„Fiule,  cînd  vrei  să  te  apropii  sa  slujeşti  Domnului  Dumnezeu,  găteşte-ţi 
sufletul  tau  spre  ispită"  (Sir.  2,  1);  iar  Mîntuitorul  Iisus  Hristos  ne  spune  că 
„duhul  necurat  când  a  ieşit  din  om,  umblă  prin  locuri  fără  apă,  căutînd 
odihnă  şi  nu  găseşte . . .  Atunci  se  duce  şi  ia  cu  sine  alte  şapte  duhuri  mai 
rele  decît  el  şi,  intrînd,  sălăşluieşte  aici  şi  se  fac  cele  de  pe  urmă  ale  omului 
aceluia  mai  rele  decît  cele  dintîi"  (Matei  12,  43 — 44). 

Important  este  să  nu-i  dăm  voie  să  intre,  să  rabdăm  toate  necazurile  ce 
ni  s-ar  putea  întîmpla  cu  gîndul  la  biruinţă. 

Cînd  puterile  ne  slăbesc  şi  sîntem  ispitiţi  să  renunţam  la  lupta  şi  si  aban¬ 
donăm  drumul  greu  înspre  Betleem,  ne  întăreşte  păşirea  pe  treapta  a  şasea 
care  este  nădejdea.  Sf întul  Pavel  ne  încurajează  zicînd:  „nu  vă  lăsaţi  osteniţi, 
slăbind  în  sufletele  voastre,  în  lupta  voastră  cu  păcatul,  nu  v-aţi  împotrivit 
încă  pînă  la  sînge.“  (Evrei  12,  3 — 41.  Nădejdea  ne  face  sa  întrezărim  la  ca¬ 
pătul  drumului  clipa  minunată  a  întîlnirii  cu  Hristos. 

Acesta  este  de  fapt  capătul  drumului,  a  şaptea  treaptă  a  urcuşului  înspre 
Betleem:  întîlnirea  cu  Hristos,  sfinţenia  vieţii,  nepătimirea,  bucuria  petrecerii 
împreună  cu  El.  Aşa  au  făcut  craii  şi  au  fost  răsplătiţi  din  belşug  de  către 
Pruncul  Mîntuitor,  după  ce  ei  mai  întîi  i-au  supus  mintea  şi  inima  prin  cre¬ 
dinţă,  trupul  prin  închinare  şi  avutul  lor  prin  daruri  de  aur,  smirnă  şi  tămîie. 

Iubiţi  credincioşi. 


Crăciunul  este  sărbătoarea  întîlnirii  noastre  cu  Hristos.  Dacă  El  a  făcut  un 
drum  pe  care  mintea  omenească  nu-1  poate  înţelege,  pogorîndu-se  din  slava 
cerească  şi  născîndu-se  într-o  iesle  sărăcăcioasă  din  Betleem,  vom  fi  noi  atît 
de  mici  la  suflet  încît  să  nu  încercăm  a  face  un  drum  infinit  mai  scurt 
înspre  ieslea  Betleemului?  Drept  ar  fi  ca  în  noaptea  de  Crăciun  să  ne  re- 
naştem  lăuntric  fiecare,  sa  devenim  o  făptură  nouă,  dezbrăcîndu-ne  de  omul 
cel  vechi  stricat  de  pofte  amăgitoare  şi  îmbracîndu-ne  în  omul  cel  nou  zi¬ 
dit  întru  dreptatea  şi  sfinţirea  adevărului  (Efeseni  4,  22 — 24). 

în  preajma  clipelor  de  cîntec  şi  de  lumină  cînd  ne  saltă  inimile  de  bu¬ 
curie,  cum  saltă  copiii  în  jurul  bradului  cu  bunătăţi,  vă  îmbrăţişăm  cu  pă¬ 
rintească  dragoste  şi  vă  urăm  să  petreceţi  cu  pace  şi  sfinţenie  sărbătorile 
Crăciunului,  Anului  Nou  şi  Bobotezei. 

AI  vostru  rugător  către  Dumnezeu, 

t  ANDREI 
Episcopul  Alba  Iuliei 

DIN  MILA  LUI  DUMNEZEU  EPISCOP  AL  EPISCOPIEI 
ORTODOXE  ROMANE  A  ORADIEI 


Iubitului  nostru  cler,  cinului  monahal  şi  dreptcredincioşilor  noştri 
creştini.  Har  şi  bucurie  de  la  Domnul  cel  ce  s-a  născut  în  iesle,  iar  de  la 
noi  arhierească  binecuvîntare. 


„ Care  pentru  noi  oamenii  şi  pentru  a  noastră 
mintuire  S-a  pogorît  din  ceruri  şi  S-a  întrupat 
de  la  Duhul  Sfînt  şi  din  Fecioara  Maria  şi  S-a 
"  făcut  om“. 

Iubiţii  noştri  credincioşi, 

Această  mărturisire  a  Crezului  Bisericii  noastre  o  auzim  în  fiecare  du¬ 
minică  şi  sărbătoare  în  cadrul  Sfintei  Liturghii.  Aş  dori  cu  prilejul  Sfinte¬ 
lor  Sărbători  ale  Naşterii  Domnului  nostru  Iisus  Hristos  să  vă  vorbesc 
cîteva  cuvinte  despre  Dumnezeu-Omul  şi  noi  oamenii. 

Noi  ca  oameni  niciodată  nu  am  fost  şi  nu  sîntem  cu  totul  străini  de 
Dumnezeu.  Am  avut  şi  avem  o  legătură  cu  Creatorul  nostru  chiar  din  pîn- 
tecele  maicii  noastre,  de  la  zămislirea  noastră.  Această  legătură  este  funda¬ 
mentată  pe  chipul  lui  Dumnezeu  din  noi,  vatra  fundamentală  a  persoanei 
noastre,  aşa  precum  ne  învaţă  şi  Sfînta  Scriptură  în  textul  ei  inspirat  a- 
tunci  cînd  zice:  „A  făcut  Dumnezeu  pe  om  după  chipul  Său*4  (Fac.  1, 
27).  Sfîntul  Apostol  Pavel  întăreşte  această  convingere  zicînd:  „sîntem  din 
neamul  Iui  Dumnezeu44  (Fapte  17,  29).  Aşadar  toţi  oamenii  sîntem  creatura 
lui  Dumnezeu  şi  fii  ai  Aceluiaşi  Părinte. 

Dumnezeu  este  deci  coproprietar  cu  noi  asupra  noului  născut,  ceea  ce 
însemnează  că  noi  nu  sîntem  proprietari  deplini,  nu  avem  dreptul  deplin 
asupra  acestei  creaturi  şi  ca  urmare  se  cade  a  păzi  cu  sfinţenie  porunca 
„să  nu  ucizi44  (Ieşire  20,  13). 

Prin  păcatul  strămoşesc  acest  chip,  ne  învaţă  sfînta  noastră  Biserică, 
s-a  ’ntunecat,  a  slăbit,  dar  nu  s-a  distrus,  aşa  cum  greşit  învaţă  alte  con¬ 
fesiuni.  Dacă  s-ar  fi  distrus,  dacă  ar  fi  devenit  „un  buştean*4  după  cum  sus¬ 
ţine  un  teolog  apusean  (Karl  Barth)  n-am  mai  fi  întîlnit  în  Vechiul  Testa¬ 
ment  persoane  deosebit  de  alese  precum  au  fost  Avraam,  Iosif,  Moise, 
Ilie,  proorocii  şi  alţii. 

Chipul  lui  Dumnezeu  în  om  este  marea  moştenire  lăsată  de  Creato¬ 
rul  nostru,  moştenirea  iubirii  Sale  faţă  de  noi,  care  nu  poate  fi  distrusă 
de  nici  un  păcat  şi  care  nu  rare  ori,  pe  cărările  vieţii,  răzbeşte  peste  ce- 

nuşa  păcatelor  noastre  şi  iese  la  vedere  cu  razele  sale  strălucitoare  aseme¬ 
nea  lavei  fierbinţi  a  unui  vulcan  ce  erupe  peste  nenumăratele  straturi 
ale  pămîntului.  Mărturie  ne  stau  nenumăraţii  convertiţi  ai  istoriei  Bise¬ 
ricii,  ca  păcătoasa  ce  plîngea  cu  lacrimi,  ca  fiul  cel  rătăcit,  sau  ca  tîlharul 
de  pe  cruce. 

Două  realităţi  ale  existenţei  rămîn  nedistruse  de  puterea  duhului  celui 
rau,  Sfînta  Treime  şi  chipul  lui  Dumnezeu  din  noi.  Datorită  acestor  incom¬ 
parabile  realităţi  noi  creştinii  niciodată  nu  putem  fi  pesimişti,  fără  nădejde 
şi  fără  curajul  atît  de  necesar  pe  cărările  nu  lipsite  de  greutăţi  ale  vieţii. 

Iubiţii  noştri  credincioşi. 

Prin  Naşterea  Sa,  Domnul  nostru  Iisus  Hristos  a  venit  la  neamul  nos¬ 
tru  omenesc  ca  să  restaureze  chipul  lui  Dumnezeu  din  noi,  cel  slăbit 
prin  păcat,  sa-1  „ridice  la  starea  cea  dintîiu,  cum  spun  rugăciunile  noas¬ 
tre  bisericeşti,  să-l  îndumnezeiască  atît  cît  e  posibil  omeneşte.  Ca  mărtu¬ 
rii  a  acestor  ridicări  pe  treptele  sfinţeniei  avem  pe  sfinţii  Bisericii  noas¬ 
tre  de  la  începuturi,  de  la  Sfîntul  Apostol  Andrei  şi  pînă  la  Ioan  Iacob, 
sfîntul  român  de  la  Ierusalim  al  cărui  trup  se  poate  vedea  neputrezit 
pînă  astăzi. 

A  venit  la  noi,  a  luat  firea  noastră  omenească,  cea  de  după  păcat,  în 
Ipostazul  Său  dumnezeiesc,  apoi  prin  întrupare  , răstignire,  înviere  şi  prin 
înălţarea  Ia  cer  a  îndumnezeit-o  în  cel  mai  înalt  grad,  aşczîndu-o  de-a 
dreapta  lui  Dumnezeu  Tatăl.  Restaurarea  chipului  nu  s-a  oprit  aici,  ea  se 
continuă  cu  fiecare  dintre  noi  prin  Biserică  cu  harul  dăruit  ei  în  Sfintele 
Taine  şi  mai  ales  în  Taina  Sfintei  Cuminecături.  Prin  toate  aceste  lucrări 
mîntuitoare  Domnul  nostru  Iisus  Hristos  a  plinit  atît  iubirea  cît  şi  dreptatea. 

Sfîntul  Atanasie  cel  Mare,  neodihnitul  apărător  al  ortodoxiei  în  lucrarea 
sa  despre  „întruparea  Cuvântului4*,  se  preocupă  de  rostul  întrupării  Mîntui- 
torului  pentru  rezolvarea  nu  uşoară  a  problemei  omului  după  căderea  în 
păcat.  După  dreptate  omul  pacătuind  trebuia  să  moara.  După  iubire,  Dum¬ 
nezeu  nu-şi  putea  distruge  lucrul  mîinilor  Sale.  Prin  urmare  trebuia  împă¬ 
cată  dreptatea  cu  iubirea.  Rezolvarea  a  adus-o  sfatul  dumnezeiesc  al  Sfintei 
Treimi,  care  a  hotarît  să  trimită  în  lume  a  doua  Persoană  din  Sfînta  Trei¬ 
me,  care  prin  întrupare  a  devenit  Om  adevărat  şi  Dumnezeu  adevărat.  Nu¬ 
mai  o  astfel  de  Persoana  putea  împăca  dreptatea  cu  iubirea,  pentru  că  a 
murit  ca  om,  plinind  dreptatea  şi  a  înviat  ca  Dumnezeu  plinind  iubirea, 
salvînd  astfel  pe  om  de  la  pieire.  Aceasta  învăţătură  şi  plinirea  ei  este  cu¬ 
prinsă  în  Crezul  nostru  pe  care-1  rostim  de  veacuri  la  slujbele  noastre  bise¬ 
riceşti. 

Iubiţii  noştri  credincioşi. 

Naşterea  Mîntuitorului  mai  înainte  de  orice  este  dovada  unei  sincere 
iubiri  , asemenea  iubirii  părinţilor  noştri  faţă  de  copiii  lor  care  nu-i  poate 
laşa  nepăsători  atunci  cînd  aceştia  se  zvîrcolesc  în  suferinţele  durerii. 

Iubirea  în  acţiunile  ei  lucrătoare  întîmpină  greutăţi,  uneori  se  cer  chiar 
jertfiri  pentru  aceste  pliniri  de  întrajutorare,  adeverindu-se  textul  Sfintei 
Scripturi  că  „cine  iubeşte  mult,  suferi  mult".  *  J  ^  *■.  -  1  h  JJ 

Şi  Mîntuitorul  nostru  ca  să  ne  mîntuiască  de  la  Naşterea  Sa  într-un 
grajd,  de  la  fuga  în  Egipt,  de  la  ocările  nerecunoscătoare  a  celor  cărora  le-a 
înviat  morţii  şi  pînă  la  moartea  Sa  pe  cruce,  a  parcurs  un  şir  întreg  de  ne¬ 
numărate  suferinţe. 

Nu  numai  atunci,  dar  pînă  astăzi,  la  binefacerile  lui  Dumnezeu  pentru 
noi,  în  ceea  ce  priveşte,  sănătatea,  ploaia,  soarele  şi  alte  multe  daruri  ale 
iubirii  Sale,  trebuie  să  recunoaştem  că  nu  primeşte  totdeauna  mulţumirile 
recunoscătoare  ale  unor  copii  cuminţi.  Cunoaşte  Mîntuitorul,  ca  Unul  care 
a  fost  la  noi,  „slăbiciunile  firii  noastre  omeneşti44  şi  ispitele  care  ne  îm¬ 
presoară  şi  nu  rare  ori  ne  scapă  din  mrejile  lor  mustrînd  duhurile  rele, 
zicîndu-le  „o  neam  necredincios  şi  pornit  spre  rău,  pînă  cînd  voi  fi  cu 
voi,  pînă  cînd  vă  voi  suferi  pe  voi44  (Mt.  17,  17). 

Iubiţii  noştri  credincioşi, 

Pentru  această  restaurare  a  chipului  lui  Dumnezeu  din  noi  în  Sfînta 
Biserică  prin  Sfintele  Taine  se  cere  şi  din  partea  noastră  o  împreună  lu¬ 
crare  cu  harul  dumnezeiesc,  care  împreună  lucrare  va  consta  în  jertfirile 
noastre  în  ceea  ce  priveşte  înfrînarea,  răbdarea,  neîncetata  rugăciune  şi 
mai  ales  milostenia.  Aşa  lucrînd  vom  ajunge  la  o  mai  bună  cunoaştere  a 
lui  Dumnezeu.  Tuturor  celor  ce  au  trudit  pe  acest  drum  li  s-a  dat  putere 
să  devină  fii  ai  lui  Dumnezeu  „care  nu  din  sînge,  nici  din  poftă  trupească, 
nici  din  poftă  bărbătească,  ci  de  la  Dumnezeu  s-a  născut44  (In.  1,  12 — 13). 

Şirul  acestora  a  rămas  neîntrerupt  pînă  în  zilele  noastre,  bine  fiind  cu¬ 
noscută  canonizarea  unor  astfel  de  rîvnitori  de  către  Sfîntul  Sinod  al  Bise¬ 
ricii  noastre  în  vara  acestui  an  în  frunte  cu  bine  credinciosul  Sfînt  Con¬ 
stantin  Brâncoveanu.  „Avînd  atîta  nor  de  martiri44  ai  sfinţilor  Bisericii 
noastre  străbune,  mai  are  vreun  rost  ca  să  ne  mai  plecăm  urechea  la  îndem¬ 
nul  şi  învăţătura  acelor  ce  vin  de  peste  ocean  cu  o  pretinsă  evangheli¬ 
zare  străină  de  credinţa  moşilor  şi  strămoşilor  noştri,  sau  să  ne  vindem 
această  sfîntă  credinţă  pe  arginţi?! 

Iubiţii  noştri  credincioşi, 

A  sta  nepăsători  faţă  de  atîta  dragoste  arătată  nouă  de  Sfînta  Treime 
prin  Domnul  nostru  Iisus  Ilristos  cel  întrupat  şi  înviat,  înseamnă  a  ne  în¬ 
străina  de  bucuriile  comuniunii  dumnezeieşti,  a  fi  nefericiţi  şi  pierduţi  în 
îngrijorările  întortocheate  ale  amăgirilor  înşelătoare. 

Ieşirea  din  această  letargie  sufletească,  din  această  paralizie  spirituală, 
ne  va  înviora  din  nou  inimile,  asemenea  inimilor  tinerilor  din  Decembrie 
89,  ne  va  conştientiza  responsabilitatea  spre  o  muncă  cinstită,  spre  acea 
cuminţenie  românească  a  înaintaşilor  şi  strămoşilor  noştri,  şi  aşa  vom  face 
paşi  spre  ieşirea  ţării  noastre  din  impasul  în  care  se  află. 

înţelegem  realitatea  grea  in  care  se  zbate  ţara,  lipsurile  materiale  ce  ne 
îngreuiază  viaţa,  dar  dacă  mîntuirea  nu  se  realizează  fără  o  împreună  lu¬ 
crare  a  noastră  cu  Dumnezeu,  nici  ţara  nu  va  putea  ajunge  la  un  progres 
spiritual  şi  material  ,fără  o  contribuţie  a  noastră  a  fiecăruia,  printr-o  muncă 

cinstită,  conştiinţă  curată,  cu  frică  de  Dumnezeu,  mereu  avînd  în  inimă 
îndemnul  cîntărilor  noastre  de  Ia  Naştere  „Hristos  pe  pămînt  înălţaţi-vă*. 

Toate  aceste  cîntări  şi  mai  ales  colindele  ne  trezesc  în  suflet  sfintele 
amintiri  ale  copilăriei  noastre,  a  colindatului  din  „scara  sfîntă  a  lui  Cră¬ 
ciun14,  a  întîlninlor  la  casa  părintească  de  Sfintele  Sărbători,  a  comuniunii 
familiale  în  jurul  mesei  cu  cei  dragi  ai  noştri,  amintiri  ce  le  purtăm  în  ini¬ 
mile  noastre  ca  pe  un  mărgăritar  de  neînlocuit. 

* 

Iubiţii  noştri  credincioşi. 

Anul  care  a  trecut  ne-a  prilejuit  şi  realizări  pline  de  bucurii,  dar  şi 
unele  încercări  sufleteşti.  Una  dintre  aceste  încercări  ne-a  fost  prilejuită 
de  trecerea  la  cele  veşnice  a  bunului  şi  neobositului  misionar  Prea  Sfinţitul 
nostru  Episcop  Dr.  Vasile  Coman,  Dumnezeu  să-l  ierte. 

S-a  reuşit  sa  se  ducă  la  îndeplinire  o  dorinţă  a  Prea  Sfinţitului  Vasile 
şi  a  credincioşilor  noştri,  aşezîndu-se  în  Biserica  cu  Luna,  alături  de  Epis¬ 
copii  Roman  Ciorogariu  şi  Vasile  Coman,  rămăşiţele  pamînteşti  ale  Epis¬ 
copului  martir  Nicolae  Popovici. 

S-au  redeschis  din  nou  porţile  Facultăţii  de  Teologie,  în  cadrul  Uni¬ 
versităţii  Oradea,  al  cărui  început  este  mult  promiţător.  Pentru  plinirea 
rînduiclilor  duhovniceşti  ale  studenţilor  s-a  adus  în  curtea  Universităţii  o 
biserică  de  lemn,  simbol  al  spiritualităţii  noastre  creştineşti  şi  romaneşti. 

S-a  redeschis  lîngă  Oradea  o  mănăstire  de  maici,  iar  la  Stîna  de  Vale,  o 
mînăstire  de  călugări,  a  cărei  biserică  e  la  acoperiş. 

La  Băile  Felix,  în  centrul  staţiunii,  s-a  înălţat  o  biserică  de  lemn,  care 
pe  Iînga  clădirile  moderne  va  aminti  şi  de  trecutul  neamului  românesc  şi  de 
neîntrecutul  lui  talent  artistic. 

Dar  ceea  ce  ne  stă  la  inimă,  ca  un  testament  al  înaintaşilor  noştri  arhi¬ 
erei,  este  construirea  unei  catedrale  ortodoxe  în  centrul  civic  al  munici¬ 
piului  nostru,  pentru  a  cărei  realizare  ne  zbatem  din  răsputeri  şi  nădăj¬ 
duim  cu  ajutorul  lui  Dumnezeu  şi  a  forurilor  înţelegătoare  din  conduce¬ 
rea  administraţiei  municipale,  să  ajungem  la  începerea  lucrărilor  şi  plini¬ 
rea  lor,  şi  pentru  care  Vă  rugăm  stăruitor  să  ne  sprijiniţi  prin  contribu¬ 
ţia  ce  am  pus-o  la  preţul  Calendarului  de  perete  din  anul  acesta. 

Tot  în  anul  acesta,  la  24  Septembrie,  am  fost  ales  cu  voia  lui  Dumne¬ 
zeu  episcop  titular  al  Episcopiei  Ortodoxe  Române  a  Oradiei  şi  nădăj¬ 
duiesc  cu  ajutorul  Celui  Prea  înalt  şi  rugăciunile  Dumneavoastră  să  rezol¬ 
văm  problemele  realităţilor  actuale,  atît  cele  bisericeşti  cît  şi  cele  ale  nea¬ 
mului  nostru  românesc. 

în  încheiere  rog  pe  Bunul  nostru  Dumnezeu,  cel  prea  slăvit  în  Sfînta 
Treime,  sa  ne  ocrotească  paşii  pe  cărările  vieţii,  cu  puterea  harului  Său, 
spre  binele  nostru  al  tuturora. 

Dorindu-va  cu  toată  sinceritatea  zile  bune,  cu  pace  şi  cu  sănătate  de 
Sfintele  Sărbători  ale  Naşterii,  ale  Anului  Nou  şi  ale  Bobotezii,  rămîn  al 
vostru  frate  întru  Hristos  şi  neîncetat  rugător  către  Bunul  nostru  Dum¬ 
nezeu. 

ţ  I  O  A  N 

Episcopul  Oradiei 

DIN  MILA  LUI  DUMNEZEU,  EPISCOP  AL  EPARHIEI 
MARAMUREŞULUI  ŞI  SATMARULUI 

„ Naşterea  Ta  Hristoase  Dumnezeul  nostru  ră¬ 
sărit-a  lumii  lumina  cunoştinţei . . 

Tropar  glas  IV 

Iubiţii  mei  fii  sufleteşti, 

Cu  mila  şi  cu  ajutorul  lui  Dumnezeu  am  ajuns  din  nou  Sfintele  Sărbă¬ 
tori.  în  noaptea  trecută  parcă  cerurile  s-au  deschis  şi  îngerii  au  coborît  pe 
pămînt  şi  au  făcut  să  răsune  văzduhul  de  cîntece  minunate. 

Cei  ce  au  fost  trimişi  de  Dumnezeu,  cei  ce  au  reprezentat  şi  reprezintă 
în  fiecare  an  pe  îngeri  sînt  copiii  noştri,  care  împreună  cu  noi  aşteaptă  în 
fiecare  an  seara  de  Crăciun,  cînd  pleacă  din  casă-n  casă  şi  cîntă  la  fiecare  fe¬ 
reastră  de  oameni  buni: 

„Astăzi  s-a  născut  Hristos, 

Mesia  chip  luminos1* 

Cînd  îi  auzim,  uităm  de  toate  necazurile,  ne  bucurăm  şi-l  lăudăm  pe 
Tatăl,  că  ne-a  trimis  Mîntuitor  pe  Domnul  nostru  Iisus  Hristos  aşa  cum 
Ie-a  promis  strămoşilor  noştri  cînd  au  pierdut  Raiul,  aşa  cum  au  vestit  de-a 
lungul  timpului  Patriarhii,  Drepţii  şi  Preoţii  Vechiului  Testament. 

După  crearea  lumii  Naşterea  Domnului  nostru  Iisus  Hristos  este  cel  mai 
important  eveniment  din  istorie,  pentru  că  atunci  din  nimic  Dumnezeu  a 
făcut  cerul  şi  pămîntul  —  adică  lumea  spirituală  şi  lumea  materială  —  înge¬ 
rii  şi  oamenii,  iar  acum  din  mila  şi  cu  bunătatea  lui  Dumnezeu  s-a  cobo¬ 
rît  între  noi  chiar  Dumnezeu,  însuşi  Fiul  şi  Cuvîntul  lui  Dumnezeu  s-a 
făcut  om,  s-a  întrupat,  precum  aşa  de  frumos  zic  Sfintele  Scripturi  a  luat 
trup  material,  a  coborît  în  sînul  lumii  materiale,  ca  să  ridice  această  lume 
la  o  nouă  şi  miraculoasă  stare;  să  ridice  mai  ales  pe  om  din  starea  de  făptură 
decăzută  la  starea  de  slavă  şi  fericire,  de  făptură  liberă  şi  preaiubită  de  Dum¬ 
nezeu,  să-l  curăţcască  de  toate  relele,  să-l  îndumnezeiască  şi  toate  acestea 
prin  zămislirea  şi  Naşterea  Domnului  nostru  Iisus  Hristos  din  trupul  Prea¬ 
curat  al  Fecioarei  Maria. 

• 

Prin  Naşterea  Domnului,  pămîntul  şi  lumea  au  ieşit  de  sub  stăpînirea 
întunericului  şi  au  intrat  in  raza  de  lumină  a  cerului.  Moartea,  Diavolul  şi 
Iadul  au  fost  înfrînte  prin  Zămislirea,  Naşterea,  Moartea  şi  Învierea  Dom¬ 
nului,  iar  omul  a  devenit  Domn,  Stăpin  liber  prin  credinţa  în  Domnul  Nos¬ 
tru  Iisus  Hristos,  prin  harul  lui  Dumnezeu  de  care  ne  învrednicim  prin  Taina 
Sfîntului  Botez. 

Acesta  este  motivul  pentru  care  sărbătorile  Naşterii  Domnului  ne  re¬ 
varsă  în  suflet  atîta  bucurie.  Orice  nou-născut  aduce  în  casă  o  mare  bucu¬ 
rie,  iar  cînd  vedem  şi  auzim  că  Fiul  lui  Dumnezeu  s-a  Născut  pe  pămînt  — 
bucuria  sufletului  omenesc  este  fara  margini.  De  la  Zămislirea  şi  Naşterea 
Domnului  neamul  nostru  a  început  să  trăiască  cu  bucurie  ceea  ce  a  ves¬ 
tit  profetul  zicînd: 

„Cu  noi  este  Dumnezeu 

înţelegeţi  neamuri  şi  vă  plecaţi. 

Căci  cu  noi  este  Dumnezeu". 

Dumnezeu  este  cu  noi  de  la  Naşterea  Domnului  nostru  lisus  Hristos, 
acest  lucru  l-au  vestit  profeţii,  îngerii  cînd  s-a  născut  lisus  Hristos  şi  îl  ves¬ 
tesc  în  fiecare  an  copiii  noştri  care  prin  Taina  Sf.  Botez  au  devenit  ca  în¬ 
gerii.  Acum,  în  această  zi  aş  dori  să  înălţăm  un  imn  de  slavă  Copilului  care 
s-a  născut  în  peştera  săracă  de  la  Betleem  şi  tuturor  copiilor  din  lume. 

Dreptmăritori  creştini. 

Priviţi  în  ochi  copiii.  Priviţi  în  ochii  lor,  şi  veţi  vedea  pe  Dumnezeu. 
Priviţi  faţa  copiilor  voştri  şi  amintiţi- vă  de  lisus  Hristos  care  de  Ia  Tatăl  a 
venit  să  ne  mîntuiască  pe  noi  pe  toţi.  Ascultaţi  glasul  copiilor  şi  veţi  auzi 
îngerii  cum  cîntă  în  ceruri:  „Mărire  întru  cei  de  sus  lui  Dumnezeu  şi  pe  pă¬ 
mânt  pace"  (Mt.  2,  14). 

O,  nu  uitaţi  astăzi  să  vă  bucuraţi  ca  pruncii,  alungaţi  din  suflet  orice 
gînd  rău  şi  amintiţi-vă  ce  a  spus  lisus  Hristos:  „De  nu  vă  veţi  întoarce  şi 
nu  veţi  fi  precum  pruncii,  nu  veţi  intra  în  împărăţia  lui  Dumnezeu"  (Matei 
18,  3). 

Dar  tot  Domnul  a  zis:  „Lăsaţi  copiii  şi  nu-i  opriţi  să  vină  la  Mine  că  a 
unora  ca  aceştia  este  împărăţia  cerurilor"  (Mt.  19,  14). 

Crăciunul  —  Sfîntul  şi  marele  praznic  de  azi,  este  sărbătoarea  ce 
întinereşte  lumea,  cc  luminează  toate  casele,  ce  înseninează  toate  inimile  cu¬ 
rate.  Deschideţi  larg  porţile  inimilor  şi  lăsaţi  să  intre  în  ele  bucuria  pe 
care  ne-a  adus-o  Copilul  ce  s-a  născut  şi  în  casa  noastră.  El  este  darul  lui 
Dumnezeu.  El  a  dat  un  rost  vieţii  noastre,  El  a  sbicît  de  pe  obrajii  noştri 
lacrima,  El  strecoară  în  sufletele  noastre  speranţa,  El  ne  aminteşte  să  pri¬ 
vim  şi  în  sus. 

Iubiţii  mei  fraţi  şi  fii  duhovniceşti, 

1  v  Copiii  sînt  darul  cel  mai  scump  şi  mai  frumos  pe  care  l-am  primit 
de  la  Dumnezeu.  De  acest  dar  trebuie  să  ne  îngrijim  în  mod  deosebit.  Să  le 
dăm  dreptul  să  se  nască,  să  le  dăm  speranţa  unui  viitor  frumos  şi  luminos. 
Sa-i  apărăm  de  oricine  încearcă  să-i  înstrăineze  de  Hristos. 

Cea  mai  mare  nenorocire  pentru  un  copil  e  să  rămînă  orfan,  să-l 
piardă  pe  tatăl  sau  pe  mama  sa.  Un  copil  fără  de  părinţi,  este  făptura  cea 
mai  nefericită  de  pe  pămînt,  dar  şi  mai  mare  nenorocire  este  cînd  un  co- 
pil  care  este  un  om  în  devenire  îl  pierde  pe  Dumnezeu,  rămîne  orfan  de 
Dumnezeu,  nu-1  cunoaşte  pe  Dumnezeu  care  este  tată,  mamă,  frate  şi  soră. 

.  Cel  ce  prin  păcat  sau  prin  nepăsare  îl  pierde  pe  Dumnezeu,  nu-l  cu- 

noaşte  şi  nu-1  iubeşte  rămîne  cu  inima  pustie,  rămîne  un  om  care  poate 
spune:  „Eu  nu  am  pe  nimeni4*. 

Biserica,  iubiţii  mei  fraţi,  este  ca  o  mamă  bună  care  ne  apără  pe  noi 
şi  pe  copiii  noştri  de  nefericire,  de  marea  nenorocire  de  a-1  pierde  pe  Dum¬ 
nezeu.  Ea,  Sfînta  Biserică  a  lui  Hristos  zi  de  zi  ne  aminteşte  că  avem  un 
tată  în  cer  şi  ne  îndeamnă  să-i  învăţăm  pe  copiii  noştri  să-şi  împreuneze 
mîinile,  să-şi  ridice  ochii  către  cer  şi  să  zică: 

„Tatăl  nostru  care  eşti  în  ceruri,  sfinţească-se  numele  Tău,  Vie  împă¬ 
răţia  Ta,  Facă-se  Voia  Ta,  precum  în  cer  aşa  şi  pe  pămînt . . .**  (Lc.  11,  2). 

Sfînta  noastră  Biserică  ne  vorbeşte  mereu  despre  Fiul  lui  Dumnezeu, 
„Mîntuitorul  nostru4*,  Care  pentru  noi  oamenii  şi  pentru  a  noastră  mîntuire 
s-a  pogorît  din  cer,  şi  s-a  întrupat  de  la  Duhul  Sfînt  şi  din  Fecioara  Maria, 
şi  s-a  făcut  om,  Şi  s-a  răstignit  pentru  noi  şi  a  pătimit,  şi  s-a  îngropat,  şi 
a  înviat  a  treia  zi  după  Scripturi  şi  s-a  înălţat  la  ceruri  şi  şade  de-a-dreapta 
Tatălui  şi  iarăşi  va  să  vie  cu  mărire  să  judece  viii  şi  morţii .  . .  (Art-  4 — 5 — 6 
din  Crez). 

Aceste  cuvinte  Sf.  Biserică  ne  învaţă,  ne  îndeamnă,  ne  porunceşte  să  le 
rostim  zilnic  şi  pe  ele  să  ne  întemeiem  viaţa,  pentru  ca  Naşterea  Domnu¬ 
lui  să  nu  fie  zadarnică  nici  pentru  noi,  nici  pentru  copii,  nici  pentru  ţara 
noastră. 

Iubiţi  fii  duhovniceşti, 

Ţara  noastră  este  un  loc  în  spaţiu  iubit  şi  binccuvîntat  de  Dumnezeu. 
Aici  Dumnezeu  a  revărsat  toate  binecuvîntările  cerului  şi  pămîntului  şi 
nu-i  nevoie  decît  de  braţe  tari  şi  oameni  harnici  ca  să  facă  din  această 
ţară  un  paradis. 

Poporul  român  este  un  popor  binccuvîntat  şi  iubit  de  Dumnezeu  care 
a  primit  vestea  cea  bună,  adusă  de  Fiul  lui  Dumnezeu  pe  pămînt  prin 
gura  Sfinţilor  Apostoli,  Sf.  Apostol  Andrei  şi  cel  întîi  chemat  a  aşezat 
pe  pămîntul  ţării  noastre  primul  altar,  prima  cruce  şi  a  întemeiat  Biserica 
lui  Iisus  aici.  De  atunci,  de  la  Sf.  Andrei  şi  pînă  azi  în  acest  spaţiu  bine- 
cuvîntat  de  Dumnezeu  care  este  România,  s-au  născut,  au  crescut  şi  s-au 
mîntuit  fiii  acestui  pămînt.  Moşii  şi  strămoşii  noştri,  dintre  care  pe  mulţi 
Dumnezeu  i-a  trecut  în  rîndul  sfinţilor.  Pămîntul  ţării  noastre  este  plin 
de  trupuri  sfinte,  care  au  trăit  şi  au  murit  cu  credinţă  în  Dumnezeu. 

O  parte  dintre  marii  noştri  sfinţi  români,  Sf.  Sinod  al  Bisericii  Orto¬ 
doxe  Române  în  acest  an  i-a  trecut  în  calendare  în  rîndul  celorlalţi  sfinţi 
pe  care  Dumnezeu  i-a  încununat  cu  slavă  şi  fericire  veşnică. 

Canonizarea  sfinţilor  români  este  un  act  de  o  deosebită  importanţă 
prin  care  sfînta  noastră  Biserică  a  făcut  dreptate  acelora  ce  au  strălucit  în 
viaţă  prin  eroismul  lor,  prin  sfinţenia  vieţii  şi  bunătatea  lor. 

De  acest  act  s-au  bucurat  toţi  cei  ce  odihnesc  în  morminte  dar  şi  toţi 
fiii  adevăraţi  ai  poporului  român,  care  în  gînd,  în  suflet  şi  prin  cuvînt  îşi 
preamăresc  martirii,  eroii,  pe  toţi  slujitorii  sfintelor  altare,  pe  cuvioşii  mo¬ 
nahi  şi  monahii  care  au  trăit  în  sfinţenie  prin  munţii  şi  plaiurile  României. 

Creştinii  şi  preoţii  din  Eparhia  Maramureşului  şi  Sătmarului  duhovniceşte  se 
bucură  ca  în  rîndul  sfinţilor  a  fost  trecut  în  anul  acesta  unul  din  fiii  şi 
slujitorii  lui  Dumnezeu,  din  acest  colţ  de  ţară  româneasca.  Acesta  este  SE 
Ierarh  Iosif  Mărturisitorul  şi  apărătorul  Bisericii  lui  Hristos  din  Maramureş, 
Crişana  şi  Transilvania»  Sîntem  încredinţaţi  că  rugăciunile  sfinţilor  în  frun¬ 
tea  cărora  se  află  Sf.  Ierarh  Iosif  Mărturisitorul  stau  şi  se  roagă  în  faţa  lui 
Dumnezeu  neîncetat  pentru  noi  toţi,  care  sîntem  fii  credincioşi  ai  Bisericii 
Iui  Hristos. 

^  Iubiţi  credincioşi, 

33 

îv  Poporul  român  ştie  că  este  un  neam  nobil,  un  neam  de  sfinţi  care 
niciodată  nu  s-au  abătut  de  la  învăţătura  cea  curată  a  lui  Iisus  Hristos, 
pe  care  o  păstrează  cu  sfinţenie  Biserica  Ortodoxă. 

De  aceea  poporul  român  iubeşte  atît  de  mult  Biserica,  Biserica  neamu¬ 
lui  românesc  în  care  s-a  născut  şi  a  crescut,  care  ne-a  învăţat  să  cîntăm  şi 
să-l  lăudăm  pe  Iisus  Hristos  în  colinde,  în  cîntece  de  stea,  în  doine,  în  ba¬ 
lade  şi  în  toate  formele  în  care  sufletul  omenesc  îşi  exprimă  dragostea  de 
viaţa. 

Statornicia  în  credinţa  strămoşească,  ne-am  arătat-o  şi  în  anul  acesta 
cînd  ne-am  declarat  nesiliţi  de  nimeni  că  sîntem  un  popor  dreptcredincios, 
un  popor  al  lui  Dumnezeu,  un  popor  ortodox  în  proporţie  de  peste  80%. 

-•»».-  Naşterea  Domnului,  iubiţii  mei  fraţi  vă  încredinţez  că  va  fi  o  sărbă¬ 
toare  în  care  mă  voi  ruga  fierbinte  pentru  voi,  pentru  slujitorii  sfintelor 
noastre  altare,  pentru  conducătorii  cinstiţi  ai  satelor  şi  oraşelor  noastre, 
pentru  toţi  fraţii  noştri  de  alt  neam,  care  împreună  cu  noi  trăiesc  pe  pă- 
mîntul  românesc,  pentru  dascălii  şi  învăţătorii  noştri  care  îşi  dăruiesc  şi 
îşi  jertfesc  viaţa  pentru  luminarea  şi  înnobilarea  fiilor  poporului  român. 

Mă  voi  ruga  mai  ales  pentru  tineretul  român  creştin,  şi  pentru  copiii 
noştri  şi  nu  voi  uita  nici  pe  cei  din  spitale,  din  închisori,  din  călătorie  sau 
care  trăiesc  în  ţări  străine,  departe  de  glia  străbună. 

La  aceste  sfinte  sărbători  va  rog  şi  pe  voi  pe  toţi  să  va  rugaţi  împreuna 
cu  mine  pentru  liniştea  şi  pentru  mîntuirea  ţarii  şi  a  poporului  din  toate 
greutăţile. 

Darul  Domnului  Iisus  Hristos,  dragostea  lui  Dumnezeu  Tatăl  şi  împăr¬ 
tăşirea  Sfîntului  Duh  să  fie  cu  voi  cu  toţi. 

Al  vostru  al  tuturor  de  tot  binele  voitor 

f  J  U  S  T  I  N  I  AN 
Episcopul  Maramureşului  şi  Sătmarului 

MOLITFELNICELE  MANUSCRISE  DIN  BIBLIOTECA 
ARHIEPISCOPIEI  SIBIULUI.  STUDIU  ISTORICO-LITURGIC. 

Intre  cărţile  liturgice,  de  ritual  sau  de  cult,  al  căror  cuprins  a  fost  al¬ 
cătuit  de  Sfinţii  Părinţi  ai  Bisericii  pe  baza  tradiţiei  bisericeşti  —  cărţi  ce 
cuprind  tot  ceea  ce  este  necesar  slujitorilor  altarelor  pentru  săvîrşirea  cul¬ 
tului  divin  public  al  Bisericii  Ortodoxe  —  un  loc  deosebit  de  important  îl 
ocupă  Molitfelnicul. 

Molitfelnicul  (din  sl.  molitviniku)  sau  Evhologhiul  (evhologhion,  de  la 
evhi  =  rugăciune  şi  logos  =  cuvînt)  este  cartea  de  ritual  ortodox  care  cu¬ 
prinde  rînduiala  sfintelor  taine  şi  a  ierurgiilor,  adică  a  slujbelor,  rînduie- 
lilor  şi  rugăciunilor  săvîrşite  de  preot  la  diferite  împrejurări  din  viaţa  cre¬ 
dincioşilor  creştini. 

Larga  întrebuinţare  a  Molitfelnicului  în  cultul  Bisericii  Ortodoxe  îl 
arată  a  fi  una  din  cărţile  de  căpătîi  folosite  de  preot  în  îndeplinirea  mi¬ 
siunii  sale  sacerdotale,  pentru  mîntuirea  sufletelor  păstoriţilor  săi. 

Cel  mai  vechi  Molitfelnic  păstrat  este  „Evhologhiul  lui  Serapion",  epis¬ 
cop  de  Thmuis.  Acesta  datează  din  secolul  al  IV-lea  şi  a  fost  descoperit  la 
Muntele  Athos  în  veacul  al  Xl-lea.  Manuscrisul  prezintă  o  deosebită  impor¬ 
tanţă  întrucît  atestă  existenţa  cărţilor  liturgice  în  primele  veacuri.  Dar, 
cel  care  deschide  seria  celor  mai  valoroase  manuscrise  păstrate  pînă  azi 
este  „Codicele  Barberini“,  în  cuprinsul  căruia  se  află  şi  un  Evhologhiu.  Spe¬ 
cialiştii  apreciază  că  acesta  ar  data  din  veacul  al  VlII-lea. 

Faptul  că  Molitfelnicul  s-a  bucurat  şi  se  bucură  şi  în  cadrul  Bisericii 
Ortodoxe  Române  de  aceeaşi  preţuire  este  atestat  de  numeroasele  ediţii  ti¬ 
părite  pe  care  le-a  cunoscut,  precum  şi  de  numărul  mare  de  manuscrise  —  între 
care  predomină  cele  româneşti  —  descoperite  şi  păstrate  în  diferite  biblio¬ 
teci  şi  instituţii  de  cultură  din  ţară  şi  de  peste  hotare.  Toate  acestea  de¬ 
monstrează  că  şi  la  români,  în  funcţie  de  cerinţele  vremii,  izvorîte  din  îm¬ 
prejurările  social-politice,  din  nevoile  reale  ale  vieţii  bisericeşti,  Molitfel¬ 
nicul,  în  procesul  său  de  cristalizare,  a  parcurs  anumite  etape  de  dezvoltare. 

în  cele  ce  urmează,  întrucît  există  o  strînsă  legătură  între  Molitfelnicele 
manuscrise  şi  cele  tipărite,  condiţionîndu-şi  reciproc  apariţia,  încercăm  să 
prezentăm  un  scurt  istoric  al  ediţiilor  tipărite  pe  care  această  carte  le-a 
cunoscut  la  noi.1 


1  Privitor  la  ediţiile  tipărite  ale  Molitfelnicului  românesc,  vezi:  D.  Bejan,  Edi¬ 
ţiile  româneşti  ale  Molitfelnicului,  în  rev.  .Biserica  Ortodoxă  Română**,  anul  LIV, 
1936,  nr.  11 — 12,  p.  687 — 692;  loan  N.  Floca,  Molitlelnicul  ortodox  (Studiu  istorico- 
liturgic  cu  privire  specială  asupra  Molitfelnicului  românesc  plnă  la  sflrşitul  seco¬ 
lului  XVIII),  în  rev.  „Mitropolia  Ardealului**,  anul  VII,  1962,  nr.  1 — 2,  p.  93 — 115. 

;  -  Prin  purtarea  de  grijă,  cu  blagoslovenia  $i,  uneori,  cu  toată  cheltuiala 
ierarhilor  şi  a  unor  clerici  cărturari,  Molitfelnicul  a  văzut  lumina  tipării 
lui  în  următoarele  centre  tipografice:  Bălgrad  (Alba  Iulia,  1689),*  2 3  Blaj  (1754, 

1784,-  1815,  1868,  1893,  1913,  1940),  Braşov  (1564,^  1811),  Bucureşti  (1722, 

1741,  1764,  1794,  1808,  1819,  1832,  1858,  1864,  1888,  1896,  1910,  1920, 

1926,  1937,  1950,  1965,  197L,  L976,  1984),  Buzău  (1699,  1701,  1747^  1835, 

1845),  Chişinăil  (1820,  1859,  1908  —  „ediţia  mare"  şi  „ediţia  mică"),  Cîm- 
pulung  (1635),  Iaşi  (1681,-1749,  1754, -1764,  1785,  18*4);.  Rîpinic  (1706, 
1730,  1747,  1758,  1768,  1782,  1793),  Sibiu  (1833,  1848,  1849,  1853,^1874) 
şi  Tîrgovişte  (1545,  1708— 1712,  1713).*s  .  t  t| udh'nor  u  .  r,l  /u:hl 

Majoritatea,,  molitfelnicelor  româneşti  tipărite  în  secolele  XVI — XVII 
urijiează  rînduiala  celor  slave,  cuprinzînd:  Liturgfriţ,  Taine,  moliţvq,  /Vumăr 
rul  rugăciunilor  crescînd  în  ediţiile  apărute  spre  sfîrşitul  secolului  al  XVII-lea. 
In  această  perioadă  apare  doar  o  singură  ediţie  slavo-romană  (slujba  în  sla¬ 
vonă  şi  tipicul  în  limba  română),  la  Buzău,  în  anul  1699.  La  Iaşi,  mitropo¬ 
litul  Dosoftei  tipăreşte  în  anul  1681  o  ediţie,  a  Molitfelnicujqi  pe  care  l-a 
tradus  in  greceşte. 

In  secol  Iul  al  XVIII-lea  numărul  ediţiilor  Molitfelnicului  ajunge  la  23, 
dintre  care  o  ediţie  (Buzău,  1701)  slavo-română,  celelalte  fiind  tipărite  inte¬ 
gral  în  limba  română.  Ediţiile  româneşti  ale  Molitfelnicului  .au  la  bază,  în 
acest  secol,  ediţia  imprimată  în  tipografia  lui  Nicolae  Glykis  (Veneţia,  1691) 
tradusă  şi  tipărită  de  Antim  Ivireanul  la  Rîmnic  în  anul  J706.  Ediţiile 'de 
Blaj  (1755  şi  1784)  urmează  rînduiala  cuprinsă  în  Molitfelnicele  slave. 

în  veacul  al  XlX-lea  Molitfelnicul  este  tipărit  în  20  de  ediţii  ce  au  la 
bază  fie  ediţii  slave,  fie  greceşti.  Prefacerile  survenite  în  viaţa  naţională  şi 
bisericească  a  românilor  îşi  pun  pecetea  şi  asupra  ediţiilor  Molitfelnicului. 
Astfel  apar  primele  ediţii  în  limba  română,  cu  grafie  latină  (Blaj,  1868  şi 
Bucureşti,  1888). 

în  secolul  al  XX-lea,  pînă  în  zilele  noastre,  Molitfelnicul  a  fost  tipă¬ 
rit  în  13  ediţii.  Ediţia  din>  anul  1937,  diortosită  de  preotul  profesor,  acade¬ 
mician  Niculae  M.  Popescu,  consacră  denumirea  de  Alolftfelnic.  Aceasta 
este  prima  ediţie  ce  are  un  cuprins  sistematizat.  Ediţiile  sinodale  din  anii 
1950,  1965,  1971,  1976  şi  1984  sînt  izvorîte  din  necesităţile  reale  ale'  vieţii 


*  I  \  2  | 

2  Conform  unor  cercetări  mai  noi,  Molitfelnicul  tipărit  la  Bălgrad  în.  .anul  1689 
ar  fi  cunoscut  trei  (vezi  Prot.  Ioan  N.  Beju,  Contribuţii  Ia  Bibliografia  rctnâneascâ 
veche.  Cârti  vechi  româneşti  din  Biblioteca  Mitropoliei  j— •  Sibiu ,  in.orev.  „Mţitropolia 
Ardealului",  anul  XII,  1967,  nr.  1 — 3,  p.  84 — 86)  sau  chiar  cinci  ediţii  (vezi:  Prof. 
Atanasie  Popa,  Cazanii  Ia  morţi  din  16B0.  Contribuţii  la  bibliografia  jQmăneascâ 
veche ,  în  rev.  „Mitropolia  Banatului-,  anul  XXIV,  1974,  nr.  i — 3,  p..  70 — 71). 

3  Analtzînd  opiniile  formulate  de  N.  Hodoş,  1.  Bianu,  E.  Dăianp,  Â.,  Veres,  N. 
Drăganu,  N.  Sulică,  L.  Predescu,  I.  Juhasz,  VI.  Drîmba,  ,S.  Cîndea,  M.  Şesan,  P.  P.  Pa- 
naitescu,  P.  Olteanu,  At:  Popa,  G.  Blucher,  Al.  Marcş,  P.  Binder.  şi  A;  Huttmanh  pre¬ 
cum  şi  de  către  Emanuela  Buză,  Ion  Gheţie  şi  Alexandru  Mareş  ajung  la  concluzia 
că  „Molitfelnicul  este  bperă  a  episcopatului  calvin  românesc’  destinată  să  ser¬ 
vească  preoţilor  ortodocşi  recent  trecuţi  la  Reformă.  Versiunea  românească  primitivă, 
tradusă  cu  unele,  modificări  după  Agenda  lui  Heltai,  a  fost  alcătuită  de  un  bănăţeari- 
hunedorean  şi  pusă  sub  tipar  de  diaconul  Coresi,  care  a  dat  haină  muntenească  lim¬ 
bii  textului.  Tipărirea  s-a  făcut  în  1567—1568  într-o  localitate  sud-veSt  - ardelenească 

încă  neidentificată  (dar  nu  în  Braşov)*4.  (Originile  scrisului  In  limba  română ,  Editura 
ştiinţifică  şi  enciclopedică,  Bucureşti,  1985,  p.  269). 

noastre  spirituale  şi  mărturisesc  grija  pe  care  ierarhia  superioară  bisericească 
o  manifestă  faţă  de  nevoile  turmei  încredinţate  spre  păstorire. 

In  cadrul  Ortodoxiei,  ediţiile  romaneşti  ale  Molitfelnicului  apar  ca  pro¬ 
ducţii  autohtone,  păstrînd  o  strînsă  legătură  cu  ediţiile  slave  şi  greceşti,  în 
duhul  autentic  al  tradiţiei  patristice. 

Importanţa  acestor  tipărituri  depăşeşte  însă  cu  mult  graniţele  dome¬ 
niului  bisericesc.  Cărţi  de  strictă  necesitate,  Molitfelnicele  promovează  o 
limbă  romanească  îngrijită,  accesibilă  şi  înţeleasă  de  marea  masă  a  credin¬ 
cioşilor  din  toate  rrovinciile  romaneşti.  Prin  larga  arie  de  răspândire,  Molit- 
telnicele  au  contribuit,  alături  de  celelate  tipărituri,  la  menţinerea  unităţii 
de  limbă  şi  de  credinţă  a  poporului  român,  la  realizarea  unităţii  spirituale 
şi  culturale  româneşti.  Au  avut,  aşadar,  un  rol  însemnat  în  dezvoltarea  şi 
întărirea  unităţii  neamului  românesc. 

Referitor  la  Molitfelnic  constatăm  că,  de-a  lungul  timpului,  aceasta  a 
fost  una  din  cele  mai  copiate  cărţi  de  ritual.  Acest  fapt  îl  demonstrează 
exemplarele  ajunse  pînă  la  noi,  unele  în  slavonă  şi,  cele  mai  numeroase,  în 
limba  română,  cu  grafie  ckirilică.4 5 

Cum  era  şi  firesc,  datorită  cerinţelor  izvorîte  din  condiţiile  obiective 
ale  vieţii  bisericeşti,  Molitfelnicul  manuscris  a  cunoscut  o  largă  arie  de  răs- 
pîndire,  precedînd  ediţiile  tipărite  şi  menţinîndu-se  chiar  şi  după  introdu¬ 
cerea  tiparului  la  români.  însăşi  exemplarele  pe  care  le  vom  prezenta,*  păs¬ 
trate  astăzi  în  Biblioteca  Arhiepiscopiei  Sibiului,  certifică  această  afirmaţie 
a  noastră. 

I.  Fragment  de  Molitfelnic  (slavo-român). 

Se  păstrează  împreună  ca  singurul  exemplar  cunoscut  pînă  în  prezent 
din  ediţia  Liturghierului  tipărit  de  Coresi  în  anul  1570.  Liturghierul,  com¬ 
pactat  împreună  cu  acest  fragment  de  Molitfelnic  şi  cu  un  Penticostar  sla¬ 
von  manuscris,  a  fost  descoperit  de  profesorul  N.  Sulică  în  Biblioteca  bise¬ 
ricii  Sf.  Nicolae  din  Şcheii  Braşovului.  Acest  exemplar  a  fost  achiziţionat 
de  către  Biblioteca  Arhiepiscopiei  Sibiului  de  la  urmaşii  profesorului  N. 
Sulică. 

Fragmentul  de  Molitfelnic  a  făcut  obiectul  cercetărilor  lui  P.  P.  Panai- 
tescu.6  El  a  stabilit  că  aparţine  categoriei  de  manuscrise  copiate  la  noi  în 
prima  jumătate  a  secolului  al  XVI-lea. 


4  „ Catalogul  manuscriselor  româneşti “  (voi.  I,  II,  III)  Întocmit  de  Gabriel 
Ştrempel  numără  peste  50  de  copii  manuscrise  ale  Molitfelnicului,  păstrate  în  fondu¬ 
rile  Bibliotecii  Academiei  Române. 

5  Vezi  o  prezentare  a  Molitfelnicelor  manuscrise  româneşti  la  Preot  Liviu 
Streza,  Manuscrise  liturgice  româneşti  }n  Biblioteca  Arhiepiscopeiei  Sibiului  (pre- 
z enlare  gencrplă),  în  rev.  „Mitropolia  Ardealului-,  anul  XIX,  1974,  nr.  4 — 6,  p.  233 — 249. 

6  P.  P.  Panaitescu,  începuturile  şi  biruinţa  scrisului  in  limba  română.  Editura 
Academiei  Republicii  Populare  Române,  Bucureşti,  1965,  p.  130.  Acesta  afirmă  că  tex¬ 
tul  „începe  cu  rlnduiala  maslului,  urmată  de  alte  capitole  (f.  1 — 78)...".  Menţionăm 
însă  că,  în  urma  cercetărilor  noastre,  am  stabilit  cu  certitudine  că  acest  fragment  de 
Molitfelnic  cuprinde,  in  limba  slavonă  şi  intre  f.  1 — 78,  numai  rinduiala  Tainei  Mas¬ 
lului. 

Acest  fragment  de  Molitfelnic  slavo-român  este  scris  de  o  singură 
mînă,  cu  scriere  semiuncială  mică,  imitînd  tiparul,  cu  cerneală  neagră.  Unele 
iniţiale  şi  îndrumări  tipiconale  sînt  scrise  cu  cerneală  roşie. 

Avînd  dimensiunile  de  13,7x18,4  cm,  fragmentul  cuprinde  80  de  pa¬ 
gini.  Paginile  2  şi  32  sînt  nescrise.  Pe  pagină  sînt  scrise  între  14 — 19  rînduri. 

Molitfelnicul  cuprinde  rînduiala  Maslului  (p.  1 — 78),  scrisă  în  limba 
slavonă,  după  care,  cu  aceeaşi  grafie,  se  continuă  următorul  text  în  limba 
română: 

„Au  lăsat  legea  svenţi  părinţi  de  la  acel  săbor  de  la  Neochesariia,  cum 
acesta  om  ce-ş  va  mărturisi  elu  de  bună  voe  păcatul  şi  greşeale,  de  svinta 
Liturghie  trebuie  să  se  părăsească  să  nu  mai  cănte  nici  dănăori  în  viaţa 
lui,  iară  alte  lucruri  preuţii  toate  să  le  ştie. 

Pentru  ca  să  ştie  neştene,  pentru  ce  se  face  lyturghie,  după  ce  moare 
omul,  a  treia  zi  şi  a  noo  zi  şi  la  40:  (15  rînduri,  p.  78  mss.).  Nechifor  pa- 
triarhulu  de  Ţarigrad:  Daca  moare  omul  şi-l  îngroapă  în  maica  lui,  în  pă- 
mîntu,  pentrucă-i  dein  pământu  a  fostu  zidit,  de  a  treia  zi  înainte  începe 
faţa  lui  dentru  lumina  şi  frămseţea  ei  cea  cuvioasă  a  se  strica  şi  să  topi  şi  a 
să  paingineşte.  Dereptu  ceia  facem  liturghie  într-această  vreme,  de  a  treia 
dzi.  Iară  a  nooa  dzi  înciepe  trupul  a  să  deşcheia  den  toate  încheeturile  şi  a 
(17  rînduri,  p.  79  mss.)  să  părţi,  numai  inema  ce  stă  întreagă.  Pentru  aceşti 
lucru  să  face  lyturghie  a  nooa  dzi.  Iară  la  40  de  zile  şi  acasta  inima  să  to¬ 
peşte.  Dereptu  ceia  facem  liturghie  într-această  vreme,  de  a  treia  dzi.  Iară 
a  nooa  dzi  începe  trupul  a  să  deşcheia  den  toate  încheeturile  şi  a  (17  rînduri, 
p.  79  mss.)  să  părţi,  numai  inema  ce  stă  întreagă.  Pentru  acest  lucru  să  face 
lyturghie  a  nooa  dzi.  Iară  la  40  de  zile  şi  aceasta  inima  să  topeşte.  Dereptu 
aceia,  să  face  într-ace  dzi  lyturghie.  Intr-acesta  chipu  să  face  şi  naşterea  omu¬ 
lui  în  zgăulu  (pântecele,  n.n.)  maică  sa,  după  ce  să  împreună  bărbatulu  cu 
fămeia;  a  treia  zi  să  schizmeşte  (se  alcătuieşte,  se  formează,  n.n.)  inima,  iar 
a  nooa  dzi  să  încheagă  trupul,  iară  cîndu  să  înplu  40  de  dzile,  iaste  desăvîr- 
şit  închipuită  toată  faţa  lui,  ce  să  dzice  pruncului44  (19  rînduri,  p.  80  mss.). 

II.  Mss.  nr.  7.  Molitvelnic.  * 1  1  ,  : 

Datează  din  secolul  al  XVI-lea.  Este  de  redacţie  sîrbă.  După  toată  pro¬ 
babilitatea,  a  fost  copiat  în  Transilvania  de  vest,  de  un  grămătic  sătesc,  după 
un  original  de  redacţie  slavo-sîrbă.  Lipsindu-i  mai  multe  file,  nu  are  titlu, 
prefaţă  sau  postfaţă.  Are  234  f.,  distribuite  în  caiete  a  cîte  8  f^  avînd  signa¬ 
tura  pe  prima  şi  ultima  pagină  a  caietului,  în  partea  de  jos,  la  mijlocul  pagi- 
nei.  Dimensiunea  textului  este  de  15X10  cm.  Cuprinde  22  rînduri  pe  pagină. 
Hîrtia  este  de  calitate  bună,  cu  filigran  „ancoră  în  cerc".  Copistul  a  folosit 
puţine  semne  diacritice  şi  prescurtări.  A  utilizat  caractere  semiunciale,  cer¬ 
neală  ruginie  şi  chinovar,  precum  şi  iniţiale  mici,  ornate. 

Manuscrisul  este  compactat  în  coperţi  de  lemn,  îmbrăcate  în  piele  de  cu¬ 
loare  maro  închis,  avînd  două  închizători  de  piele  prinse  în  cuişoare  de  fier. 
Pe  prima  copertă,  în  mijloc,  este  imprimată  o  cruce  mare.  în  colţurile  drept¬ 
unghiului  format  de  cruce,  sînt  imprimate  4  rozete  mai  mari.  Alte  14  rozete 
mai  mici  sînt  imprimate  în  jurul  crucii.  Dreptunghiul  crucii  este  încadrat  în 
două  chenare  florale.  Acestea  sînt  încadrate  la  rîndul  lor  de  două  linii. 

Pe  coperta  din  spate  se  află  imprimat  acelaşi  chenar  floral,  iar  în  drept¬ 
unghiul  din  interiorul  acestei  coperte  este  imprimată  o  formă  asemănătoare 
capacului  de  criptă.  » 

Manuscrisul  a  fost  donat  Bibliotecii  în  anul  1906,  de  către  studentul  I. 
Adam  din  satul  Poiana-Techereu,  azi  aparţinînd  de  comuna  Balşa  (judeţul 
Hunedoara).  !  ,  1  -  *  1  j 

Bibliografie:  Preot  lector  Chirii  Pistrui,  Manuscrise  slave  în  Biblioteca 
Mitropoliei  ortodoxe  române  din  Sibiu,  în  revista  Mitropolia  Ardealului, 
anul  XV  (1970),  nr.  11—12,  p.  827— 837. 

Cuprinsul; 

1.  f.  1.  r  —  15  v.  Rînduiala  Sfîntului  Botez; 

2.  f.  16  r.  —  18  v.  (f.  18  s-a  completat  ulterior)  Rînduiala  la  8  zile 
după  Botez; 

3.  f.  19  r  —  27  r  Logodna  şi  cununia; 

4.  f.  27  v  —  35  v  Mărturisirea; 

5.  f.  36  r  —  40  v  Rînduiala  la  ieşirea  sufletului; 

6.  f.  41  r  —  71  r  îngroparea  laicilor; 

La  f.  69  v.  se  menţionează  că  „După  aceea,  luînd  untdelemnul,  preo¬ 
tul  .. .  toarnă  cruciş  untdelemn  sfinţit  în  mormînt  peste  sicriu,  zice:  Botea- 
ză-se  robul  lui  Dumnezeu  (numele)  cu  untdelemnul  crucii  întru  odihna  de 
veci,  în  numele  Tatălui  şi  al  Fiului  şi  al  Sfîntului  Duh.  Amin". 

Pe  f.  70  v.  se  arată  ca  „Rugăciunea  de  dezlegare  a  părintelui  (fiului)  du- 
hovnicesc-scrisă,  se  pune  în  mîna  celui  decedat". 

7.  f.  71  v  —  76  v.  Parastasul;  (din  f.  74  se  păstrează  numai  jumătatea 
de  la  cotorul  cărţii); 

8.  f.  77  r — 121  r.  Sfinţirea  untdelemnului  la  morţi  (monahi  şi  mireni); 

9.  f.  121  v  —  131  v.  Sfinţirea  apei  la  Sfînta  Arătare  (Bobotează). 

10.  f.  132  r  —  142  v.  Sfinţirea  apei  la  1  august  şi  la  fiecare  început  de 

lună; 

11.  f.  143  Slujba  spălării  Sf.  Moaşte; 

12.  f.  144  Ungerea  cu  Sf.  Mir; 

13.  f.  145  r  —  146  v.  Slujba  la  înălţarea  cinstitei  Cruci; 

14.  f.  147  r  —  168  v.  Rînduiala  Sfinţirii  bisericii  renovate; 

15.  f.  169  r  —  206  v.  Rugăciuni  la  diferite  întîmplări; 

16.  f.  207  r  —  208  v.  Rînduiala  primirii  latinilor; 

17.  f.  209  v  —  217  r.  Paraclisul  Maicii  Domnului; 

18.  f.  217  v  —  234;  Diferite  canoane  normative  ale  Sf.  Apostoli  şi  Sf. 

Părinţi,  Slujba  Vecerniei,  Utreniei,  vozglase  şi  otpusturi. 

Deci  Molitfelnicul  are  un  cuprins  bogat,  fiind  foarte  folositor  preotu¬ 
lui  paroh. 

Pe  restavul  de  jos,  f.  120  v  —  125  v.,  este  scrisă  următoarea  însemnare: 
„Aceasta  se  ştie  că  această  carte  numită  Molitvenic  l-au  cumpărat  Pătruţ  Mi- 
hai  din  Poiana  şi  l-au  dat . . .  părintelui  Luca  din  Poiana  . . .  scrisă  în  luna 
februarie  în  24  zile,  anul  de  la  Hristos  1680,  a  scris  popa  Nistor  mult  păcă¬ 
tosul  din  sătuc".  Semnătura  este  cu  iniţiale. 

însemnarea  este  deosebit  de  importantă  pentru  că  menţionează  numele 
celor  doi  preoţi,  din  Poiana-Techereu,  precum  şi  numele  unui  credincios 

—  probabil  mai  înstărit  —  care,  din  dragoste  pentru  Hristos  şi  Biserica  Sa, 
a  făcut  preotului  paroh  această  danie. 

III.  Mss.  22.  Molitvelnic  K* 


Scris  între  anii  1720 — 1727,  pe  hîrtie,  avînd  182  file,  cu  paginaţie  ori¬ 
ginală  numai  pînă  la  fila  97.  Are  dimensiunea  de  18x14,5  cm.  Scrierea  este 
uncială,  cu  cerneală  neagră,  imitînd  tiparul.  Titlurile,  coloritul,  îndrumă¬ 
rile  tipiconale,  unele  stihuri  şi  iniţiale  sînt  scrise  cu  cerneală  roşie.  Frontispi¬ 
ciile  manuscrisului  sînt  simple,  lucrate  în  peniţă.  Unele  dintre  ele  (f.  13,  29, 
30,  38  v;  54  v,  68,  93  v,  163  v)  sînt  colorate.  La  fel  vignetele  de  la  f.  106  v. 
precum  şi  iniţialele  de  la  f.  5  v,  10  v,  103  şi  147  v.  Manuscrisul  este  copiat 
de  o  singură  mînă,  iar  limba  în  care  este  scris  este  populară,  veche.  Este  legat 
în  coperţi  de  lemn  îmbrăcate  în  piele.  Pe  coperţi  se  află  imprimat  un  meda¬ 
lion  în  chenar  de  figuri  tipografice. 

Numere  vechi  în  Biblioteca  Mitropoliei:  19/VI,  pe  timpul  mitropolitu¬ 
lui  Şaguna;  464/1  în  inventarul  din  1873;  6756  în  expoziţia  „Astrei"  din 
1905. 


Cuprinsul: 

f.  1  este  lipsă.  f.  2 — 4  fragmente  de  foi. 

1.  f.  5.  Să  petreacă  spre  El  numele  tău  cel  Sf(î)nt . . . 

2.  f.  5  v  —  13.  Rănduiala  la  făcutu(l)  (o)glaşenicului  şi  a-1  boteza  pre  el. 

3.  f.  13 — 29.  Slujba  sv(î)ntului  botez. 

4.  f.  29 — 30.  M(o)l(i)tvva  Botezului  pre  scurt  cănd  va  fi  pruncul  bolnav 
pentru  frica  morţii. 

5.  f.  30 — 33  v.  M(o)l(i)tva  muerii  după  40  de  zile. 

6.  f.  34 — 38  v.  Rănduiala  logodnei. 

7.  f.  38  v — 53  v.  Rănduiala  cununiei. 

8.  f.  53  v — 58  v.  Rănduiala  cununiei  a  doa. 

9.  f.  59 — 68.  Canon  de  rugăciun(i)  cătră  Preasf(î)nta  Născătoare  de 

D(u)mn(e)zău  la  eşirea  sufletului. 

10.  f.  68 — 93  v.  Rănduiala  îngropării  omului  mirean. 

11.  f.  93  v — 106  v.  Rănduiala  îngropării  coconilor  mici. 

însemnare  (f.  106  v):  „Cade-să  a  şti  că  această  progrebanie  a  pruncilor 
nu  se  află  nicăieri  hotărît  în  cîtă  vreme  să-i  cănte,  adecă  pănă  în  ce  vărstă, 
iară  noi  am  socotit  că  ar  fi  cu  cuviinţă  a-1  cănta  pănă  căna  pruncul  de  şapte 
a(n)i  şi  se  va  cănta  după  obiceiul  locului". 

12.  f.  107 — 122  r.  Rănduiala  osşteniei  la  A(u)gust  întăia  zi. 

13.  f.  122  v — 132,  Rănduiala  ce  iaste  la  păr(ă)stasul  morţilor. 

14.  f.  132  v —  143  r.  „Cade-să  a  şti  de  se  va  pristăvi  cine(va)  la  sf(î)nta 
Inviiare  sau  în  fiecare  zi  a  luminatei  săptămîni,  pînă  în  Duminica  Tomei, 
nemică  după  obiceiul  morţilor  să  nu  se  cînte". 

15.  f.  143  v — 146  v.  Rănduiala  ispovedaniei. 


16.  f.  147 — 163  r.  Rănduiala  osştenie(i)  la  Botezul  (D(o)mnului  Is.  Hr. 

17.  f.  163 — 182  r.  M(o)l(i)tvele  la  toate  trebile. 

f.  163  v — 165  v.  M(o)l(i)tva  la  Naşterea  lui  Hs. 

f.  165  v — 166  r.  M(o)l(i)tva  în  Duminica  Floriilor  pe  sălci. 

f.  166  v — 168  r.  M(o)l(i)tva  la  Paşti. 

f.  168  r — 168  v.  M(o)l(i)tva  pre  carne  şi  pe  brînză  la  Paşti, 
f.  168  v — 170  r.  M(o)l(i)tva  în  z(i)ua  Sf(î)ntului  Patru, 
f.  170  v — 176  v.  M(o)l(i)tva  celor  ce  intră  în  post. 
f.  176  v — 177  v.  M(o)l(i)tva  la  grâul  cel  spurcat. 

f.  178  v — 179  v  M(o)l(i)tva  la  curăţirea  besearicii  spurcate  de  iritici 
sau  păgîni. 

f.  179  v — 180  v.  M(o)l(i)tva  celor  ce  gioară  pre  sine  înşişi  (sau)  sînt 
în  blăstăm. 

f.  180  v — 181  r.  M(o)l(i)tva  la  dezlegatu(l)  blăstăm(ului). 
f.  181  v — 182  r.  M(o)l(i)tva  pre  scurt  a  sfinţi(rii)  ap(ei). 

18.  f.  182  v.  Inc.  D(o)mnul  D(u)mnezeu  cel  prea  (m(ilos)tiv  să  vă  mi¬ 
luiască. 

însemnări: 

f.  35 — 15,  invers  pe  pagină,  pe  restavul  de  jos.  „Această  sfîntă  şi  dum¬ 
nezeiască  carte  anume  Molitvelnic  ...  şi  s-au  dat  în  mîna  lui  popa  Simion 
din  Ţogu  (Ţoga?),  şi  s-au  dat  zălog  derept  7  florinţi  şi  s-au  dat  zălog  pentru 
datorie  ...  al  cui  este  să-l  poată  afla  cu  7  florinţi ...  în  mîna  lui  popa  Si¬ 
mion  şi  la  feciorii  luia. 

f.  87  v.  „Această  S(fîn)tă  şi  d(u)mnezeiască  carte  anume  Molitvelnic 
este  a  lui  popa  Ştefan  din  Berchiş  şi  o  au  cumpărat  cu  banii  lui  derept 
7  florinţi  de  la  popa  Ion  din  Petridul  cel  unguresc.  Scris-am  în  luna  lui 
ghenar  3  zile  v(ăleata  (şters). 

Manuscrisul  urmează  cuprinsul  Molitvelnicului  de  la  Bălgrad,  din  1689. 

IV.  Mss.  36.  Molitvelnic. 

Scris  în  prima  jumătate  a  secolului  al  XVIII-lea,  pe  hîrtie,  manuscrisul 
are  210  file,  cu  paginaţie  originală.  Lipsesc  filele  1,2,  71  şi  208.  Are  următoa¬ 
rele  greşeli  de  numerotare:  3004  în  loc  de  34,  25  în  loc  de  35,  26  în  loc  de 
36;  după  115  urmează  greşit  106,  107,  108,  apoi  119.  Filele  38,  49,  51,  69, 
72,  73,  79  şi  186  sînt  nenumerotate.  Are  dimensiunile  de  20x15  cm.  Este 
scris  de  o  singură  mînă,  cu  scriere  cursivă,  caligrafică,  imitînd  tiparul,  cu  cer¬ 
neală  neagră.  Titlurile,  îndrumările  tipiconale  şi  iniţialele  sînt  scrise  cu  cer¬ 
neală  roşie.  Pe  fiecare  pagină  sînt  scrise  19  rînduri.  Pe  filele  23,  30,  37  v,  41  v, 
46  v,  56  v,  94  v,  97  v,  106  v,  133  v,  138  v,  145  v,  153,  166,  177  v,  179,  191  v, 
193  v,  se  găsesc  diverse  fronsispicii,  colorate  diferit,  lucrate  în  peniţă.  Pe  fila 
210  v  se  găseşte  o  vignetă  în  formă  de  cruce.  Manuscrisul  este  legat  în  co- 
perţi  de  lemn  îmbrăcate  în  piele. 

A  fost  donat  Bibliotecii  Mitropoliei  în  anul  1902,  de  I.  Varga,  elev  în 
anul  III,  secţia  pedagogică  a  Institutului  pedagogic-teologic  din  Sibiu,  ori¬ 
ginar  din  comuna  Cincul  Mic  (Cincşor). 

Cuprinsul: 

1.  Rănduiala  botezului, 
f.  1 — 2  lipsă. 

2.  f.  4  v — 10.  Rănduiala  la  făcutul  oglaşnicului  şi  al  boteza  pre  el. 

3.  f.  10 — 21  v.  Slujba  sf(î)ntului  botez. 

4.  f.  21  v — 23.  Rănduiala  la  spălarea  pruncului. 

5,  f,  23 — 24.  Alta  m(o)l(i)tva  a  botezului  pre  scurt. 

6.  f.  24 — 26.  Molitva  muerii  după  patruzeci  de  zile. 

„îy  7.  f.  26 — 27  v.  Molitva  muerii  cănd  să  întâmplă  de  pierde.  ^ 

8.  f.  27  v — 30.  Rănduiala  logodnei  (Ibidem  f.  26 — 28  v). 

m  9.  f.  30 — 42.  Rănduiala  cununiei  după  isprăvirea  d(u)mn(e)zăeştii  Litur¬ 
ghii  (Ibidem  f.  28  v — 39  v). 

?,r  10.  f.  42 — 46  v.  Rănduiala  cuniniei  a  doao  (Ibidem  f.  39  v — 44). 

11.  f.  46  v56  v.  Rănduiala  ispovedaniei  (Ibidem  f.  44—53). 

12.  f.  56  v — 94  v.  Rănduiala  sf(î)ntului  maslu  ce  să  zice  sfi(n)ţirea  uloiului 
de  lemn,  ce  să  sfinţeşte  de  şapte  preoţi.  (Ibidem,  f.  53  v — 88). 

13.  f.  94  v — 97  v.  Rănduiala  candu  sa  va  (în)  tâmpla  cu  grabă  a  pricestui 
bolna(vul).  (Ibidem,  f.  88 — 90  v), 

_  14.  f.  97  v — 106  v.  Rănduiala  carea  iaste  la  eşirea  sufletului  (Ibidem, 

f.  90  v— 97). 

m;)15.  f.  106  v — 133  v.  Rănduiala  îngropării  omului  mirean  (Ibidem  f.  97 — 

121). 

16.  f.  133  v— 138.  Rănduiala  îngropării  cuconilor  mici  (Ibidem,  f.  122 — 
i26). 

17.  f.  138 — 145  v.  Cade-se  a  şti  de  să  va  pristavi  cineva  la  sf(în)ta  Inviiare, 

tis  sau  în  fiecare  zi  a  luminatei  săptămîni  pană  la  Duminica  Tomei  (Ibi¬ 
dem,  f.  126—133). 

or  18.  f.  145  v — 153.  Rănduiala  ce  iaste  ia  părăstasul  morţilor  (Ibidem,  f. 
134—141). 

.io  19-  f-  153 — 165  v.  Rănduiala  Osşteniei  la  sf(î)nta  zi  a  B(o)goiavleniei 
(Ibidem,  f.  142 — 154). 

20.  f.  166 — 177  v.  Rănduiala  la  sf(i)nţirea  apei  în  luna  lui  August  întâia 
zi  (Ibidem,  f.  154  v — 165  v). 

„„  21.  f.  177  v — 179.  Rănduiala  ce  să  fa(ce)  (la)  bl(a)goslovenîia  casei  noao. 

W'  (Ibidem,  f.  166-167). 

22.  f.  179 — 191  v.  în  Dumineca  Pogorărei  Duhului  Sf(î)nt  (Ibidem,  f. 
167  v— 180  v). 

23.  f.  191  v — 193  v.  Rănduiala  pa(na)ghiei  după  săvârşirea  dumnezeieştii 
Liturghii  (Ibidem,  f.  191  — 193  v). 

24.  f.  193  v — 209  v.  Rănduiala  molitvelor  la  toate  trebile  (Ibidem,  f. 


182  v— 184). 

25.  f.  193  v — 194  v.  M(o)l(i)tva  la  naşterea  lui  Is.  Hr.  (Ibidem,  f.  182  v — 
^  1 97). 

*  r  25.  f.  193  v — 194  v.  M(o)l(i)tva  la  naşterea  lui  Is.  Hr.  (Ibidem,  f.  182  v — 
1  '  184). 

f.  194  v — 195.  M(o)l(i)tva  în  Duminica  Floriilor  pe  sălcii  (Ibidem, 
nil  L  184)’ 

f.  196  v.  M(o)l(i)tva  pre  carne  şi  brînză  la  Paşti.  (Ibidem,  f.  185). 
f.  196  v — 197  v.  M(o)l(i)tva  pentru  bl(a)g(oslovenia)  colivei  (Ibidem, 
f.  186— 186  v). 

,  ,  .  f.  197  v — 199  v.  M(o)l(i)tva  la  zuoa  Sf(î)ntului  Petru  (Ibidem,  f. 
ii .  Jicni  186  v — 187). 

-îtfl  199  v — 200  v.  M(o)l(i)tva  cănd  începi  a  zidi  casa  noao.  (Ibidem, 
f.  187  v — 188).  uia* 

f.  200  v — 201.  M(o)l(i)tva  cănd  cade  ceva  spurcat  în  făntănă  (Ibidem, 
f.  188  v— 189  v). 

f.  201 — 202  v.  M(o)l(i)tva  cănd  cade  ceva  spurcat  în  vasul  cu  vin 
(Ibidem,  f.  189—191).  * 

f.  202  v — 203  v.  M(o)l(i)tva  celor  ce  giură  pre  sine  înşişi.  (Ibidem, 
f.  191  v— 192). 

f.  203  v — 204.  M(o)l(i)tva  a  doua  a  deslega  tot  blestemul.  (Ibidem, 
f.  192—193). 

f.  204 — 205.  M(o)l(i)tva  la  toate  spurcăciunile.  (Ibidem,  f.  192 — 193). 
f.  205 — 207  v.  M(o)l(i)tva  celor  ce  intră  în  post.  (Ibidem,  f.  193 — 
193  v).  ’ 

f.  208  lipseşte. 

f.  209 — 209  v.  M(o)l(i)tva  pre  scurt  a  sfinţi  apa.  (Ibidem,  f.  197 — 
197  v). 

f.  209 — 210  v.  Arătarea  trebilor  ce  să  află  în  aciastă  carte.  (Ibidem, 
f.  198). 
însemnări: 

f.  5.  Să  s(ă)  ştie  că  am  cumpărat  eu  Mateiu,  fiul  popei  M  . . .  acest 

Molitvelnic  de  la  popa  David  în  4  florinţi.  Văleat  1730. 

f.  43  v.  (cu  creionul)  Prea  cinstite  Domnule  protopoape  Moise  Gotsia. 

f.  44  v.  (cu  creionul)  Andreiu  Buiton  von  Kleinschen. 

f.  55  (cu  creionul)  Moise  Gotsea  Pa(roch)  G(reco)  R(ăsăritean)  Cinc- 

şor.  (comuna  Cincul  Mic). 

f.  210  v.  Să  se  ştie  că  această  carte  este  a  murariului  de  la  Cincşor. 
V.  Mss.  37.  Molitvelnic. 


Scris  pe  hîrtie,  are  337  +  20  f.  nepaginate.  Prima  parte  a  manuscrisu¬ 
lui,  filele  1 — 337,  este  scrisă  la  anul  1716  de  către  Vasile  Muşte  din  Coruiani, 
judeţul  Baia  Mare.  Adaosul  de  la  sfîrşit,  nepaginat,  este  scris  de  mai  multe 
mîini.  Pe  paginile  complete  are  scrise  17  rînduri.  Manuscrisul  are  formatul 
de  18,5x15  cm.  Textul,  înconjurat  de  chenar  alcătuit  din  linii  simple,  este 
scris  cu  litere  chirilice,  imitînd  tiparul.  Cu  cerneală  neagră  sînt  copiate  rugă¬ 
ciunile  iar  titlurile,  iniţialele  şi  îndrumările  tipiconale  sînt  copiate  cu  cerneală 
roşie.  Legătura  este  veche,  cu  coperţi  de  lemn  îmbrăcate  în  piele.  Pe  prima 
copertă,  în  chenar,  este  imprimat  un  medalion  ce  reprezintă  o  cruce. 

Frontispiciile,  lucrate  în  peniţă  şi  colorate  diferit,  în  mai  multe  forme, 
sînt  pe  filele  2,  29,  31,  32,  35,  36  v,  40,  56,  62,  76,  79  v,  90,  132,  142  v, 
154  v,  168,  191,  220  v,  225  v,  230,  285  v,  305  v,  309,  343  v. 

Vignetele  de  la  f.  55  v  şi  188  v  sînt  lucrate  simplu,  în  peniţă. 

Numere  vechi  în  Biblioteca  Mitropoliei:  26/ VIII ;  461/1  în  inventarul  din 
1873  şi  6763  la  Expoziţia  „Astrei"  din  1905. 

Cuprinsul: 

1.  1  lipseşte. 

1.  f.  2.  Euhologhion  ce  să  zice  Molităvnic  în  carele  să  cuprinde  toată 
treaba  Besearecei  care  să  cade  preoţilor.  Dată  întăi  de  la  (Sf(i)nţii  Apostoli, 
după  aceia  de  la  Sv(i)nţii  Părinţi  la  toate  trebile.  Cf.  Molitvelnicul  de  la  Băl- 
grad  din  1689.  -  *  * 

f.  2.  —  36  v.  Rănduiala  botezului.  (Ibidem,  f.  2—26). 

2.  f.  2 — 6.  M(o)l(i)tva  muerii  la  ceasul  naşterii.  (Ibidem,  f.  2 — 4). 

3.  f.  6 — 14.  Rănduiala  la  făcutul  oglaşnicului  şi  a-1  boteza.  (Ibidem, 
f.  4—9). 

4.  f.  14 — 29.  Slujba  sv(î)ntului  botez.  (Ibidem,  f.  9 — 20). 

5.  f.  29 — 31.  Rănduiala  la  spălarea  pruncului.  (Ibidem,  f.  20  v — 22  v). 

6.  f.  31 — 32.  Altă  m(o)l(i)tvă  a  botezului,  cănd  va  fi  pruncul  bolnav. 
(Ibidem,  f.  22 — 22  v). 

7.  f.  32 — 35.  M(o)l(i)tva  muerii  după  patruzeci  de  zile  (Ibidem,  f.  23 — 
24  v). 

8.  f.  35 — 36.  M(o)l(i)tva  muerii  căndu  să  (în)tîmplă  de  piarde  (Ibidem, 
f.  25—26). 

9.  f.  36  v — 39  v.  Rănduiala  logodnei  (Ibidem,  f.  26 — 28). 

10.  f.  40 — 55  v.  Rănduiala  cununiei  după  d(u)mn(e)zăiasca  Liturghie  (Ibi¬ 
dem,  f.  28  v — 39  v). 

11.  f.  56 — 62.  Rănduiala  cununiei  a  dooa  (Ibidem,  f.  39  v — 44). 

12.  f.  62 — 75  v.  Rănduiala  ispovedaniei  (Ibidem,  f.  44 — 53). 

13.  f.  76 — 79  v.  Rănduiala  cănd  să  va  (în)tîmpla  cu  grabă  a  pricestui 
bolnavul  (Ibidem,  f.  88 — 90). 

14.  f.  79 — 90.  Rănduiala  care  iaste  la  eşirea  sufletului  (Ibidem,  f.  90  v — 
97). 

15.  f.  90 — 132.  Rănduiala  îngropării  omului  mirean. 

16.  f.  132 — 142.  Rănduiala  îngropării  coconilor  mici. 

17.  f.  142  v — 154.  Cade-se  a  şti  de  să  va  pristăvi  cineva  din  creştini  la 
sfînta  înviiare  sau  fie  în  care  zi  a  luminatei  săptămîni  pănă  la  Dumi¬ 
neca  Tomii. 

18.  f.  154  v — 168.  Rănduiala  ce  iaste  la  părăstasul  morţilor. 

19.  f.  168 — 188  v.  Rănduiala  Ossveaşteniei  la  B(o)goiavlenie. 

20.  f.  189 — 190  v.  Arătarea  pentru  litie  carea  iaste  cătră  apă  în  z(i)ua 
de  B(o)goiavlenie  şi  pentru  svinţirea  apei. 

21.  f.  191 — 220  v.  Rănduiala  carea  iaste  la  sfinţirea  apei  în  luna  lui  Au¬ 
gust  întăia  zi  sau  fie  cănd  va  vrea  nastoiatel. 

22.  f.  220  v — 223  v.  Rănduiala  osşteniei  la  sfinţirea  apei  pre  scurt. 

23.  f.  223  v — 225.  Rănduiala  cănd  înceap  a  zidi  casa. 

24.  f.  225  v — 229.  Rănduiala  la  blagosloveniia  casei  noao. 

25.  f.  230 — 285.  Rănduiala  sv(î)ntului  maslu  ce  să  zice  svinţirea  uloiului 
de  lemn  ce  să  svinţeaşte  de  7  preoţi. 

26.  f.  285 — 305  v.  în  Dumineca  pogorîrii  Duhului  Sfînt. 

27.  f.  305  v — 309.  Rănduiala  panaghiei  după  săvărşire(a)  dumnezăeştii 
Liturghii. 

28.  f.  309 — 337.  Rănduiala  molitvelor  la  toate  fealurile  de  trebi.  (Ibidem, 
f.  189—197). 

f.  309 — 311.  M(o)l(i)tva  la  naşterea  lui  H(risto)s  fiilor  de  duhovni- 
cie  (Ibidem,  f.  182  v — 184). 

f.  311 — 311  v.  M(o)l(i)tva  în  Dumineca  Floriilor  pe  sălcii  (Ibidem, 
f.  184). 

f.  311  v — 313  v.  M(o)l(i)tva  la  înviiarea  lui  H(risto)s  (Ibidem,  f. 
184— 185  v). 

f.  313 — 314  v.  M(o)l(i)tva  spre  carne  şi  brînză  la  Paşti  (Ibidem, 
f.  185  v). 

f.  314  v — 315  v.  M(o)l(i)tva  la  bl(agoslo)venia  colivei  (Ibidem,  f.  186 

186  v). 

f.  315 — 317  v.  M(o)l(i)tva  la  z(i)ua  sf(î)ntului  Petru  (Ibidem,  f.  186  v 

187  v), 

f.  317  v — 318.  M(o)l(i)tva  când  începi  a  zidi  casă  (Ibidem,  f.  187  v — 
1 8  8). 

f.  319 — 320.  M(o)l(i)tva  cănd  cade  ceva  spurcat  în  fântână  (Ibidem, 
f.  188  v — 189  v). 

f.  320  v — 323.  M(o)l(i)tva  cănd  cade  ceva  spurcat  în  vasul  cu  vin  sau 
cu  unt  sau  cu  miiare  (Ibidem,  f.  189  v — 191). 

f.  323 — 324  v.  M(o)l(i)tva  celor  ce  să  giură  pre  sine  înşiş(i)  (Ibidem, 
f.  191  —  191  v). 

f.  324  v — 325.  M(o)l(i)tva  a  doua  a  deslega  tot  blăstămul  (Ibidem,  f. 
191  v — 192). 

f.  325 — 327.  M(o)l(i)tva  de  toate  spurcăciunile  (Ibidem,  f.  192 — 193). 
f.  327 — 331.  M(o)l(i)tva  celor  ce  intră  în  post  (Ibidem,  f.  193 — 195  v). 
f.  331 — 332  v.  M(o)l(i)tva  neveastei  vrînd  să  meargă  la  besearecă 
după  nuntă  (Ibidem,  f.  195 — 196). 

f.  332  v — 333.  M(o)l(i)tva  la  urzirea  besearecii  (Ibidem,  f.  196 — 196  v). 
f.  333 — 335  v.  M(o)l(i)tva  la  curăţirea  besearicii  spurcată  de  eretici 
(Ibidem,  f.  196  v — 197). 
f.  334  şi335  lipsesc. 

29.  f.  336 — 337.  Cuvănt  cătră  cetitori  (Ibidem,  f.  199 — 199  v). 

30.  f.  337 — 338.  Pomenirea  morţilor. 

31.  f.  339 — 343.  Cazania  la  morţi  (Cf.  Molitvelnicul  din  1869,  ediţia  a 
Il-a,  f.  200— 2057). 

32.  f.  343  v — 348  v.  Cazanie  la  coconi  mici  morţi  (Ibidem,  f.  110  v — 
115). 

33.  f.  349 — 352.  Şi  altă  iertăciune  la  oameni  morţi. 

34.  f.  352  v — 353.  în  sfînta  şi  marea  Duminecă  a  Paştilor  la  Liturghie, 
Sf.  Evanghelie  de  la  Ioan,  capitolul  I. 

35.  f.  353.  Fragment  din  Evanghelia  Sîmbetei  lui  Lazăr. 

36.  f.  354 — 357.  Evanghelia  ce  să  zice  a  lui  Lazăr. 

37.  f.  358.  învăţătură  pre  scurt  pentru  ceale  10  porunci, 
însemnări: 

f.  337,  pe  forzaţ:  au  fost  (A(u)gust  10  zile  1822. 

1716. 

Scris-am  această  carte  anume  Molităvnic  eu  Vaselie  feciorul  lui  Muşte 
Ionuţ  din  Coruiani,  anume  cel  mai  mic.  1716  mesiţ(a)  Maiu  11  zile  căndu 
s-au  săvîrşit.  Amin. 

Pe  margine,  de  altă  mină:  Fecioru  Muşte  Ionuţ  di(a)con  .  .  . 
f.  339:  1755. 


7  Vezi:  Prot.  Ioan  N.  Beju,  art.  cit.,  p.  84 — 86. 

f,  348:  Aniî  D(o)mnului  de  !a  zidirea  lumii  7255,  de  la  Hs.  1747, 
mesţa  Dechembrie  3  zile,  Proorocul  Sofronie. 
f.  357.  Vasile  Boereanu  ...  1763  m(e$i)ţa  April,  3  zile. 

VI.  Mss.  54.  Molitvelnic. 

Scris  la  începutul  secolului  al  XVIII-lea,  de  o  singură  mînă,  pe  hîrtie, 
Molitfelnicul  are  226  file,  cu  notaţie  originala.  Lipsesc:  foaia  de  titlu,  f.  1, 
16,  227  pînă  la  sfîrşit.  Are  formatul  de  15,2x19  cm.  Pe  fiecare  pagina  sînt 
scrise  cîte  18  rînduri,  cu  cerneală  neagra,  imitînd  tiparul.  Titlurile,  colon- 
titlul  şi  îndrumările  tipiconale  sînt  scrise  cu  cerneală  roşie,  decolorată.  Textul 
este  încadrat  în  chenar  de  linii  duble,  sus  şi  jos,  la  marginea  exterioară  şi  de 
o  singură  linie  la  marginea  interioară.  Frontispiciile,  de  diferite  forme,  sînt 
executate  în  peniţă  şi  sînt  colorate  diferit.  Ele  se  găsesc  la  f.  24,  26,  27,  30, 
31  v,  34  v,  47  v,  53,  64,  104  v,  107  v,  115,  142  v,  147  v,  155  v,  164  v,  177  v, 
191,  192  v,  208,  210  v.  La  f.  87  v,  119  v  şi  135  se  găsesc  iniţiale  ornate  iar 
la  f.  29  v,  31,  34,  47,  63  v,  vignete. 

Legătura  manuscrisului  este  veche,  din  coperţi  de  lemn  îmbrăcate  în 
piele,  pe  care  s-a  imrrimat  un  chenar  compus  din  mai  multe  linii. 

A  fost  donat  Bibliotecii  în  anul  1905  de  către  preotul  Gavriil  Hango. 

Numere  vechi:  18/VI,  în  Biblioteca  Mitropoliei,  6  755  la  Eqpoziţia  „As- 
treiadin  1905. 

Bibliografie:  Gavriil  Hango,  Un  molitvelnic  manuscript.  Notiţe  tipico¬ 
nale.  în  „Telegraful  Român",  anul  LI,  1903,  nr.  30 — 53. 

Cuprinsul: 
r.  1  lipseşte. 

1.  f.  2 — 31  v.  Rănduiala  botezului  (Cf.  Molitvelnic,  Bălgrad,  1689,  f.  1 — 
26). 

2.  f.  4v — 11.  Rănduiala  Ia  făcutul  oglaşenicului  şi  a-1  boteza  pre  el 
(Ibidem,  f.  4 — 9  v). 

,  :  3.  f.  11  v — 24.  Slujba  sv(î)ntului  botez  (Ibidem,  f.  9  v — 20). 

4.  f.  24 — 26.  Rănduiala  la  spălarea  pruncului  (Ibidem,  f.  20 — 22). 

5.  f.  26 — 27.  Altă  m(o)l(i)tvă  a  sf(î)ntului  botez  pre  scurt  (Ibidem,  f. 
22—22  v). 

6.  f.  27 — 29  v.  M(o)l(i)tva  muerii  după  40  de  zile  (Ibidem,  f.  22  v — 
24  v). 

7.  f.  30 — 31.  M(o)l(i)tva  muerii  cănd  să  (în)tîmplă  de  piarde  (Ibidem, 
f,  25—26). 

1  8.  f.  31 — 34.  Rănduiala  logodnei  ceiace  vor  să  se  logodească  (Ibidem, 
f#„  f.  26—28  v). 

9,  f.  34  v — 47.  Rănduiala  cununiei  (Ibidem,  f.  39  v — 44). 
fA'i'  10-  f.  47 — 53.  Rănduiala  cununiei  a  doao  (Ibidem,  f.  39  v — 44). 

11.  f.  53 — 63  v.  Rănduiala  ispovedaniei  (Ibidem,  f.  44 — 53). 

12.  f.  64 — 104  v.  Rănduiala  sf(î)ntului  Maslu  ce  să  zice  sfinţirea  uloiului 
de  lemn  ce  sa  svinţeşte  de  7  preoţi  (Ibidem,  f.  53  v — 88). 

13.  f.  104  v — 107  v,  Rănduiala  cănd  să  va  (în)tîmpla  cu  grabă  a  priceştui 

*  bolnavul  (Ibidem,  f.  88 — 90).  A 

14.  f.  107  v.  Rănduiala  care  iaste  la  eşirea  sufletului  (Ibidem,  f.  90  v — 97). 

15.  f.  115 — 142.  Rănduiala  îngropării  omului  mirean  (Ibidem,  f.  97 — 

121  '  V  .  vr  '  '  : .  '  '  .  .  '  /  < 

16.  f.  142  v — 147  v.  Rănduiala  îngropării  coconilor  mici  (Ibidem,  f.  122 — 

1 26  v).  _  ;  r.'  m  *  '  *  IV 

17.  f.  147 — 155  v.  Cade-să  a  şti  de  să  va  pristăvi  cineva  la  Sfînta  înviare 
sau  în  fiecare  zi  a  luminatei  săptămîni  pînă  la  Dumineca  Tomii  (Ibi¬ 
dem,  f.  126 — 133  v). 

18.  f.  155  v — 164  v.  Rănduiala  ce  iaşte  la  părăstasul  morţilor  (Ibidem, 
f.  134—141  v). 

19.  f.  164  v — 177  v.  Rănduiala  Osşteniei  la  sf(î)nta  zi  a  Bogoiavleniei 

(Ibidem,  f.  142 — 154).  ;  •  •  ? 

20.  f.  177  v — 191.  Rănduiala  la  sfinţirea  apei  în  luna  lui  August  întăia  zi 
(Ibidem,  f.  154  v — 165  v). 

'21.  f.  191  — 192  v.  Rănduiala  ce  să  face  la  blagoslovenia  casei  noao.  (Ibi¬ 
dem,  f.  166—167). 

22.  f.  192  v — 208.  în  Dumnieca  Pogorîrii  Duhului  Sfînt.  (Ibidem,  f. 
167  v — 180  v). 

23.  f.  208 — 210  v.  Rănduiala  panaghiei  după  săvîrşirea  d(u)mn(e)zăeştii 
Liturghii  (Ibidem,  f.  180  v — 182  v). 

24.  f.  210 — 226.  Rănduiala  molitvelor  la  toate  fealurile  de  trebi  (Ibidem 
f.  182  v — 196  v). 

f.  210 — 212.  M(o)l(i)tva  la  naşterea  lui  H(risto)s  fiilor  de  duhovnicie 
(Ibidem,  f.  182  v — 184). 

f.  212 — 21 2  v.  M(o)l(i)tva  în  Dumineca  Floriilor  pe  sălci  (Ibidem,  f. 
184).  *  -pc  v 

f.  212  v — 214.  M(o)l(i)tVa  la  înviiarea  lui  H(risto)s  (Ibidem,  f.  184 — 
185  v). 

f.  214 — 214  v.  M(o)l(i)tva  spre  carne  şi  brînză  la  Paşti  (Ibidem,  f. 

185  v).  ^  .  y  ’  -  iv  :l\) 

f.  214  v — 215.  M(o)l(i)tva  pentru  bl(a)g(o)sloveniia  colivei  (Ibidem, 
f.  186— 186  v). 

f.  215 — 216.  M(o)l(i)tva  la  z(i)ua  Sfîntului  Petru  (Ibidem,  f.  186  v — 

187) .  :•  ‘ 

f.  216 — 216  v.  M(o)l(i)tva  a  doua  (Ibidem,  f.  187 — 187  v).  • 

f.  216  v — 217.  M(o)l(i)tva  cănd  începi  a  zidi  casă  (Ibidem,  f.  187  v — 

188) . 

f.  217 — 217  v.  M(o)l(i)tva  la  făntănă  noao  (Ibidem,  f.  188 — 188  v). 
f.  217  v— 218  v.  M(o)l(i)tva,  cănd  cade  ceva  spurcat  în  făntănă  (Ibi¬ 
dem,  f.  188  v — 189  v). 

f.  218  v — 220  v.  M(o)l(i)tva  cănd  cade  ceva  spurcat  în  vasul  cu  vinul 
sau  untul  sau  cu  miare  (Ibidem,  f.  189  v — 191). 

f .  220  v — 221  v.  M(o)l(i)tva  celor  ce  giură  pre  sine  înşiş(i)  (Ibidem, 
f.  191  v— 192).  ~  r  •  *  :  ;  .  r  .  ■<  t  . 

f.  222 — 223.  M(o)l(i)tva  la  toate  spurcăciunile  (Ibidem,  f.  192 — 193). 
f.  223 — 224.  M(o)litva  celor  ce  intră  în  post  (Ibidem,  f.  193 — 193  v). 
...  f.  224 — 226.  M(o)l(i)tva  a  doua  (Ibidem,  f.  193  v — 195  v). 

f.  226  v.  M(o)l(i)tva  la  urzirea  besearecii  (Ibidem,  f.  196 — 196  v). 

Lipsesc,  deci,  din  cuprinsul  manuscrisului  Molitvă  ptf  scurt  a  sfinţi  apa 
(f.  197—197  v).  Molitva  la  curăţirea  besearecii  spurcate  de  eretici  (f.  196  v 
şi  197)  şi  Scara  Molitvelnicului  din  1689* 
însemnări: 

Pe  forzaţul  lipit:  Scris-am  eu  de  bine  voitoriu  Petrea  diacul  feciorul 
lui  Popa  Ştefan  din  Preluca,  29  iunie  1759.  • 

f.  124  v — 125:  Eu  popa,  Ştefan  am  cu(m)paratu  cart(ea)  cu  4  zl(o)ţ(i). 
f*  126  v:  Nyegerfalva  5-a  febr.  1759. 
f.  126  v:  Scris-am  (eu)  popa  Ştefan,  1810. 

VIL  Mss.  320.  Molitvelnic. 


Scris  de  o  singura  mîna,  la  sfîrşitul  secolului  al  XVIII-lea,  pe  hîrtie,  are 
348  de  pagini  şi  este  de  formatul  15,8x21cm,  Numărul  de  rînduri  variază 
15 — 28  pe  paginile  întregi.  Scrierea,  cu  cerneală  neagră,  vrea  să  imite  tiparul. 
Unele  îndrumări  tipiconale,  colontitlurile  şi,  cîteodată,  titlurile  şi  multe  ini¬ 
ţiale  sînt  scrise  cu  cerneală  roşie.  Legătura  este  veche,  din  coperţi  de  lemn 
îmbrăcate  în  piele,  pe  care  s-au  imprimat  diferite  reprezentări  tipografice. 
Pe  cele  din  faţă,  într-un  medalion  în  formă  de  chenar,  este  imprimată  icoana 
Maicii  Domnului  cu  Pruncul  Iisus  în  braţe. 

Cuprinsul: 

1.  f.  1 — 5.  Molitva  de  toata  spurcăciune(  Cf.  Molitvelnicul  de  la  BăL- 
grad,  1689,  f.  192—193). 

2.  f.  5 — 8.  Rănduiala  la  z(i)ua  dintâi  de  la  naştere(a)  muere(i)  pruncul. 

3.  f.  9 — 12.  (lipseşte  pagina  cu  începutul)  începe  cu  „Păcatele  cele  cu 
voia  şi  fără  voia  . . 

4.  f.  12 — 16.  Molitvă  la  însămnarea  pruncului  a  8-a  zi. 

5.  f.  16 — 24.  M(o)l(i)tva  muerii  la  40  de  zile. 

6.  f.  24 — 25.  M(o)l(î)tva  pre  scurt  a  sfinţii  apa. 

7.  f.  25 — 29.  M(o)l(i)tva  la  naşterea  D(o)mnului  nostru  Iis(us)  Hr(istos) 
c  la  fii(i)  cei  duhovniceşti. 

8.  f.  29 — 31.  M(o)l(i)tva  cănd  piiarde  muiarea  pruncul. 

9.  f.  32 — 79.  începutul  oglaşnicului  la  botez.  ;  ' 

10.  f.  79 — 88.  Rănduiala  ci  e  la  logodna.  i:r& 

hf?rll.  f.  88 îl  14.  Rănduiala  cununiei  (Cf.  Molitvelnicul  de  Ia  Bălgrad,  1689, 
f.  28  v— 39  v).  ■  - 

12;  L  114-^-124.  Rănduiala  cununiei  a  dooa  (Ibidem,  f.  39  v — 44). 

13.  f.  124 — 147.  Rănduiala  ispovedaniei  (Ibidem,  f.  44 — 53). 

In.  14/f.  148 — 153.  Rănduiala  cănd  să  va  (în)tămpla  cu  grabă  a  priceştui 
bolnavul. 

15.  f.  153 — 170.  Rănduiala  la  eşirea  sufletului. 

16.  f.  170-. — 242.  Rănduiala  prohodului  mirenesc.  ’U 

17.  f.  242 — 271.  Rănduiala  pogrebanii  pruncilor  mici. 

-  însemnare:  „Cade-se  a  şti  şi  adastă  pogrebanie  a  pruncilor  nu  să  află 
nicăieri  hotărît  pana  în  cată  vreme  să  s(ă)  cânte,  adecă  pană  în  ce  vârstă, 
iară  noi  socotim  că  ar  fi  cu  cuviinţa  a  să  cănta  pana  cănd  iaste  pruncul  de 
şapte  ani,  şi  să  va  cănt(a)  precum  va  fi  obiceaiul  locului.  Sfărăşitul  prohodului 


pruncesc*. 


-  ** 

18.  f.  272 — 288.  Cade-să  a  şti  de  să  va  pristăvi  cineva  la  sfînta  Înviere 
sau  în  fiecare  zi  a  luminatei  săptămîni  pană  în  Dumineca  Tomei  (Ibi- 
dem,  f.  126 — 133  v). 

19.  f.  288 — 309.  Rănduiala  ce  iaste  la  părăstasul  morţilor  (Ibidem,  f.  134 


—141). 

20.  f.  309 — 340.  Rănduiala  la  sfinţirea  apei  în  luna  lui  August  întăia  zi. 

21.  f.  341.  întrebări  la  spovedanie  (fragmente), 
f.  albă). 

22.  f.  343 — 346.  Molitvă  (fragment), 
f.  345 — 346:  lipsă. 

23.  f.  347 — 348.  Rugăciune  la  deslegarea  de  păcate  (fragment), 
însemnări: 

f.  79:  Hulban  Gavrilă. 

f.  142:  Hulban  Gavrilă. 

f.  157:  Gavrilă  Hulban,  1898,  Martie,  27. 

f.  231:  Hulban  Gavrilă,  născut  în  Noemvrie  27,  1877. 


Din  cele  expuse,  reiese  faptul  că  Molitfelnicele  manuscrise  româneşti, 
păstrate  în  Biblioteca  Arhiepiscopiei  Sibiului  sînt  copii,  mai  mult  sau  mai 
puţin  fidele,  ale  Molitfelnicului  tipărit  în  anul  1689  la  Bălgrad  (Alba  Iulia). 

Despre  acest  Molitfelnic,  de  la  a  cărui  tipărire  s-au  împlinit  300  de  ani, 
afirmăm  că  pe  nedrept  a  fost  acuzat,  de-a  lungul  vremii,  că  a  fost  scris  sub 
influenţă  calvină.  Dimpotrivă,  cercetarea  atentă  a  acestuia  ne-a  condus  la 
concluzia  că  este,  după  cum  afirmă  traducătorul  său,  „izvodit  din  slavonie" 
şi  că  păstrează  întru  totul  rînduielile  ortodoxe  care  de-a  lungul  timpului  au 
îmbrăcat  diferite  forme,  ca  extensiune  şi  conţinut.  In  sprijinul  acestei  afirma¬ 
ţii  vom  da  exemple  concrete,  luate  din  rînduielile  Tainelor  şi  ierurgiilor  cu¬ 
prinse  în  Molitfelnicul  tipărit  la  1689  şi  în  copiile  manuscrise  pe  care  le-am 
prezentate  mai  sus. 

La  slujba  Sfîntului  Botez,  la  ectenia  mare,  se  găsesc  intercalate  urmă¬ 
toarele  cereri,  în  plus  faţă  de  cele  ce  se  rostesc  astăzi: 

„ —  Pentru  ca  să  vie  Duhul  Sfînt  spre  apa  aciasta  şi  să  arate  pre  ia  izvor 
de  apă  curătoare  întru  viaţa  veşnică,  Domnului  să  ne  rugăm; 

—  Pentru  să  să  îmbrace  acesta  cu  puterea  dumnezăiască  spre  vrăjmaşul 
luptătoriu  cu  ungerea  mirului,  Domnului  să; 

—  Pentru  să  fie  el  blagosvinţit  cu  luarea  dumnezăeştii  taini,  Domnului 
sa 

—  Pentru  să  să  pricestuiască  acesta  făr  de  osîndire  făcătoarelor  de  viaţă 
taini.  Dom." 

După  rugăciunea  de  binecuvîntare  a  untdelemnului  (Stăpîne,  Doamne, 
Dumnezeul  părinţilor  noştri  . .  .)  preotul  ia  „bosiiocul"  care  „iaste  în  vasul 
cu  uloiu  şi  samnă  în  apă  cruciş,  de  trei  ori,  căntînd  aleluia". 

La  ungerea  cu  untdelemn  a  pruncului,  preotul  zice:  „Pomăzuiaşte-să  ro¬ 
bul  lui  Dumnezău  (Jmrcu  =  numele  n.n.)  cu  uloiul  bucuriei  în  numele  Tatălui 
şi  al  Fiului  şi  al  Duhului  Svînt,  acum  şi  pururea  şi  în  veacii  de  veaci.  Amin" 
şi  unge  în  semnul  crucii  la  frunte,  piept,  spate,  urechi,  mîini,  picioare,  fără 
a  rosti  cele  menţionate  în  ritualul  de  azi  al  slujbei  Botezului. 

După  Botez,  pruncul  era  îmbrăcat  în  haina  curată.  Apoi  se  cînta  tro¬ 
parul  pe  glas  8:  „Dă-mi  veşmînt  luminat,  Cela  ce  te  îmbraci  în  lumină  ca 
întru  un  veşmînt,  mult-milostive  Hristoase,  Dumnezeul  nostru".  După  care 
preotul  rosteşte:  „Văimeam"  (Să  luăm  aminte,  n.n.)  şi  cei  ce  sînt  în  jurul 
preotului  cîntă  (s.n.)  Ps.  31. 

în  rînduiala  de  azi,  după  botez  pruncul  este  îmbrăcat.  Cîntărcţul  citeşte 
(s.n.)  de  trei  ori  Ps.  31,  apoi  se  cîntă  troparul  de  mai  sus  pe  glas  8. 

Revenind  la  rînduiala  din  manuscrisele  prezentate,  constatăm  ea  după 
Evanghelia  rostită  la  Botez  urmează  rugăciunile  la  tunderea  părului:  „Des- 
puitorîule  (Stapîne,  n.n)  Doamne,  Dumnezeu  nostru  .  .  ,c\  „Tunde-să  robul 
lui  Dumnezeu.  . Apoi  preotul  ia  „puţină  apă  caldă  şi  lipeaşte  părul  tăiat  în 
paretele  besearecii"  iar  „de  va  fi  beseareca  de  peatră  să-l  îngroaoe  după  altar". 
Urmează  rugăciunea  „Doamne  Dumnezeul  nostru,  dintru  plinirea 
scăldării  cu  a  Ta  bunătate"  (Doamne  Dumnezeul  nostru,  Cel  ce  prin  săvîr- 
şirea  tainei  Sfîntului  Botez),  care  în  rînduiala  de  astăzi  se  rosteşte  înaintea 
tunderii  celui  botezat,  în  rînduiala  Molitfclnicului  de  la  1689  rostindu-se 
după  tundere.  După  aceasta  urmează  ectenia  „Miluieşte-ne  pre  noi,  Doam¬ 
ne..."  şi  otpustul. 


Trebuie  reţinut  faptul  ca  „Rugăciunile  la  spălarea  pruncului"  nu  se  ci¬ 
teau  ca  în  rînduiala  de  astăzi,  înaintea  tunderii,  ci  „a  opta  zi"  cînd  trebuia 
să  vină  „nănaşul  cu  cela  ce  s-au  botezat  la  besearecă",  constituind  astfel  un 
ritual  de  sine  stătător.  După  „binecuvântare",  rugăciunile  începătoare,  tropa¬ 
rul  zilei  sau  al  sfîntului,  urmează  rugăciunea  „Izbăvire  de  păcate"  (Cel  ce  ai 
dăruit  robului  Tău  izbăvire  de  păcate).  Apoi  preotul  ia  „bureate  curat"  sau 
„bumbac  nou"  şi  şterge  „toate  mădularele  pre  unde  au  uns  cu  svîntul  Mir" 
zicînd:  „Botezaşi-te,  luminaşi-te,  svinţişi-te,..".  Urmează  rugăciunile  „Domni- 
toriule  Doamne,  Dumnezeul  nostru"  (Stapîne  Doamne,  Dumnezeul  nostru, 
Care  prin  spălarea  Botezului...),  „Acesta  ce  să  îmbracă  întru  Tine  Hristoase" 
(Cel  ce  s-a  îmbrăcat  întru  Tine,  Hristoase...),  apoi  ecfonisul  „Că  Tu  eşti  cela 
ce  miluieşti..."  şi  otpustul. 

„Molitva  botezului  pre  scurt"  este  alcătuită  numai  din  rugăciunea 
„Doamne  Dumnezeu  atoate  ţiitoriule...",  fără  rugăciunile  începătoare.  Indica¬ 
ţia  tipiconală  îndruma  pe  preot  ca  să  citească,  dacă  va  boteza,  „Molitvele 
Botezului,  pană  la  Pomăzania  Marelui  Mir,  toate  pană  Ia  sfîrşit". 

„Molitva  muierii  după  patruzeci  de  zile"  are  o  rînduiala  mai  simplă  de- 
cît  slujba  de  astăzi.  După  binecuvîntare  urmează  rugăciunile  începătoare,  tro¬ 
parul  zilei  sau  al  sfîntului,  Slavă...  Şi  acum...,  „Pentru  rugăciunile...",  „Doam¬ 
ne  Dumnezeule  Atotţiitorule...",  „Şi  acest  prunc  născut...",  „Doamne  Dum¬ 
nezeul  nostru...".  După  aceea  pruncul,  daca  este  băiat,  este  dus  în  sf intui  al¬ 
tar  şi  închinat  la  cele  patru  laturi  ale  Sfintei  Mese.  Dacă  este  fată,  închina¬ 
rea  ei  se  face  numai  „înaintea  svintelor  uşi".  După  rugăciunea  „Doamne, 
Dumnezeul  nostru  care  de  patruzeci  de  zile. . urmează  Otpustul. 

„Rînduiala  cînd  leapădă  femeia"  este  identică  cu  cea  de  azi. 

La  rînduiala  logodnei,  inelele  celor  ce  se  logodesc  se  puneau  pe  Sfînta 
Masa.  Azi  se  pun  pc  Sfînta  Evanghelie,  al  bărbatului  de-a  dreapta  şi  al  femeii 
de-a  stingă.  La  formula  „Se  logodeşte. . ."  (Logodeşte-sa...)  inelul  miresei  se 
da  mirelui,  iar  cel  al  mirelui  se  punea  în  degetul  miresei.  Astăzi  fiecăruia  i  se 

pune  în  deget  inelul  ce-i  aparţine.  Din  rînduiala  Molitfelnicului  de  la  Bălgrad 
lipseşte  rugăciunea  „Doamne,  Dumnezeul  nostru.  Care  împreună  cu  sluga 
patriarhului  Avraam...".  Rugăciunea  „Doamne,  Dumnezeul  nostru,  Cel  ce 
din  neamuri  . . ( .  . .  Carele  din  limbi . . .)  urmează  după  formula  „Logo- 
deaşte-să. . apoi  ectenia  „Miluicşte-ne  pre  noi . . ."  şi  otpustul. 

La  Taina  Cununiei,  formula  rostită  de  preot  era:  „Cu  slavă  şi  cu  cinste 
cununaşi  pre  el,  şi  ai  pus  lui  cununia  de  pietri  scumpe".  Această  formulă  era 
rostită  atît  la  mire  cît  şi  la  mireasă.  După  această  formulă  urma  rugăciunea 
„Doamne  Dumnezeul  nostru  cela  ce  cu  slavă  şi  cu  cinste  cununaşi  mucenicii 
Tăi . . .".  Se  citea  apoi  Apostolul  din  Epistola  I  către  Corinteni,  7,  7 — 14  (azi 
Efeseni  5,  20 — 33)  şi  Sf.  Evanghelie  de  la  loan  2,  1 — 11. 

Ca  o  notă  aparte  a  acestei  rînduieli  remarcăm  intercalarea  unei  părţi 
specifice  Liturghiei  şi  anume:  „Să  ne  iubim  unul  pre  altul...",  „Pre  Tatăl...", 
Apoi  preotul  sărută  mirii.  Se  sărută  şi  ei  rostind  „Aicea  pre  mijlocul  nostru 
iaste  Hristos,  cu  noi  iaste  şi  va  fi...".  Urmează  apoi  rugăciunea  „Doamne, 
Dumnezeul  nostru  care  întru  socotinţa  Ta  cea  de  mîntuire...",  „Tatăl  nos¬ 
tru...",  „Să  luăm  aminte...",  „Unul  Sfînt...",  apoi  îi  „priceştuiaşte"  (împărtă¬ 
şeşte)  „pre  ei". 

Indicaţiile  tipiconale  menţionează  că  „de  nu  va  fi  Liturghie,  (preotul)  le 
dă  de  gustă  din  pahar  după  obiceiul  locului". 

Rînduiala  se  continuă  cu  rugăciunea  „Doamne  Dumnezeul  nostru,  toate 
Ie  făcuşi  cu  tăriia  Ta...".  Apoi  urmează  troparul  glas  7  „Doamne,  Doamne, 
caută  din  ceriu  şi  vezi  şi  cercetează  via  aceasta..."  (de  3  ori),  „Fericit  bărba¬ 
tul...",  „Sfinţilor  mucenici...",  „Slavă  Ţie,  Hristoase,  Doamne...",  „Una  cu¬ 
rată.  .  .",  „Mărit  să  fii  mire...",  „Şi  tu  mireasă...".  După  rugăciunea  „Doamne 
Dumnezeul  nostru,  Carele  ai  venit  în  Cana  Galileiului...",  preotul  ia  cunu¬ 
niile  de  pe  capul  mirilor  şi  le  pune  „în  loc  rînduit".  După  rugăciunea  „Doam¬ 
ne  Dumnezeul  nostru,  vistiarnicul  bunei  frămseţi..."  urmează  ectenia  „Mi- 
luieşte-ne  pre  noi...".  Otpustul  rînduielii  se  termină  cu  ecfonisul  „în  Cana 
Galileii  cinstită  ai  arătat  nunta  cu  venirea  Ta 

Rînduiala  cununiei  a  doua  diferă  de  cea  de  azi.  După  binecuvîntare,  ru¬ 
găciunile  începătoare  şi  ectenie,  urmează  rugăciunile:  „Despuitorule  Doamne, 
Dumnezeul  nostru..."  şi  „Doamne  Iisuse  Hristoase,  Cuvîntul  lui  Dumne¬ 
zeu...".  Apoi  rînduiala  prevede  ca,  „spre  cel  ce  nu  a  fost  căsătorit",  preotul 
să  pună  cununa  zicînd:  „Cu  slavă  şi  cu  cinste  cununaşi  pre  el  şi  ai  pus  pre 
capul  lui  cununia  de  pietri  scumpe".  După  care  se  citeşte  Apostolul  (Efeseni 
5,  25 — 33,  Iară  muierea  cinstească  pre  bărbatul  ei...)  şi  Evanghelia  (Matei, 
19,  3 — 13).  Apoi  preotul  rosteşte  rugăciunea  „Doamne  Dumnezeul  nostru, 
Cela  ce  pre  Avraam  soţ  l-ai  chemat...".  După  ectenia  „Miluieşte-ne  pre 
noi...",  preotul  săvîrşeşte  otpustul. 

Rînduiala  spovedaniei,  extinsă  ca  formă,  este  mult  diferită  faţă  de  cea 
de  astăzi.  în  forma  în  care  o  expune  Molitfelnicul  din  1689  mai  poate  fi 
întîlnită  doar  în  Molitfelnicul  tipărit  de  mitropolitul  Dosoftei  al  Moldovei. 

După  binecuvîntare,  rugăciunile  începătoare  şi  Ps.  4,  urmează  rugăciu¬ 
nea  „Doamne  Dumnezeul  spăseniei  noastre...",  apoi  Ps.  6,  şi  rugăciunea 
„Doamne  Mîntuitorul  meu...". 

Indicaţiile  tipiconale  îi  dau  preotului  îndrumări  despre  modul  cum  tre¬ 
buie  să  spovedească  penitentul. 

După  „Crez"..,  preotul  sad  întrebe  pe  cel  ce  se  spovedeşte  dacă  „ţine 
vreun  eres"  şi  „de  ţine  neclintită  credinţa  sfintei  săbornica  şi  apostoleasca  Be- 
searecă.  Că  aceasta-i  capul  mîntuinţe/.  Zicînd:  „lata,  frate,  îngerii  lui  Dum¬ 
nezeu  slujesc../,  preotul  îl  întreabă  pe  penitent  ce  păcate  a  săvîrşit.  Apoi 
împreună  rostesc  rugăciunea  „Ispovedescu-mă  lui  Dumnezeu  şi  Prea  Curatei 
Maicii  Lui  şi  tuturor  svinţilor  . .  /. 

După  „Doamne  Dumnezeul  nostru,  carele  lui  Patru. .  /  urmează  citirea 
Apostolului  (I  Timotei,  1,  15 — 17)  şi  a  Evangheliei  (Matei  9,  9 — 13)  şi  ot- 
pustul. 

Molitva  iertăciunii,  care  se  citea  după  otpust,  era  „Dumnezău  carele  au 
ertat  pre  Natan“.  Preotul  îi  da,  apoi,  celui  spovedit  sfaturi  duhovniceşti. 

Tipicul  prevedea  ca  „după  ce-şi  plineşte  vremea  pocăinţei  cel  spovedit", 
preotul  să  citească  rugăciunea  de  dezlegare  „Milostive  şi  miluitorule  Doamne, 
dulce  iubitorule  de  'oameni. .  /,  După  care  urma  molitva  de  iertare:  „Birui- 
toriu!  Domnul  nostru  lisus  Hristos. .  /.  4^ 


Rînduiala  Tainei  Sfîntului  Maslu  îşi  are,  de  asemenea,  particularităţile  ei. 
Vom  menţiona  doar  faptul  că  ea  prevedea  citirea  de  Evanghelii  diferite  pen¬ 
tru  bărbaţi  şi  femei,  precum  urmează: 

1.  Evanghelia  de  la  Ioan  5,  1 — 15; 

la  femei:  Matei  10,  1 — 8  (păstrată  în  ritualul  de  azi); 

2.  Evanghelia  de  la  Luca  19,  1 — 10  (păstrată  în  ritualul  de  azi); 
fa  femei:  Marcu  6,  7 — 13; 

uy  3.  Evanghelia  de  la  Luca  9,  1 — 6  (citită  atît  la  bărbaţi  cît  şi  la  femei); 

4.  Evanghelia  de  la  Marcu  6,  7 — 13; 

la  femei:  Matei  9,  18 — 26  (păstrată  în  ritualul  de  azi); 

5.  Evanghelia  de  la  Ioan  14,  27 — 31  şi  15,  1 — 7; 
la  femei:  Marcu  5,  24 — 34; 

6.  Evanghelia  de  la  Luca  7,  36 — 50; 
la  femei:  Luca  8,  41 — 56; 

*  *  1  F  »  J 

7.  Evanghelia  de  la  Matei  6,  14 — 21;  - 

-  ii.  la  femei;  Matei  8,  14 — 23. 


După  cum  se  poate  constata,  unele  din  Evangheliile  ce  se  citeau  atunci 
în  cadrul  rînduielii  Tainei  Sfîntului  Maslu  sînt  şi  astăzi  în  uz  iar  altele  au 
fost  înlocuite. 


Ungerea  avea  loc  după  rugăciunea  „Despuitoriule  Doamne,  Dumnezeul 
nostru../,  după  care  se  rostea  rugăciunea  „Părinte  sfinte  vraciul  (doctorul 
n.n.)  sufletelor  şi  al  trupurilor...".  Preoţii  se  ungeau  unii  pe  alţii,  rugându-se: 
„Blagoslovenia  Domnului  Dumnezau  şi  Mîntuitoriului  nostru  lisus  Hristos, 
spre  tămăduirea  sufletului  şi  trupului  robului  lui  Dumnezeu  (Imrcu),  acum  şi 
pururea  şi  în  vecii  vecilor". 

Rugăciunea  la  împărtăşirea  grabnică  a  celui  bolnav  este  identică  cu  cea 
de  azi. 

La  „Randuiala  care  iaste  Ia  ieşirea  sufletului*,  la  „Canon",  corespund 
doar  irmoasele  (9  la  număr),  celelalte  cîntări  fiind  diferite  faţă  de  rînduiala 
ce  se  săvîrşeşte  astăzi.  După  „Canon"  urma  „molitva  pentru  sufletul  cel 
osîndit:  Despuietoriule  Doamne,  Dumnezeu  nostru...".  Apoi  trupul  mortului 
era  dus  în  biserică.  în  acest  timp  se  cînta  „Sfinte  Dumnezeule../,^,.  r  t .  .  (11 

La  rînduiala  înmormintării,  după  binecuvîntare  şi  Ps.  90  urma  „ecte- 
ma  mare  pentru  morţi", s  care  nu  se  mai  păstrează  în  ritualul  de  azi.  Apoi 
Slavă...  Şi  acum  . . troparul  „Cela  ce  tocmeşti  toate  cu  adîncul  înţelep¬ 
ciunii. „Slavă  ...  Şi  acum  .  . .  Pre  Tine  te  avem  cetate  şi  linişte  .  . .“  Ur¬ 
mează  apoi  cele  trei  stări.  Binecuvântările  înmormintării  sînt  aceleaşi  ca  şi 
în  rînduiala  de  azi,  diferind  doar  ordinea  în  care  sînt  transpuse. 

Urmează  „stilurile  răpăosării"  ale  Sf.  Ioan  Damaschinul.  Azi  acestea  ur¬ 
mează  după  canonul  lui  Teofan. 

Fericirile  au  intercalate  alte  stiluri  decit  cele  ce  se  cîntă  astăzi. 

Apostolul  (I  Tesaloniceni  4,  13 — 17)  şi  Evanghelia  (Ioan  4,  24 — 30)  se 
păstrează  şi  în  ritualul  actual. 

Rugăciunea  de  dezlegare  ce  se  citea  „la  grobniţe,  pre  mort",  se  păstrează 
doar  în  ritualul  acestui  Molitfelnic,  fiind  deci  specifică  locului. 

Urmau  stilurile  de  la  sărutarea  de  apoi:  „Veniţi  să  'dăm  fratelui  cestui 
mort...",  „Spune  nouă,  acum,  frate  unde  te  duci...",  „Eu  cătră  Domnul  Dum- 
nezău  giudecătoriul  mica  mă  duc  ...",  „Acum  toate  mădularele  trupeşti  de¬ 
şarte  se  arată. „Cînd  sufletul  de  la  trup  se  desparte...",  „Toată  viaţa  noas¬ 
tră  iaste  floare  şi  fum...w,  „Care  despărţire,  fraţilor...",  „Slavă...  Văzîndu-mă 
zăcînd  fără  glas  şi  fără  suflare...",  „Şi  acum...  Măntuieşte  pre  ceia  ce  nădăj¬ 
duiesc  spre  Tine,  Maica  neapusului  soare...". 

Rînduiala  se  continuă  cu  troparul  glas  8,  „Pămînte,  căscînd,  priimeşte 
pre  cesta  ce  a  zidit  din  tine...",  care  nu  se  mai  păstrează  astăzi. 

Urmează,  apoi,  Simbolul  de  credinţă,  Sfinte  Dumnezeule...,  Tatăl  nostru, 
troparul  „Cu  duhurile  drepţilor...",  cctenie,  rugăciunea  „Dumnezeul  sufle¬ 
telor  (azi  „duhurilor")...",  „Că  Tu  eşti  învierea...",  Slavă...  Şi  acum...  şi  apo- 
lisul  „Cel  ce  ai  învins  din  morţi...",  „întru  fercita  adormire...". 


8  Preot  Dr.  Gheorcjhe  Ciuhandu  în  articolul  „Un  \cchiu  Molilvenic  manu¬ 
scris  din  Bihor  în  legătură  cu  alte  MolilveniccM  publicat  in  rev.  „Biserica  Orto¬ 
doxă  Română**,  anul  LIX,  1941,  nr.  9 — 10,  la  p.  547 — 548  reproduce  integral  această 
ccltnie.  Pr.  Ciuhandu  prezintă  un  Molitfelnic  manuscris  (azi  Mss.  3  686  din  Biblio¬ 
teca  Academiei  Române),  pe  marginea  căruia  lansează  multe  teorii  eronate.  Punc¬ 
tele  sale  de  vedere  au  fost  împărtăşite  şi  preluate  de  Dr.  Nestor  Vornicescu,  Mi¬ 
tropolitul  Olteniei,  care  le  expune  în  lucrarea  „Primele  scrieri  patristice  în  litera¬ 
tura  nr  astră,  sec.  IV — XV/“,  Editura  Mitropoliei  Olteniei,  Craiova,  1984,  p.  504 — 507. 

La  o  confruntare  atentă  a  celor  susţinute  de  Pr.  Ciuhandu  cu  manuscrisele 
pe  care  le  prezentăm  in  studiul  de  faţă  şi  cu  Molittfelnicul  din  1689  om  constatat  că 
numitul  „Molitvenic  manuscris  din  Bihor**  nu  este  decit  o  copie  a  celui  din  1689. 
Tot  ceea  ce  Pr.  Ciuhandu  consideră  a  fi  specific  „ritualului  bihorean**  se  cuprinde 
întocmai  In  Molitfelnicul  din  1689  şi  în  manuscrisele  pe  care  le-am  prezentat.  Chiar 
şi  această  ectenie  despre  care  afirmă  că  nu  a  „găsit-o  decit  în  manuscrisul  biho¬ 
rean  şi,  la  slujba  „parastasului*  din  molitvenicul  de  Sibiu  (1784),  de  pe  vremea 
mitropolitului  Procopie  lvacicovici“  (p.  547). 

Acest  fapt  ne  confirmă  presupunerea  că  Pr.  Ciuhandu  nu  a  cercetat  Molit¬ 
felnicul  din  1689.  Fie  pentru  că  nu  a  avut  posibilitatea  să  o  facă,  fie  pentru  că 

nu  a  acordat  credit  moral  dascălului  copist  Ioan  Voit  care  in  1763,  în  satul  Şin- 

cuta  (azi  Şomcuta,  jud.  Maramureş),  întregea  şi  refăcea,  după  cum  reiese  şi  din 

titlul  pe  care  l-a  dat,  o  copie  deteriorată  a  Molitfelnicului  bălgrădean. 

In  concluzie  afirmăm  că  nu  se  poate  vorbi  despre  existenţa  unui  ritual  spe¬ 

cific  bihorean,  cum  susţine  Pr.  Ciuhandu.  Iar,  în  ceea  ce  priveşte  manuscrisul  pe 
carc-1  prezintă,  trebuie  retinut  faptul  că  specialiştii  îl  datează  ca  aparţinînd  „sec. 
XVIII  (început)  şi  1763*.  (vezi:  Gabriel  Ştrempel,  Catalogul  manuscriselor  româ¬ 
neşti,  voi.  III,  Editura  ştiinţifică  şi  enciclopedică.  Bucureşti,  1987,  p.  210). 

Trupul  decedatului  era  apoi  pus  în  groapă,  iar  preotul  „luînd  puţina  ţa¬ 
rina  cu  lopata*,  zicea:  „Toate  ceale  din  pămînt  în  pămînt  Ie  trimiţi,  Doam¬ 
ne,  iară  sufletul  care  l-ai  luat  cu  sfinţii  îl  odihneşte*.  Şi,  după  cum  prevăd 
indicaţiile  tipiconale,  „aşa  închid  groapa*. 

Rănduiala  îngropării  cuconilor  (pruncilor)  mici  prezintă  unele  deosebiri 
faţă  de  slujba  ce  se  săvîrşeşte  astăzi.  După  binecuvîntare  urmează  rugăciu¬ 
nile  începătoare,  Ps.  19,  24,  141,  din  nou  „Tatăl  nostru*.  Apoi  troparul  glas 
2  „Pomeneşte,  Doamne,  ca  un  bun  pe  robul  Tău...*,  „Slavă...  Şi  acum...  Maică 
sfînta  a  preacuratei  lumini...*. 

După  condacul  glas  8,  „Cu  sfinţii  odihneşte...*,  şi  icosul  „Tu  însuţi  Unul 
eşti,..*  urmează  Apostolul  (I  Corinteni  15,  39 — 45)  şi  Evanguelia  (Ioan  6, 
35 — 39).  Rînduiala  se  continuă  cu  ectenia  „Miluicşte-ne  pre  noi...*  şi  în¬ 
cheie  cu  otpustul  „Cela  ce  biruieşti  cu  vii  şi  cu  morţii,  Hristos  adevărat  Dum¬ 
nezeul  nostru...*. 

Rînduiala  înmormîntării  la  Paşti  sau  în  săptamîna  luminată  este  identica 
(exceptînd  locul  unor  ectenii  şi  ecfonise)  cu  cea  săvîrşită  astăzi. 

Parastasul  are  în  plus,  faţă  de  rînduiala  actuală,  Ps.  8.  De  asemenea,  di¬ 
feră  şi  canonul  morţilor  (pe  glas  6):  „Ca  pre  uscat  îmblînd  Iisus...*,  „în  că¬ 
mările  cereşti...*. 

Unele  dintre  molitve  sînt  identice  cu  cele  de  azi.  Altele  nu,  sau  sînt 
scoase  din  uz  (ex:  Molitva  neveastei  vrînd  să  meargă  la  Besearecă  după 
nuntă). 

între  cele  identice,  enumerăm:  ş  ~ ; 

—  „Rînduiala  osşteniei  la  sfînta  zi  a  Bogoiavleniei  (azi  slujba  aghias- 
mei  celei  mari  la  Botezul  Domnului); 

—  „Rînduiala  Ia  sfinţirea  apei  în  luna  lui  August,  întîia  zi  (excep¬ 
tînd  rugăciunea  „Dumnezeu  cel  mare  şi  înalt...*),  cu  sfeştania  sau  slujba  a- 
ghiazmei  mici; 

—  „Molitva  la  Naşterea  Domnului*; 

—  „Molitva  la  înviere*; 

_tff  —  „Molitva  cînd  începi  a  zidi  casa*; 

—  „Molitva  cînd  cade  ceva  spurcat  în  vasul  cu  vin  sau  cu  unt  sau  cu 
miere*. 


Faţă  de  rînduiala  săvîrşită,  diferă  molitvele: 

—  la  blagoslovenia  casei  noi.  Este  mai  scurtă,  după  rugăciunea  „Doamne 
Dumnezeul  nostru.,.*  urmînd  otpustul; 

—  în  dumineca  Pogorîrii  Duhului  Sfînt.  Slujba  vecerniei  la  ectenia  „Cu 
pace  Domnului  sa  ne  rugăm*  are  în  plus  peste  15  cereri.  Se  continuă  pînă  la 
rugăciunea  a  şasea,  inclusiv,  din  rînduiala  de  azi,  după  care  se  săvîrşeşte  con¬ 
form  indicaţiilor  tipiconale  cuprinse  în  Penticostar.  Se  încheie  cu  apolisul 
„Cela  ce  din  părintescul  şi  dumnezeiescul  sîn...*. 

Diferă,  de  asemenea,  molitvele: 

—  la  Florii  (Doamne  Dumnezeu  atotţiitorule...); 

—  „Molitva  spre  carne  şi  brînză  la  Paşti*  (Unul  născut  Fiul  lui  Dum¬ 
nezeu...); 

—  „Molitva  pentru  blagoslovenia  colivei*  (Doamne,  Cela  ce  ai  plinit 

toate  cu  cuvîntul  Tău...);  -q  «-  1  ■ 

—  „Molitva  la  ziua  Sfîntului  Petru“  (Biruitoriu  Doamne,  iubitorulc 
de  oameni...  şi  Doamne,  Dumnezeule  atotştiutorule,  făcut-ai  ceriul  şi  pă- 
mîntul...); 

—  „Molitva  la  fîntîna  nouăw  (Ziditoriul  apelor  şi  făcătoriul  tuturor...); 

—  „Molitva  cînd  cade  ceva  spurcat  în  fîntîna"  (Dumnezeule  cel  mare 
şi  minunat...,  care  se  rosteşte  azi  după  terminarea  fîntînii); 

—  „Molitva  celor  ce  giură  pre  sine  însăşi"  (Dumnezeu  Cel  înfricoşat  şi 
de  oameni  iubitoriu...); 

—  „Molitva  a  doua  a  dezlega  tot  blăstămul"  (Biruitorule,  Doamne, 
Dumnezeul  nostru,  Unul  bunule,  iubitorule  de  oameni...); 

—  „Molitva  celor  ce  intră  în  post"  (rugăciunea  a  doua:  Doamne  a  toate- 
ţiitorule,  Dumnezeul  părinţilor  noştri...); 

—  „Molitva  la  curăţirea  bisericii  spurcate  de  eretici"  (Biruitorule  Doam¬ 
ne  Dumnezeul  nostru,  rugămu-Te  milostive...); 

Ritualul  „Molitvei  la  urzirea  besearecii"  a  evoluat  astăzi,  în  manuscri¬ 
sele  prezentate  reducîndu-se  doar  la  Sfinte  Dumnezeuele,  troparul  şi  condacul 
căruia  va  vrea  să  fie  hramul",  după  care  preotul  citea  rugăciunea  „Doamne 
Dumnezeul  nostru  carele  vrei  să  zideşti  pre  acest  loc  Beseareca  Ta...". 

De  o  deosebită  importanţă  este  manuscrisul  nr.  37  în  cuprinsul  căruia, 
între  filele  339 — 348,  se  păstrează  „Cazania  la  morţi"  şi  „Cazania  la  coconi 
mici  morţi".  Acestea  au  fost  copiate  în  anul  1747  de  către  o  altă  mînă,  după 
cea  de-a  doua  ediţie  a  Molitfelnicului  tipărit  la  Bălgrad  tot  în  anul  1689. 

Comparînd  rînduielile  Tainelor9  şi  ierurgiilor  din  Molitvelnicul  de  la 
Bălgrad  din  1689,  precum  şi  cele  din  manuscrisele  pe  care  le-am  prezentat, 
cu  cele  din  Molitfelnicele  tipărite  de  către  Dosoftei  (Iaşi,  1681)  şi  Antim  Ivi- 
reanul  (Rîmnic,  1706)  constatăm  că  există  multe  asemănări  precum  şi  unele 
deosebiri.  Acestea  provin  fie  din  izvoarele  care  au  stat  la  baza  acestor  Molit- 
felnice,  fie  din  adăugirile  de  formă  şi  ritual  izvorîte  din  necesităţi  practice 
şi  din  „obiceiul  pămîntului".  Aceste  mici  diferenţe  nu  contravin  însă  practicii 
păstrate  de  Biserica  noastră  din  vremuri  apostolice,  ci  sînt  doar  o  mărturie 
a  faptului  că  în  trecutul  Bisericii  româneşti  nu  a  existat  o  deplină  uniformi¬ 
tate  în  cult  şi  în  rit. 

Din  punct  de  vedere  lingvistic,  constatăm  folosirea  unor  termeni  pre¬ 
luaţi  în  limba  română  din  limba  latină,  dar  şi  a  unor  termeni  populari,  ar¬ 
haici.  Aceştia  ne  amintesc  de  străvechea  moştenire  latină.  între  aceştia  amin¬ 
tim  cuvintele:  Domnitoriule  (Stăpîne)  şi  Despuitoriule  (latinescul  dispono), 
uniciune  (unire,  deplină  înţelegere). 

întîlnim  însă  şi  cuvinte  al  căror  sens  a  evoluat.  între  acestea  se  numără: 
împreunare  (împărtăşire  a  Duhului  Sfînt);  întărit  (zidit);  cruţi  (miluieşti);  cin¬ 
stească  (să  se  teamă);  străbătătoare  (stăruitoare);  mişel  (lipsit);  cornul  (frun¬ 
tea)  etc. 


9  Vezi:  Gh.  Ciuhandu,  art.  cit.,  p.  536 — 576;  —  C.  Cornescu,  R1 ndufala  Bote¬ 
zului  în  diferitele  molitfelnfce  slave  şi  româneşti  folosite  In  Biserica  Română ,  în  rev. 
„Studii  Teologice",  anul  XIII,  1961,  nr.  9 — 10,  p.  566 — 585;  Ibidem,  Rânduiala  SI. 
Taine  a  Cununiei ,  Mărturisirii  şi  Maslului  în  diferitele  ediţii  ale  Molitfelnicului  slav 
şi  român,  folosit  In  Biserica  Română»  In  rev.  „Mitropolia  Olteniei",  anul  XIV,  1962,  nr. 
10 — 12,  p.  602 — 623. 

Relevam,  de  asemenea,  aproape  totala  înlăturare  a  indicaţiilor  tipico- 
nale  scrise  în  limba  slavonă,  textele  româneşti  remarcîndu-se  prin  deplină 
claritate,  pentru  a  fi  cît  mai  uşor  înţelese  de  clerul  şi  credincioşii  cărora  le 
erau  adresate* 

Remarcăm  şi  faptul  că,  alături  de  Molitfelnicele  manuscrise  care  au  cir¬ 
culat  pe  teritoriul  patriei  noastre,  redactate  în  diferite  limbi  slave,  au  exis¬ 
tat  de  timpuriu  şi  versiuni  româneşti.  Dintre  acestea,  cele  mai  vechi  desco¬ 
perite  pînă  în  prezent,  aparţin  secolului  al  XVI-lea. 

Aşadar,  existenţa  acestora  ne  demonstrează  că  Molitfelnicul,  alături  de 
celelalte  cărţi  de  ritual,  a  circulat  şi  mai  de  timpuriu  în  limba  poporului, 
contribuind  astfel  la  întărirea  şi  menţinerea  unităţii  de  neam,  de  limbă  şi  de 
credinţă  a  tuturor  românilor. 

în  ceea  ce-i  priveşte  pe  copiştii  acestor  manuscrise  - —  singurul  nume 
păstrat  fiind  cel  al  lui  Vaselie,  feciorul  lui  Muşte  Ionuţ  din  Coruiani  (azi  Co- 
roieni,  jud.  Maramureş)  —  menţionăm  că  se  alătură  şi  ei  în  galeria  celor  care 
au  înscris  o  pagină  luminoasă  în  istoria  culturală  a  neamului  românesc. 

Diacon  drd.  Pavel  Cherescu 


Post-festum 


SINODUL  DE  LA  IAŞI,  1642 
—  La  350  de  ani  — 


Asaltul  prozelitismului  catolic  şi  calvin  în  secolele  XVI  şi  XVII  împotriva 
Ortodoxiei,  care  dusese  în  1596  la  actul  de  la  Brest-Litovsk  şi  la  apariţia  în 
1629  şi  1633  la  Geneva  a  catehismului  calvinizant  pus  sub  numele  patriar¬ 
hului  Chirii  Lucaris,  au  determinat  forurile  Ortodoxiei  sa  ia  măsuri  de  apă¬ 
rare,  printre  care  şi  hotărîrea  de  a  pune  Ia  îndemîna  credincioşilor  ortodocşi 
un  îndrumar  clar  de  credinţa,  care  să-i  ferească  de  rătăciri. 

Rolul  important  pentru  alcătuirea  acestei  opere  i-a  revenit  lui  Petru 
Movilă  (1596 — 1646),  arhiepiscop-mitropolit  al  Chievului,  al  Galiţiei  şi  al 
întregii  Rusii,  fecior  , nepot  şi  frate  de  voievod  român  şi  nepotul  mitropo¬ 
litului  Gheorghe  Movilă  al  Moldovei,  cu  mormîntul  Ia  Suceviţa  (+  1  ia- 
nuarie-februarie  1605),  care  a  întocmit  o  lucrare  în  limba  latină,  o  Expositio 
fidei  Ecclesiae  Russiae  Minoris,  care  în  limba  greacă  avea  să  primească  nu¬ 
mirea  de  Ortodoxos  Omologhia  (=  Mărturisirea  ortodoxă),  un  îndrumar  ca- 
tehetic  cu  261  de  întrebări  şi  răspunsuri  (Napisal  Katihizis),  împărţit  în  trei 
părţi,  potrivit  celor  trei  mari  virtuţi  teologice  (I  Cor.  13,  13). 

Cartea  a  fost  adusă  pentru  a  fi  discutată  şi  aprobată  la  Sinodul  con¬ 
vocat  de  mitropolitul  Petru  Movilă  la  Chiev,  în  biserica  Sfintei  Sofii,  în  zi¬ 
lele  de  la  8  la  18  septembrie  1640. 

Cercetînd  cuprinsul  cărţii,  sinodalii  nu  au  fost  cu  toţii  de  acord  cu  doua 
puncte  de  credinţă,  cu  locul  sufletului  după  moarte  şi  prin  ce  cuvinte  şi  în 
ce  timp  se  prefac  Sfintele  Daruri  în  Taina  Euharistiei.  Pentru  precizarea  a- 
cestor  două  învăţături,  precum  şi  pentru  aprobarea  întregii  cărţi,  Sinodul 
chievean  a  hotarît  în  şedinţele  din  11  şi  12  septembrie  1640,  să  se  facă  apel 
la  Patriarhia  de  Constantinopol.  •  v 


<.  V. 


.. 

Ca  urmare  a  hotărîrii,  mitropolitul  Petru  Movilă  s-a  adresat  în  cursul 
verii  anului  1642  cu  o  cerere  voievodului  Vasile  Lupu,  rugîndu-1  să  inter¬ 
vină  pe  lingă  Patriarhul  din  Constantinopol  în  legătură  cu  clarificarea  pro¬ 
blemelor  dogmatice  discutate  la  Sinodul  de  la  Chiev  din  septembrie  1640  şi 
să  trimită  o  delegaţie  de  teologi  care,  împreună  cu  teologii  trimişi  de  el  din 
Chiev,  să  clarifice  problemele  în  discuţie.  Totodată,  mitropolitul  Petru  Mo¬ 
vilă  l-a  rugat  pe  Vasile  Lupu  de  ospitalitate,  să  primească  şi  să  găzduiască 
in  Iaşi  cele  două  delegaţii  în  vederea  desfăşurării  acestor  lucrări. 

în  urma  intervenţiei  voievodului  la  Constantinopol,  au  sosit  la  Iaşi,  la 
6  septembrie  1642,  delegaţii  Patriarhiei  ecumenice:  Porfirie,  fostul  mitropolit 
al  Niceii  şi  învăţatul  ieromonah  Mcletie  Sirigul,  cel  mai  însemnat  teolog 
grec  din  secolul  al  XVII-lea,  originar  din  Creta,  care  studiase  la  Veneţia  şi 
Padua  şi  cunoştea  latina,  elina  şi  greaca,  profesor  la  Constantinopol  şi  renu¬ 
mit  predicator.  Cunoştea  Moldova,  unde  călătorise  cu  zece  ani  mai  înainte, 
cind  participase  la  sfinţirea  lui  Varlaam  ca  mitropolit  al  Moldovei  şi  rostise 
şi  o  cuvîntare.  După  Sinodul  de  la  laşi,  avea  să  mai  revină  în  Moldova  ca  să 
scrie  o  viaţă  şi  o  slujbă  a  Siîntului  Ioan  de  la  Suceava. 

Delegaţii  Patriarhiei  aduceau  cu  ei  şi  hotărîrile  luate  într-un  sinod  pa¬ 
triarhal  ţinut  la  Constantinopol  în  mai  1642  de  condamnare  a  capitolelor, 
in  număr  de  18,  ale  Mărturisirii  răsăritene,  tipărită  în  1629  şi  1633  sub  nu¬ 
mele  patriarhului  ecumenic  Chirii  Lucaris,  pline  de  învăţături  calvine,  şi  ana- 
tematizarca  celor  ce  vor  crede  în  ele.  Epistola  sinodală  de  condamnare  era 
semnată  de  patriarhul  ecumenic  Partenie  cel  Bătrîn  (1639 — 1644),  de  mem¬ 
brii  Sinodului  său  şi  de  înalţi  demnitari  ai  Marii  Biserici.  Printre  semnatari 
se  afla  şi  Meletie  Sirigul,  care  scrisese  Antirrisis  contra  acestei  Mărturisiri 
calvine,  şi  care  participase  ca  specialist  la  redactarea  epistolei  de  condamnare. 

Epistola  de  condamnare  sau  gramata  patriarhului  Partenie  avea  să  poarte 
şi  numele  ierarhilor  moldoveni,  ca  şi  numele  ierarhilor  Rusiei  Mici  în  frunte 
cu  Mitropolitul  Petru  Movilă. 

Numai  după  ce  se  asigurase  cu  semnăturile  ierarhilor  din  Rusia  Mică  şi 
Moldova  au  venit  la  Iaşi  delegaţii  Patriarhiei  din  Constantinopol,  aducînd  cu 
ei  gramata  de  condamnare,  pe  care  aveau  s-o  publice  la  Iaşi  la  20  decembrie 
1642,  în  tipografia  de  la  Trei  Ierarhi,  prima  tipăritură  grecească  dată  la  lu¬ 
mină  în  Moldova,  cuprinzînd  pe  o  foaie  volantă,  în  registrul  inferior,  scri¬ 
soarea  de  mulţumire  a  delegaţilor  greci  şi  ruteni  către  Vasile  Lupu  pentru 
sprijinul  acordat,  iar,  în  partea  de  sus,  scrisoarea  sinodală  a  patriarhului  ecu¬ 
menic,  Partenie  I,  care  cuprindea  condamnarea  punct  cu  punct  a  Sinodului 
din  mai  1642  de  la  Constantinopol  a  capitolelor  eterodoxe  din  catehismul 
lucarian,  act  subscris,  pe  lîngă  membrii  sinodului  patriarhal,  şi  de  înalţi  dem¬ 
nitari  ai  Marii  Biserici,  şi  de  ierarhii  ruşi  şi  moldoveni:  mitropolitul  Varlaam, 
episcopii  de  Roman,  Evloghie,  de  Rădăuţi,  Atanasie,  şi  Huşi,  Gheorghe,  pre¬ 
cum  şi  de  Serafim,  igumenul  de  la  Trei  Ierarhi,  fapt  care  a  indus  pe  unii  cer¬ 
cetători  să  considere  greşit  gramata  lui  Partenie  ca  actul  de  aprobare  al  sino¬ 
dului  de  la  Iaşi,  care  s-a  ţinut,  cum  se  ştie,  cîteva  luni  mai  tîrziu,  de  la  15 
septembrie  pînă  la  27  octombrie  1642. 

La  cîteva  zile  după  sosirea  delegaţilor  Patriarhiei  din  Constantinopol  in 
Iaşi  au  sosit  şi  delegaţii  teologi  trimişi  de  Petru  Movilă  cu  lucrarea  sa,  Expo- 
sitio  fidei,  care  erau  trei:  Isaia  Trofimovici  Kozlovski,  profesor  de  filosofie. 

primul  rector  al  Academiei  movilene,  şi  egumen  al  mînăstirii  Sfîntul  Nicolae 
din- Kiev,  Iosif  Kononovici  Gorbaţki,  rectorul  în  funcţie  al  Academiei  mo¬ 
vilene  şi  egumen  al  mînăstirii  Bogoiavlinska  (Teofania)  din  Chiev,  mai  tîr- 
ziu  episcop  de  Mstislav,  şi  Ignatie  Oxenovici  Staruşici,  predicator  al  cate¬ 
dralei  Sfînta  Sofia  din  Chiev.  \ 

Delegaţii  au  fost  primiţi  „cu  mare  cinstire1  de  voievodul  Vasile>  Lupu, 
cum  scrie  Scogardi,  medicul  danez  de  casă  al  lui  Yasile  Lupu,  în  raportul 
sau  informativ  scris  în  limba  italiană  şi  adresat  rezidentului  austriac  Schmidt 
la  6  noiembrie  1642  (Hurmuzaki,  Documente,  IV,  1,  p.  668). 

De  aceeaşi  cinstire  se  vor  fi  bucurat  delegaţii  şi  din  partea  mitropolitu¬ 
lui  Varlaam,  avînd  în  vedere  rolul  ce  l-au  avut  ieromonahul  Meletie  Sirigul 
la  sfinţirea  sa  ca  mitropolit. 

Delegaţii  şi-au  început  lucrările  în  ziua  de  15  septembrie,  după  ce  vor  fi 
participat  cu  o  zi  mai  înainte,  la  14  septembrie,  în  catedrala  Trei  Ierarhi  la 
slujba  festivă  a  zilei,  şi  au  ţinut  pînă  la  27  octombrie  1642. 

Şedinţa  de  deschidere  va  fi  avut  un  caracter  oficial  şi  solemn,  o  audienţă 
publică,  în  trapczăria  cea  boltită  cu  piatră  şi  pardosită  cu  marmură,  albă  şi 
neagră,  a  mînăstirii  Trei  Ierarhi,  numită  Sala  gotică. 

La  şedinţa  de  deschidere  va  fi  participat  voievodul  Vasile  Lupu  cu  sfatul 
ţării,  sau  cu  „toţi  boierii1',  cum  scrie  Scogardi,  din  care  va  fi  făcut  parte 
şi  mitropolitul  Varlaam  şi  ceilalţi  trei  episcopi  sufragani,  incluşi  de  drept 
în  sfatul  ţării. 

în  prima  şedinţă  se  vor  fi  prezentat  problemele  aduse  în  discuţie  de  cele 
două  delegaţii,  şi  ele  vor  fi  fost  soluţionate  într-o  singură  şedinţă. 

Pe  de  o  parte,  delegaţii  Patriarhiei  din  Constantinopol,  care  veniseră  cu 
gramata  patriarhală  de  condamnare  a  Mărturisirii  răsăritene  atribuite  lui  Chi¬ 
rii  Lucaris,  au  cerut  condamnarea  lucrării  şi  a  autorului  ei. 

Delegaţii  chieveni  s-au  opus,  pe  motivul  că  sînt  siguri  că  Biserica  Greacă 
Orientală  (  =  Ortodoxă^)  nu  crede  în  aceste  puncte  esenţiale  calvine  şi  ele  nu 
au  fost  compuse  de  Chirii,  ci  au  fost  publicate  în  numele  său  de  către  pas¬ 
torul  ambasadorului  Olandei". 


La  discuţii,  „cu  aceşti  ruteni  s-a  pus  de  acord  Vodă  dimpreună  cu  toţi 
boierii,  astfel  încît  această  solemnitate  a  excomunicării  intenţionate  de  pă¬ 
rintele  Sirigo  a  eşuat  şi  a  fost  anulată".  Reţinem  afirmaţia  lui  Scogardi  că  la 
„această  solemnitate  a  excomunicării"  lui  Kiril  Lucaris  şi  a  cărţii  atribuite 
lui  s-a  opus  voievodul  „dimpreună  cu  toţi  boierii"  săi,  din  care  făceau  parte, 
cum  am  spus,  de  drept,  şi  mitropolitul  Varlaam  şi  cei  trei  episcopi  ai  săi 
sufragani.  în  această  situaţie  nu  mai  poate  fi  vorba  de  o  „conferinţă  teolo¬ 
gică",  şi  de  prezenţa  numai  a  unui  singur  episcop,  Porfirie,  fostul  mitropolit 
al  Niceii,  aşa  cum  o  susţin  unii  istorici,  ci  de  un  sinod,  un  sinod  mixt,  la  care 
vor  fi  participat  în  prima  şedinţă  de  dezbatere  a  problemelor  discutate  şi  ie¬ 
rarhii  Moldovei,  în  frunte  cu  mitropolitul  Varlaam. 

în  ordinea  şedinţei,  după  raportul  lui  Scogardi,  au  urmat  la  cuvînt  de¬ 
legaţii  chieveni,  cu  problemele  aduse  pentru  clarificare,  legate  de  starea  sufle¬ 
telor  după  moarte  şi  de  epicleză. 

Cum  ne  spune  Scogardi,  credinţa  era  şi  la  Kiev  şi  la  Constantinopol  a- 
ceeaşi,  afară  de  două  probleme,  legate  de  transsubstanţiere,  după  învăţătura 

catolică,  adică  prefacerea  sfintelor  Daruri,  şi  de  purgator,  de  starea  sufle¬ 
telor  după  moarte,  pe  care  rutenii  le  credeau  cam  la  fel  cu  catolicii,  afară  de 
materia  focului  la  purgator,  unde  discuţiile  au  fost  destul  de  vii  şi  unde 
s-a  admis  punctul  de  vedere  grecesc,  adică  momentul  prefacerii  elemente¬ 
lor  liturgice  în  timpul  Sfintei  Liturghii  este  invocarea  Duhului  Sfînt,  epicleza, 

şi  nu  cuvintele  de  instituire:  Luaţi  mîncaţi _ Beţi  dintru  acesta  toţi . . .,  cum 

credeau  rutenii. 

Cît  priveşte  starea  sufletelor  după  moarte,  s-a  precizat  că  nu  este  foc 
curăţitor,  ci  milosteniile  şi  slujbele  celor  vii,  care  ajută  celor  morţi. 

După  ce  problemele  aduse  în  discuţie  de  cele  două  delegaţii  au  fost  cla¬ 
rificate  în  sinod  în  prima  sa  şedinţă  de  deschidere,  a  urmat  partea  a  doua  a 
lucrărilor,  partea  tehnică,  de  traducere  din  limba  latină  în  limba  greacă  vor¬ 
bită  a  lucrării  lui  Petru  Movilă,  adusă  de  delegaţii  chieveni,  traducere  care 
a  fost  făcută  de  ieromonahul  Meletie  Sirigul,  în  lumina  învăţăturilor  preci¬ 
zate  şi  clarificate  în  şedinţa  sinodului,  care,  propriu-zis,  a  fost  una  singură. 

In  această  şedinţă  s-a  mai  ridicat  o  problemă,  aceea  a  modului  de  lucru 
al  teologilor  la  traducerea  lucrării  lui  Petru  Movilă,  dacă  trebuie  să  se  facă 
în  public,  adică  în  sinod,  sau  în  particular,  între  specialiştii  teologi. 

Cum  ne  spune  tot  Scogardi,  „Preoţii  ruteni  au  insistat  să  se  discute  şi  să 
fie  dezbătute  în  sinod  şi  în  mod  public,  dar  părintele  Sirigo  a  obţinut  în 
taină  de  la  excelenţa  sa  ca  aceste  dezbateri  să  se  facă  în  mod  particular,  numai 
între  eiu.  Punctul  de  vedere  era  justificat  şi  a  fost  aprobat  de  voievod,  fiindcă 
era  vorba  acum  de  probleme  de  lucru,  de  traducere  dintr-o  limbă  într-alta, 
probleme  de  specialişti  teologi,  în  şedinţe  teologice  particulare,  unde  nu  mai 
era  cazul  să  se  dezbată  probleme  de  credinţă,  care  fuseseră  clarificate  în  şe¬ 
dinţa  sinodului  plenar. 

Cum  spunea  Pr.  Prof.  Acad.  Niculae  M.  Popescu,  Meletie  Sirigul  „a 
cerut  discutare  închisă  ca  să  meargă  lucrul  mai  repede  şi  să  nu  se  amestece 
în  discuţie  şi  nechemaţi . . .  Aşa  a  curs  ziua  întîi  a  Sinodului  de  la  Iaşi:  ob¬ 
ştească  şi  vioaie,  dar  şi  singura  de  acest  fel  . . .  Protocoale  la  Sinodul  de  la 
Iaşi  nu  s-au  încheiat;  nici  nu  era  nevoie,  întrucît  părerile  delegaţilor  erau 
aceleaşi,  iar  dispute  unde  au  fost,  s-au  sfîrşit  cu  înţelegere  deplină"  (în  „Ana¬ 
lele  Academiei,  S.  Istorică",  25,  1943,  p.  437,  439  şi  în  „Biserica  Ortodoxă 
Română",  nr.  9—10,  1942,  p.  387—402). 

Se  ridică  de  către  unii  obiecţiuni  că  la  Sinodul  de  la  Iaşi  din  1642  nu 
s-au  încheiat  acte  protocolare  de  desfăşurarea  lucrărilor,  şi,  ca  atare,  n-ar  fi 
fost  un  sinod,  ci  numai  o  „conferinţă  teologică",  „o  reuniune  de  experţi  în 
probleme  în  care  erau  direct  interesate  numai  cele  două  părţi:  Kievul  şi 
Constantinopolul"  (Al.  Elian,  în  prefaţa  la  „Mărturisirea  de  credinţă  a  Bise¬ 
ricii  Ortodoxe,  1642":  Bucureşti,  1981,  p.  7).  Dar  nu  toate  sinoadele  au  în¬ 
cheiat  obligatoriu  acte  protocolare  de  lucrările  lor,  şi  am  aminti  în  Ţara  Ro¬ 
mânească  soborul  sau  sinodul  din  august  1517,  cînd  patriarhul  ecumenic 
Theolipt,  însoţit  de  patru  mitropoliţi,  de  egumenii  din  Sfîntul  Munte,  în 
frunte  cu  Gavriil  Protul,  veniţi  să  participe  la  sfinţirea  mînăstirii  lui  Neagoe 
Basarab  de  la  Curtea  de  Argeş,  alături  de  mitropolitul  Ţării,  Macarie,  de 
egumenii  mînăstirilor,  de  voievodul  ţării  şi  de  boierii  lui,  au  canonizat  pe 
Sfîntul  Nifon  şi  au  aprobat  mutarea  mitropoliei  ţării,  de  la  Curtea  de  Argeş 

la  Tîrgovişte.  Nu  ni  s-au  păstrat  acte  protocolare  nici  de  la  sinodul  de  la 
Iaşi  din  februarie  1645,  prezidat  de  mitropolitul  Varlaam,  la  care  au  partici¬ 
pat  între  delegaţii  din  Ţara  Românească  şi  episcopul  Buzăului,  Ştefan,  cînd 
s-a  condamnat  Catehismul  calvinesc  tipărit  în  româneşte  în  Transilvania  la 
Prisac  în  1642,  prin  „Răspunsul  împotriva  Catihismuşului  calvinesc",  redactat 
de  mitropolitul  Varlaam  şi  tipărit  în  cursul  aceluiaşi  an,  1645,  la  Mînastirea 
Dealu. 

Trebuie  avute  în  vedere  informaţiile  lui  Scogardi,  că  voievodul  Vasile 
Lupu  „dimpreună  cu  toţi  boierii  $ăiw  s-au  opus  „excomunicării  intenţionate 
de  părintele  Sirigo".  Excomunicarea,  cum  se  ştie,  este  o  prerogativă  numai 
a  unui  sinod  legal  constituit,  aşa  cum  a  fost  constituit  şi  Sinodul  de  la  Iaşi 
din  1642,  care  a  dezbătut  sinodal  problemele  de  credinţă  aduse  în  discuţie 
publică  şi  le-a  clarificat  ortodox  într-o  singură  şedinţă,  cea  de  deschidere. 
Partea  a  doua  a  Sinodului  au  constituit-o  şedinţele  de  lucru  consacrate  tra¬ 
ducerii  din  limba  latină  în  limba  greacă  vorbita  a  lucrării  mitropolitului  Pe¬ 
tru  Movilă,  care  a  devenit,  după  ce  i-a  fost  aprobat  textul  grec  prin  scri¬ 
soarea  sinodală  din  11  martie  1643,  semnată  de  patriarhul  ecumenic  Par- 
tenie  I,  de  ceilalţi  trei  patriarhi  ortodocşi  din  Răsărit,  de  membrii  sinodu¬ 
lui  Marii  Biserici  şi  de  alţi  dregători  ai  patriarhiei  ecumenice,  „Mărturi¬ 
sirea  Ortodoxă",  îndreptarul  de  credinţa  pentru  întreaga  Biserică  a  Răsări¬ 
tului,  formulată  într-un  spirit  irenic,  fără  spirit  polemic  împotriva  nimănui. 

Tradusă  în  limbile  de  circulaţie  şi  tipărită,  începînd  din  1667  în  Olan¬ 
da,  în  limba  greacă,  în  1695  la  Lipsea,  în  limba  greacă  şi  latina,  în  1699  la 
Snagov  în  limba  greaca  de  Antim  Ivireanul,  în  mai  multe  traduceri  sla- 
vono-ruse,  începînd  cu  cea  din  1685  şi  de  pe  una  din  traduceri  textul  trans¬ 
pus  şi  în  limba  germană  şi  tipărită  în  1727  şi  apoi  încă  de  două  ori,  la  Vene¬ 
ţia  se  tipăresc  mai  multe  ediţii  slavono-sîrbe  între  1764  şi  1777,  în  bulgară 
apare  în  1888,  în  limba  olandeză  în  1722,  în  limba  engleză,  începînd  din 
1762,  apar  mai  multe  ediţii,  în  limba  maghiară  este  tipărită  la  Pesta  în 
1791,  iar  la  Moscova,  în  1781,  este  tipărită  în  patru  limbi:  greacă,  latină, 
germană  şi  slavona.  In  limba  română  s-a  bucurat  de  19  ediţii,  fiind  prima 
traducere  într-o  limbă  modernă  de  logofătul  Radu  Greceanu,  apărută,  din 
porunca  şi  cu  cheltuiala  voievodului  Constantin  Brâncoveanu,  la  Buzău,  în 
1691,  şi  ultima  ediţie  apărută  în  1981,  în  Editura  Institutului  Biblic  şi  de 
Misiune  al  Bisericii  Ortodoxe  Române,  în  traducerea  Prof,  Al.  Elian,  opera 
învăţatului  român,  mitropolitul  Petru  Movilă,  „şi-a  cîştigat  un  loc  neatins 
de  nici  o  alta  lucrare  similară  din  cadrul  teologiei  simbolice  ortodoxe*  (Al. 
Elian,  din  prefaţa  ediţiei  din  1981,  p.  19).  Cristalizată  pe  pămîntul  româ¬ 
nesc,  rodul  unei  colaborări  teologice  greco-româno-ruse  la  Sinodul  de  la 
Iaşi  din  1642,  Mărturisirea  de  credinţă  a  Bisericii  Ortodoxe,  poarta  cu  ea 
mesajul  colaborării  ,al  bunei  înţelegeri,  al  spiritului  irenic  între  oameni  şi 
popoare, 

Pr.  I.  Ionescu 

ASPECTE  DE  SPIRITUALITATE  A  ClNTARII  LITURGICE 

ORTODOXE* 


Introducere 

'itv 

Cîntarea  bisericească  ortodoxă  este,  în  esenţa  sa,  liturgică.* 1  Aceasta 
pentru  că,  pe  de  o  parte,  ea  face  parte  integrală  din  cultul  Bisericii,2 3  iar  pe 
de  altă  parte,  ca  însăşi  este  o  rugăciune,  o  „liturghie14  (o  lucrare  litur¬ 
gică)/ 

Şi  dacă  am  accepta  un  sens  mult  lărgit  al  cîntării  bisericeşti  —  care  ar 
cuprinde,  de  exemplu,  şi  colindele  —  caracterul  liturgic  s-ar  păstra,  printr-o 
lărgire  de  sens  corespunzătoare  a  „liturgicului44,  cc  ar  îmbrăţişa  întreaga 
viaţă  creştină,  pînă  la  dimensiunea  unei  „Liturghii  cosmice*...4.  („Orice  aţi 
face,  cu  cuvîntul  sau  cu  lucrul,  toate  să  le  faceţi  în  numele  Domnului  Iisus 
şi  prin  El  să  mulţumiţi  lui  Dumnezeu-Tatăl"  (Col.  3,  17). 

Astfel,  într-o  relativă  sinonimie,  vom  putea  folosi,  în  egală  măsură, 
termenii  de  „cîntare  bisericească44  şi  „cîntare  liturgică". 

I.  Cîntarea  liturgică:  o  necesară  „epectază"  a  cîntăreţului 


Există  o  tendinţă,  mai  secularizantă,  de  a  separa  cîntarea  bisericească 
de  persoana  celui  care  o  execută  (o  săvîrşeşte),  creştinul  ortodox,  şi  de  a 
vorbi  despre  cîntare  ca  despre  un  produs  cultural,  estetic.  S-ar  putea  vorbi 
şi  astfel  despre  vreo  oarecare  „spiritualitate44  („culturală",  nu  „cultuală44)  a 
cîntării  liturgice,  deosebind  eventual  o  importantă  componentă  afectivă,  mai 
„artistică  4,  şi  o  alta  mai  reflexivă,  mai  raţională,  filozofică  —  uneori  scien- 
tizantă,  intelectualistă  sau  teoretică.5 

Dar,  în  acelaşi  timp,  există  şi  o  anume  „încăpăţinare44  a  cîntării  bise¬ 
riceşti  ortodoxe  —  privind  din  această  perspectivă  culturală  laică  —  de  a 
se  menţine  în  forme  considerate  nu  doar  arhaice  (la  modul  respectuos)  ci 
de-a  dreptul  învechite  (cu  sensurile  mai  peiorative  ale  „primitivului44),  în 
raport  cu  evoluţiile  muzicale  contemporane.  Chiar  atunci  cînd  se  acceptă 
unele  înnoiri  în  cîntarea  bisericească  (cum  a  fost  cazul  cîntării  corale  ar¬ 
monice),  acestea  sînt  introduse  cu  atîta  circumspecţie  şi  încetineală,  îneît 
permanent  se  păstrează  impresia  că  nu  se  poate  renunţa  la  ceva  deosebit 
de  important,  ce  ar  putea  rămîne  undeva  în  urmă,  pierzîndu-se. 


•  Lucrare  de  seminar  pentru  cursurile  de  doctorat  In  Teologie  susţinuta  la 
P.  C.  pr.  prof.  Dr.  Liviu  Streza,  care  a  dat  şi  avizul  de  publicare. 

1  Gheorghe  Şoima  putea  vorbi  astfel  despre  Funcţiunile  muzicii  liturgice  — 
Ed.  Revistei  Teologice,  Sibiu,  1945. 

2  Pr.  Prof.  Dr.  Ene  Branişte,  Liturgica  specială  (pentru  Institutele  teologice), 
ed.  a  doua,  Ed.  Instit.  Biblic  şi  de  Misiune  a  B.O.R.,  Bucureşti,  1985,  p.  15. 

3  Idem,  Liturgica  generală  (cu  noţiuni  de  artă  bisericească),  Ed.  Instit.  Biblic 
şi  de  Misiune  a  B.O.R.,  Bucureşti,  1985,  p.  9. 

4  Hans  Urs.  von  Balthasar,  Kosmische  Liturgic ,  Fr.  i.  Br.,  1941,  cf.  Dumitru 
Stăniloae,  Cuvlnt  Înainte  la  voi.  III  al  Filocaliei  (sau  culegere  din  scrierile  Sfin¬ 
ţilor  Părinţi  care  arată  cum  se  poate  omul  curăţi,  lumina  şi  desăvârşi)  —  Sf.  Maxim 
Mărturisitorul,  Răspunsul  către  Talasie ,  Sibiu,  1948,  p.  V. 

5  Cum  se  poate  vedea  in  Întreaga  muzicologie  laică. 

La  o  privire1  mai  atentă  constatăm  că  această  specificitate  a  cîntării  bi¬ 
sericeşti  (liturgice)  ortodoxe  ţine  nu  atît  de  vreo  opţiune  muzicala  estetică 
sau  culturală  —  omeneasca,  în  ultima  instanţă  —  cît  (ea  este  legata)  de  as¬ 
pectul  său  „bisericesc",  cu  toate  notele  fundamentale  ale  acestuia:  slujirea 
şi  rostul  mîntuitor  al  Bisericii  în  lume,  rădăcina  sa  dumnezeiască  şi  cele¬ 
lalte  . . .  , 

în  acest  sens,  separarea  de  care  vorbeam  mai  înainte,  între  cîntare  şi 
cîntăreţ,  nu  poate  fi  făcută  nici  măcar  într-un  scop  didactic,  cîntarea  bise¬ 
ricească  fiind  intim  legată  de  persoana  şi  viaţa  creştinului,  atît  la  modul  in¬ 
dividual,  cît  $i  comunitar.  Şi  bogăţia,  polivalenţa  acestei  legături  se  dez¬ 
văluie  îndeosebi  cînd  încercăm  si  înţelegem  tocmai  această  caracteristica 
„bisericească"  a  cîntării. 

* 

în  primul  rînd,  cadrul  bisericesc  (liturgic  şi  de  viaţă,  totodată)  pre¬ 
supune  o  „epectază",  un  urcuş  duhovnicesc,  al  creştinului  în  general,  iar 
în  particular  al  cîntăreţului.  —  Să  observăm  că  tradiţia  cîntatului  în  co¬ 
mun  în  Biserică  face  ca  orice  creştin  să  fie,  în  acelaşi  timp,  şi  un  cîntăreţ 
liturgic.6 

De  aceea  unii  Sfinţi  Părinţi  au  atenţionat  asupra  aspectelor  duhovni¬ 
ceşti  ale  cîntării  bisericeşti,  pastrîndu-se  numeroase  referiri  directe  în  a- 
ceastă  privinţă:  Sfîntul  Ambrozie  al  Milanului  spune  ca  „acela  care  cîntă 
un  imn  o  face  cu  o  inimă  curată  şi  spiritual  (p.  n.);  el  exclude  din  inima 
sa  orice  fel  de  pasiuni  omeneşti  ...  şi .  .  .  starea  sufletului  său  nu  este  tul¬ 
burată  în  nici  un  chip".  .  .7.  Iar  Sfîntul  Grigcrie  de  Nyssa  arată  ca  „celor 
curăţiţi  li  se  potriveşte  să  laude  pe  Domnul"  (şi  cîntarea  este  „jertfă  de 
laudă"  —  n.n.)  pentru  că  ei  se  află  în  cele  ce  se  află  şi  firea  îngerilor  .  . 
...  cei  desavîrşiţi  şi  în  virtute  . .  .  nu-şi  găsesc  plăcerea  . . .  dccît  să-şi  facă 
viaţa  lor  o  lauda  a  lui  Dumnezeu".8 

Cuvintele  celor  doi  Sfinţi  Părinţi  ne  plasează  în  plin  domeniu  al  spiri¬ 
tualităţii  cîntării  liturgice  şi  în  special  în  ceea  cc  constituie,  indiferent  de 
împărţirile  metodologice  sau  practice9 *  începutul  oricărui  urcuş  duhovni¬ 
cesc:  purificarea,  curăţirea  de  patimi. 

Şi  chiar  cuvintele  înseşi  ale  cîntărilor  bisericeşti  amintesc  şi  îndeamnă 
în  această  privinţă,  explicînd  „coordonatele"  de  Tradiţie  ale  căii  de  urmat: 


6  A  se  vedea:  Pr.  Prof.  Enc  Branişte,  Temeiuri  biblice  şi  tradiţionale  pentru 
cîntarea  în  comun  a  credincioşilor,  în  ..Studii  teologice",  seria  a  Il-a,  Vţ  (1954), 
nr.  1 — 2,  p.  17 — 38;  Magistrand  Ştefan  C.  Alexe,  * Foloasele  cîntării  bisericeşti  în 

comun  după  Sîintul  Niceta  de  Rcmesiana",  în  „Biserica  Ortodoxă  Română11.  XXXV 

(1957),  nr.  1—2,  p,  165—182. 

7  Sfîntul  Ambrozie  al  Milanului,  Explicare  la  Ps.  143 ,  cf.  Theodorc  Gcrold, 
Lcs  Peres  de  l'Eglisc  ct  la  musiquc ,  Strasbourg,  1931,  p.  207. 

8  Sfîntul  Grigoric  de  Nyssa,  Comcntar  la  Ps .  150 ,  P.  G.  45,  col.  485,  B.,  cf. 
Pr.  Prof.  Dumitru  Stăniloae,  Spiritualitate  şi  comuniune  )n  Liturghia  Ortodoxă ,  Ed, 
Mitropoliei  Olteniei,  Craiova,  1986,  p.  433. 

9  Pr.  Prof.  Dumitru  Stăniloae,  Teologie  morală  ortodoxă,  (pentru  institutele 

teologice),  voi.  III,  Spiritualitatea  ortodoxă,  Ed.  Instit.  Biblic  şi  de  Misiune  şl  B.O.R.* 

Bucureşti,  1981,  p.  50  ş.u.  îl-'..  n  Iu--.  .  i 

iniţiativa  şi  ajutorul  din  partea  Dumnezeirii  (prin  întreaga  iconomie  a  Crea¬ 
ţiei  şi  a  Mîntuirii,  actualizată  în  Sfintele  Taine  10  —  parte  esenţială,  absolut 
necesară)  şi  nevoia  efortului,  a  participării,  din  partea  persoanei  umane,  a 
creştniului.* 11 

Iată  cîteva  stihuri  care  cîntă  ajutorul  dumnezeiesc:  „De  n-ar  zidi  Dom¬ 
nul  casa  bunătăţilor,  în  zadar  ne-am  osteni . . (Al  II-lea  rînd  de  Anti- 
foane  ale  glasului  III  —  de  la  Utrenia  duminicilor);  „De  n-ar  fi  Domnul 
întru  noi,  cine  ar  fi  în  stare  întreg  a  se  păzi  de  vrăjmaşul  .  . .“  (Al  II-lea 
rînd  de  Antifoane  ale  glasului  II  de  la  Utrenia  duminicilor). 

Şi  în  fiecare  seară,  la  Vecernie,  în  pragul  nopţii,  acest  ajutor  este  im¬ 
plorat  în  cuvintele  psalmului  (140),  cintat:  „Doamne,  strigat-am  către  Tine, 
auzi-mă  . . .“. 

în  ceea  ce  priveşte  străduinţele  duhovniceşti  ale  cîntăreţilor,  „Heru- 
vicul“  ne  îndeamnă  ca  „noi,  care  pe  Heruvimi  cu  taină  închipuim,  şi  Făcă¬ 
toarei  de  viaţă  Treimi  întreit  sfîntă  cîntare  aducem,  toată  grija  cea  lu¬ 
mească  de  la  noi  să  o  lepădăm  (S.A.),  ca  pe  împăratul  tuturor  să  primim  pe 
Cel  înconjurat  în  chip  nevăzut  de  cetele  îngereşti . . 

în  cîntarea  primului  psalm  este  „fericit  bărbatul  care  n-a  umblat  în 
sfatul  necredincioşilor  ...  că  ştie  Domnul  calea  drepţilor  şi  calea  necredin¬ 
cioşilor  va  pieri"  (din  Vecernia  sărbătorilor);  şi  mai  este  şi  exemplul  sfin¬ 
ţilor,  al  celor  curăţiţi  şi  îmbunătăţiţi  sufleteşte,  despre  care  cîntările  Bise¬ 
ricii  ne  spun  că  s-au  făcut  „îndreptători  credinţei  şi  chip  blîndeţelor,  învă¬ 
ţători  înfrînării  .  .  .  cîştigînd  cu  smerenia  cele  înalte  şi  cu  sărăcia  cele  bo¬ 
gate"  (Troparul  Sfîntului  Nicolae),  cei  care  „cu  dumnezeiască  cuviinţă  au 
învăţat . . .  (şi)  obiceiurile  oamenilor  le-au  împodobit"  (Troparul  Sfîntului 
Vasile  cel  Mare). 

Cîntarea  „Fericirilor"  evanghelice,  în  partea  de  inceput,  pregătitoare,  a 
Sfintei  Liturghii,  actualizează  mereu  starea  desăvîrşirii  sufleteşti,  a  virtuţi¬ 
lor  in  care  trebuie  să  petrecem  pentru  a  ne  putea  apropia  de  mîntuire,  de 
viaţă,  de  Dumnezeu:  „...  fericiţi  cei  blînzi,  ...cei  milostivi,  ...  cei  curaţi 
cu  inima,  . . .  făcătorii  de  pace  ..."  —  Şi  nu  sînt  oricare  cuvinte,  ci  cuvin¬ 
tele  Mîntuitorului  nostru  Iisus  Hristos  însuşi,  ale  „Logosu-ului  şi  Cuvîn- 
tului  lui  Dumnezeu  . . . 

* 


Pe  un  plan  mai  practic  aşadar,  se  poate  spune  că,  pe  de  o  parte,  cîn¬ 
tarea  bisericească-liturgică  îndeamnă  şi  îndrumă  spre  curăţirea  de  patimi  şi 
progresarea  duhovnicească,  iar  pe  de  altă  parte,  reciproc  şi  sinergie,  cei  pro¬ 
gresaţi  şi  curăţiţi  de  patimi  se  apropie  tot  mai  mult  de  „ambientul11  spe¬ 
cific,  spiritualizat,  al  cîntării  bisericeşti,  al  cîntării  liturgice  în  Biserică  — 
înţelegind,  dar  ruşinindu-se  de  alte  „petreceri"  sufleteşti  (muzicale  şi  lu- 


10  Idem,  Teologia  Dogmatică  Ortodoxă,  voi.  III,  Ed.  Instit.  Biblic  şi  de  Mi¬ 
siune  al  B.O.R.,  Bucureşti,  1978,  p.  11  şi  u.  Nicolae  Cabasila,  Despre  viata  In  Ilris - 
fos,  trad.  de  Pr.  Prof.  Dr.  Theodor  Bodogae,  Ed.  Arhiep.  Bucureştilor,  1989,  p.  150; 
.viata  duhovnicească  îşi  are  izvorul  in  Sfintele  Taine*. 

11  Nicolae  Cabasila,  op.  cit.t  p.  233:  ....la  începutul  ei,  această  viaţă  in 
Hristos  (n.n.)  atîrnâ  numai  de  atotputrnicia  Mîntuitorului ...  pe  de  altă  parte...  se 
cer  din  partea  noastră  multe  încordări  şi  grele  strădanii11. 

meşti).  Deoarece  „starea  de  muzicalitate  a  omului  se  află  actualizata  în  sta¬ 
rea  lui  progresată  în  virtuţi,  precum  disonanţa  lui  se  află  în  starea  lui  pă- 

.  • _  «a  12 

timaşa  . 

II.  „Raţiunile44  bisericeşti  ale  cîntării  liturgice  ortodoxe 

Curăţirea  de  patimi  şi  cultivarea  virtuţilor  determină  în  continuare, 
conform  unor  distincţii  duhovniceşti  suficient  de  larg  acceptate,13  dobîn- 
direa  vederii  „raţiunilor*  dumnezeieşti  ale  lucrurilor,  contemplarea  curată 
a  celor  create14,  în  care  Dumnezeu  ...  a  descoperit . . .  lumea  văzută,  înţe¬ 
leasă  prin  cea  nevăzută,  pe  temeiul  raţiunilor  ei,  sau  pe  cea  nevăzută  ară¬ 
tată  prin  chipurile  lucrurilor  sensibile*.15 

Să  mai  observăm  oarecare  întrepătrundere,  sau,  uneori,  concomitenţă, 
a  marilor  etape  ale  vieţii  spirituale:  de  exemplu,  cultivarea  virtuţilor,  con- 
ştienţă  şi  voinţă,  presupune  deja  o  anumită  „vedere*  duhovnicească,  cel 
puţin  asupra  destinului  propriu.  „După  ce  am  progresat  întrucîtva  în  do- 
bîndirea  virtuţilor,  începe  să  se  înroşească  orizontul  conştiinţei  noastre  de 
avansurile  iluminării,  ca  pe  culmea  nepătimirii  să  răsară  întreg  soarele  Du¬ 
hului  Sfînt*.16 

* 

în  domeniul  cîntării  liturgice,  eliberarea  de  plăcerea  pătimaşă  pentru 
unele  muzici  —  mai  puţin  sau  deloc  bisericeşti  (laice,  distractive),  ce  cores¬ 
pund  şi  însoţesc  de  fapt  o  viaţă  lumească  (în  sensul  coborît,  întunecat  de 
păcat)  —  face  loc  înţelegerii  (nu  doar  „mentale*)  şi  plăcerii  curate  (ce  a 
depăşit  silinţa  voluntară)  pentru  ceea  ce  este  cîntarea  bisericească  —  cu  toate 
rosturile  ei  liturgice. 

Acesta  este  momentul  în  care  şi  „insuficienţele*  cîntării  bisericeşti,  acu- 
zabile  din  partea  unei  arte  muzicale  „culte*,  „evoluate*,  îşi  dezvăluie  „ra¬ 
ţiunile*  lor,  ce  ţin  de  iconomia  bisericească  şi  care  nu  sînt  de  natură  nu¬ 
mai  „logică*,  ci  mult  mai  profundă  —  ontologică,  ecleziologica,  teologică... 

Mai  întîi,  de  ce  doar  vocea  omenească  îşi  găseşte  loc  în  cîntarea  orto¬ 
doxă,  şi  nu  şi  instrumentul  muzical . . .?  In  măsura  în  care  vocea  este  expre¬ 
sia  cea  mai  directă  a  unei  persoane  (umane),  cu  nesfîrşitul  tainei  sale,!/ 
orice  instrument  muzical  (material),  chiar  prin  ceea  ce  este  el  („instrument*) 
ar  fi  o  inter-mediere,  o  inter-punere  (in-directă)  între  cel  (cei)  care  cîntă 
şi  cel-cei  (Cel)  pentru  care  se  cîntă,  ce  ar  putea  adumbri  tocmai  aspectul 
esenţial,  de  comuniune  între  persoane. 

Cîntatul  împreună  cu  instrumentele  ar  putea  şterge  deosebirea  de  „glă¬ 
suire*  între  omul-persoană  şi  instrumentul  neînsufleţit,  deschizînd  drumul 
tratării  „instrumentale*  nu  numai  a  vocii  (în  „bel-canto“)  ci  chiar  şi  a  per¬ 
soanei  umane.  Ar  fi  o  tratare  inevitabil  reducţionistă,  ce  coboară  fiinţa 


12  Pr.  Prof.  Dumitru  Stăniloae,  Spiritualitate  şi  comuniune ...,  p.  429. 

13  Idem,  Teologia  morală . . .,  voi.  III,  p.  50. 

14  Ibidem,  p.  50,  s.u.,  p.  164  s.u. 

15  Sfîntul  Maxim  Mărturisitorul,  Răspunsuri  către  Talasie,  Filocalia,  voi.  III, 
Sibiu,  1948,  p.  101. 

16  Pr.  Prof.  Dumitru  Stăniloae,  Teologia  morală...,  voi.  III,  p.  158. 

17  Idem,  Spiritualitate  şi  comuniune...,  p.  432. 


50 


REVISTA  TEOLOGICA 


care  este  făcut  interesant  doar  de  cuvîntul  ce  răsună  deasupra  sa. 

Cealaltă,  melodia  cuvîntului,  este  rostită  omeneşte,  „cu-vînt“,  schim¬ 
bător,  însă,  in  acelaşi  timp,  cu  înţeles,  cu  Duh  de  Cuvînt. 

în  ansamblu,  o  realitate  liturgică  polivalentă,  mai  adîncă,  mai  tainică... 


Cele  cîteva  „raţiuni44  bisericeşti  amintite  pînă  acum  explică  şi  înceti¬ 
neala  schimbării,  a  evoluţiei,  în  cîntarea  liturgică,  de  care  vorbeam  la  în¬ 
ceput. 

Fenomenul  „modelor44  culturale  (muzicale)  este  receptat  cu  multă  gri¬ 
jă  —  dar  nu  cu  „închidere44  de  spirit  —  tocmai  pentru  a  nu  împieta  asu¬ 
pra  rosturilor  mult  mai  importante,  mîntuitoare,  ale  cîntării  liturgice,  ale 
Bisericii. 

Să  ne  imaginăm  ce  ruptură  de  comuniune  între  generaţii  s-ar  produce 
în  Biserică,  dacă  credincioşii  fiecărei  categorii  de  vîrstă  ar  aştepta  să  răsune 
la  slujbe  doar  muzicile  „plăcute44  vremii  (tinereţii)  lor  . . .! 

Cîntarea  bisericească  „trece44  prin  vremi,  culegînd  ceea  ce  este  durabil 
şi  adevărat  spiritual  în  muzica  oamenilor,  şi  fiind,  în  acelaşi  timp,  peste 
vremi,  ca  toate  cele  dumnezeieşti  ale  Bisericii . . . 


III.  Spiritualitate  şi  comuniune  în  cîntarea  liturgică  ortodoxă 


„Dacă  spiritualitatea  înseamnă  conţinutul  credinţei  experiat  în  trăirea 
lui  vie  .  .  .  (şi)  chiar  dacă  există  şi  un  urcuş  individual  al  credincioşilor  spre 
Dumnezeu  . . .,  acest  urcuş  n-ar  putea  avea  loc  dacă  n-ar  fi  ajutat  de  un 
urcuş  liturgic  (s.n.)  spre  Dumnezeu,  care  se  înfăptuieşte  de  fiecare  împreună 
cu  obştea  celorlalţi  credincioşi  (s.n.)44.21 

Aspectul  liturgic  şi  comunitar  al  credinţei  creştine  (al  spiritualităţii 
creştine)  îmbracă  forme  accentuate  în  cazul  cîntării  bisericeşti.22 

Cîntarea  în  general,  ca  manifestare,  presupune  mai  mulţi  participanţi; 
chiar  cînd  cîntă  doar  un  cîntăreţ,  sînt  ceilalţi,  care  îl  ascultă  . . .  (participă 
prin  ascultare). 

Dar  îndeosebi  în  cîntarea  în  comun,  caracteristică  Bisericii,23  aspectul 
comunitar  —  liturgic  este  evident,  declarat.  Cînd  toţi  credincioşii  cîntă  îm¬ 
preună  în  Biserică,  cu  glasurile  unite,  are  loc  o  „întîlnire  a  firii  noastre  cu 
îngerii.  Căci  întîlnirea  aceasta  a  îngerescului  cu  omenescul,  cînd  firea  ome¬ 
nească  este  readusă  la  starea  ei  de  la  început,  va  produce  sunetul  dulce  al 
mulţumirii  prin  unirea  întreolaltă;  iar  unii  prin  alţii  şi  unii  cu  alţii  vor 
înălţa  lui  Dumnezeu  mulţumirea  pentru  iubirea  lui  de  oameni44  .  24  Atunci 
„adunarea44  unui  număr  oarecare  de  oameni  în  Biserică  se  preface,  se  pnev- 
matizează  în  comuniune  a  sufletelor  întru  Duhul  Sfînt. 


•  Titlul  capitolului  este,  evident,  o  parafrazare  a  titlului  lucrării,  Pr.  prof.  Dr. 
D.  Stăniloae  „Spiritualitate  şi  comuniune  in  liturghia  ortodoxă• **. 

21  Pr.  Prof.  Dumitru  Stăniloae,  Spiritualitate  şi  comuniune . . .,  p.  5. 

22  Ibidem,  p.  432. 

23  Pr.  Prof.  Ene  Branişte,  Temeiuri  biblice  şi  tradiţionale, .. .:  Magistrand  Şte¬ 
fan  C.  Aloxe,  op.  cit. 

24  Pr.  Prof.  Dumitru  Stăniloae,  Spiritualitate  şi  comuniune...,  p.  431,  apud 
Sf.  Grigorie  de  Nvssa,  op.  cit.,  col.  484. 

Comuniunea  crednicioşilor  în  Biserică,  „a  sta  fraţii  împreună4*  (Ps.  132, 
1),  este  un  „rod**  şi  un  semn  al  iubirii  (In.  15,  9  ş.u.).  Puterea  născătoare  de 
comuniune  nu  este  a  cîntării  în  sine,  mai  ales  în  ceea  ce  priveşte  „calita¬ 
tea*1  ei  creştină,  pentru  că  slujba  în  întregul  ei  —  Liturghia  ortodoxă,  dar 
în  bună  măsură  orice  slujbă  a  Bisericii  —  este  cea  care  „satisface  . . .  această 
trebuinţă  în  mod  deosebit,  hrănind  comuniunea  spirituală  între  creştini..., 
(această  lucrare  fiind)  susţinută  de  Hristos  Cel  înviat  şi  unit  cu  credincioşii 
prin  Sfînta  împărtăşanie**.25 

Subiectul  liturgic,  care  nu  este  un  „eu“,  ci  un  „noi**  cuprinzînd  „şi** 
„eul-noi**  al  îngerilor  şi  al  sfinţilor  trecuţi  din  această  viaţă,  ba  în  oare¬ 
care  măsură  chiar  ale  tuturor  celor  decedaţi  în  credinţă,  mai  ales  al 
celor  apropiaţi  nouă41  26  este  acelaşi  „noi**  al  corului  cîntării  liturgice  („Noi, 
care  pe  Heruvimi  cu  taină  închipuim...**).  Şi  aceasta  „ne  dă  o  şi  mai  mare 
bogăţie  şi  adîncime  tainică,  o  şi  mai  mare  capacitate  de  a  simţi  pe  Hristos, 
Cel  ce  ne  uneşte  pe  toţi,  de  a  fi  în  comuniune  cu  Sfînta  Treime,  (s.n.)  Aceasta 
este  sobornicitatea  Bisericii  de  pe  pămînt  şi  din  cer,  trăită  în  maximă  in¬ 
tensitate**.27 

Şi,  aceasta  corespunde  ajungerii  spre  ultima  etapă  a  urcuşului  duhovni¬ 
cesc,  cea  a  iubirii  nesfîrşite,28  a  îndumnezeirii29  şi  a  unirii  cu  Dumnezeu.30 

CONCLUZII 

Se  poate  spune,  chiar  în  lumina  unor  consideraţii  sumare,  că  activitatea 
de  cîntare  în  Biserica  ortodoxă  este,  în  mod  firesc,  inseparabil  legată  de  as¬ 
pectele  privind  spiritualitatea  în  general  şi  de  cele  privind  spiritualitatea 
cultică,  liturgică,  în  special. 

Astfel,  dacă  am  reduce  cîntarea  la  o  acţiune  doar  cu  caracter  estetic 
sau,  mai  mult,  cu  caracter  tehnic-vocal,  ar  însemna  să  o  lipsim  —  de  fapt  — 
pe  cei  ce  o  practică,  pe  credincioşii  ortodocşi  — ,  de  însuşi  sufletul  ei. 

însă  acolo  unde  este  vorba  de  doxologhisire,  de  laudă  adresată  lui 
Dumnezeu,  de  teologhisire  —  vorbire  cu,  despre,  întru  . . .  Dumnezeu,  ca 
şi  de  lucrarea  tainică  a  harului  Duhului  Sfînt,  nu  poate  fi  vreo  lipsă  a  „lu¬ 
minii  cunoştinţei**  (II  Cor.  4,  6) . . . 

încercarea  de  a  deosebi  şi  de  a  aduce  în  planul  atenţiei  aspectele  de  or¬ 
din  general  ale  spiritualităţii  cîntării  liturgice,  poate  fi  făcută  la  fel  de  bine 
şi  asupra  oricărui  caz  particular,  concret  al  cîntării  creştine  ortodoxe.31  Şi 
acest  lucru  poate  fi  de  mare  folos  pentru  depăşirea  „bolilor**  şi  oboselilor 
sufleteşti,  pe  care  rutina  şi  neglijenţa  sufletească  (duhovnicească)  le  poate 
impune  uneori  ca  şi  „regulă**  (ne)  —  firească  în  cîntarea  liturgică  a  Bise¬ 
ricii  noastre. 

Pr.  Vasile  Grăjdian 


25  Ibidem,  p.  5 — 6. 

26  Ibidem,  p.  432. 

27  Ibidem. 

28  Idem,  Teologia  morală,  voi.  III,  p.  271. 

29  Ibidem ,  p.  309  ş.u. 

30  Ibidem,  p.  254  ş.u. 

31  Se  poate  vedea  analiza  noastră  a  cîntării  „Ziua  învierii"  de  Ion  Popescu- 
Pasărea,  în  Cîntarea  bisericească  In  concepţia  Iui  Ion  Popescu  Pasărea ,  Teză  de 
licenţă,  Institutul  Teologic  Universitar  —  Sibiu,  1990,  p.  50 — 69  (dactilografiat). 


4* 


îndrumări  omilctice 


Predică  la  Sf.  Arhidiacon  Ştefan 

„ Doamne ,  nu  le  socoti  lor  păcatul  acesta “  (F.  Ap.  7,  60) 

Iubiţi  crednicioşi,  * 


în  ziua  a  treia  de  Crăciun,  Biserica  Ortodoxă  face  pomenirea  Sfîntului 
Ştefan,  primul  diacon  şi  primul  martir  creştin.  Prăznuirea  lui  în  această 
zi  nu  este  întîmplătoare,  ci,  dimpotrivă,  este  în  strînsă  legătură  cu  Naşte¬ 
rea  Domnului,  căci  dacă  Hristos  cel  devenit  om  prin  naştere  aduce  în  lume 
învăţătura  cea  nouă  despre  iubire  şi  iertare,  Sf.  Ştefan  este  cel  care  o  aplică 
pentru  prima  oară  în  istorie,  prin  jertfa  propriei  sale  vieţi. 

Prezenţa  lui  în  viaţa  Bisericii  la  foarte  scurt  timp  după  întemeierea  ei 
este  legată  de  instituirea  celei  de  a  treia  trepte  în  ierarhia  bisericească  şi 
anume  a  diaconilor.  Apariţia  acestora  era,  într-un  fel,  cerută  de  punerea  în 
practică  a  unei  profeţii,  potrivit  căreia  Mîntuitorul  a  fost  trimis  „să  bine- 
vestească  săracilor*.  Datorită  acestor  cuvinte,  ucenicii  Domnului  aduceau 
celor  săraci  nu  numai  cuvînt  de  învăţătură  sau  hrană  sufletească,  ci  şi  hrană 
trupească,  necesară  vieţii  fiecăruia.  Biserica  predica  astfel  nu  numai  prin 
cuvînt,  ci  şi  prin  faptă,  făcînd  simţită  noua  învăţătură  creştină  pentru  toţi 
dezmoşteniţii  soartei.  Treapta  diaconiei  apare  deci  tocmai  cu  această  me¬ 
nire,  de  a  prelua  de  la  Sfinţii  Apostoli  grija  faţă  de  cei  săraci,  văduve  şi  or¬ 
fani,  urmînd  ca  lucrarea  lor  să  se  concentreze  numai  asupra  rugăciunii  şi 
propovăduirii  cuvîntului.  Capitolul  VI  din  Cartea  Faptele  Apostolilor,  — 
scrisă  de  Sf.  Evanghelist  Luca  —  relatează  pe  larg  cum  a  avut  loc  această 
schimbare  de  atribuţii.  Adică,  iudeii  elenişti,  deci  evreii  din  afara  Ţării 
Sfinte,  din  diaspora,  au  început  să  cîrtească  împotriva  iudeilor  locali,  moti- 
vînd  că  la  împărţirea  zilnică  a  hranei  văduvele  lor  erau  trecute  cu  vederea. 
Atunci,  cei  12  Apostoli  „au  chemat  mulţimea  ucenicilor*,  propunîndu-le  să 
aleagă  şapte  bărbaţi  „plini  de  Duhul  Sfînt  şi  de  înţelepciune*,  care  să  fie 
rînduiţi  pentru  slujirea  la  mese.  Sfatul  a  fost  acceptat  de  întreaga  adunare 
şi  astfel  au  ales  pe  Ştefan,  Filip,  Prohor,  Nicanor,  Timon,  Parmena  şi  Nico- 
lae  Antiohianul.  foţi  şapte  au  fost  aduşi  înaintea  Sfinţilor  Apostoli,  „care 
s-au  rugat  şi  şi-au  pus  mîinile  peste  ei“  (F.  Ap.  6,  1 — 7),  adică  i-au  hiroto¬ 
nit.  Aşa  a  apărut  această  nouă  treaptă  ierarhică  în  Biserică,  o  treaptă  a  dia¬ 
coniei,  a  slujirii,  sau  a  asistenţei  sociale. 

Urmările  acestei  prime  hirotonii  pe  care  ne-o  prezintă  Noul  Testament 
s-au  văzut  imediat,  căci  Apostolii,  concentrîndu-şi  atenţia  asupra  rugăciu¬ 
nii  şi  predicii,  numărul  ucenicilor  din  Ierusalim  a  sporit  foarte  mult,  îneît 
şi  unii  dintre  preoţii  Legii  Vechi  au  aderat  la  nouă  credinţă  (F.  Ap.  6,  7). 

S-a  evidenţiat  —  după  cum  era  şi  de  aşteptat  —  primii)  dintre  ei,  arhi- 
diaconul  Ştefan.  Potrivit  tradiţiei,  el  era  un  iudeu  dlinist,  deci  din  cei  care 
trăiau  între  elini.  Unii  exegeţi  cred  că  era  format  în  şcoala  învăţatului  Ga- 
mahil,  care  l-a  întrumat  şi  pe  tînărul  Sau),  devenit  Apostolul  Pavel.  Auto¬ 
rul  cărţii  Faptele  Apostolilor  îl  prezintă  ca  fiind  «plin  de  credinţă  şi  de 
Duhul  Sfînt“  sau  „plin  de  har  şi  de  putere,  făcînd  minuni  şi  semne  mari  în 
popor"  (cf.  F.Ap.  6,  5  şi  8).  A  avut  multe  dispute  —  pe  teme  de  credinţa 
—  cu  unii  iudei  care  făceau  parte  din  sinagoga  zisa  a  libertinilor,  —  adică 
a  descendenţilor  iudeilor  duşi  în  captivitate  la  Roma  de  generalul  Pompei 
în  anul  63  î.Hr.  şi  mai  tîrziu  eliberaţi  — ,  la  care  >se  adăugau  iudei  origi¬ 
nari  din  oraşele  Cirene  şi  Alexandria,  şi  din  provinciile  romane  Cilicia  şi 
Asia.  Neputînd  face  faţă  discuţiilor  purtate  cu  el  —  datorita  superiorităţii 
spiritului  sau  —  unii  dintre  aceşti  iudei  au  găsit  martori  mincinoşi  pe  care 
i-au  îndemnat  să-I  acuze  pe  Ştefan  că  ar  fi  rostit  cuvinte  nepermise  la  adresa 
lui  Moise  şi  chiar  a  lui  Dumnezeu.  Cu  sprijinul  unor  bătrîni  şi  cărturari,  a 
fost  dus  înaintea  Sinedriului,  forul  de  judecată  al  iudeilor.  Se  pare  ci  pre¬ 
şedinţia  Sinedriului  o  avea  atunci  tot  Caiafa,  cel  care-L  judecase  şi  pe  Mîn- 
tuitorul.  Martorii  mincinoşi  îi  aduc  acuzele  pe  care  le-am  amintit,  la  care 
mai  adaugă  una  şi  anume  aceea  că  ar  fi  spus  că  „Iisus  Nazarineanul  va  strica 
locul  acesta  şi  va  schimba  datinile  pe  care  ni  le-a  lăsat  noua  Moise"  (F.  Ap. 
6,  14).  Apoi,  textul  sfînt  ne  informează  că  toţi  cei  prezenţi,  privindu-1,  „au 
văzut  faţa  lui  ca  o  faţă  de  înger"  (F.  Ap.  6,  15). 

întreg  capitolul  VII  din  Cartea  Faptele  Apostolilor  (v.  1,  56)  redă  o 
lungă  cuvîntare  pe  care  a  rostit-o  Ştefan  în  faţa  Sinedriului.  Era,  de  fapt, 
o  succinta  istorie  a  Vechiului  Testament,  prin  car c  nu  urmărea  altceva  de- 
cît  să  dovedească  celor  ce  l  ascultau  că  lisus  FIristos  Mîntuitorul  nu  este 
altul  decît  Mesia  cel  aşteptat  de  poporul  evreu.  S-ar  putea  spune  că  această 
cuvintare  este  prima  apologie  a  religiei  creştine.  Senin  şi  demn,  el  prezintă 
judecătorilor  ş:  acuzatorilor  săi  momentele  principale  din  istoria  acestui  po¬ 
por,  începînd  cu  Avraam,  părintele  neamurilor,  şi  pînă  Ia  marele  împărat 
oolomon:  cum  Avraam  şi-a  scos  neamul  din  Mesopotamia  şi  l-a  dus  în  Ca- 
naanul  făgăduit,  cum  urmaşii  săi,  începînd  cu  familia  lui  Iacob,  au  fost  robi 
în  Egipt,  cum  au  fost  scoşi  de  acolo  de  Moise,*  care  a  prezis  şi  venirea  lui 
Mesia  (VII,  37),  stăruind  asupra  celor  40  de  ani  de  rătăcire  prin  pustie  şi 
cum  au  reintrat  în  ţara  lor.  După  ce-i  aminteşte  pe  David  şi  Solomon,  SE 
Ştefan  pronunţă  un  aspru  rechizitoriu  Ia  adresa  înaintaşilor  celor  de  faţă, 
asupra  celor  care  au  prigonit  pe  prooroci  şi  au  ucis  pe  cei  ce  preziceau  ve¬ 
nirea  lui  Mesia:  „Pururea  staţi  împotriva  Duhului  Sfînt,  precum  părinţii 
voştri,  aşa  şi  voi",  zice  Sf.  Ştefan  {cf.  VII,  51).  Apoi,  din  acuzat  devine  acu¬ 
zatorul  celor  de  faţă,  arătîndu-le  ca  s-au  făcut  „vînzatori  şi  ucigaşi"  ai  Dom¬ 
nului  (VII,  52). 

4  Desigur  că  asemenea  grave  acuzaţii  la  adresa  înaintaşilor  şi  a  contem¬ 
poranilor  au  produs  indignarea  celor  de  faţă.  în  momentele  de  ura  cres- 
cîndă  faţă  de  el,  continuă  Sfînt ul  Luca,  Ştefan,  „fiind  plin  de  Duh  Sfînt 
şi  privind  la  cer,  a  văzut  slava  lui  Dumnezeu  şi  pe  Iisus  stînd  de-a  dreapta 
Lui1,  după  care  a  zis:  „Iată  văd  cerurile  deschise  şi  pe  Fiul  Omului  stmd 
de-a  dreapta  lui  Dumnezeu"  (VII,  55 — 56).  Aceste  cuvinte  au  îndîrjit  şi  mai 
mult  pe  cei  prezenţi,  îneît  s-au  năpustit  asupra  lui,  l-au  scos  afară  din  Ieru- 

salim  şi  au  încenut  să-l  bată  cu  pietre,  pedeapsă  cunoscută  în  Vechiul  Testa¬ 
ment.  Ca  şi  Mîntuitorul  pe  cruce,  arhidiaconul  Ştefan  n-a  acuzat  pe  nimeni, 
nu  s-a  împotrivit  sub  nici-o  formă,  ci,  dimpotrivă,  se  ruga,  zicînd:  „Doam¬ 
ne,  Iisuse,  primeşte  duhul  meu4*.  Apoi,  îngenunchind,  a  strigat  cu  glas  mare: 
„Doamne,  nu  le  socoti  lor  păcatul  acesta"  (VII,  59 — 60).  O  asemănare  per¬ 
fectă  cu  cuvintele  rostite  de  Iisus  pe  cruce:  „Părinte,  iartă-le  lor  că  nu  ştiu 
ce  fac“  (Ioan  23 — 34). 

Sf.  Ştefan  a  fost  deci  victima  urii,  invidiei  şi  minciunii,  păcate  de  care 
s-au  făcut  vinovaţi  acuzatorii  şi  judecătorii  săi.  In  schimb,  el  era  înzestrat 
cu  alese  virtuţi:  credinţă  puternică  în  Dumnezeu,  dragoste  curată  faţă  de 
El  şi  de  semeni  şi  nădejde  într-o  viaţă  nouă,  dincolo  de  mormînt,  o  viaţă  de 
comuniune  cu  Hristos.  Acestea  au  fost  virtuţile  care  i-au  încununat  viaţa 
şi  i-au  dat  tăria  morală  necesară  în  momentele  grele  prin  care  a  trecut.  In 
focul  suferinţelor,  el  îşi  îndreaptă  gîndurile,  cu  bucurie  negrăită,  spre  lu¬ 
mina  cerească.  Iar  în  clipa  supremă,  cînd  îşi  da  duhul,  singura  lui  grijă  a 
fost  aceea  de-a  se  ruga  lui  Dumnezeu  pentru  iertarea  ucigaşilor  săi.  Pentru 
el  se  rugase  stînd  în  picioare,  pentru  vrăjmaşi  se  roagă  în  genunchi.  Cre¬ 
dinţa  sa,  dusă  pînă  la  sacrificiul  propriei  vieţi,  izvora  din  iubirea  lui  pro¬ 
funda  faţa  de  oameni  şi  faţă  de  Dumnezeu,  aşa  cum  iradiase  şi  din  Acela 
care  a  adus-o  pe  pămînt.  Şi-a  încheiat  firul  vieţii  pămînteşti  prin  mărturi¬ 
sirea  celei  mai  înalte  virtuţi  creştine:  dragostea  faţă  de  aproapele,  mai  co¬ 
rect  spus  faţă  de  vrăjmaşi,  rugînd  pe  Dumnezeu  ca  păcatul  lor  să  rămînă 
nepedepsit. 

Aşa  s-a  stins  din  viaţă  cel  dintîi  dintre  diaconi,  care  devine  acum  şi  cel 
dintîi  dintre  martiri.  Părinţii  săi,  poate  inspiraţi  de  sus,  i-au  pus  numele  gre¬ 
cesc  „Stephanos“,  care  înseamnă  „încununat11,  el  fiind  cel  dintîi  care  a  do- 
bîndit  cununa  muceniciei  pentru  Hristos.  Era  în  anul  36,  deci  numai  la  6 
ani  după  răstignirea,  învierea  şi  înălţarea  Domnului  la  cer.  Cu  trecerea  tim¬ 
pului,  locul  în  care  i-au  fost  aşezate  spre  veşnică  odihnă  rămăşiţele  a  fost 
uitat.  Era  şi  firesc,  în  vremurile  acelea  de  zbucium  prin  care  a  trecut  Bise¬ 
rica  creştină,  persecutată  aproape  trei  veacuri.  Abia  în  anul  415  în  timpul 
împăratului  Teodosie  II  de  la  Constantinopol,  care  stăpînea  şi  Ţara  Sfîntă, 
trupul  său  a  fost  descoperit'  de  un  preot  cu  numele  Lucian,  într-un  sat  de 
lingă  Ierusalim,  Cafargamala  şi  dus  în  Cetatea  sfîntă,  într-o  zi  de  26  de¬ 
cembrie.  Binecredincioasa  soţie  a  împăratului,  Evdochia,  a  dispus  să  se 
ridice  o  biserică  pe  locul  în  care  au  fost  aşezate  cu  cinste  moaştele  sale. 
Mai  tîrziu,  părţi  din  ele  au  fost  duse  la  Constantinopol  şi  în  alte  locali- 

w  • 

taţi. 


Iubiţi  crednicioşi, 

Pilda  Sfîntului  Ştefan  pentru  realizarea  idealului  creştin  al  iubirii  şi  al 
iertării  este  edificatoare  şi  pentru  noi  cei  de  azi.  La  el  nu  era  vorba  de  o  iu¬ 
bire  care  se  revărsa  doar  asupra  celor  din  familie  sau  la  cei  de  o  seminţie, 
aşa  cum  recomanda  Legea  veche,  ci  de  o  iubire  faţă  de  toţi  oamenii,  o  iu¬ 
bire  universală,  care  s-a  extins  şi  asupra  vrăjmaşilor  săi.  Aşa  a  înţeles  Sf. 
Ştefan  cuvintele  Mîntuitorului  din  Predica  de  pe  Munte:  „Aţi  auzit  că  s-a 
zis:  Să  iubeşti  pe  aproapele  tău  şi  să  urăşti  pe  vrăjmaşul  tău.  Iar  Eu  vă  zic 

vouă:  Iubiţi  pe  vrăjmaşii  voştri,  binecuvîntaţi  pe  cei  ce  vă  blestemă,  faceţi 
bine  celor  ce  vă  urăsc  şi  rugaţi-vă  pentru  cei  ce  vă  vatămă  şi  va  prigo- 
nescw  (Mat.  5,  43 — 44). 

Potrivit  cuvintelor  Mîntuitorului,  iertarea  este  obligatorie  pentru  orice 
creştin.  De  iertarea  pe  care  o  acordăm  noi  semenilor,  depinde  iertarea  pe 
care  ne-o  va  da  Dumnezeu,  căci  Mîntuitorul  zice:  „Şi  ne  iartă  nouă  gre¬ 
şelile  noastre,  precum  şi  noi  iertăm  greşiţilor  noştri"  (Mat.  6,  12).  „De  nu 
veţi  ierta  oamenilor  greşelile  lor,  nici  Tatăl  vostru  nu  vă  va  ierta  greşe¬ 
lile  voastre"  (Mat.  6,  15)  sau  „Iertaţi  şi  veţi  fi  iertaţi"  (Luca,  6,  37),  iar  Sf. 
Apostol  Pavel  ne  îndeamnă:  „După  cum  Hristos  v-a  iertat  vouă,  aşa  să 
iertaţi  şi  voi"  (Col.  3,  13). 

Noul  Testament  ne  oferă  două  modele  clasice  de  iertare  a  vrăjmaşilor: 
pe  Hristos  —  omul  şi  pe  Sfîntul  Arhidiacon  Ştefan,  la  care  am  putea  adăuga 
şi  pe  Sf.  Apostol  Pavel,  care  în  epistolele  sale,  îndeamnă  mereu  la  iertare 
şi  împăcare.  Istoria  primelor  veacuri  creştine  ne  oferă  multe  alte  exemple 
edificatoare  în  acest  sesns.  Au  fost  atîţia  martiri  în  această  perioadă  care 
suferind  pentru  Hristos  s-au  rugat  pentru  prigonitorii  lor,  aşa  cum  făcuse 
Sf.  Arhidiacon  Ştefan.  Şirul  martirilor  a  continuat,  din  nefericire,  şi  în  evul 
mediu,  în  epoca  modernă  şi  chiar  în  veacul  nostru,  cînd  ne-am  fi  aşteptat 
ca  faţa  lumii  să  aibe  cu  totul  alt  chip.  Impresionantul  „Memorial  al  dure¬ 
rii"  pe  care-1  urmărim  cu  emoţie,  dar  şi  cu  indignare,  ne  pune  în  faţă 
atîţia  oameni  în  vîrstă  care  au  cunoscut  infernul  închisorilor  comuniste  ori 
gheţurile  siberiene,  cu  suferinţe  care  depăşesc  imaginaţia  unui  om  normal 
şi  care  întrec  cu  mult  în  cruzime  şi  ură  pe  persecutorii  păgîni  ai  creştini¬ 
lor  din  primele  veacuri.  Şi  totuşi,  aceşti  oameni  —  bărbaţi  şi  femei,  apar- 
ţinînd  tuturor  categoriilor  sociale  —  declară  senin,  ca  şi  Sf.  Ştefan,  că  îi 
iartă  pe  prigonitorii  lor  de  acum  30 — 40  de  ani.  Ii  iartă  pînă  şi  pe  aceia 
dintre  ei  care,  în  inconştienţa  lor,  declară,  tot  aşa  de  senin,  că  prin  chinui¬ 
rea  semenilor  lor,  nu  şi-au  făcut  decît  datoria.  In  faţa  unor  asemenea  de¬ 
claraţii  inconştiente,  nu  poţi  decît  să  spui:  Doamne,  iartă-i  că  nu  ştiu  ce-au 
făcut,  iartă-i  că  nu  ştiu  ce  vorbesc!  Ne  punem  cu  toţii  întrebarea:  ce  tre¬ 
buie  să  facem?  Putem  să  iertăm  asemenea  oameni?  Avem  chiar  datoria 

să-i  iertăm?  Răspunsul  este  uşor  de  dat:  în  calitatea  noastră  de  creştini, 

fără  îndoială  că  trebuie  să-i  iertăm,  căci  aşa  ne  porunceşte  însuşi  Mîntui¬ 

torul,  lăsînd  în  seama  Lui,  la  dreapta  judecată,  în  faţa  căreia  vom  fi  che¬ 
maţi  cu  toţii,  să  hotărască  El  pedeapsa  pe  care  o  merită  fiecare!  Românul 
este  iertător  din  fire,  iertarea  este  ceva  specific  firii  lui  de  creştin  din  moşi- 
strămoşi.  Istoria  noastră  bimilenară  —  de  români  şi  de  creştini  —  nu  este 
altceva  decît  o  istorie  a  iertării.  Românul  a  ştiut  să  ierte  pe  toţi  cei  care 
i-au  cotropit  ţara,  pe  cei  care  i-au  ucis  copiii  ori  i-au  luat  în  robie,  pe  cei 
care  i-au  distrus  bunurile  materiale  agonisite  cu  trudă,  cu  nădejdea  că 

Dumnezeu  îi  va  face  parte  şi  lui,  ca  şi  asupritorilor,  de-o  dreaptă  răsplă¬ 
tire  sau  o  dreaptă  pedeapsă,  după  caz. 

Iertîndu-i  pe  toţi  cei  care  ne-au  greşit,  în  trecutul  mai  îndepărtat  sau 
mai  apropiat,  în  calitatea  pe  care  o  avem  de  creştini  şi  de  fii  ai  lui  Dum¬ 
nezeu,  în  cealaltă  postură,  de  români,  avem  însă  datoria  morală  să  nu  ui¬ 
tăm!  Să  nu  uităm  mai  cu  seamă  noaptea  neagră  de  o  jumătate  de  veac  pe 
care  Dumnezeu  ne-a  trimis-o  tuturor,  ţării  întregi,  poate  pentru  păcatele 

noastre,  pentru  îndepărtarea  noastră  de  poruncile  Lui.  Sa  nu  uităm  nici  pe 
cei  ce  au  ucis  atîţia  tineri,  care  acum  trei  ani  şi-au  jertfit  viaţa  pentru  noi, 
pentru  ţara  aceasta,  pentru  viitorul  pe  care  l-am  dorit  cu  toţii  mai  bun,  ca 
acel  trecut  prea  trist  să  fie  pentru  totdeauna  înlăturat.  Fără  să  uităm  tre¬ 
cutul,  să  fim  încredinţaţi  însă  că  numai  prin  iubire  cu  adevărat  creştinească, 
numai  prin  iertare,  prin  reconciliere,  putem  să  făurim  un  viitor  mai  feri¬ 
cit  pentru  acest  neam  prea  iertător  şi  prea  umilit  în  decursul  istoriei  sale. 

Este  ultima  zi  de  sărbătoare  din  anul  acesta.  Ne  mai  despart  doar  cî- 
teva  zile  de  un  an  nou.  în  anul  care  se  apropie  de  sfîrşit  Dumnezeu  ne-a 
trimis  şi  bucurii,  dar  şi  multe  încercări.  Să  ne  rugăm  fierbinte  celui  Atot¬ 
puternic  ca  în  Anul  care  vine  să  ne  învrednicească  de  mai  multă  linişte  şi 
pace,  de  bună  înţelegere  in  casele  noastre,  în  ţară  şi  în  lumea  întreagă.  Să-L 
rugăm  să  facă  să  înceteze  pretutindeni  în  lume  ura,  vrajba  şi  duşmănia,  să 
potolească  durerile,  să  usuce  lacrimile,  să  domolească  pornirile  vrăjmaşilor, 
să  ne  îndrepte  paşii  pe  calea  virtuţilor  creştine  şi  mai  cu  seamă  să  ne  în¬ 
vrednicească  de  darul  iertării.  Să-L  rugăm  cu  credinţă  şi  cu  dragoste  să  ne 
dăruiască  şi  nouă  pacea  şi  bucuria  sufletească  de  care  s-a  învrednicit  Sfîntul 
Arhidiacon  Ştefan  cînd  a  rostit  cuvintele:  „Iată,  văd  cerurile  deschise  şi  pe 
Fiul  Omului  stind  de-a  dreapta  lui  Dumnezeu"  (F.  Ap.  7,  56).  Amin. 

Pr.  prof.  Dr.  Mircea  Păcurariu 


Predică  ocazională 

CREŞTINII  ÎN  VIAŢA  DE  TOATE  ZILELE 

Deunăzi  un  ziar  din  capitală  a  publicat  o  ştire  care  a  impresionat  mult 
pe  cititori. 

Un  om  bătrîn,  suferind  de  o  boală  de  inimă,  a  avut  pe  stradă  o  criză 
care  l-a  adus  în  preajma  morţii.  Nu  mai  putea  respira,  se  asfixia  din  lipsă 
de  aer  şi  a  căzut  pe  trotuar,  în  nesimţire.  Un  cetăţean  dintr-un  automobil 
ce  staţiona  acolo  a  văzut  accidentul  şi  a  alergat  în  grabă  să  dea  ajutor  bă- 
tînului.  Acela  abia  a  fost  în  stare  să  arate  străinului  că  se  sufocă. 

Cînd  s-a  trezit,  şi-a  dat  seama  că  se  afla  pe  patul  unui  spital,  înconjurat 
de  medici  şi  surori  medicale  care  se  sileau  să-l  readucă  pe  bolnav  la  viaţă.  Pe 
un  scaun  lingă  uşă  bătrinul  recunoscu  pe  străinul  care  se  aplecase  în  stradă 
asupra  sa  ca  să-l  salveze.  —  „Mă  bucur  că  ţi-ai  revenit  în  fire  şi  că  eşti  pe 
mîini  bune",  a  zis  străinul.  Apoi,  cu  un  zîmbet  de  satisfacţie  pe  buze,  fără 
măcar  să-şi  spună  numele,  omul  necunoscut  a  părăsit  odaia  spitalului  de  ur¬ 
genţă  şi  s-a  dus  la  treburile  lui. 

Am  istorisit  întîmplarea  aceasta  redată  de  ziarul  bucureştean  deoarece 
ea  face  parte  din  categoria  faptelor  de  mare  frumuseţe  morală.  Parcă  am  fi 
citit  o  pagină  din  evanghelia  Domnului  Iisus  Hristos,  anume  aceea  despre 
fapta  samarineanului  milostiv,  care,  mergînd  pe  cale,  s-a  oprit  lingă  neno¬ 
rocitul  căzut  victimă  tîlharilor,  care  i-a  legat  ranele  şi  l-a  dus  la  o  casă  de 
oaspeţi  şi  l-a  îngrijit  pină  la  vindecare. 

Omul  acela  bun  care  a  avut  milă  de  semenul  său  este  o  pildă  vred¬ 
nică  dc  toată  lauda  şi  admiraţia.  Nu-i  cunoaştem  numele,  nici  ocupaţia,  nici 

vîrsta,  dar  vedem  ca  el  a  împlinit  cea  mai  mare  porunca  a  religiei  noastre 

—  iubirea  de  aproapele.  Este  un  model  viu  al  chipului  desăvîrşirii  creştine. 

vo:-  t  * 


Credinţa  pe  care  o  mărturisim  este  înţeleasă  de  cei  mai  mulţi  creştini 
potrivit  conţinutului  celorlalte  religii  ale  lumii:  un  Dumnezeu  nevăzut  în 
ceruri,  lăcaşuri  sfinte  pe  pămînt,  pentru  adorarea  Lui,  rugăciuni,  posturi, 
ascultarea  de  o  disciplină  care  trebuie  respectată. 

Ce  e  drept,  are  şi  creştinismul  dogme,  biserici,  cult  şi  reguli  morale 
care  arata  crednicioşilor  binele  ce  trebuie  împlinit  şi  răul  de  care  trebuie  sa 
se  ferească.  Dar  toate  acestea  nu  formează  decît  învelişul  credinţei,  partea 
dinafară  a  ci,  precum  coaja  alunei  îmbracă  şi  ocroteşte  miezul  fructului.  Ci 
miezul  credinţei  creştine  este  legea  dragostei  lucrătoare,  este  imitarea  vieţii 
lui  Hrîstos,  Dumnezeu-Omul  şi  Mîntuitorul  lumii. 

Făcutu-s-a  văzut  Cel  nevăzut;  luat-a  chip  de  rob  împăratul  îngerilor. 
Cuvîntul  ccl  veşnic  al  lui  Dumnezeu  s-a  întrupat  din  Preacurata  Fecioară 
Maria,  ca  să  ne  dezrobească  din  cătuşele  diavolului  şi  să  ne  aducă  iarăşi  la 
partăşia  iubirii  Tatălui  ceresc.  Iisus  Hristos-Domnul  ne-a  mîntuit,  după  cum 
ştim,  prin  patimile  Sale  şi  moartea  de  pc  cruce,  ca  jertfa  de  ispăşire  pentru 
păcătoşi. 

însă  o  data  cu  răscumpărarea  adusă  pentru  oameni.  Domnul  Hristos 
ne-a  învăţat  şi  chipul  unei  trăiri  desavîrşite,  ne-a  oferit  în  persoana  Sa  un 
chip  de  urmat,  ne-a  pus  înainte  modelul  vieţii  Sale  proprii.  „Pildă  v-am  dat 
vouă,  ca  precum  Eu  am  făcut,  să  faceţi  şî  voi  asemenea"  (Ioan  13,  15). 

De  vom  privi  mai  de-aproape  împrejurarea  în  care  Domnul  Iisus  Hris¬ 
tos  a  dat  această  poruncă,  vom  afla  că  a  rostit-o  la  Cina  cea  dc  taină,  cînd 
a  spălat  picioarele  ucenicilor  Săi,  ca  semn  de  smerită  şi  iubitoare  slujire.  De 
altfel  întreaga  viaţă  pămîntească  a  fost  o  manifestare  de  compătimire  faţa 
de  suferinţa  oamenilor,  o  neobosită  strădanie  de  a  alina  durerile,  de  a  ajuta 
pe  cei  din  nevoie,  de  a  revărsa  balsamul  binefacerii  şi  al  mîngîierii  peste  cei 
osteniţi  şi  împovăraţi.  Aşa  îneît  unul  din  ucenici  a  rezumat  în  chip  admira¬ 
bil  lucrarea  dc  milostivire  a  Fiului  Omului,  zicînd  că  El  a  cutreierat  ţinu¬ 
turile  şi  cetăţile  Ţării  sfinte  „făcînd  bine"  (F,  Ap.  10,  38). 

Acum  Iisus-Domnul  nostru  nu  poate  împlini  direct  faptele  de  îndu¬ 
rare  faţă  de  oameni,  fiindcă,  trupeşte,  nu  mai  vieţuieşte  în  mijlocul  lor.  El 
s-a  înălţat  Ia  ceruri  unde  s-a  preamărit  şezînd  de-a  dreapta  Tatălui.  Dar 
El  s-a  îngrijit  sa  lase  suplinitori,  să  trimită  ambasadori  care  să-l  reprezinte 
şi  să  lucreze  în  locul  Său  şi  în  numele  Său,  să  împlinească  faptele  de  iubire 
după  chipul  celor  făcute  de  Dînsul.  „Precum  am  făcut  Eu,  să  faceţi  şi  voi 
asemenea"  (Ioan  13,  15). 

Cuvintele  Mântuitorului  de  Ia  Cina  cea  de  Taină  sînt  un  testament 
pentru  toţi  cei  botezaţi  în  numele  Sfintei  Treimi,  o  poruncă  obligatorie  pen¬ 
tru  toţi  creştinii,  din  toate  timpurile.  în  acelaşi  timp  cuvintele  Domnului 
sînt  o  legitimaţie  pentru  credincioşi.  Căci  îndată  după  spălarea  picioarelor 
ucenicilor,  Iisus  a  zis:  „întru  aceasta  vor  cunoaşte  toţi  că  sînteţi  ucenicii 
Mei,  dacă  veţi  avea  dragoste  unii  faţă  de  alţii"  (Ioan  13,  35). 

v  „Lumea  a  recunoscut  pe  următorii  lui  Hristos  prin  „buletinul*  iubirii 
slujitoare.  în  toate  veacurile  şi  în  tot  locul  unde  s-a  predicat  Evanghelia, 

ridicatu-s-a  pentru  mărturisirea  Mîntuitorului  un  nor  mare  de  martori  care 
au  dovedit  lumii  prin  faptele  lor  că  sînt  ucenici  credincioşi  ai  Aceluia  care 
străbătea  drumurile  mai  mult  cu  binefacerile  decît  cu  paşii. 

De-au  fost  săraci  sau  de  neam  nobil,  de-au  trăit  în  pustie  sau  în  mij¬ 
locul  cetăţilor,  de-au  fost  în  feciorie  sau  căsătoriţi,  bărbaţi  sau  femei,  clerici 
sau  mireni,  acei  însemnaţi  cu  numele  de  „creştin11  au  fost  ca  alţi  Hristoşi  în 
lume.  Viaţa  lor  de  fiecare  zi  a  fost  o  Evanghelie  trăită,  dovada  cea  mai  pu¬ 
ternică  despre  adevărul  credinţei  lor.  Aşa  încît  biruinţa  religiei  creştine  asu¬ 
pra  lumii  iudaice  şi  păgîne  s-a  datorat  mai  mult  exemplului  viu  al  faptelor 
credincioşilor  decît  predicii  misionarilor. 

„Priviţi  cum  se  iubesc  creştinii  întreolaltă",  exclamau  cei  ce  nu-1  cu¬ 
noşteau  pe  Dumnezeu  şi  îndată  se  botezau  şi  se  înrolau  în  rîndurile  iubi¬ 
torilor  de  Hristos  şi  de  semenii  lor. 

Ei  bine,  şi  noi  cei  din  vremea  de  acum  avem  datoria  să-l  mărturisim 
pe  Domnul  Hristos  între  oameni.  Toată  Scriptura  şi  învăţăturile  tuturor 
sfinţilor  Părinţi  arată  lămurit  că  numai  credinţa  singură,  neînsoţită  de  fapte, 
nu  deschide  uşile  împărăţiei  cereşti.  Să  amintim  numai  descrierea  Judecăţii 
de  apoi  de  către  Domnul  Iisus.  Din  gura  Lui  aflăm  adevărul  zguduitor  şi 
înfricoşător  că  acei  care  n-au  avut  grijă  iubitoare  de  semenii  lor,  vor  fi 
alungaţi  de  la  faţa  Lui  în  întunericul  cel  de  pedeapsă,  unde  vor  fi  chinuiţi 
în  veci  de  veci. 

Credinţa  în  Hristos,  aşadar,  nu  se  dovedeşte  doar  în  Duminici  şi  sărbă¬ 
tori,  ci  în  toate  zilele  de  peste  an.  Ea  nu  se  arată  doar  în  lăcaşurile  sfinte, 

ci  la  toate  răspîntiile  lumii.  Iisus  doreşte  ucenici  în  salopetă,  nu  doar  în  cos¬ 

tume  de  sărbătoare,  adică  ucenici  care  să  facă  voia  Lui  în  toată  vremea,  nu 
numai  cînd  se  roagă  sau  iau  parte  la  Sfînta  Liturghie. 

Am  închis  prea  mult  pe  Hristos  în  biserici  şi  l-am  izgonit  sau  negli¬ 
jat  cu  totul  în  viaţa  obişnuită.  Se  cere  prelungită  religia  noastră  dincolo 
de  zidurile  locaşurilor  dumnezeieşti,  împlinită  în  stradă,  în  birou,  în  labo¬ 
ratoare,  în  uzine  şi  pieţile  publice. 

Am  amintit  la  început  de  fapta  omului  necunoscut  care  a  sărit  în  spri¬ 
jinul  bătrînului  care  putea  să  moară  fără  ajutorul  lui.  A  fost  fapta  unui 

creştin  „în  salopetă11.  Vom  mai  arăta  un  caz  asemănător  de  mărturie  a  unei 

slujiri  a  aproapelui,  la  care  am  fost  martor  personal,  iar  fapta  n-o  voi  uita 
niciodată. 

•  • 

După  ce  sfîrşisem  într-o  Duminică  obligaţiile  de  la  sfîntul  altar,  în 
drum  spre  casă  am  intrat  în  locuinţa  unor  vecini  necăjiţi  să  le  duc  o  mîn- 
gîiere.  Familia  era  numeroasă,  tatăl  dedat  în  patima  băuturii,  mama  bol¬ 
navă  tot  timpul,  iar  la  număr  opt  copii  mici.  La  oamenii  aceia  am  aflat  o 
bună  credincioasă  care  intrase  puţin  înaintea  mea  şi  cu  mînicile  suflecate  de  la 
costumul  naţional  de  sărbătoare  spăla  rufele  casei  într-o  baie  din  mijlocul 
bucătăriei. 

—  „Ce  faci,  Ileano?*  am  zis.  —  „Ce  să  fac,  părinte?  Am  intrat  la  ve¬ 
cinii  aceştia  şi  am  aflat  că  de  trei  zile  vecina  a  slăbit  de  tot,  zace  în  pat, 
lucrul  ei  a  rămas  neterminat,  iar  eu  am  gîndit  să  stau  să-i  dau  o  mînă  de 
ajutor.". .  . 

Am  rămas  uimit,  dar  în  acelaşi  timp  profund  satisfăcut  sufleteşte.  Iată, 
mi-am  zis,  aici  se  face  un  alt  fel  de  liturghie,  după  liturghia  din  sfînta  bi- 

serică.  Femeia  aceasta  urmează  pilda  Domnului  Hristos  care  a  spălat  pi¬ 
cioarele  ucenicilor  Săi  şi  le-a  poruncit  să  facă  aşişderea  semenilor  lor,  cînd 
vor  cădea  în  necaz. 

Am  întîlnit  în  viaţă  multe  cazuri  de  felul  celui  ce  vi  l-am  istorisit.  Dar 
mult  mai  numeroase  sînt  exemplele  de  răceală,  de  nepăsare,  de  egoism  între 
membrii  comunităţilor  noastre.  Acesta  este  un  trist  adevăr.  Sînt  creştini 
care  întîlnesc  pe  fraţii  lor  în  miezerie,  în  lipsuri,  în  obida  sufletească  şi  tru¬ 
pească  şi  nu  mişcăun  deget  să  ajute,  nu  simt  nici  o  milă,  avînd  inimi  de 
piatră  . . . 

Să  nu  fie  aşa!...  în  chipul  oricărui  om  în  suferinţă  să-l  vedem  pe 
Hristos  suferind.  Bucata  de  pîine  pe  care  o  dai  din  iubire,  cana  de  lapte 
pe  care  o  întinzi  unei  bătrîne,  mîngîierea  ce-o  exprimi  unui  copil  necă¬ 
jit,  toate  faptele  de  acest  soi  le  primeşte  Dumnezeu  ca  şi  cînd  Lui  perso¬ 
nal  i-ar  fi  fost  oferite. 

„Adevăr  vă  spun,  întru  cît  aţi  făcut  unuia  dintr-aceşti  fraţi  ai  mei, 
prea  mici.  Mie  mi-aţi  făcut“  (Matei  25,  40). 

Vedem,  prin  urmare,  că  mărturia  lui  Hristos  nu  este  doar  fapta  mu¬ 
cenicilor,  ci  datoria  tuturor  celor  botezaţi.  Viaţa  cu  adevărat  din  credinţă 
nu  presupune  fapte  extraordinare,  nu  cere  minuni  sau  vedenii,  ci  cere  doar 
milă  şi  devotament,  izvorîte  din  dumnezeiasca  putere  a  iubirii. 

Precum  crinul  sau  lăcrimioara  îşi  răspîndesc  mireasma  lor  în  orice 
vas  ar  fi  fost  aşezate,  aşa  pilda  unui  ucenic  devotat  al  Mîntuitorului  bucură 
şi  veseleşte  inimile  tuturor  celor  ce-1  văd  lucrînd  în  numele  Domnului. 

Admirabile  cuvinte  a  scris  Sfîntul  Ciprian  despre  urmarea  lui  Hristos 
în  viaţa  de  toate  zilele:  „Ceva  măreţ  şi  dumnezeiesc  este  bunătatea.  Ea  este 
o  mîngîiere  tare  a  credincioşilor,  o  ancoră  a  nădejdii,  un  leac  împotriva  pă¬ 
catului.  Este  o  lucrare  ce  stă  la  îndemîna  oricui.  Măreaţă  şi  uşoară  totodată, 
bunătatea  este  cea  mai  mare  slujbă  adusă  lui  Dumnezeu,  o  lucrare  cu  al 
cărei  ajutor  credinciosul  primeşte  har,  îl  cîştigă  pe  Judecătorul,  îl  face  pe 
Dumnezeu  datornicul  lui“. 

Văzînd  folosul  şi  frumuseţea  virtuţii  de  care  v-am  vorbit  sfîrşim  cu  un 
îndemn  al  altui  scriitor  bisericesc  din  vechime:  „La  lucru,  creştinilor,  la 
lucru!  întru  aceasta  va  cunoaşte  lumea  din  afară  că  sîntem  ucenicii  lui  Hris¬ 
tos,  dacă  vom  face  să  sporească  binele  pe  pămînt“  (Fericitul  Augustin). 

Pr.  Dr.  Şt.  Slevoacă 


PREDICA  LA  DUMINICA  A  24-a  DUPĂ  RUSALII 

J  <  CREDINŢA  —  act  teandric 

„Credinţa  ta  te-a  mîntuit* * 

(Luca  8,  48) 

Peste  tot,  pe  unde  şi-a  purtat  paşii,  Mîntuitorul  nostru  Iisus  Hristos  a 
tămăduit  rănile  celor  în  suferinţă  şi  a  aprins  în  suflete  lumina  credinţei 
creştine. 

Credinţa  este  un  dar  al  lui  Dumnezeu  dar  ea  este  şi  o  lucrare  omeneas¬ 
că.  Dumnezeu  a  dat  fiecărui  om  un  sîmbure  de  credinţă;  dacă  el  nu  încol¬ 
ţeşte  şi  nu  aduce  roade  vina  o  purtăm  noi. 

Oamenii  de  astăzi  se  plîng  că  nu  mai  înţeleg  multe  din  religie,  din  cre¬ 
dinţa  noastră  creştină.  Ei  simt  adînc  trebuinţa  religiei,  a  credinţei,  ei  simt 
sîmburele  credinţei,  acea  sămînţă  care  e  sădită  de  Dumnezeu,  ca  dar,  în  fie¬ 
care  om,  dar  ei  nu  o  lasă  să  răsară. 

De  aceea  trebuie  să  înţelegem  de  ce  Mîntuitorul  nostru  lisus  Hristos 
a  cerut  şi  cere  CREDINŢA  tuturor  celor  care  se  îndreaptă  spre  El. 

înainte  de  a  tămădui  pe  bolnavi,  Domnul  nostru  lisus  Hristos  întreabă 
despre  credinţa  lor. 

Orbului  din  naştere  i-a  zis:  „Crezi  că  pot  face  eu  aceasta ?“  Femeii  cana- 
nience  i-a  lăudat  credinţa  zicînd:  „O  femeie,  mare  este  credinţa  ta"  (Mt. 
15,  28).  Mîntuitorul  a  apreciat  credinţa  sutaşului  roman  din  Capernaum  şi 
a  exclamat  cu  bucurie:  „Nici  în  Israel  n-am  întîlnit  atîta  credinţă*4  (Mt. 
8,  10).  Cînd  ucenicii  n-au  putut  vindeca  copilul  lunatic.  Domnul  le-a  spus 
ca  nu  au  putut  să-l  vindece  din  pricina  „necredinţei  lor",  iar  tatăl  copilului 
s-a  rugat  Mintuitorului  nostru  lisus  Hristos  pentru  fiul  său  chinuit  de  duh 
necurat  cu  rugăciunea:  „Cred  Doamne,  ajută  necredinţei  mele"  (Mt.  9,  24). 

Ne  aducem  aminte  de  Apostolul  Petru;  atîta  timp  cît  avea  credinţă, 
mergea  pc  mare  ca  şi  Mîntuitorul,  iar  cînd  se  îndoieşte  în  credinţă  începe 
să  se  cufunde.  Din  străfunduri  încolţeşte  din  nou  credinţa  şi  strigă:  „Doam¬ 
ne  scapa-ma".  Iar  lisus  întinzînd  îndată  mîna  l-a  apucat  şi  i-a  zis:  „Puţin 
crcdinciosule,  pentru  ce  te-ai  îndoit ?“  (Mt.  14,  29 — 31). 

Sf.  Evanghelie  de  astăzi  ne  mai  aduce  două  mărturii  despre  credinţă, 
despre  trebuinţa  ei  şi  despre  felul  cum  trebuie  să  ne-o  exprimăm. 

Pericopa  zilei  spune  că  după  ce  Mîntuitorul  nostru  lisus  Hristos  s-a 
întors  din  ţinutul  Ghergheseniior,  unde  a  vindecat  un  îndrăcit,  a  fost  primit 
cu  bucurie  în  Capernaum,  căci  toţi  îl  aşteptau. 

Şi  iată  a  venit  un  bărbat  al  cărui  nume  era  Iair,  care  era  mai  marele 
sinagogii.  Şi  căzînd  la  picioarele  lui  lisus  îl  ruga  să  intre  în  casa  sa. 

Dar  să  vedem  cine  este  lair  şi  să  analizăm  atitudinea  sa. 

Iair  era  mai  marele  sinagogii  din  Capernaum.  El  era  chivernisitorul 
sinagogii,  supraveghea  desfăşurarea  după  rînduială  a  slujbelor,  orînduia  pe 
cei  ce  urmau  să  rostească  rugăciunile,  să  citească  pericopcle  din  Sf.  Scrip¬ 
tură  şi  să  le  tălmăcească. 

Iair  mărturisea  religia  legii  mozaice,  el  nu  credea  într-un  lisus  ca  unul 
născut  Fiu  al  lui  Dumnezeu.  lotuşi  în  tainiţele  sufletului  său  mijea  o  rază 
de  nădejde  şi  de  încredere  în  darul  supranatural  al  Mîntuitorului.  Aşa  se 
explică  faptul  că,  îmbolnăvindu-i-se  fiica  grav,  deci  în  pericol  de  moarte,  la 
virsta  de  12  ani,  apelează  la  lisus  şi-l  cere  ajutorul,  pe  care  îl  primeşte 
prompt;  lisus  reda  viaţa  fiicei,  care  între  timp  murise,  cum  ne  relatează 
Evanghelia  de  astăzi. 

Iair  ne  reţine  atenţia  prin  atitudinea  sa. 

a)  Era  un  om  de  vază,  un  personaj  foarte  cunoscut,  cu  prestanţă  în 
rîndul  concetăţenilor  săi,  şi  reprezentant  al  legii  mozaice. 

b)  In  tainiţele  sufletului  său  încolţeşte  embrionul  credinţei,  darul  su¬ 
pranatural  sădit  de  Dumnezeu  în  fiecare  om,  care  îl  face  să  treacă  peste 

îngustimea  legii  mozaice,  căreia  aparţine,  şi  să  se  îndrepte  cu  credinţă  vie 
şi  puternică  către  Iisus  Hristos,  spre  Acela  care  în  acele  clipe  dramatice 
îi  putea  fi  de  un  real  folos. 

c)  Lumina  credinţei  embrionare  îi  dă  putere  să  treacă  peste  orice  con¬ 
siderente  omeneşti  şi  cade  la  picioarele  Mîntuitorului  nostru  Iisus  Hristos. 

d)  Credinţa  lui  Iair  atinge  punctul  culminant,  atunci,  cînd  cineva  din 
casa  lui  Iair  înştiinţează  că  fiica  acestuia  a  murit  —  să  nu  mai  supere  pe 
Învăţătorul  —  Iair  era  singurul  care  îşi  mai  păstrase  credinţa  că  Mîntui- 
torul  poate  să  mai  facă  ceva.  Iisus  auzind  vestea  adusă,  că  fiica  murise,  întă¬ 
reşte  credinţa  lui  Iair  şi-i  zice:  „Nu  te  teme,  crede  numai  şi  se  va  izbăvi" 
(Luca  8,  50). 

e)  Observăm  cum  se  împleteşte  în  mod  armonios  şi  elocvent  credinţa, 
ca  dar  al  lui  Dumnezeu,  cu  lucrarea  omenească,  credinţa  care  zace  în  fie¬ 
care  dintre  noi  în  formă  embrionară,  cu  lucrarea  omenească  care  ne  trimite 
la  faptă;  (Iair  cade  în  genunchi)  credinţa  care  creşte  dacă  o  punem  în  lu¬ 
crare,  dacă  o  punem  în  acţiune  este  ajutată;  Iisus  îi  întăreşte  credinţa  prin 
cuvintele:  „Nu  te  teme.  Crede  numai".  Astfel  credinţa  se  desăvîrşeşte  dacă 
o  exersăm  şi  aduce  roade. 

A  doua  mărturie  a  Sf.  Evanghelii  de  astăzi  despre  credinţă  este  cea  a 
femeii  bolnave  de  12  ani.  Ne  spune  pericopa  evanghelică  că:  „Pe  cînd  se 
ducea  spre  casa  lui  Iair  mulţimile  îl  împresurau  şi  o  femeie  care  avea  scur¬ 
gere  de  sînge  şi  cheltuise  cu  doctorii  toată  averea  ei  şi  de  nici  unul  nu  pu¬ 
tuse  să  fie  vindecată,  apropiindu-se  pe  la  spate  s-a  atins  de  poala  hainei  Lui, 
căci  zicea  în  gîndul  ei:  „Numai  să  mă  ating  de  haina  Lui  şi  mă  voi 
face  sănătoasă"  şi  îndată  s-a  oprit  curgerea  sîngelui  ei.  Cînd  Mîn- 
tuitorul  a  întrebat:  „Cine  s-a  atins  de  Mine?  apostolul  Petru  a  răspuns: 
Invăţătorule  toţi  te  îmbulzesc  şi  te  strîmtorează  şi  Tu  zici:  „Cine  s-a  atins 
de  Mine?  Femeia  văzînd  că  n-a  putut  fi  tăinuită  a  căzut  şi  ea  tremurînd 
„înaintea  Lui"  şi  a  mărturisit  „de  faţă  cu  tot  poporul  din  ce  cauză  s-a 
atins  de  El  şi  cum  s-a  tămăduit  îndată",  la  care  fapt  Domnul  i-a  zis:  „îndrăz¬ 
neşte  fiică,  credinţa  ta  te-a  mîntuit.  Mergi  în  pace".  Din  această  întîmplare 
ne  atrag  atenţia  cîteva  lucruri: 

a)  Aceeaşi  credinţă  care  l-a  făcut  pe  Iair  să  cadă  la  picioarele  lui  Iisus 
a  făcut-o  şi  pe  femeie  să  se  apropie  de  Mîntuitorul  nostru  Iisus  Hristos. 

b)  Femeia  s-a  atins  de  Mîntuitorul  cu  o  credinţă  puternică,  cu  credinţă 
în  lucrare,  în  acţiune;  s-a  strecurat  prin  mulţime. 

c)  Sămînţa  credinţei  sădită  de  Dumnezeu  în  om  trebuie  cultivată,  căci 

femeia  zicea  în  gînd:  „Numai  să  mă  ating  de  haina  Lui  şi  mă  voi  face 

sănătoasă". 

d)  Credinţa  trebuie  să  fie  mărturisită,  de  aceea  Mîntuitorul  întreabă 
„Cine  s-a  atins  de  Mine?" 

e)  în  credinţă  există  o  colaborare  între  Dumnezeu  şi  om,  credinţa  e  o 
lucrare  divin  umană,  de  aceea  femeia  a  fost  ajutată:  „îndrăzneşte,  fiică. 
Credinţa  ta  te-a  mîntuit".  Crede  aşa  mai  departe.  Iar  pe  Iair  îl  ajută  spu- 
nînd:  „Crede  numai"  —  „că  toate-i  sînt  cu  putinţă  celui  ce  crede". 

*  t 

E  momentul i potrivit  să  ne  întrebăm:  Ce  să  facem  să  avem  şi  noi  mai 

multă  credinţă?  Cum  putem  să  facem  vie  şi  puternică  credinţa  în  sufletele 
noastre? 

1.  întîi  de  toate  trebuie  să  avem  o  credinţă  religioasă.  Aceasta  presu¬ 
pune  să  ne  însuşim  un  minim  bagaj  de  cunoştinţe  despre  credinţa  creştină, 
dar  nu  numai  să  le  ştim  aceste  cunoştinţe,  ci  să  le  punem  şi  în  practică, 
ştiind  că  Mîntuitorul  spune:  „Nu  tot  cel  ce-Mi  zice  Doamne  Doamne  va 
intra  în  împărăţia  cerurilor  ci  cel  ce  face  voia  Tatălui  Meu  Celui  din  ce¬ 
ruri"  (Mt.  7,  21). 

Astfel  fiecare  creştin  trebuie  să  ştie  ce  este  credinţa. 

a.  Credinţa  este  puterea  şi  calea  prin  care  primim  ca  adevăr  neîndoiel¬ 
nic  tot  ce  a  descoperit  Dumnezeu  şi  învaţă  Biserica,  pentru  mîntuirea 
noastră.  Credinţa  este  ca  o  fereastră  prin  care  primim  puterea  şi  lumina 
pe  care  ni  le  împărtăşeşte  Dumnezeu.  E  uşa  harului.  Ea  pune  pe  om  în  le¬ 
gătură  cu  Dumnezeu. 

b.  Credinţa  este  instrument  de  cunoaştere.  Sf.  Ap.  Pavel  defineşte  cre¬ 
dinţa  ca:  „încredinţare  a  celor  nădăjduite  şi  dovedirea  lucrurilor  celor  ne¬ 
văzute"  (Evrei  11,  1). 

c.  Credinţa  este  organul  receptiv  al  Revelaţiei  divine,  este  mijlocul  de 
intrare  în  comuniune  cu  Dumnezeu.  Este  prima  virtute  cu  care  pornim  la 
drum  spre  desăvîrşire,  de  aceea  Sf.  Maxim  Mărturisitorul  spune:  „Credinţa 
este  începutul  virtuţilor". 

d.  Credinţa  este  un  dar  al  lui  Dumnezeu,  dar  ea  e  şi  o  lucrare  ome¬ 
nească;  Dumnezeu  ne  împărtăşeşte  harul  credinţei  şi  Revelaţia  divină,  iar 
din  partea  omului  vine  receptivitatea  spirituală  şi  creşterea  în  credinţă, 
pînă  la  starea  de  bărbăţie,  de  deplinătate  în  credinţă. 

Un  bun  creştin  care  se  lasă  pătruns  de  harul  credinţei  va  avea  feri¬ 
cirea  pe  care  a  avut-o  Iair  şi  femeia  din  Sf.  Evanghelie  de  astăzi. 

Se  spune  despre  un  necredincios  (D.  Fr.  Strauss)  că  după  mult  zbucium 
sufletesc,  cînd  copilul  a  împlinit  vîrsta  de  12  ani,  ca  şi  lisus,  ca  şi  fiica  lui 
Iair,  l-a  trimis  la  un  preot  ca  să-l  înveţe  religia  creştină  şi  apoi  să-l  boteze. 
Preotul  mirat  întreabă  dacă  nu  cumva  este  vorba  de  o  glumă  sau  ironie. 

—  „Nu  glumesc",  —  a  răspuns  omul  slab  credincios.  „Doresc  iubite 
părinte,  ca  fiul  meu  să  fie  mai  fericit  decît  mine". 

2.  în  al  doilea  rînd  să  avem  o  credinţă  rugătoare.  Trebuie  să  spunem 
cu  durere  că  oamenii  zilelor  noastre  nu  numai  înţeleg  credinţa  pentru  că 
nu  mai  cunosc  îndeajuns  farmecul  rugăciunii,  au  uitat  calea  Bisericii. 

Credinţa  rugătoare  este  adorarea  lui  Dumnezeu,  este  iubirea  faţă  de 
Dumnezeu  arătată  în  rugăciune. 

Este  credinţa  lui  Moise  care  prin  puterea  rugăciunii  stăruitoare,  a  oprit 
hotărîrea  lui  Dumnezeu  de  a  pedepsi  poporul  ce  se  închina  la  viţelul  de 
aur  (Ieşire  32),  e  credinţa  lui  Ezechia  care  a  schimbat  hotărîrea  lui  Dumne¬ 
zeu  şi  i-a  mai  dat  încă  15  ani  de  viaţă  în  urma  rugăciunii  pînă  la  lacrimi, 
e  credinţa  femeii  cananience  care  striga  în  urma  lui  lisus:  „Doamne,  ajută-mă", 
e  credinţa  prin  care  au  biruit  proorocii,  apostolii,  sfinţii  şi  martirii. 

3.  Trebuie  să  avem  o  credinţă  îngenunchetoare  ca  a  lui  Iair,  care  a 
căzut  înaintea  lui  lisus.  Credinţa  îngenunchetoare  este  cea  a  Mîntuitorului  din 
Ghetsimani  unde  se  ruga  cu  faţa  la  pămînt  şi  cu  sudori  de  sînge  pe  obraz. 
In  nenumărate  rînduri  s-a  retras  lisus  să  se  roage  învăţîndu-ne  şi  pe  noi 

sa  plecăm  genunchii.  Viaţa  de  creştin  înseamnă  viaţă  în  Hristos:  „Iar  cine 
zice  că  rămîne  în  Hristos,  trebuie  să  trăiască  cum  a  trăit  Hristos"  (I  Ioan 
2,  6).  Să  se  roage  cum  s-a  rugat  Hristos,  să  îngenuncheze  cum  a  îngenun- 
chiat  Hristos,  pentru  că  El  ne-a  făgăduit:  „că  orice  vom  cere  prin  cre¬ 
dinţă  de  la  Dumnezeu  ni  se  va  împlini"  (Mt.  7,  7 — 8). 

4.  Trebuie  să  avem  o  credinţă  vie,  luptătoare  şi  mărturisitoare.  Cre¬ 
dinţa  aceasta  te  face  să  păstrezi  permanent  legătura  sufletului  tău  cu  Dum¬ 
nezeu,  să  cauţi  împlinirea  voii  Lui  în  toate  împrejurările,  să-l  mărturiseşti 
cu  cuvîntul  şi  mai  ales  cu  viaţa.  Mîntuitorul  a  spus:  „Tot  cel  ce  mă  va  măr¬ 
turisi  pe  Mine  înaintea  oamenilor  şi  Eu  îl  voi  mărturisi  pe  el  înaintea 
Tatălui  Meu,  care  este  în  ceruri.  Iar  cel  ce  se  va  lepăda  de  Mine  înaintea 
oamenilor  şi  Eu  mă  voi  lepăda  de  el  înaintea  Tatălui  Meu  care  este  în 
ceruri"  (Luca  12,  8). 

♦ 

Dorinţa  arzătoare  a  Bisericii  este  ca  toţi  fiii  săi  să  fie  nişte  credincioşi 
conştienţi,  să  simtă  sîmburele  credinţei  şi  să-l  lase  să  răsară. 

O  credinţă  simplă  e  credinţa  căldicică  (Apoc.  3,  15 — 16);  dar  numai  o 
adeziune  intelectuală  nu  este  suficientă. 

a.  In  Sf.  Scriptură  se  vorbeşte  de  o  credinţă  lucrătoare,  este  credinţa 
„lucrătoare  prin  iubire"  (Galateni  5,  6)  care  determină  şi  conduce  la  o  viaţă 
nouă,  o  viaţă  curată,  fără  patimi,  prin  exerciţiul  rugăciunii. 

b.  Se  mai  vorbeşte  de  o  credinţă  nelucrătoare,  „o  credinţă  moartă", 
cum  spune  Sf.  Iacov  (2,  20).  „Precum  trupul  fără  suflet  este  mort,  astfel 
şi  credinţa  fără  fapte  este  moartă".  Faptele  bune  fiind  semne  edificatoare 
ale  credinţei  noastre. 

c.  De  asemenea  se  mai  vorbeşte  în  Sf.  Scriptură  despre  o  credinţă 
diavolească  (Iacob  2,  19)  fiindcă  şi  „diavolii  cred  şi  se  cutremură"  —  şi  ei 
îl  recunosc  pe  Hristos  dar  lucrează  împotriva  lui. 

Cunoscînd  atîtea  mărturii  despre  credinţă  şi  trebuinţa  ei  să  căutăm  să 
lăsăm  sîmburele  credinţei,  darul  lui  Dumnezeu,  să  răsară  în  noi,  să  fim 
„pămînt  bun",  să-l  lăsăm  să  crească,  creîndu-i  condiţii,  să-l  îngrijim,  să-l 
păstrăm,  să-l  apărăm,  să-l  desăvîrşim.  Să  avem  o  credinţă  religioasă  auten¬ 
tică,  o  credinţă  rugătoare,  îngenunchietoare,  vie,  luptătoare,  mărturisitoare. 

Să  ne  străduim  să  ne  sporim  credinţa  noastră  prin:  rugăciuni  şi  fapte 
bune,  prin  primirea  Sf.  Taine,  prin  participarea  atentă  la  Sf.  Liturghie  şi  la 
celelalte  slujbe  bisericeşti. 

Să  ne  apropiem  de  Mîntuitorul  cu  credinţă  ca  femeia  bolnavă  din  Sf. 
Evanghelie  de  astăzi  şi  să  cădem  în  genunchi  ca  Iair,  să  cădem  în  faţa  icoa¬ 
nei  Mîntuitorului  nostru  Iisus-Hristos  să-l  rugăm  să  ne  facă  „tari  în  cre¬ 
dinţă". 

Iar  cînd  credinţa  noastră  e  greu  încercată  de  îndoieli  să  strigăm  îm¬ 
preună  cu  Sf.  Ap.  Petru  cînd  se  cufunda  în  valurile  mării:  „Doamne  sca- 
pă-ne  şi  ne  ajută". 

Cunoscând  valoarea  şi  necesitatea  credinţei  să  ne  rugăm  şi  noi  ca  Apos¬ 
tolii  lui  Dumnezeu:  „Sporeşte-ne  nouă  Doamne  credinţa"  (Luca  17,  5).  Amin. 

Pr.  Gh.  Streza 


Viaţa  bisericească 


ALEGEREA  ŞI  INSTALAREA  PREA  SFINŢITULUI 
Dr.  IOAN  MIHALŢAN,  EPISCOP  AL  EPISCOPIEI  ORADIEI 

In  urma  trecerii  la  cele  veşnice  a  Prea  Sfinţitului  Dr.  Vasile  Coman, 
scaunul  de  episcop  al  Episcopiei  Oradiei  a  rămas  vacant. 

în  vederea  ocupării  acestuia,  în  conformtiate  cu  prevederile  articolului 
130  din  Statutul  pentru  organizarea  şi  funcţionarea  Bisericii  Ortodoxe  Ro¬ 
mâne,  Prea  Fericitul  Părinte  Patriarh  Teoctist  a  convocat  Colegiul  Electo¬ 
ral  Bisericesc. 

Lucrările  Colegiului  Electoral  Bisericesc  s-au  desfăşurat  în  ziua  de  joi, 
24  septembrie  1992,  la  Palatul  patriarhal.  în  ziua  alegerii,  la  ora  9,30,  s-a 
oficiat  Te-Deum-ul,  în  Catedrala  patriarhală.  Apoi,  la  ora  10,  membrii  Cole¬ 
giului  Electoral  Bisericesc  s-au  reunit  în  sala  de  şedinţe. 

Luînd  cuvîntul,  Prea  Fericitul  Părinte  Patriarh  Teoctist  a  arătat  scopul 
convocării  Colegiului  Electoral  Bisericesc  şi  apoi  l-a  invitat  pe  înalt  Prea 
Sfinţitul  Arhiepiscop  şi  Mitropolit  Antonie  al  Ardealului  să  prezideze  lu¬ 
crările. 

înalt  Prea  Sfinţitul  Arhiepiscop  şi  Mitropolit  Antonie  a  rostit  urmă¬ 
toarea  cuvîntarc: 


Prea  Fericite  Părinte  Patriarh, 
Mărit  Colegiu  Electoral  Bisericesc, 


După  aproape  douăzeci  şi  doi  de  ani  de  păstorire  rodnică  la  Oradea  şi 
în  pragul  împlinirii  vîrstei  de  80  de  ani,  vrednicul  de  amintire  episcopul  Dr. 
Vasile  Coman  a  trecut  la  Domnul,  în  ziua  de  10  iulie  1992  şi  cu  mare  sobor 
de  ierarhi,  în  frunte  cu  P.F.  Patriarh  Teoctist,  l-am  petrecut  la  14  iulie 
1992  pe  drumul  cel  din  urmă,  aşezîndu-1  pentru  prezenţă  şi  odihnă  veşnică 
în  Biserica  cu  Lună,  catedrala  ortodoxă  a  Oradiei. 

Meritele  sale  în  activitatea  pastorală,  în  cea  culturală  şi  naţională,  acolo 
la  graniţa  de  Vest  a  Ţării,  au  fost  evocate  cu  respect  şi  recunoştinţă  cu 
prilejul  inmormîntării.  Lasă  în  urmă  o  amintire  frumoasă  şi  eu  însumi  mi-am 
intitulat  vorbirea  de  la  slujba  înmormîntării:  „Dăm  bună  mărturie  lui  Dum¬ 
nezeu  despre  episcopul  Vasile  al  Oradiei44.  Aş  adăuga  acum  că  dăm  bună 
mărturie  despre  dinsul  şi  în  faţa  oamenilor  şi,  să-mi  fie  permis  să  fac  acest 
lucru  şi  astăzi,  în  faţa  Dv.,  a  celor  chemaţi»  potrivit  Statutului  Bisericii  Or¬ 
todoxe  Române,  să-i  alegeţi  urmaşul.  întru  amintirea  şi  omagierea  înainta¬ 
şului,  trecut  la  odihnă  veşnică,  propun  un  moment  de  reculegere,  rememo¬ 
rare  şi  rugăciune  în  tăcere. 

Adormitul  întru  fericire  episcopul  Vasile  Coman  a  fost  blînd  şi  atent 
pînă  la  amănunte  cu  oamenii,  priceput  îndrumător  al  preoţimii,  om  de  a- 
dincă  formaţie  teologică,  bun  cuvîntător  în  toate  întîlnirile  cu  credincioşii 

şi,  poate,  printre  rarii  episcopi  care  şi-au  vizitat  de  mai  multe  ori  toate 
parohiile. 

Deşi  şi  autor  de  cărţi,  ziditor  şi  restaurator  de  biserici,  prezent  în  munca 
de  cancelaria,  căreia  i-a  ştiut  atît  rosturile  cît  şi  importanţa  —  căci  într-o 
cancelarie  fiecare  hîrtie  e  un  om,  un  suflet,  o  cerere,  o  durere,  o  încercare 
de  îndreptare  a  ceva  —  toţi  cei  care  l-au  cunoscut  de  aproape,  care  au  scris 
sau  aii  vorbit  despre  el,  au  convenit  fără  să  se  sfătuiască  între  ei  că  marea  lui 
virtute  şi  pasiune  sfîntă  a  fost  pastoraţia,  legătura  directă  şi  atentă  cti  cre¬ 
dincioşii. 

Tot  în  Vara  aceasta,  la  iniţiativa  P.  S.  Vasile  de  pe  cînd  era  încă  în  viaţă, 
şi  prin  Permanenţa  Consiliului  Eparhial  condusă  de  P.  S.  Vicar  Ioan  Crişanul, 
a  fost  t'eînhumat  la  Oradea,  tot  în  biserica  cu  lună,  fostul  episcop  al  Oradiei 
Dr.  Nicolae  Popovici,  erou  şi  martir,  om  dîrz,  de  atitudine  hotărîtă  împo¬ 
triva  regimului  ateu  şi  dictatorial  comunist,  care  se  instala  la  noi  după  răz¬ 
boi.  Nicolae  Popovici  a  fost  atunci,  cum  am  spus  şi  la  reîrihumare,  obrazul 
curat  al  Bisericii,  căci  el  a  fost  atunci  glasul  de  protest  al  întregii  ierarhii  şi 
al  întregii  Biserici  împotriva  celor  ce  începuseră  lupta  cu  religia,  cu  Biserica 
şi  cu  slujitorii  ei.  Cincisprezece  mitropoliţi  şi  episcopi  au  fost  scoşi  din  scaune 
şi  trimişi  la  mînăstiri,  sute  şi  apoi  mii  de  preoţi,  călugări  şi  călugăriţe,  au  fost 
scoşi  din  lăcaşurile  şi  slujbele  lor,  ajungînd  pe  la  închisori  şi  pe  la  canal.  Un 
glas  s-a  ridicat  atunci  în  numele  tuturor:  „Nu  acceptăm  scoaterea  religiei  din 
şcoli*'!  „Nu  acceptăm  batjocorirea  neamului  şi  Bisericii  noastre'*,  cum  se  în¬ 
cerca  o  infamie  împotriva  memoriei  marelui  Şaguna;  „Nu  acceptăm  interzi¬ 
cerea  tradiţiilor  noastre  bimilenare  creştine'*!  După  ce  în  1940  fusese  expul¬ 
zat  de  unguri  de  la  Oradea  într-un  vagon  de  animale,  devenind  eroul  naţio¬ 
nal  al  rezistenţei  împotriva  Diktatului  de  la  Viena,  în  1950  e  din  nou 
expulzat  din  eparhia  sa  şi  mai  trăieşte  zece  ani  într-un  exil  în  afara  epar¬ 
hiei.  A  murit  în  comuna  sa  natală,  Biertan,  în  1960  şi  a  fost  reînhumat  la 
Oradea  la  23  august  1992,  după  42  de  ani  de  exil.  S-a  săvîrşit  prin  aceasta 
un  act  de  dreptate  istorică  şi  de  întoarcere  şi  de  restaurare  în  cinste  şi  dem¬ 
nitate  în  catedrala  sa,  ca  să  fie  chiar  de  acolo,  de  aproape,  veghetor  în 
veci  asupra  Eparhiei. 

Conştiinţa  sa  bisericească,  ortodoxă  şi  naţională,  dîrzenia  sa,  omul  de 
atitudine,  vor  fi  mereu  un  imbold  şi  un  exemplu  de  utmat  de  către  toţi 
cei  care,  în  istorie  şi  acum,  îi  vor  urma  în  scaunul  Oradiei. 

Şi  Vasile  Coman  şi  Nicolae  Popovici  avuseseră  la  rîndul  lof  un  exemplu 
de  mare  om  şi  episcop,  în  cel  care  a  fost  primul  episcop  al  nou-înfiinţatei 
episcopii  a  Oradiei,  Roman  Ciorogariu,  luptător  pentru  unirea  din  1918, 
care  a  însemnat  evenimentele  într-o  importantă  carte  de  memorii,  intitu¬ 
lată  „Zile  trăite**. 

E  de  la  sine  înţeles  că  nu  întîmplător  i-am  evocat  pe  cei  trei  înaintaşi, 
pentru  că  le  va  urma  cel  pe  care  îl  vom  alege  astăzi  în  scaunul  rămas  va¬ 
cant,  după  trecerea  la  cele  veşnice  a  P.  S.  Episcop  Vasile  Coman. 

V-am  adus  în  memorie  trei  momente  cărora  în  chip  obligatoriu  —  ca 
obligaţie  de  conştiinţă,  de  continuitate  şi  de  nivel  —  sub  toate  raportu¬ 
rile  —  va  trebui  să  Ie  semene  cel  căruia  îi  veţi  da  astăzi  votul  dumnea¬ 
voastră. 

Episcopia  Oradiei  e  un  punct  de  mare  importanţă  in  strategia  spiri¬ 
tuală  de  Vest.  Aşa  a  fost  întotdeauna  şi  mărturiile  istorice  abundă  în  susţi¬ 
nerea  acestei  realităţi. 

Noi  vorbim  de  înfiinţarea  episcopiei,  la  insistenţele  Mitropolitului  Nir 
colae  Bălan,  în  anul  1921  cînd,  la  2  octombrie,  a  fost  instalat  Roman  Cio- 
rogariu.  Dar  Oradea  a  fost  în  centrul  atenţiei  strămoşilor  noştri,  pentru 
apărarea  ei  şi  a  fiinţei  româneşti,  din  cele  mai  vechi  timpuri.  Şi,  mai  ales, 
din  momentul  în  care  vecinii  din  Vest  au  început  să  privească  la  ea  cu 
gînd  de  cucerire.  Cu  riscul  de  a  vă  spune  lucruri  cunoscute  —  dar  unele 
lucruri  trebuiesc  mereu  reamintite,  fiindcă  şi  gîndurile  de  cucerire  revin  în 
amintirea  unora  —  vă  voî  aminti  de  informaţia  pe  care  ne-o  dă  Cronicarul 
anonim  al  regelui  Bcla  (Cronica,  XX)  cu  privire  la  vechi  întîmplări  din  acea 
parte  a  ţării.  Dux  Bihorensis  a  răspuns  trimişilor  lui  Arpad  care  veniseră  cu 
gînd  de  cotropire  în  Biharia:  „Spuneţi  lui  Arpad,  stăpînul  vostru,  că  datori 
sîntem  ca  nişte  prieteni  altor  prieteni  sa-i  dăm  cele  ce  îi  sînt  de  trebuinţă. 
Pămîntul  care  ni  l-a  cerut  însă,  nu  i-1  vom  da  niciodată,  cît  timp  vom 
trăi.  Noi,  nici  din  dragoste  nici  din  frică,  nu  cedăm  din  ţară  nici  un  petec. 
Vorbele  lui  că  sc  trage  din  neamul  lui  Atila,  nu  ne  tulbura  inima44. 

Demn.  Elegant.  Şi  tot  atît  de  hotărîtor.  Aveam  propria  noastră  stă- 
pinire  românească  şi  aceasta  îşi  cunoştea  îndatoririle  faţă  de  moşia  străbună. 

Am  avut  însă  şi  stăpînire  spirituală,  din  cele  mai  vechi  timpuri.  Profe¬ 
sorul  Vasile  Drăguţ,  într-un  studiu  intitulat:  „O  vatră  de  străveche  cul¬ 
tură  românească"  (în  Monumente  bisericeşti  din  Eparhia  Oradiei,  Oradea, 
1978,  p.  17),  spune  că  Voievodatul  românesc  al  Bihorului,  Sătmarului  şi  Să¬ 
lajului  era  creştin  şi  în  localităţi  erau  biserici  şi  chiar  mînăstiri.  Mai  mulţi 
istorici,  printre  care  şi  prof.  dr.  Mircea  Păcurariu,  cred  că  la  Dăbîca,  cen¬ 
trul  stăpînirii  lui  Gelu,  a  existat  o  episcopie  încă  în  sec.  IX. 

Istoricii  sînt  obligaţi  să  se  sprijine  pe  fapte,  pe  izvoare,  pe  documente. 
Mai  dinafara  cimpului  istoricilor,  care  nu  glumesc  cn  rigoarea  ştiinţifică  şi 
cu  documentul,  eu  îmi  îngădui  teoria,  prin  deducţie,  că  am  avut  episcopii, 
chiar  dacă  nu  le  cunoaştem,  de  cînd  aveam  o  viaţă  creştină.  O  viaţă  creş¬ 
tină  presupune  preoţi,  iar  preotul  presupune  pe  episcopul  care  l-a  hiroto¬ 
nit,  iar  episcopul  presupune  episcopia. 

în  mileniul  al  IT-lea  documentele  ne  îndreaptă  spre  Oradea  ca  centru 
al  existenţei  deosebire,  tot  mai  mult.  La  1581  mitropolitul  Ghenadie  I  se 
intitula  „şi  al  Oradiei*4.  Găsim  acest  lucru  în  Evanghelia  cu  învăţături  a 
diaconului  Coresi.  în  1615  Oradea  trecea  în  titulatura  episcopilor  Vadului, 
precum  a  lui  Teofil  şi  Augustin  iar  în  1628  Ghenadie  al  11-lea  al  Ardealului 
îşi  reia  titlul  vechi  „şi  al  Oradiei*4. 

Mărit  Colegiu  Electoral 


Pentru  aceste  locuri  şi  pe  linia  acestor  succesiuni  veţi  alege  astăzi  pe 
noul  episcop  al  Oradiei.  Cînd  veţi  fi  faţă  în  faţă  cu  hîrtia  de  vot,  după  ce 
vă  veţi  consulta  între  Dv.  potrivit  tradiţiei,  conştiinţa  Dv.  să  fie  aceea 
care,  cu  frica  şi  cu  cutremur  pentru  răspunderea  ce  vă  luaţi,  să  înscrieţi  pe 
hîrtie,  cum  spunem  întotdeauna  în  astfel  de  ocazii,  numele  celui  mai  bun 

dintre  cei.  buni!  Cum  s-a  spus  în  rugăciunea  Te-deumului,  veţi  alege  „om 
pentru  Biserica  şi  pentru  Ţară“. 

Oradea  cere  om  care  să  se  înscrie  pe  graniţa  de  Vest,  în  poziţia  perma¬ 
nentă  de  afirmare  şi  apărare  a  credinţei  şi  a  fiinţei  naţionale.  Nu  avem  cre¬ 
dinţă  de  schimbat.  Nu  avem  pămînt  de  dat. 

Oradea  cerc  om  de  dialog  cu  alte  naţionalităţi  şi  culte,  în  duh  de  înţe¬ 
legere  creştină  şi  toleranţă,  dar  mereu  cu  conştiinţa  că  e  purtătorul  unei 
îndatoriri  de  apărare  a  moştenirii  din  străbuni,  acei  străbuni  care  au  fost 
stăpînii  pămîntului  românesc  pînă  la  marginile  lui. 

Oradea  cere  om  al  vremurilor  noastre  democratice,  care  să  privească 
de  la  egal  la  egal  pe  toţi  cei  cu  care  convieţuim,  dar  să  nu  se  lase  privit  de 
nimeni  de  sus. 

Oradea  cere  astăzi  om  care  să  reafirme  activ  valorile  credinţei  orto¬ 
doxe,  el  şi  preoţii  lui,  de  pe  amvon  şi  de  pe  catedrale  care,  în  sfîrşit,  ni  s-au 
redat.  El  trebuie  să  facă  acest  lucru  laolaltă  cu  toţi  factorii  de  readucere  a 
naţiunii  pe  calea  unei  autentice  respiritualizări,  prin  toate  mijloacele  pe  care 
ni  le  pune  la  dispoziţie  Biserica.  Dar*el  va  trebui  să-şi  pună  la  contribuţie 
şi  puterea  proprie  de  inventivitate  pentru  a  contribui  la  o  cît  mai  vădită 
întoarcere  la  autenticitate  şi  la  valorile  care  să-i  dea  neamului  forţa  de  creş¬ 
tere  dinlăuntru.  împreună  cu  noi  toţi,  „al  Oradiei"  va  trebui  $ă  se  remarce 
acolo  în  chip  deosebit. 

Oradea  cere  om  atent  la  cursul  vremii,  capabil  să  găsească  soluţii  la 
toate  problemele,  in  sfat  şi  colaborare  cu  clericii  şi  mirenii  locului,  activi 
în  Biserică.  Să  aibă  imaginaţie  creatoare  şi  iniţiative  pe  toate  planurile:  gos¬ 
podăresc,  administrativ,  pastoral,  şcolar.  Să  aibă  ochi  de  văzut  şi  urechi  de 
auzit.  Să  se  aplece  spre  cei  în  nevoi,  spre  cei  cu  probleme,  spre  bolnavi  şi 
neajutoraţi.  Să  organizeze  o  operă  filantropică  locală,  pe  măsura  modele¬ 
lor  înaintaşilor  din  istoria  creştinismului.  Oradea  cere  om  cu  curaj,  de  nă¬ 
dejde  şi  de  atitudine  în  multele  probleme  cu  care  se  confruntă  Biserica  a- 
colo,  astăzi,  ca  şi  în  alte  părţi  ale  cuprinsului  Bisericii  Ortodoxe  Române. 

Oradea  cere  om  care  să  întrupeze  şi  să  dezvolte  virtuţile,  priceperile, 
atitudinile,  luptele  şi  dîrzenia  înaintaşilor. 

Oradea  cere  un  episcop  bun  şi  înalt  Prea  Sfinţiile,  Prea  Sfinţiile,  Prea 
Cucerniciile  şi  domniile  voastre  sînteţi  astăzi  chemaţi  să  i-1  daţi  prin  votul 
dumneavoastră,  liber  şi  de  taină  a  conştiinţei,  a  minţii  şi  a  inimii.  Dumne¬ 
zeu  să  ne  lumineze  şi  să  ni-1  lumineze  pe  cel  mai  bun. 

După  aceasta  s-a  dat  citire  tabelului  nominal  al  membrilor  Colegiului, 
constatîndu-se  că  aceştia  sînt  prezenţi  în  număr  regulamentar. 

în  urma  desfăşurării  scrutinului,  s-a  constatat  că: 

1.  P.  S.  Ioan  Crişanul  a  obţinut  un  nr.  de  49  voturi; 

2.  P.  S.  Serafim  Făgărăşanul,  episcop  vicar  al  Arhiepiscopiei  Sibiului,  â 
obţinut  47  de  voturi. 

3.  P.  S.  Emilian  Arădeanul,  arhiereu  vicar  al  Episcopiei  Aradului,  a  ob¬ 
ţinut  20  de  voturi.  / 

Deoarece  nici  unul  dintre  cei  trei  candidaţi  nu  a  întrunit  numărul  ne¬ 
cesar  de  voturi,  s-a  procedat  la  o  nouă  votare  pentru  alegerea  unuia  dintre 
cei  doi  care  au  obţinut  cele  mai  multe  voturi  la  primul  scrutin. 

In  urma  acestui  scrutin  P.  S.  Ioan  Crişanul  a  fost  ales  episcop  al  Ora- 
diei.  #  ;  ; 

î.  P.  S.  Antonie  al  Ardealului  i-a  făcut  noului  ales  această  vestire  şi  i-a 
dat  cuvîntul  pentru  a  se  adresa  Colegiului  Electoral  Bisericesc. 

In  cuvîntul  rostit,  Prea  Sfinţitul  Dr.  Ioan  Mihălţan  Crişanul  a  spus: 

„Un  prezent  rupt  de  trecutul  Bisericii  şi  al  Neamului  nostru  românesc 
este  un  prezent  neroditor  din  multe  puncte  de  vedere.  Trecutul  impulsio¬ 
nează  prezentul,  prezentul  se  repercutează  în  viitor,  încît  trecutul,  pre¬ 
zentul  şi  viitorul  sînt  mereu  într-o  strînsă  intercondiţionare. 

De  ce  insist  asupra  acestor  constatări?  Pentru  că  azi  unii  dintre  creş¬ 
tini  şi  culte  religioase,  neţinînd  cont  de  trecutul  Bisericii  şi  al  neamului,  au 
încercat  să  găsească  un  alt  scop,  un  alt  ţel,  o  altă  ţintă,  după  cuvîntul  Sf. 
Ap.  Pavel,  în  drumul  spre  mîntuire  şi  în  felul  acesta  s-a  ajuns  la  o  în¬ 
străinare  uneori  foarte  păgubitoare,  cu  totul  lipsită  de  autenticitatea  Bisericii 
primare  şi  aceasta  şi  datorită  puterilor  diavoleşti  străine  de  Adevăr. 

Cum  să  trecem  cu  nepăsare  în  ceea  ce  privesc  dogmele  Bisericii  despre 
care  spune  un  teolog  de-al  nostru  că  „fiecare  dogmă  a  fost  pecetluită  cu 
sînge44,  incepînd  de  la  Sf.  Arhidiacon  şi  întîiul  mucenic  Ştefan,  cu  Atana- 
sie  al  Alexandriei,  cu  Sf.  Maxim  Mărturisitorul  şi  pînă  la  Sf.  Constantin 
Brincoveanu? 

Cum  să  nu  ţinem  cont  de  autentica  întrupare  a  sfinţeniei  plinită  de 
Biserică  de  Ia  Sf.  Ap.  Andrei,  la  Sf.  Antonie  cel  Mare  şi  pină  la  Calinic  de 
la  Cernica,  ca  mari  eroi  ai  spiritualităţii  şi  mari  conştiinţe  ale  Bisericii? 

S-ar  putea  găsi  exemple  mai  bune  de  păstori  sufleteşti  precum  au  lost 
cei  trei  sfinţi:  Vasile,  Grigore  şi  Ioan  Gură  de  Aur,  ca  mari  dascăli  ai  lumii 
şi  ierarhi,  Sf.  Nicolae  de  la  Mira  Lichiei  şi  pînă  la  Sf.  Ierarh  losif  cel  Nou 
de  la  Partoş. 

în  ceea  ce  priveşte  domnitorii  români,  vom  putea  uita  pe  Ştefan  cel 
Mare  şi  Sfînt  sau  pe  Mihai  Viteazul,  despre  care  Nicolae  Bălcescu  în  a  sa 
Istorie  spune  că  înainte  de  orice  luptă  punea  pe  soldaţi  să  strige  de  trei 
ori:  „Hristos,  Hristos,  Hristos41? 

înainte  de  a  trece  la  trecutul  istoric  al  eparhiei  Oradiei,  Vă  rog  să-mi 
permiteţi  o  paranteză.  Nu  puţini  sînt  aceia  care  aduc  Bisericii  noastre  acuză 
că  nu  s-ar  implica  destul  în  opera  caritativ  umanitară.  Aş  dori  să  subliniez 
faptul  că  aceste  întrajutorări  nu  se  pot  reduce  doar  la  cele  materiale,  la  do¬ 
lari  cu  care  se  urmăresc  interese  străine  de  adevăr.  Să  nu  uităm  că  Sf.  Ap. 
Pavel  susţine  că  „chiar  de  aş  împărţi  averea  mea  săracilor  . . .  dacă  dragoste 
nu  am  spre  nici  un  folos  nu-mi  cste,“  iar  dragostea  Sf.  Vasile  pentru  cei  din 
Vasiliada  sa  l-a  dus  pînă  acolo  că  le  săruta  rănile,  şi  să  nu  ne  mire  faptul 
că  la  moartea  sa  plîngeau  păgînii,  evreii  şi  creştinii  şi  toţi  într-un  glas  stri¬ 
gau:  „A  murit  părintele  nostru44.  Sau  mama  noastră  ne-a  rămas  brăzdată  în 
adîncul  inimii  numai  pentru  că  ne-a  hrănit  şi  ne-a  îmbrăcat  cu  dragostea 
ei  sinceră,  nefăţarnică?  Sau  au  fost  credincioşii  noştri,  parohiile  şi  episco¬ 
piile,  nepăsătoare  de  tragediile  inundaţiilor  din  Moldova  şi  grelele  încercări 
ale  celor  din  Basarabia?  Nu  s-au  scurs  acolo  milioane  de  lei,  vagoane  de 
materiale? 

Coborînd  în  istoria  Eparhiei  Oradiei,  pe  care  cu  ajutorul  lui  Dumnezeu 
şi  bunăvoinţa  Dumneavoastră  urmează  sa  o  păstoresc,  o  socotesc  vrednică 

de  toată  cinstirea  şi  admiraţia.  Nu  puţine  ne  spun  nume  ca  acestea:  Menu- 
morut,  cetatea  Bihariei,  cetatea  Moigradului  şi  sate  cu  nume  ca:  Traian,  De- 
cebal,  Valea  lui  Mihai,  Avram  lancu  sau  personalităţi  renumite  ca:  Emanuil 
Gojdu,  Iosif  Vulcan,  Nicolae  Jiga  ş.a.,  sau  mărturia  bisericilor  din  lemn  din 
Bihor  şi  Sălaj. 

Cum  vom  putea  uita  şirul  vrednicilor  ierarhi  care  au  păstorit  aici,  de 
la  Petru  Hristofor,  la  marele  luptător  pentru  Unirea  din  1918,  Episcopul 
Roman  Ciorogariu,  Episcopul  martir  Nicolae  Popovici,  readus  de  curînd  în 
Biserica  cu  Lună,  sau  de  neodihnitul  misionar,  Episcopul  Vasile  Coman,  că¬ 
ruia  îi  port  o  vie  recunoştinţă  pentru  contribuţia  deosebită  ce  a  avut-o  la 
numirea  mea  la  Institutul  Teologic  din  Sibiu  şi  ca  arhiereu-vicar  la  Oradea. 

La  începutul  oricărei  pastoraţii  se  obişnuieşte  să  se  prezinte  de  către 
cel  ales  un  program.  Cred  din  adîncul  inimii  că  plinirea  programului  pe 

care  îl  voi  desfăşura  va  depinde  de  măsura  întrupării  învăţăturilor  Bise¬ 

ricii  şi  de  maturitatea  duhovnicească,  ca  urmare  a  împreunei  lucrări  cu  ha¬ 
rul  Sf.  Duh,  şi  această  plinire  cred  că  nu  e  uşoară  pentru  faptul  că  „Păcatul 
lesne  ne  împresoară".  Din  lumina  şi  energiile  duhovniceşti  ale  acestei  matu¬ 
rităţi  duhovniceşti,  posibilă  omeneşte,  vor  izvorî  metodele  şi  atitudinile  ce 
se  cade  a  le  lua  faţă  de  etniile  şi  confesiunile  din  această  Eparhie.  Numai 
aşa  cred  că  voi  putea  statornici  o  comuniune  cu  credincioşii  şi  preoţii  noş¬ 
tri  şi  vom  putea  dovedi  în  faţa  oamenilor  autenticitatea  şi  superioritatea 

învăţăturilor  şi  orînduielilor  înţelepte  ale  Bisericii  noastre1  strămoşeşti. 

Mulţumesc  bunului  nostru  Dumnezeu  care  m-a<  miluit  şi  ocrotit  pe  că¬ 
rările  vieţii.  Mulţumesc  P.  F.  Părinte  Patriarh,  I.  P.  S.  Antonie,  membrilor 
Sf.  Sinod,  membrilor  Colegiului  electoral  pentru  încrederea,  acordată,  ru- 
gîndu-vă  să  mă  ajutaţi  cu  rugăciunile  şi  sfaturile  izvorîte  din  lunga  expe¬ 
rienţă  a  fiecăruia  dintre  Dumneavoastră. 

Dumnezeu  să  ne  ajute !“ 

Solemnitatea  instalării  P.  S.  Dr.  Ioan  Mihăiţan  în*  scaunuP  Episcopiei 
Oradiei  a  avut  loc  duminică  25  octombrie  1992,  în  catedrala  episcopală,  Bi¬ 
serica  cu  Lună. 

Din  soborul  condus  de  î.  P.  S.  Dr.  Antonie  Plămădeală,  Mitropolitul 
Ardealului,  au  făcut  parte  P.  S.  Dr.  Timotei  Seviciu,  Episcopul  Aradului, 
P.  S.  Iustinian  Chira,  Episcopul  Maramureşului,  P.  S*.  Dr.  Irineu  Pop,  Epis- 
cop-vicar  al  Clujului,  numeroşi  preoţi  şi  diaconi. 

După  aceasta  î.  P.  S.  Antonie,  Mitropolitul  Ardealului',  a  oficiat  instala¬ 
rea  propriu-zisă,  înmînînd  noului  ales  însemnele  arhiereşti.  Apoi  L  P.  S.  Sa 
a  rostit  un  impresionant  cuvînt  despre  slujirea  arhierească: 

Şi  reprezentanţii  celorlalte  culte  din  oraş  au  rostit  cuvîntări:  Episcopul 
Jozsef  Templi,  din  partea  Episcopiei.  Romano-catolice  din»  Oradea-,  Pr.  Flo- 
rian  Chişbora,  vicar  al  Episcopiei  greco-catolice  din  Oradea  şi  preotul  refor¬ 
mat  Lajos  Sândor,  din  partea  Episcopiei  reformate  din  Oradea. 

Din  partea  autorităţilor  locale  au  luat  cuvîntul  Dl.  ing.  Vasile  Blaga, 
prefectul  jud.  Bihor,  d-1  ing.  Petru  Filip,  primarul  municipiului  Oradea, 
d-1  prof.  ing.  Dr.  Teodor  Maghiar,  rectorul  Universităţii  Oradea.  Au  vor¬ 
bit,  de  asemenea  şi  reprezentanţi  ai  preoţilor  şi  credincioşilor  din  cuprinsul 
Episcopiei  Oradiei. 

Tuturor  le-a  răspuns  P.  S.  Sa  Dr.  Ioan  Mihăiţan,  Episcopul.  Oradiei. 

La  agapa  oferită  de  Centrul  eparhial  au  rostit  cuvîntări  de  apreciere  la 
adresa  noului  episcop  al  Oradiei:  P.  S.  Iustinian  Chira,  episcop  al  Maramu¬ 
reşului,  P.  S.  Dr.  Timotci  Seviciu,  Episcopul  Aradului,  P.  S.  Sa,  Dr.  Irineu 
Pop,  Episcop- vicar  al  Clujului,  P.  C.  Pr.  prof.  Dr.  Mircea  Păcurariu,  deca¬ 
nul  Facultăţii  de  Teologie  Andrei  Şaguna  din  Sibiu,  P.  C.  Arhid.  prof.  Dr. 
loan  Floca  (Sibiu),  P.  C.  Pr.  prof.  Dr.  Gheorghe  Liţiu  (Oradea),  P.  C.  Arhid. 
prof.  Dr.  Teodor  Savu  (Oradea),  d-1  prof.  Titus  Roşu,  d-1  ec.  Valeriu  Chişiu 
şi  P.  C.  prot.  V  ictor  Tăutu  (Şimleu). 

Vorbitorii  au  subliniat  faptul  că  momentul  instalării  P.  S.  Episcop  Dr. 
Ioan  Mihălţan  în  fruntea  Episcopiei  Oradiei  este  un  început  de  drum  nou 
în  care  ierarhul,  preoţii  şi  credincioşii  acestei  eparhii  se  vor  strădui  să  ob¬ 
ţină  însemnate  realizări  în  slujirea  Bisericii  strămoşeşti  şi  a  Patriei. 

La  acest  început  de  nouă  slujire,  redacţia  Revistei  Teologice  îi  adresează 
P.  S.  Sale  Dr.  Ioan  Mihălţan,  îndelungată  păstorie,  cu  roade  îmbelşugate  în 
ogorul  Bisericii  şi  al  Patriei. 

ÎNTRU  MULŢI  ŞI  FERICIŢI  ANI, 
PREA  SFINŢITE  PĂRINTE  EPISCOP! 

Redacţia  „Revistei  Teologice*4 

CONFERINŢA  PREOŢEASCĂ  DIN  LUNA  OCTOMBRIE  1992 

ÎN  ARHIEPISCOPIA  SIBIULUI 


Potrivit  celor  stabilite  de  Sf.  Sinod,  în  luna  octombrie  a  avut  loc  a  doua 
conferinţă  preoţească  din  anul  1992,  care,  în  Arhiepiscopia  Sibiului,  s-a  des¬ 
făşurat  după  cum  urmează:  în  19.X  la  prot.  Sibiu,  în  20.X  la  prot.  Mediaş, 
în  22.X  la  prot.  Agnita,  în  27.X  la  prot.  Făgăraş,  în  28.X  la  prot.  Rupea,  în 
29.X  la  prot.  Braşov,  în  2. XI  la  prot.  Sălişte,  în  3. XI  la  prot.  Avrig  şi  în 
10.XI  1992  la  prot.  Sf.  Gheorghe.  La  unele  protopopiate  conferinţa  a  fost 
precedată  de  Sf.  Liturghie:  Agnita,  Făgăraş  ş.a. 

Conferinţa  a  fost  prezidată  de  î.  P.  S.  Mitropolit  Antonie  la  protopo¬ 
piatele  Sibiu,  Mediaş  şi  Braşov,  de  P.  S.  Episcop-vicar  Serafim  Făgărăşanul 
la  protopopiatele  Agnita,  Făgăraş,  Avrig  şi  Sălişte,  de  P.  C.  arhid.  prof. 
I.  Floca  la  prot.  Rupea  şi  P.  C.  vicar  A.  Răduleţ  împreună  cu  P.  C.  cons. 
Gh.  Papuc,  la  prot.  Sf.  Gheorghe. 

Stabilită  de  Sf.  Sinod  al  Bisericii  noastre,  tema  dezbătută  a  fost  intitu¬ 
lată:  „împreună  lucrarea  dintre  cler  şi  mireni  în  activităţile  misionare  şi  fi¬ 
lantropice  ale  Bisericii44,  temă  lucrată  de  toţi  preoţii  în  caietele  de  conferinţe, 
iar  în  chip  special  de  următorii  preoţi  ca  referenţi  speciali  şi  coreferenţi: 
Vecerdea  Vasile  (Ocna  Sibiului  II)  şi  Drăgoi  Ioan  (Sibiu-Spitale),  la  prot.  Si¬ 
biu;  Rusu  Nicolae  (Aţei)  la  prot.  Mediaş;  Dragoman  Nicolae  (Brădeni)  şi  Go- 
dan  Nicolae  (Merghindeal)  —  la  prot.  Agnita;  Bogdan  Vasile  (Sebeş)  şi  Fră- 
ţilă  Valeriu  (Boholţ)  —  la  prot.  Făgăraş;  Mitrea  Gheorghe  (Criţ)  —  la  prot. 
Rupea;  Colţea  Gheorghe  (Moeciul  de  Jos)  —  la  prot.  Braşov;  Bogăţan 
Gheorghe  şi  Bot  Radu  (Orlat)  —  la  prot.  Sălişte;  Nichifor  Vasile  (Bradu)  şi 
Colceriu  Aurel  (Cărţa)  —  la  prot.  Avrig  şi  Mudurc  Dorel  (Iarăşi)  —  la  prot. 
Sf.  Gheorghe. 

Orientîndu-se  după  schiţa  de  plan  trimisa  de  Centrul  eparhial  în  timp 
util  tuturor  oficiilor  protopopeşti  spre  a  fi  trimisă  la  toate  parohiile,  refe¬ 
renţii  şi  coreferenţii  au  zăbovit,  în  introducere,  asupra  strînsei  legături  din¬ 
tre  misiune  şi  filantropie  şi  asupra  importanţei  unei  asemenea  lucrări. 

în  tratare  s-a  insistat  asupra  cîtorva  înţelesuri  ale  misiunii  şi  filantro¬ 
piei  şi  cîtorva  moduri  de  manifestare  ale  acestora,  subliniindu-se  incompatibi¬ 
litatea  dintre  misiune  şi  prozelitism,  aşa  cum  fac  unele  secte  astăzi. 

într-un  alt  capitol  s-au  arătat  cîteva  căi  şi  mijloace  ale  împreună  lucră¬ 
rii  dintre  cler  şi  mireni  în  activităţile  misionare  şi  filantropice  pe  plan  paro¬ 
hial,  în  care  sens  s-a  subliniat  necesitatea  reactivării  consiliilor  şi  comitetelor 
parohiale,  crearea  de  fonduri  cu  destinaţie  misionară  şi  filantropică  în  buge¬ 
tul  parohial,  antrenarea  unor  credincioşi  în  răspîndirea  colportajului  religios 
tipărit  de  Biserica  noastră,  de  care,  slavă  Domnului,  nu  ducem  lipsă  acum, 
organizare  de  programe  religioase  în  biserică  şi  în  afara  ei,  la  care  să  fie 
antrenaţi  credincioşi  de  toate  vîrstele,  cercetarea  organizată  a  bolnavilor  din 
parohie,  a  bătrînilor  rămaşi  singuri,  a  orfanilor,  a  handicapaţilor  etc.,  orga¬ 
nizarea  de  cantine  parohiale  ş.a. 

în  partea  a  treia  a  tratării  au  fost  specificate  cîteva  efecte  concrete  ale 
acestei  împreună  lucrări  a  preotului  şi  mirenilor  în  activitatea  misionară  şi 
filantropică  a  Bisericii,  între  acestea:  revitalizarea  vieţii  religios-morale  din 
parohie,  contracararea  prozelitismului  sectar  atît  de  agresiv  şi  tulburător  în 
aceste  zile,  întărirea  solidarităţii  şi  coeziunii  dintre  membrii  unei  parohii, 
întărirea  unităţii  spirituale  dintre  membrii  unei  parohii,  Ca  şi  a  întregului 
nostru  popor  român. 

La  fiecare  protopopiat  tema  a  fost  adîncită  prin  aportul  preoţilor  care 
au  luat  cuvîntul  şi  care  au  venit  cu  elemente  lămuritoare,  dar  mai  ales  cu  o 
seamă  de  aspecte  concrete,  mulţi  dintre  vorbitori  avînd  o  seamă  de  expe¬ 
rienţe  în  domeniul  misionar  şi  filantropic,  pe  care  le-au  adus  în  atenţia 
participanţilor. 

I.  P.  S.  Mitropolit  Antonie,  P.  S.  Episcop-vicar  Serafim  Făgărăşanul,  cei¬ 
lalţi  delegaţi  chiriarhali  au  subliniat  importanţa  temei,  misiunea  şi  filantro¬ 
pia  fiind  realităţi  permanente  în  viaţa  Bisericii,  manifestîndu-se  din  chiar  pri¬ 
mele  zile  în  comunităţile  creştine,  filantropia  nefiind  altceva  decît  trăirea 
credinţei  prin  dragoste,  credinţa  lucrătoare  prin  dragoste,  cum  spune  Sf. 
Apostol  Pavel. 

S-a  arătat  modul  cum  se  prezintă  în  Arhiepiscopie  asistenţa  religioasă 
şi  filantropică  în  spitale,  azile,  penitenciare,  C3se  de  copii  etc. 
f n  h  Aşa  cum  pe  plan  eparhial  a  fost  organizat  un  fond  special  cu  caracter 
filantropic,  preoţii  au  fost  îndrumaţi  să  facă  acest  lucru  şi  pe  plan  parohial, 
creînd  un  fond  cît  de  mic,  spre  a  putea  interveni  mai  concret  în  mîngîierea 
unor  oameni  neajutoraţi. 

Au  fost  aduse  în  atenţie  totodată  problema  învăţămîntului  religios  în 
şcolile  de  stat,  căruia  să  i  se  acorde  o  maximă  atenţie,  preoţii  fiind  îndru¬ 
maţi  să  se  implice  prin  conferinţe  cu  teme  religioase  şi  la  clasele  IX — XII. 

S-au  dat  apoi  lămuriri  asupra  salarizării  preoţilor  de  către  stat,  asupra 
legii  nr.  103/1992,  privitoare  la  monopolul  Bisericii  asupra  unor  produse 
care  îi  aparţin  etc. 

f  ’i  Gh.  P. 


In  memoriam 


t  ARHIEPISCOPUL  TEOFIL  AL  CLUJULUI 

în  dimineaţa  zilei  de  3  noiembrie  a.c.,  a  trecut  la  cele  veşnice  venera¬ 
bilul  arhiepiscop  al  Vadului,  Feleacului  şi  Clujului  Dr.  h.c.  Teofil  Herineanu, 
Ia  patriarhala  vîrstă  de  83  de  ani. 

A  închis  ochii  pentru  totdeauna  la  Reşedinţa  arhiepiscopală  din  Cluj 
după  o  scurtă  suferinţă  care  îi  slăbise  puterile  şi  îi  ostoise  strădania  vieţii, 
deşi  şi-a  păstrat  luciditatea  pînă  în  ultimele  clipe  ale  vieţii. 

Pururea  pomenitul  arhiepiscop  Teofil  s-a  născut  în  ziua  de  11  noiem¬ 
brie  1909,  în  satul  Arcalia,  comuna  Şieu  Măgheruş,  judeţul  Bistriţa  Năsăud, 
din  părinţii  Ludovica  şi  Yasile.  Şcoala  primară  a  urmat-o  în  localitatea 
Lemniu,  azi  judeţul  Sălaj,  continuînd  studiile  medii  la  Liceul  «Andrei  Mure- 
şanu“  —  Dej  (1920 — 1921)  şi  Liceul  „Gheorghe  Bariţiu*  din  Cluj  (1921  — 
1928).  înzestrat  de  .bunul  Dumnezeu  cu  vocaţia  şi  chemarea  preoţească»  la 
vârsta  maturităţii,  s-a  înscris  şi  a  urmat  cursurile  Academiei  teologice  ro- 
rndnă-unită  din  Cluj-Gherla  (1928 — 1932),  pe  care  a  absolvit-o  cu  rezultate 
excepţionale  la  învăţătură  şi  purtare,  drept  care  a  fost  trimis  la  Paris,  în  anul 
universitar  1929 — 1930,  la  studii  de  specializare.  întors  în  ţară,  s-a  dedicat 
misiunii  preoţeşti,  ca  preot  celib,  păstorind  timp  de  17  ani  turma  cuvântă¬ 
toare  încredinţată  în  localităţile:  Ceaba,  Băbuţ  şi  Panticeu,  parohii  din  fosta 
Eparhie  unită  de  Cluj-Gherla,  cu  rezultate  pastorale  de  excepţie. 

In  vremea  activităţii  pastorale  la  enorie,  a  propovăduit  cuvîntul  dum¬ 
nezeiesc  „cu  timp  şi  fără  timp“,  cu  Sfinta  Scriptură  în  mînă,  dovedindu-se 
un  iscusit  şi  profund  interpret  şi  tîlcuitor  al  ei,  din  care  şi-a  făcut  reazemul 
de  neclintit  al  vieţii,  izvor  sacru  de  inspiraţie  în  întreaga,  şi  îndelungata  sa 
activitate  de  preot  şi  arhipăstor. 

Pentru  calităţile  sale  teologice  şi  morale  dovedite  în  activitatea  pas¬ 
torală,  precum  şi  „pentru  modul  corect  în  care  a  înţeles  să  răspundă  la  isto¬ 
ricul  act  al  reîntregirii  bisericeşti  din  Transilvania  în  anul  1948“  la  8  iunie 
1949,  a  fost  ales  episcop  titular  al  Episcopiei  Romanului  şi  Huşilor. 

A  fost  hirotonit  la  schitul  Dragoslavele  în  prezenţa  fericitului  întru 
adormire  Patriarhul  Justinian  Marina  de  către  Mitropolitul  Nicolae  Bălan 
al  Ardealului,  mitropolitul  Firmilian  al  Olteniei  şi  episcopul  Iosil  Gafton  al 
Râmnicului. 

A  condus  destinele  acelei  eparhii  vreme  de  8  ani  şi  4  luni,  după  care, 
în  urma  vacantării  scaunului  chiriarhal  al  Eparhiei  Clujului,  prin  transfe¬ 
rarea  şi  ridicarea  la  treapta  de  mitropolit  al  Ardealului  a  episcopului  Nicolae 
Colan,  episcopul  Teofil  a  fost  ales,  la  19  decembrie  1957,  arhipăstor  al  Epar¬ 
hiei  Vadului,  Feleacului  şi  Clujului,  eparhie  pe  care  a  cîrmuit-o  cu  înţelep¬ 
ciune  şi  osîrdie  vreme  de  35  de  ani. 

în  anul  1973  Episcopia  Clujului  a  fost  ridicată  la  treapta  de  Arhiepis¬ 
copie  iar  episcopul  Teofil  la  treapta  de  arhiepiscop. 

:  Ca  ierarh  a  fost  un  om  al  rugăciunii»  al  Scripturii  şi  al  milosteniei. 

Slujba  înmormîntării  a  fost  oficiata  vineri  6  noiembrie  1992  în  impu¬ 
nătoarea,  catedrală  arhiepiscopală  din  Cluj,  ctitorită  de  pururea  pomenitul 
episcop  Nicolae  Ivan. 

Dimineaţa  a  fost  oficiată  Sf.  Liturghie  arhierească  în  Catedrală  de  vin 
ales  sobor  de  arhierei,  preoţi  şi  diaconi  sub  protia  P.  S.  Episcop  Justinian 
al  Maramureşului  şi  Sătmarului,  răspunsurile  fiind  date  de  corul  studenţilor 
teologi  dirijat  de  P.  C.  prof.  Vasile  Stanciu. 

La  orele  11  a  început  slujba  propriu-zisa  de  înmormîntare  a  celui  ce 
a  fost  arhiepiscopul  Teofil  Herîneanu  al  Clujului. 

Soborul  de  slujitori  a  fost  alcătuit  din  P.  F.  Patriarh  Teoctist  al  Ro¬ 
mâniei,  î.  P.  S,  Antonie,  Mitropolitul  Ardealului,  P.  S.  Gherasim  al  Rîm- 
nicului,  P.  S.  Calinic  al  Argeşului,  P.  S.  Justinian  al  Maramureşului  şi  Sătma¬ 
rului,  P;  S.  Andrei  al  Alba  Iuliei,  P.  S.  loan  al  Oradiei,  P.  S.  Calinic  Botoşa- 
neanul,  episcop-vicar  al  Arhiepiscopiei  Iaşilor,  P.  S.  Irineu  Bistriţeanul,  epis- 
eop-vicar  al  Arhiepiscopiei  Clujului,  P.  S,  loachim  Vasluianul  arhiereu  vicar 
al  Episcopiei  Romanului,  P.  S.  Gherasim  Suceveanul,  episcop-vicar  al  Arhi¬ 
episcopiei  Sucevei,  P.  S.  Emilian  Arădeanul,  arhiereu-vicar  al  Episcopiei  Ara¬ 
dului,  precum  şi  de  un  mare  număr  de  preoţi  şi  diaconi. 

Au  fost  prezenţi  la  slujba  reprezentanţi  ai  Guvernului  României,  Pre¬ 
fecturii  şi  Primăriei  Cluj,  precum  şi  reprezentanţi  ai  cultelor  locale. 

După  slujba  înmormîntării  şirul  cuvîntărilor  de  omagiere  a  celui  plecat 
a  fost  deschis  de  î.  P.  S.  Dr.  Antonie,  Mitropolitul  Ardealului,  din  care  re¬ 
producem  citeva  pasagii: 

*  . .  *  Conducem  azi  cu  iubire,  cu  regrete  şi  cu  adevărata  preţuire,  pe  ul¬ 
timul  drum,  pe  cel  care  a  fost  urmaşul  vrednic  al  lui  Ilarîon  de  Ia  Vad,  epis¬ 
copie  ctitorita  de  Ştefan  cel  Mare,  al  lui  Danîil  de  la  Feleac,  de  prin  seco¬ 
lul  al  XV-lea,  care  a  fost  cum  spunea  acad.  Ştefan  Pascu  „reprezentant  al 
unei  naţiuni,  naţiunea  ortodoxă  română  şi  reprezentant  ai  poporului  ro¬ 
man  din  Transilvania"  (îndr.  bis.,  Cluj,  1988,  p.  131).  El  a  fost  de  aseme¬ 
nea  succesorul  celui  ce  a  reîntemeiat  după  1918  episcopia  Vadului,  Felea- 
cul.ui  şi  Clujului,  marele  gospodar  şi  bun  român  Nicolae  Ivan,  ca  şi  al  lui 
Nicolae  Colan,  om  de  cultură,  academician,  martir  al  Diktatului  de  la 
Viena,  cînd  a  rămas  aici,  cu  turma  sa,  suferind  batjocuri  şi  umilinţe,  mort 
apoi  pe  scaunul  de  mitropolit  al  Ardealului,  Crişanei  şi  Maramureşului. 

Pe  toţi  aceştia  i-a  urmat  cu  cinste  şi  vrednicie,  îneît  putem  spune  cu 
Sfîntul  Pavel:  „un  astfel  de  arhiereu  se  cuvenea  să  avem"  (Evrei  VII,  20). 


Vlădica  Teofil  a  fost  ortodox  convins  şi  lucrător  în  via  strămoşilor 
noştri  din  toată  bimilenara  noastră  istorie.  Simt  nevoia  să  vă  fac  o  măr¬ 
turisire.  încă  în  zilele  revoluţiei  din  decembrie  1989  ,gîndind  că,  poate, 
ca  mitropolit  al  Ardealului  şi  avîndu-1  sufragan,  voi  fi  temător  de  ati¬ 
tudinea  lui,  după  ce  Biserica  unită  căreia  îi  aparţinuse  pînă  în  1948  va  fi 
restaurată,  mi-a  dat  din  proprie  iniţiativă  un  telefon:  „înalt  Prea  Sfinţite 
sa  nu  va  faceţi  gînduri.  Eu  am  revenit  la  ortodoxie  din  convingere  şi  ră- 
mîn  ortodox".  I-am  mulţumit  cu  emoţie  şi  l-am  povăţuit  să  facă  pe  loc 
o  scrisoare  în  acest  sens  Sfîntului  Sinod.  „Azi  o  şi  trimit".  Şi  a  trimis-o. 
Există  în  dosarele  Sf.  Sinod  şi  toţi  i-am  arătat  deosebita  noastră  dragoste 

în  prima  şedinţă  a  Sf.  Sinod  din  ianuarie  1990.  Gestul  lui,  spontan,  în  si¬ 
tuaţii  încă  de  frămîntare,  a  fost  o  mărturisire  de  curaj  şi  de  credinţă,  aşa 
cum  au  făcut  atunci  mărturisiri  şi  alţii,  şi  care  le  ţin  pînă  azi.  Sînt  mulţi, 
dar  pe  Păr.  Vladovici  din  Şeica  Mare  îl  voi  pomeni  totuşi,  căci  e  şi  astăzi 
tot  atît  de  activ  în  parohia  sa,  azi  ortodoxă,  care  nu  se  mai  vrea  dezbi¬ 
nată. 

Vlădica  Teofil  era  celebru,  cum  am  mai  spus  şi  la  început,  prin  aceea 
că  predica  avînd  în  mînă  întotdeauna  Sfînta  Scriptură,  uzată  şi  cu  zeci, 
daca  nu  sute  de  foiţe  care  marcau  pasaje  mai  însemnate.  Cîndva,  la  o  ani¬ 
versare,  prorectorul  de  la  Institutul  Teologic  din  Sibiu,  pr.  prof.  dr.  Du¬ 
mitru  Abrudan  i-a  cerut,  poate  în  glumă,  acea  Scriptură  pentru  Institutul 
Teologic  din  Sibiu.  .  :  i 

Acum  exact  două  săptămîni,  trecînd  prin  Cluj-Napoca  spre  Oradea 
să  instalez  pe  noul  episcop  Ioan  Mihălţan,  m-am  oprit  şi  lîngă  patul  I.  P.  S. 
Teofil,  cu  care  am  stat  de  vorbă  cam  o  jumătate  de  oră.  S-a  interesat  de 
problemele  Sf.  Sinod,  de  greutăţi,  de  noile  metode  pastorale,  încît  nu  m-am 
gîndit  că  îl  va  chema  Dumnezeu  aşa  de  repede.  Cineva  care  era  pe  aproape 
mi-a  mărturisit  că  nu  vrea  să-şi  facă  Testamentul.  „Zice  că  n-are  nimic44.  Nu 
ştiu  ce  am  răspuns,  dar  am  fost  convins  că  î.  P.  S.  Teofil  spunea  adevărul, 
îşi  împărţise  banii  săracilor.  Adică  salariul  său. 

Eu  am  găsit  un  Testament  din  22  decembrie  1987,  publicat,  în  care 
spune:  „Promit  solemn  să  las  Biblia  pe  care  o  folosesc  de  40  de  ani.  Insti¬ 
tutului  Teologic  Universitar  din  Sibiu“.  Aşadar,  ceva  tot  se  află  pe  masa 
succesorală! 

Cred  că  s-a  gîndit  la  propriu  să-şi  lase  exemplarul  de  care  s-a  folosit 
40  de  ani,  studenţilor  teologi.  Dar  nu  ca  pe  un  obiect  de  muzeu,  ci  ca  pe  un 
exemplu  grăitor  cu  privire  la  sursa  către  care  să  se  adreseze  mereu,  în  toată 
pastoraţia  lor.  S-o  vadă  subliniată  cu  diferite  culori,  cu  nenumărate  semne 
la  paginile  importante,  să-şi  aibe  propria  lui  Biblie  cu  o  înfăţişare  asemănă¬ 
toare  şi  să  explice  mereu  viaţa  şi  moartea,  virtutea  şi  păcatul,  iertarea  şi 
iubirea,  speranţa  şi  mîntuirea,  cu  Sfînta  Carte  a  tuturor  răspunsurilor,  în 
mînă. 

Ne  lasă  o  amintire  frumoasă.  Dumnezeu  i-a  făcut  parte  de  „sfârşit 
creştinesc"  la  adînci  bătrîneţe.  îl  petrecem  cu  iubire  şi,  de  va  fi  greşit 
cuiva  ceva,  să  zicem  toţi  din  inimă,  tradiţionalul  „Dumnezeu  să-I  ierte  şi 
să-l  odihnească  cu  drepţii4*.  Şi  pomenirea  lui  să  fie  din  neam  în  neam.  Amin*4. 

Au  mai  rostit  cuvîntări:  P.  S.  Irineu  Bistriţeanul,  dl.  Victor  Opanschi, 
consilier  prezidenţial,  prof.  Ionel  Foman,  vicepreşedinte  al  Parlamentului 
României,  dl.  prof.  dr.  Gheorghe  Vlăduţescu,  secretar  de  stat  pentru  Culte, 
prof.  univ.  dr.  Grigorie  Zanc,  prefectul  Judeţului  Cluj,  dl.  Victor  Constanti- 
nescu,  preşedintele  Consiliului  Judeţean  Cluj,  dl.  Gheorghe  Funar,  primarul 
oraşului  Cluj,  Eminenţa  sa  Kovacs  Lajos,  episcop  unitarian-Cluj  —  în  nu¬ 
mele  celorlalte  culte  din  oraş  —  P.  S.  Justinian  al  Maramureşului*  P.  S.  Cali- 
nic  Botoşăneanul  care  a  prezentat  mesajul  î.  P.  S.  Daniel  al  Moldovei,  P.  S. 
loachim  Vasluianul,  pr.  prof.  dr.  Alexandru  Moraru,  decanul  Facultăţii  de 
Teologie  din  Cluj. 

La  sfîrşit  a  luat  cuvîntul  întîistătătorul  Bisericii  Ortodoxe  Române  P.  F. 
Teoctist,  spunînd  printre  altele: 

„Nu  vor  fi  cuvinte  de  ajuns,  nu  se  vor  găsi  expresii  de  apreciere,  nu  se 
vor  găsi  figurile  de  stil  —  a  spus  între  altele  P.  F.  Părinte  Teoctist,  Patriarhul 
României  —  spre  a  înfăţişa  frumuseţea  sufletească  a  chipului  de  ierarh,  acele 
adîncimi  de  simţire  şi  de  cugetare,  asemenea  strămoşilor  noştri,  acele  vred¬ 
nicii  pastorale  cu  care  şi-a  împodobit  arhieria  Vlădica  şi  fratele  nostru  Teofil. 

Ne-am  cunoscut,  e  adevărat,  din  anii  noştri  de  tinereţe,  din  1948,  avînd 
acelaşi  sfînt  ideal  de  a  sluji  Sf.  Altar  străbun.  Mi-a  impus  respect  prin  ţinuta 
şi  maniera  preoţească  de  o  mare  distincţie  şi  prin  interiorizarea  şi  trăirea  sa 
din  rugăciunea  zilnică  . . .  Era  hărăzit  cu  harul  de  a  radia  în  jur  din  vistie¬ 
ria  sa  sufletească  evlavie,  bunătate,  încredere,  curaj  şi  tărie.  In  clipele  istorice 
din  viaţa  Bisericii  noastre,  Dumnezeu  ne-a  întîlnit  căile,  la  intrarea  sa  în  mo¬ 
nahism,  la  hirotonie  în  treapta  arhieriei  şi  la  instalarea  sa  ca  ierarh  al  Va¬ 
dului,  Feleacului  şi  Clujului 

După  otpustul  slujbei  de  înmormîntare  în  sunetul  prelung  al  clopotelor 
Catedralei  arhiepiscopale  şi  a  tuturor  celorlalte  biserici  din  oraş  şi  din  Epar¬ 
hie,  a  fost  înconjurată  Catedrala  în  procesiune  cu  sicriul  celui  trecut  la  Dom¬ 
nul,  după  care  a  fost  depus  spre  veşnică  odihnă  în  cripta  pregătită  din  vreme 
sub  altarul  Catedralei,  alături  de  mormîntul  ctitorului  acesteia  episcopul  Ni- 
colae  Ivan. 

Consiliul  arhiepiscopesc  a  oferit  apoi  o  masă  de  pomană  în  amintirea 
arhiepiscopului  Teofil  la  Reşedinţa  arhiepiscopală  din  Cluj. 

Bunul  Dumnezeu  să-i  facă  parte  de  odihna  cea  veşnică  şi  fericită  întru 
Împărăţia  aleşilor  Săi.  -  ,  j  :  • 

ncdiV  i,  c  1  Arhid.  Visarion  Bălţat. 


+  PREOTUL  PENSIONAR  IOAN  TELEA 

Cînd  nimeni  nu  se  aştepta  , moartea  l-a  răpit  de  lîngă  cei  dragi  pe  vred¬ 
nicul  de  pomenire  preotul  iconom  stavrofor  Ioan  Telea. 

Data  de  5  martie  1993,  pentru  familia  preotului  pensionar  Ioan  Telea, 
din  zi  ca  oricare  alta,  s-a  transformat  în  zi  de  doliu,  prin  trecerea  la  cele 
veşnice  a  celui  ce  le-a  fost;  soţ,  tată,  bunic,  unchi  şi  rudă. 

Preotul  Ioan  Telea  a  văzut  lumina  zilei,  la  data  de  23  iunie  1906,  în 
comuna  Tîrnava,  născut  din  părinţii  Ioan  şi  Anica. 

La  vîrsta  de  7  ani  urmează  şcoala  primară,  secţia  germană,  în  corn.  Valea 
Viilor,  unde  domiciliau  bunicii,  după  care  liceul  „Timotei  Cipariu“  din  Dum¬ 
brăveni,  apoi  „Academia  Teologică  Andreiană**  din  Sibiu. 

în  anul  1932  s-a  căsătorit  cu  tînăra  Ana  Mănică,  din  Mediaş,  cu  care 
timp  de  60  de  ani  au  avut  o  căsnicie  fericită,  familia  fiindu-le  binecuvîntată 
de  Dumnezeu  cu  un  fiu  —  Liviu. 

Numit  şi  hirotonit  întru  preot,  pe  seama  parohiei  Copşa  Mică,  este  insta¬ 
lat  în  această  parohie,  la  data  de  25  martie  1933,  pe  care  a  păstorit-o,  fără 
întrerupere,  timp  de  47  ani.  în  anii  păstoririi  s-a  remarcat  ca  un  foarte  bun 
slujitor,  predicator  şi  chivernisitor  al  bunurilor  parohiale,  fapt  pentru  care 
a  primit  distincţia  preoţească  de  „iconom  stavrofor*4. 

Din  iniţiativa  şi  prin  strădania  părintelui  loan  lelea,  împreună  cu  bunii 
credincioşi,  prin  jertfe  materiale,  au  fost  zidite  casele  parohiale,  două  la  nu¬ 
măr,  una  fiind  măturată  de  valurile  Tîrnavei  Mari  la  inundaţia  din  anul 
197C. 

La  vîrsta  de  70  de  ani  părintele  loan  felea  se  retrage  din  activitatea  pa¬ 
rohială,  pensionîndu-se  şi  stabilindu-se  in  oraşul  Mediaş. 

Data  de  8  martie  1993  a  fost  marcată  de  slujba  înmormîntării  părin¬ 
telui  Joan  lelea,  oficiată  în  capela  „Sf.  Apostoli  Petru  şi  PaveP‘  din  Me¬ 
diaş,  de  către  un  sobor  de  slujitori,  format  din  prot.  loan  Găban,  preoţii 
Gheorghe  Muntean,  Iosif  Urs,  Dumitru  Cărăbaş,  toţi  din  Mediaş,  şi  loan 
Bucurenciu  din  parohia  Tîrnava. 

La  sfirşitul  slujbei  s-au  rostit  cuvîntări  de  către:  Pr.  loan  Bucurenciu,  de 
la  parohia  Tîrnava,  care  a  scos  în  evidenţă  chipul  desăvîrşit  al  preotului, 
oglindit  in  manifestările  preotului  decedat  loan  Telea. 

Protopopul  loan  Găban,  în  cuvîntul  său,  a  descris  viaţa  şi  activitatea  de¬ 
cedatului,  dînd  citire  telegramei  de  condoleanţe,  transmisă  familiei  preotu¬ 
lui  Telea  loan  de  către  înalt  Prea  Sfinţitul  nostru  Părinte  Mitropolit  Dr.  An¬ 
tonie  Plămădeală. 

Condus  pînă  la  groapă  de  preoţii  slujitori,  familie,  prieteni  şi  credin¬ 
cioşi  veniţi  din  comuna  copilăriei,  Tîrnava,  precum  şi  din  parohia  Copşa 
Mică,  corpul  cu  sicriul  i-a  fost  aşezat,  pînă  la  obşteasca  înviere,  în  mormîn- 
tul  dinainte  pregătit,  din  cimitirul  ortodox  al  oraşului  Mediaş. 

Dumnezeu  să-l  ierte  şi  cu  cei  drepţi  să-l  odihnească. 

Pr.  prot.  loan  Găban 


-f  Preot  Iconom  Stavrofor  IOAN  ROMAN 

După  o  bagată  şi  rodnică  slujire  preoţească  închinată  lui  Dumnezeu  şi 
semenilor  în  ziua  de  3  noiembrie  a.c.  a  trecut  la  cele  veşnice  venerabilul 
preot  loan  Roman. 

Descendent  dintr-o  aleasă  familie  preoţească  care  a  slujit  vreme  de  125  de 
ani  la  acelaşi  sfînt  altar  părintele  loan  Roman  s-a  născut  la  28  noiembrie 
1912  in  satul  Mohu,  jud.  Sibiu,  fiind  singurul  copil  al  preotului  loan  Ro¬ 
man.  Şi-a  început  cursurile  şcolare  în  satul  Tălmăcel,  le-a  urmat  apoi  la  li¬ 
ceul  din  Sibiu  şi  la  Facultatea  de  Teologie  a  Universităţii  din  Cernăuţi. 

în  anul  1939  a  fost  hirotonit  preot  de  către  pururea  pomenitul  Mitro¬ 
polit  Nicolae  Bălan  pe  seama  parohiei  Tălmăcel  unde  a  păstorit  pînă  în  anul 
1972  cînd  s-a  pensionat,  urmîndu-i  în  slujire  la  altar  fiul  său  pr.  Floria 
Roman. 

Slujitor  devotat  al  Bisericii  străbune  în  timpul  celor  peste  50  de  ani  de 
activitate  preoţească  preotul  loan  Roman  s-a  bucurat  de  sprijinul,  dragos¬ 
tea  şi  preţuirea  enoriaşilor  săi. 

După  anul  1948,  odată  cu  instaurarea  regimului  comunist-ateu  în  ţara 
noastră,  Pr.  loan  Roman  a  fost  arestat  de  patru  ori  şi  condamnat  la  ani  de 
temniţă  pentru  „activitate  împotriva  orînduirii  de  statu. 

In  toţi  anii  de  slujire  în  ogorul  Domnului,  s-a  distins  pe  plan  misionar 
şi  administrativ-gospodăresc,  preocupîndu-se  de  buna  chivernisire  a  sfintei 
biserici  pe  care  a  restaurat-o  în  întregime. 

Pentru  munca  sa  pastorală  şi  misionară  a  fost  distins  cu  rangul  de  ico- 
nom-stavrofor. 

Slujba  prohodirii  a  avut  loc  joi,  5  noiembrie  a.c.  în  biserica  „Cuvioasa 
Paraschiva“  din  Tălmăcel  ,unde  a  slujit  fără  întrerupere  şi  după  ieşirea  la 
pensie. 

Alesul  sobor  al  slujitorilor  a  avut  ca  protos  pe  P.  C.  Pr.  Prot.  Lupu  Mi- 
liton  —  Avrig  şi  a  fost  alcătuit  din  preoţii  parohiilor  învecinate,  colegi,  prie¬ 
teni  şi  cunoscuţi. 

Au  fost  de  faţă  familia,  rudele  şi  credincioşii  din  parohia  pe  care  a  slu- 
jit-o.  La  sfîrşitul  slujbei  au  rostit  cuvînt  de  mîngîiere  P.  C.  Pr.  Mircea  Creţu 
—  Tălmaciu,  P.  C.  Pr.  Prot.  Luca  Dănilă  —  Sibiu,  şi  P.  C.  Pr.  Lupu  Militon 
care  a  transmis  din  partea  înalt  Prea  Sfinţitului  Dr.  Antonie  Plămădeală,  Mi¬ 
tropolitul  Ardealului,  condoleanţe  familiei  şi  a  elogiat  personalitatea  celui  ce 
a  fost  părintele  Ioan. 

In  sunetul  jalnic  al  clopotelor  sicriul  cu  trupul  neînsufleţit  al  părintelui 
Ioan  Roman  a  fost  purtat  pe  umeri  în  jurul  bisericii  la  altarul  căreia  a 
slujit  vreme  de  peste  50  de  ani  şi  a  fost  depus  apoi  pînă  la  obşteasca  înviere 
în  cripta  familială  de  lîngă  biserică. 

Dumnezeu  să-l  odihnească  în  pace  şi  veşnică  să-i  fie  pomenirea. 

Arhid.  Visarion  Bălţat 

Urme  din  trecut 


CU  PRIVIRE  LA  ÎNCEPUTURILE  CATEDRALEI 
DIN  SF.  GFIEORGHE  SAU  DESPRE  ODISEEA 

UNUI  MONUMENT 

Multe  întrebări  şi  semne  de  mirare  îi  încearcă  pe  cetăţenii  mai  tineri  ai 
oraşului  cît  şi  pe  vizitatorii  săi,  vizavi  de  catedrala  ortodoxă  clin  Sfîntu 
Gheorghe,  edificiu  impunător  situat  în  centrul  oraşului  şi  totuşi  atît  de  bine 
dosit  în  acest  perimetru  central. 

La  atîtea  neadevăruri,  sau  adevăruri  spuse  doar  pe  jumătate  despre  ro¬ 
mânii  din  „secuime",  nu  este  de  mirare  că  sînt  şi  glasuri  care  contestă  drep¬ 
tul  la  existenţă  a  unui  asemenea  obiectiv  construit  după  ei,  sa  deservească 
„veneticii4"  aduşi  de  industrializarea  socialistă. 

Iată  ce  ne  propunem  să  prezentăm  cititorilor  date  şi  fapte  extrase  din 
documentele  vremii,  informaţii  care  ne  vor  permite  să  aflăm  adevărul  des¬ 
pre  „odiseea"  acestui  sfînt  lăcaş,  adevăruri  care  vor  trebui  să  stea  la  baza 
viitoarelor  demersuri  ce  se  impun  pentru  punerea  în  valoare  a  importantu¬ 
lui  monument  de  arhitectură  şi  cultură  românească  din  municipiul  St. 
Gheorghe. 

Deci,  să  lăsăm  să  vorbească  documentele.  Să  începem  cu  articolul:  „Ca¬ 
tedrală  ortodoxă  în  Sf.  Gheorghe",  apărut  în  Buletinul  Astrei  —  Despărţă¬ 
mântul  central  al  judeţului  Trei-Scaune,  nr.  7,  8/1939,  în  care  protopopul 
Aurel  Nistor  arată:  „Cu  ajutorul  lui  Dumnezeu  va  avea  şi  oraşul  nostru  o 
catedrală!  Trebuia  s'o  aibă  de  mult!" 

Timp  de  20  de  ani,  de  la  unire,  am  avut  noroc  cu  modesta  bisericuţă 
din  deal,  de  la  marginea  oborului  de  vite,  bisericuţă  zidită  pe  la  1831  de  plu¬ 
garii  români  —  maghiarizaţi  —  din  Sfîntul  Gheorghe  şi  refăcută  la  1862. 

Cîtă  duioşie  te  cuprinde  —  continua  protopopul  A.  Nistor  —  citind  pro¬ 
cesul  verbal,  scris  în  limba  maghiară  şi  totuşi  semnat  atît  de  româneşte. 
„Alexie  Popovici  parohu  şi  Gheorghe  Pop  cantor,  proces-verbal  luat  în  şe¬ 
dinţa  Consiliului  parohial  la  1852,  prin  care  se  stabileşte  contribuţia  de  cîte 
o  dublă  de  grîu  din  partea  fiecărei  familii  băştinaşe,  pentru  procurarea  unui 
clopot".  Urmează  lista  nominala  a  familiilor  româneşti  ortodoxe,  proprietari 
de  pămînt,  precum  şi  a  celor  lipsiţi  de  pămînt,  în  total  aproape  ICO  la  număr. 

Pe  lingă  familiile,  existente  şi  azi  (1939  n.n.),  Drăghici,  Yancea,  Baicu, 
Lăpăduş,  Puiu,  Puşcaş,  Duca,  Varză,  Crăciun,  Oprea,  Dima,  găsim  cu  nume 
curat  româneşti:  Frumoasa,  Românu,  care  mai  tîrziu  s-au  schimbat  în 
Szep  şi  Olah! 

S-au  trudit  bieţii  români,  care  se  simţeau  şi  declarau  ca  atare,  cu  toate 
că  nu  ştiau  româneşte,  să-şi  zidească  propria  casă  de  rugăciune,  încon¬ 
jurată  de  un  vast  cimitir  şi  învecinată  cu  şcoală  confesională,  casă  parohială 
şi  casă  cantorală. 

Din  articolul:  „Cîteva  date  asupra  noii  biserici  catedrale",  semnat  de 
Eugen  Sibianu,  şeful  Serviciului  social  al  judeţului  şi  preşedinte  al  Astrei, 
Despărţămîntul  judeţean,  apărut  în  Buletinul  Astrei  nr.  10/1939,  aflăm  ca 
„după  izbucnirea  războiului  mondial  din  1914,  şcoa’a  confesională  a  fost  în¬ 
chisă,  preotul  închis  împreună  cu  alţi  preoţi  români  din  judeţ  şi  biserica 
transformată  din  ordinul  primarului  oraşului  din  anul  1916,  în  grajd  pen¬ 
tru  caii  trupelor  germane,  iar  populaţia  românească  împuţinată  (mai  ră¬ 
măseseră  doar  23  de  familii),  care  şi  aşa  era  pe  drumul  maghiarizării,  avea 
puţine  speranţe  pentru  o  revenire  asupra  drepturilor  lor,  asupra  bisericii 
şi  şcolii  confesionale*. 

După  unire,  a  avut  loc  constituirea  comitetului  parohial  (în  9  ianuarie 
1919),  „iar  pentru  a  începe  noua  viaţă  creştinească  s-a  instalat  un  altar  im¬ 
provizat  în  sala  festivă  a  Prefecturii;  pentru  zilele  cînd  era  timp  nefavora¬ 
bil,  iar  pentru  sărbătorile  naţionale,  serviciul  religios  sc  făcea  în  piaţă,  trans¬ 
formată  astăzi  (1939  n.n.)  în  parcul  central.  Această  situaţie  a  durat  pînă  în 
anul  1923,  cînd  după  reparaţii  biserica  a  fost  sfinţită  de  mitropolitul  Nico- 
lae  Bălan.  Fiind  vechea  biserică  neîncăpătoare,  pentru  a  putea  cuprinde  mă¬ 
car  o  mică  parte  a  celor  peste  2000  de  români  ortodocşi  din  oraş,  . . .  toată 
lumea  aştepta  clipa  fericită  cînd  vom  putea  avea  şi  noi  Românii  o  bise¬ 
rică  în  centrul  oraşului. 

Pentru  realizarea  acestei  dorinţi  care  cuprindea  rind  pe  rînd  toate 
inimile  româneşti,  pînă  pietricica  de  temelie  s-a  pus  din  economiile  paro- 
hienilor  şi  apoi  de  Primăria  oraşului,  care  a  început  să  depună  la  Admini¬ 
straţia  financiară  sume  de  bani  pentru  fondul  catedralei.  Domnii  prefecţi 
de  judeţ  şi  primarii  de  oraş,  care  au  iniţiat  şi  executat  acest  patriotic  înce¬ 
put,  pot  avea  mmgîierea  şi  bucuria,  că  au  îndeplinit  o  operă  naţională  de 
valoare  nepreţuită". 

în  realitate  demersurile  pentru  construirea  catedralei  ortodoxe  din  Sf. 
Gheorghe  au  început  practic  în  primii  ani  de  după  unire»  Dintr-un  articol 
semnat  de  dr.  V.  Răuceanu,  fost  prefect  al  judeţului,  apărut  în  nr.  45/1993 
al  săptămînalului:  „La  noi,  în  judeţul  Trei  Scaune",  aflăm  că  prin  reforma 
agrară  din  anul  1923  a  fost  atribuit  terenul  unde  funcţionează  astăzi  Li¬ 
ceul  textil  „Olt",  proiectatei  catedrale  ortodoxe,  teren  care  a  fost  cedat 
ulterior  „în  mistice  împrejurări"  în  vederea  construirii  Liceului  de  fete. 

Consiliul  parohial  reia  problema  după  doar  doi  ani  şi,  în  şedinţa  sa  din 
1  septembrie  1925,  adresează  un  memorial  primăriei  oraşului  prin  care  so¬ 
licită  un  amplasament  în  centrul  oraşului.  „Făcînd  această  faptă  creşti¬ 
nească  —  se  arată  în  document  —  veţi  rămîne  scrişi  cu  litere  de  aur  în  po¬ 
melnicul  donatorilor  şi  binefăcătorilor  bisericii  noastre,  veţi  înfrumuseţa 
oraşul  şi  veţi  servi  drept  pildă  urmaşilor  despre  modul  cum  trebuie  servit 
neamul  şi  biserica  noastră,  scoţînd-o  astfel  din  locul  dosnic  unde  a  aşezat-o 
vitregia  vremurilor  şi  aşezînd-o  la  locul  ce  i  se  cuvine  în  România  Mare. 

In  şedinţa  sa  din  3  decembrie  1927,  Consiliul  parohial  al  bisericii  orto¬ 
doxe  române  din  Sf.  Gheorghe  hotărăşte  înaintarea  unui  memoriu  primă¬ 
riei  oraşului,  instituţie  care  este  rugată  „să  supună  această  rugare  deliberă¬ 
rii  onor.  consiliului  comunal"  pentru  a  se  hotărî  variantele  de  amplasament. 

Multe  şi  complexe  au  fost  problemele  ce  au  trebuit  soluţionate.  Dar 
să  urmărim  relatarea  protopopului  Aurel  Nistor:  Fostul  prefect,  col.  Con- 

stantin  Petrini,  cu  darul  său  deosebit  de  a  pătrunde  în  miezul  lucrurilor,  şi-a 
dat  îndată  seama,  că  între  multiplele  probleme  româneşti  din  judeţ,  cea  mai 
urgentă  şi  mai  importantă  e  vechiul  vis  românesc.  Cu  un  neastîmpăr  tine- 
cesc  şi  cu  o  tenacitate  de  luptător  dîrz,  a  început  acţiunea  de  sus  şi  de  jos. 

Drumurile  şi  intervenţiile  la  Bucureşti  pe  la  diferite  ministere,  pentru 
cedarea  terenului  judecătoriei,  mutarea  penitenciarului,  a  Jandarmeriei,  a 
Pompierilor,  trimiterea  listelor  de  subscripţie  şi  în  afară  de  judeţ,  forma¬ 
rea  comitetului  de  construcţie,  scrisori  şi  intervenţii,  toate  acestea  le  fă¬ 
cea  cu  plăcere  şi  pasiune.  De  multe  ori  îl  găsea  miezul  nopţii  la  masa  de 
scris  lucrînd  tot  în  cauza  edificării  catedralei. 

In  efectuarea  expropierilor  şi  comasărilor  de  terenuri  pentru  obţinerea 
amplasamentului  actual,  prefectul  judeţului  s-a  bucurat  de  sprijinul  Minis¬ 
terului  justiţiei,  V.  Jamandi,  şi  subsecretarului  de  stat  la  Preşedenţia  Consi¬ 
liului  de  Miniştri,  M.  Măgureanu. 

După  plecarea  dînsului  din  fruntea  judeţului,  noul  prefect,  lt.  col.  rez- 
dr.  Ioan  Băleanu,  a  continuat  opera  începută  cu  aceiaşi  colaboratori  însufle¬ 
ţiţi,  Eugen  Sibianu,  şeful  serviciului  administrativ  al  judeţului»  şi  dr.  Nico- 
lae  Crăciun,  primarul  oraşului.  în  urma  acţiunii  însufleţite,  fondul  cate¬ 
dralei  s-a  ridicat  la  aproape  3  200  000  lei  (inclusiv  donaţia  Ministerului 
Cultelor,  prin  fostul  ministru,  Alexandru  Lepădatu).  Planul  iniţial  a  fost  de 
a  ridica  o  catedrală  în  valoare  totală  de  5 — 6  milioane.  Pentru  aceste  pro¬ 
porţii  a  şi  fost  pregătit  proiectul  de  către  arhitectul  Sfintei  Patriarhii,  Io- 
nescu  Berechet. 

Voia  lui  Dumnezeu  a  fost  alta  —  arată  protopopul  Aurel  Nistor.  Peste 
aşteptările  noastre  cele  mai  optimale,  a  venit  Ţinutul  Bucegi  (formă  admi- 
nistrativ-teritorială)  de  care  aparţinea  judeţul  nostru  şi  şi-a  însuşit  pro¬ 
blema  catedralei,  ridieînd-o  de  la  una  locală,  la  una  de  interes  şi  valoare  ge¬ 
nerală  naţională.  De  abia  acum  ne-am  dat  seama,  ce  noroc  avem  românii 
din  Trei  Scaune,  că  judeţul  nostru  a  fost  repartizat  la  Ţinutul  Bucegi.  Toate 
suferinţele  şi  lipsurile  naţionale  din  trecut  vor  putea  fi  vindecate  şi  îndrep¬ 
tate  prin  dragostea  frăţească  acordată  de  Ţinut  tuturor  problemelor  româ¬ 
neşti.  Avem  mîndria  şi  liniştea  sufletească  împăcată,  că  acest  lucru  se  poate 
îndeplini  fără  a  aduce  jignire  sau  cea  mai  mică  vătămare  conaţionalilor 
noştri  minoritari.  Fiecare  român  maghiarizat  va  tresări  plin  de  mîndric 
naţională,  cînd  va  vedea  valul  de  dragoste  ce  se  revarsă  din  judeţele  româ¬ 
neşti  ale  Munteniei,  pentru  a  vindeca  atîtea  răni  dureroase  pe  trupul  româ¬ 
nismului  din  acest  judeţ  secuizat  —  spune  tot  prot.  A.  Nistor. 

Prin  voia  lui  Dumnezeu  a  înţeles  problema  românească  din  acest  judeţ 
Rezidentul  regal  al  Ţinutului  Bucegi,  Gheorghe  Alexianu.  Dînsul,  printr-o 
intuiţie  a  viitorului,  s-a  sesizat  imediat  de  importanţa  viitoarei  catedrale 
nu  numai  pentru  oraşul  Sfîntu  Gheorghe,  ci  pentru  întreg  românismul  din 
întregul  ţinut  secuizat. 

în  loc  de  catedrala  de  5 — 6  milioane  cum  a  fost  iniţial  proiectată,  Exce¬ 
lenţa  Sa  a  conceput  o  catedrală  de  proporţii  impunătoare,  care  să  fie  cen¬ 
trul  viitorului  oraş,  care  se  va  dezvolta  conform  noilor  proiecte  urbanis¬ 
tice  de  sistematizare. 

Proiectul  refăcut  de  acelaşi  arhitect,  Ionescu  Berechet,  la  o  valoare 
de  18  milioane  lei,  a  fost  aprobat  de  Consiliul  tehnic  superior,  construcţia 

fiind  luată  în  antrepriză  la  licitaţia  din  10  iulie  1939  de  vechea  şi  serioasa 
Întreprindere  românească  „Tiberiu  £remia“  din  Bucureşti,  urmînd  â  fi  ter¬ 
minată  în  15  luni.  Sfinţirea  amplasamentului  s-a  făcut  în  ziua  de  21  iulie 
1939,  într-un  cadru  sărbătoresc,  cu  participarea  conducerilor  instituţiilor 
judeţene  şi  a  credincioşilor  din  judeţ- 

Rezidentul  regal,  Gheorghe  Alexianu,  ca  fondator  şi  ctitor  al  catedralei, 
a  spus  cu  această  ocazie:  „Am  venit  aici  sa  aprind  flacăra  stinsă  a  trecutu¬ 
lui  nostru  românesc  din  această  regiune,  prin  sfinţirea  temeliei  unui  nou  al¬ 
tar  al  credinţei  noastre  strămoşeşti*  prin  ridicarea  unei  opere  modeste,  fă¬ 
cute  în  centrul  acestui  oraş,  care  cu  toată  modestia  ei  se  va  înălţa  spre  ra¬ 
zele  albastre  ale  cerului  românesc,  pentru  a  arăta  lumii,  că  aici  continua 
a  bate  şi  mai  puternic  sufletul  românesc  sporit,  precum  şi  o  nouă  viaţă  gata 
oricîftd  să  mai  facă  orice  jertfă  pe  altarul  românismului1'. 

Fostul  prefect  al  judeţului  G-tin  Petrini,  care  îndeplinea  funcţia  de 
comandant  al  Regimentului  41  Artilerie  Braşov,  prezent  la  ceremonie,  a  ară¬ 
tat  printre  altele:  „Eu,<  modesta  imea  persoana  a  contribuit  şi  va  contribui 
la  înălţarea  acestei  opere  creştineşti,  care  va  fi  măreaţa  catedrală  ortodoxă 
română  de  la  Sf.  Gheorghe  şi  din  Ţara  întreaga,  iar  eu  am  venit  aici  ca  dea¬ 
supra  puterilor  industriale,  să  imprimăm  o  viaţa  nouă". 

In  Buletinul  Societăţii  culturale  „Astra*  nf.  10  din  30  septembrie 
1939,  apărut  la  Sf.  Gheorghe  sub  direcţia  lui  Eligfcrt  Sibianiil,  siib  titlul: 
„Inălţatoarea  solemnitate  a  punerii  pietrei  fundamentale  a  bisericii  cate¬ 
dralei  ortodoxe  române  din  Sf.  Gheorghe*,  este  relatată  pe  larg  şi  cu  nume¬ 
roase  fotografii  ceremonia  care  a  avut  loc  pe  data  de  20  septembrie  1939, 
tot  din  iniţiativa  şi  Cu  sprijinul  rezidentului  regal  al  Ţinutului  Bucegi,  prof. 
Gheorghe  Alexianu. 

Dâr  să  lăsăm  documentele  să  vorbească:  „Dis  de  dimineaţă  au  început 
să  sosească  la  Prefectura  şi  la  locul  solemnităţii,  elevii  tuturor  şcoalelor  din 
Idealitate,  străjerii,  populaţia  din  împrejurimi  şi  alte  judeţe  vecine,  precum 
şi  un  numeros  public  din  localitate. 

La  orele  11  jumătate  au  sosit  din  Bucureşti,  Ministrul  Cultelor  şi  ar¬ 
telor  N.  Zigre,  Gh.  Alexianu,  rezidentul  Regal  al  Ţinutului  Bucegi,  pr.  Nae 
Popescu,  subsecretar  la  Culte,  dr.  Gh.  Banu,  director  general  la  Serviciul 
Social,  N.  Davidescu,  secretar  general  la  Ministerul  Educaţiei  Naţionale. 
Oaspeţii  au  fost  întîmpinaţi  de  prefectul  judeţului  dr.  I.  Băleanu,  dr.  N. 
Crăciun,  primarul  oraşului,  prefecţii  judeţelor  Braşov  şi  Ilfov,  senatori,  de¬ 
putaţi,  fruntaşii  locali  ai  formaţiunilor  publice,  conducători  ai  instituţiilor 
judeţene  şi  locale.  ...  n  - 

Solemnitatea  a  început  prin  oficierea  unei  slujbe  religioase  săvîrşită  de 
protopopul  Aurel  Nistor  şi  un  Sobor  format  din  protopopul  Ioan  Rafiroiul 
(de  la  Tîrgu  Secuiesc)  şi  preoţii  Silviu  Josan,  Virgil  Dancu,  Pa  vel  Yiţelariu, 
Gh-  Corbu,  Gh.  Grosu,  N.  Rădoiu,  N.  Ranea,  N.  Furnică.  Au  participat 
corurile  „Astra“  şi  „Junimea14  şi  cel  al  elevilor  Centrului  de  îndrumare 
Străjerească,  conduse  ele  profesorii  Marcel  Budescu  şi  A.  Petrovanu. 

După  oficierea  serviciului  religios  s-au  rostit  mai  multe  cuvîntări.  Re¬ 
dăm  extrase  din  o  parte  a  acestora,  cu  convingerea  că  în  felul  acesta  vom 
înţelege  mai  bine  starea  de  spirit  existentă  în  comunitatea  românească  din 

oraş,  acum  53  de  ani,  şi  modul  cum  se  raporta  „Ţara“  Ja  nevoile  materiale 
şi  spirituale  ale  românilor  din  „Secuime". 

Prof.  Gh.  Alexianu,  Rezidentul  Regal  al  Ţinutului  Bucegi,  a  spus  prin¬ 
tre  altele:  „Aşezăm  azi,  în  acest  colţ  c!e  ţară,  piatră  de  temelie  nouă  stră¬ 
vechii  noastre  credinţe  strămoşeşti . . . 

Catedrala  care  prinde  să-şi  înalţe  bolţile  aici,  la  poalele  Carpaţilor  şi  în 
Valea  Oltului  şi  care  şi-a  ales  drept  zi  de  hram  ziua  Sf.  Gheorghe  pentru  a 
aminti  tuturor  indisolubila  sa  legătură  cu  oraşul  cu  acelaşi  nume,  este  Iruc- 
tul  muncii,  străduinţii  şi  iubirii  nesfîrşite  de  ţară,  şi  credinţă  a  tuturor  ro¬ 
mânilor  din  Ţinutul  Bucegi. 

Am  găsit  aici  o  mînă  de  oameni,  de  o  tenacitate,  care,  sînt  sigur,  că  iz¬ 
vora  din  acele  nesecate  puteri  de  viaţă  ale  neamului  nostru.  De  20  de  ani 
se  străduiau  să  adune  obolul  credincioşilor,  pentru  ca  din  jertfa  dragostei  lor 
să  dureze  acest  templu  de  închinăciune.  Dar  străduinţa  şi  jertfa  lor  păreau  că 
vor  rămîne  zădărnicea 

Vrednicia  lor,  credinţa  lor  nezdruncinată  în  izbîndă,  sînt  'icoane  atît 
de  nepreţuite  îneît  am  socotit  că  este  o  plăcută  datorie  pentru  obştea  în¬ 
treagă  a  Ţinutului  Bucegi  să  fie  prezentă  aici,  să  sublinieze  înălţătorul  gest, 
să  contribuie  la  reuşita  lui  şi  să  aducă,  prin  glasul  meu  ,o  sinceră,  caldă  şi 
din  suflet  mulţumire  tuturor  acelora  care  s-au  străduit  în  realizarea  clipei 
de  faţă  ca  şi  urarea  ca  prin  muncă,  prin  jertfă  şi  credinţa  tuturor  să  vedem 
cît  mai  curind  sfinţit  acest  lăcaş  (din  păcate,  vitregiile  vremii  a  amînat  mo¬ 
mentul  sfinţirii  catedralei  cu  peste  40  de  ani,  n.n.) . . .  Vestiţi  cu  toţii  pre¬ 
tutindeni,  că  am  aşezat  aici,  la  această  piatră  de  temelie,  toată  credinţa, 
toată  dragostea  şi  toată  nădejdea  noastră;  că  clin  jertfa  noastră  a  tuturor 
va  străluci  aici  credinţa  în  Dumnezeu  şi  în  destinul  neamului  nostru..  •*. 

Prefectul  judeţului,  dr.  Ion  Băleanu,  adresindu-se  participanţilor  la  so¬ 
lemnitatea  punerii  pietrii  fundamentale  a  catedralei  ortodoxe  române  din  Sf. 
Gheorghe,  ceremonie  care  a  avut  loc  în  ziua  de  20  septembrie  1939  a  spus: 
„Mare  este  bucuria  tuturor  românilor,  deci  mare  este  bucuria  mea  româ¬ 
nească,  ca  Prefect  al  acestui  judeţ  şi  preşedinte  al  comitetului  de  construc¬ 
ţie  al  Bisericii  Catedrale  Ortodoxe,  a  cărei  piatră  fundamentală  se  aşază 
astăzi,  că  Atotputernicul  mi-a  hărăzit  să  pot  continua  opera  antecesorilor 
mei.  Şi  mai  marc  este  fericirea  creştinilor  de  pe  aceste  meleaguri,  că  au  pu¬ 
tut  ajunge  ziua  acestui  mare  praznic  de  astăzi,  care  atinge  problema  româ¬ 
nească  din  Săcuime,  problemă,  care  aşteaptă  de  atîta  amar  de  vreme  o  solu¬ 
ţie  demnă  de  noi.  .  . .  Dorim  cu  toţii,  ca  temelia  acestui  sfînt  lăcaş  să  de¬ 
vină  şi  temelia  de  înfrăţire  creştinească  şi  armonic  frăţească  cu  conlocuito¬ 
rii  noştri  cu  care  şi  sub  care  noi  românii  din  Ardeal  şi  Banat  am  convieţuit 
1000  de  ani  şi  cărora  le  dorim  să  mai  convieţuim  1000  de  ani.  în  tot  ce 
facem  ne  călăuzim  după  principiu  general  de  drept,  moştenit  de  la  stră¬ 
moşii  noştri  romani  după  care,  „Cine  se  foloseşte  de  dreptul  său  nu  vatamă 
pe  nimeni". 

Din  discursul  Ministrului  Cultelor  şi  Artelor  dr.  N.  Zigre,  am  reţinut: 
„în  zăngănitul  armelor  de  ale  căror  bătaie  de  foc  se  zguduie  continentul 
nostru  (să  nu  uităm  că  ne  găseam  în  toamna  anului  1939),  noi  astăzi  de¬ 
punem  piatra  de  temelie  a  măreţei  Catedrale  ortodoxe  române,  în  acest 
oraş  capitala  judeţului  Trei-Scaune". 

Din  iniţiativa  Excelenţei  Sale  Gh.  Alexianu,  inimosul  rezident  regal  al 
ţinutului  (care  era  un  bun  cunoscător  al  problemelor  judeţului  nostru,  fiind 
ales  în  anul  1931  ca  senator  de  Trei  Scaune),  se  va  ridica  nepieritoare  măr¬ 
turie  a  credinţei,  ce  are  la  baza  ei  iubirea  aproapelui  tau,  supunerea,  milo¬ 
stenia,  răbdarea,  pacea  şi  dreptatea,  credinţa  Bisericii  întemeiată  de  Iisus 
Hristos.  Se  va  clădi  un  simbol  al  credinţei  strămoşeşti,  izvorul  tăriei  de  re¬ 
zistenţă  naţională  a  Neamului  românesc. 

Cînd  alte  popoare  lasă  să  se  dezlănţuie  ura,  patima,  violenţa  producă¬ 
toare  de  nemăsurabile  suferinţi,  noi  ridicăm  altar  nepieritor  al  credinţei  în 
Dumnezeu  iubitor  de  oameni,  păzitor  al  dreptăţii,  blînd  şi  milostiv. 

Sufletul  armonios  şi  echilibrat  al  neamului  nostru  se  manifesta  prin  a- 
cest  act  solemn,  suflet  ce  are  în  sine  încrederea  în  dreptatea  cauzei  sale,  ce 
nu  poate  fi  învinsă  de  nici  o  v 
pot  birui  puterile  omeneşti. 

în  această  regiune,  unde  Neamul  românesc  trăieşte  de  mai  multe  secole 
alături  de  cel  unguresc,  se  va  ridica  monumentalul  lăcaş  de  rugăciune  şi  în¬ 
chinări,  cu  toate  nedreptăţile  trecutului;  nu  cu  scopul  de  a  amuţi  clopotele 
altor  biserici  în  care  se  înalţă  rugăciuni  la  acelaşi  Dumnezeu  ci  pentru  a 
face  ca  fiii  aceleiaşi  ţări  să  înţeleagă  rostul  comun  al  lor,  determinat  în  de¬ 
cursul  vremii  de  destinul  neamurilor» 

Fie  ca  biserica  ce  se  va  înălţa  în  acest  loc  şi  din  dragoste  şi  zelul  româ¬ 
nilor  ortodocşi  creştini  din  această  regiune,  să  servească  pentru  adîncirea 
înţelegerii  între  oameni,  pe  baza  învăţăturii  lui  Cristos,  spre  mărirea  lui 
Dumnezeu  şi  spre  binele  comun  al  patriei  şi  al  naţiunii  româneşti  ...  şi  să 
vestească  deapururca  biruinţa  credinţei  asupra  primejdiilor,  potrivnicilor  şi 
răuvoitorilor". 


iolenţă,  căci  este  păzită  de  credinţa  ce  nu  o 


Cu  acest  prilej  (al  sfinţirii  pietrei  de  temelie)  au  mai  rostit  cuvinte 
.pline  de  credinţă,  speranţă  şi  iubire  de  Dumnezeu  şi  de  Neam,  protopopul 
Aurel  Nistor  şi  primarul  oraşului  dr.  N.  Crăciun. 

După  terminarea  solemnităţii  întreaga  asistenţă  a  participat  la  ban¬ 
chetul  oferit  în  sala  de  festivităţi  a  Prefecturii. 


i  Din  presa  vremii  aflăm  că  în  după-amiaza  aceleiaşi  zile,  Ministrul  Cul¬ 
turii,  N.  Zigre,  a  primit  o  delegaţie  a  populaţiei  maghiare  şi  evreieşti  din 
roraş,  formată  din  protopopul  roman o-catolic  dr.  Szalay  M.,  preot  reformat 
Imreh  Ludovic,  preot  unitarian  dr.  Kovacsi  Ludovic  şi  Emeric  Montag,  re¬ 
prezentantul  comunităţii  evreieşti,  „care  au  ţinut  să  exprime  sentimentele 
de  devotament  şi  respect  faţă  de  Coroană  şi  de  tot  ceea  ce  e  organizaţie  de 


Stat". 


Printre  cei  care  au  trimis  telegrame  de  felicitare,  cxprimmdu-şi  regre¬ 
tul  că  din  diferite  motive  nu  au  putut  participa  la  ceremonie,  se  aflau  $e- 
'hatorul  Tiberiu  Brediceanu,  conducerea  centrală  a  ASTRE1,  fostul  prefect 
al  judeţului,  Petrini  C-tin,  prefecţii  judeţelor  Făgăraş,  Turda  şi  alţii. 

Din  articolul:  „Cîteva  date  asupra  noii  biserici  catedrale",  apărut  în 
Buletinul  ASTRA  nr.  10/1939,  preşedintele  Despărţămîntului  Central  jude¬ 
ţean  Eugen  Sibianu,  aflam  că  proiectul  de  execuţie  a  fost  întocmit  de  ar¬ 
hitectul  patriarhiei  Ionescu  Berechet,  constructor  ing.  Tiberiu  Eremia  din 
Bucureşti  şi  prim-epitrop  neobositul  luptător  pentru  emanciparea  români- 

lor  din  judeţ,  Eugen  Sibianu.  Din  „comitetul  de  construcţie  4  a  importan¬ 
tului  obiectiv  făceau  parte  dr.  loan  Băleanu,  prefectul  judeţului,  Aurel  Nis- 
tor,  protopop,  Nicolae  Crăciun,  primarul  oraşului,  col.  Ştefan  BARDAN, 
C-lt.  garnizoanei,  dr.  •  Miron  Creţu,  medicul  prim  al  judeţului  şi  dr*  Vaier 
Bidu,  medic  şef  al  spitalului  (fost  prefect  al  judeţului),  —  cel  care  dorea 
ca  în  Sf.  Gheorghe  să  existe  trei  catedrale,  respectiv  ortodoxă,  reformată  şi 
romano-catolică,  dr.  Vasile  Stanciu  medic.  Aurel  Costache,  dr.  Aurel  No- 
vacu  notari  publici,  dr.  Romulus  Olteanu  avocat,  ing.  Ioan  Iosif  directorul 
într.  de  Ţigarete,  prof.  Petru  Marcu  directorul  gimnaziului  de  băieţi,  Nico¬ 
lae  Dumitrescu,  şeful  Gării  C.F.R.  Sf.  Gheorghe,  precum  şi  Gheorghe  Ior- 
dache  şeful  serviciului  tehnic.  Andrei  Măsariu  şeful  serviciului  financiar  şi 
Eugen  Sibianu,  şeful  serviciului  social,  la  Prefectura  judeţului,  preşedintele 
Despărţămîntului  ASTRA. 

Valoarea  proiectului  în  momentul  începerii  execuţiei  a  fost  de  18,5  mi¬ 
lioane  lei  „fără  valoarea  terenurilor  expropriate,  din  jurul  bisericii  catedrale". 
Catedrala  cu  o  suprafaţă  de  900  m2  şi  o  înălţime  de  45  m,  are  o  capacitate 
de  2000  de  persoane  şi  „dacă  situaţia  externă  se  va  linişti,  va  putea  fi  ter¬ 
minată  în  cel  mult  15  luni". 

Stilul  este  cel  brâncovenesc,  după  modelul  maeştrilor  Herescu  şi  An- 
toniu.  Proiectul  iniţial  prevedea  „acţionarea  electrică  a  clopotelor,  ferestre 
exterioare,  cărămidă  aparentă  şi  acoperiş  de  aramă". 

Autorul  arată  în  încheierea  articolului  său  că  acest  „monumentu  de  artă 
şi  istorie  al  ortodoxismului  din  regiune,  prin  noul  plan  de  sistematizare,  va 
forma  motivul  principal  al  axei  oraşului". 

Comitetul  de  construcţie  a  desfăşurat  o  activitate  deosebită.  Aşa  cum 
am  mai  menţionat  au  fost  lansate  liste  de  subscripţii  în  întreaga  ţara  şi  în 
tot  judeţul.  S-a  creat  o  mişcare  de  solidaritate  emoţionanta-  în  răspunsu¬ 
rile  de  mulţumire,  semnate  de  prefectul  C.  Petrini  şi  şeful  serviciului  ad¬ 
ministrativ  Eugen  Sibianu,  trimise  celor  care  au  contribuit  cu  mari  sume  de 
bani,  din  care  amintim  prefecturile  judeţelor  Braşov,  Prahova,  Mureş,  Timiş, 
Torontal,  Covurlui,  Putna,  laşi,  precum  şi  Camera  de  comerţ  Braşov,  Epis¬ 
copia  Vadului,  Feleacului  şi  Clujului,  Seminarul  teologic  „Veniamin  Cos¬ 
tache"  din  Iaşi,  se  spunea:  „în  numele  comitetului  de  construire  a  Bisericii 
catedrale  ortodoxe  din  Sf.  Gheorghe,  vă  mulţumesc  pentru  frumoasa  sumă 
pe  care  aţi  subscris-o.  Felul  cum  aţi  înţeles  a  ne  ajuta,  precum  şi  graba  cu 
care  ne-aţi  trimis  ajutorul  Dvs.  sînt  pentru  noi  o  chezăşie  că  îmbrăţişaţi  cu 
drag  orice  acţiune  românească". 

La  sumele  de  bani  trimise  de  toate  comunele  din  judeţ,  prin  notaria¬ 
tele  comunale,  se  adaugă  alte  diverse  forme  de  sprijin.  Astfel:  ocoalele  sil¬ 
vice  au  asigurat  gratuit  lemnul  natural  pentru  schele  cît  şi  cel  pentru  co- 
fraje.  întreprinderea  „Danubiana",  „Forestiera  Română  S.A.  Breţcu,  a  do¬ 
nat  un  vagon  de  cherestea  de  brad.  Liceul  militar  din  Chişinău  a  donat  un 
clopot.  Şi  exemplele  ar  putea  continua. 

Aceiaşi  inimoşi  membrii  ai  Comitetului  de  construcţie  au  soluţionat 
toate  problemele  referitoare  la  exproprierea  terenului,  aprovizionare,  trans¬ 
port  etc. 

Construirea  sfîntului  lăcaş  s-a  făcut  într-un  sistem  alert  de  către  pre¬ 
stigioasa  antrepriză  Gh.  Ignat  din  Bucureşti.  în  septembrie  1940,  construc- 

ţia  ajunsese  „pînă  la  cupolă'4.  Dar  nori  negri  se  profilau  pe  cerul  patriei. 
Nedreptul  Dictat  de  la  Yiena,  odată  cu  ciopîrţirea  nemiloasă  a  hotarelor 
ţării,  a  constituit  şi  începutul  unei  „necruţătoare  prigoane  împotriva  Bise¬ 
ricii  romaneşti  şi  a  credincioşilor  ei". 

Potrivit  Raportului  Consulatului  general  al  României  la  Cluj,  redat 
în  lucrarea  î.  P.  S.  Mitropolit  al  Banatului,  dr-  Nicolae  Corneanu,  intitulată: 
„Biserica  Românească  din  nord-vestul  ţării  în  timpul  prigoanei  horthyste", 
Bucureşti,  1986,  pag.  131 — 132  —  pîna  în  septembrie  1941,  în  Sf.  Gheorghe 
din  2119  credincioşi  români,  rămăseseră  doar  40  de  suflete. 

Să  amintim  că  la  acea  dată  (anul  1940)  locuitorii  români  reprezentau 
20  la  sută  din  totalul  populaţiei  oraşului,  pondere  ce  exista  şi  cu  200  de  ani 
în  urmă. 

Din  cel  de-al  doilea  război  mondial,  ţara  şi-a  întregit  parţial  frunta¬ 
riile.  Actele  de  drept  internaţional  adoptate  consfinţeau  încă  o  dată  drep¬ 
turile  sacre  ale  poporului  român  asupra  pămîntului  strămoşesc  al  Transil¬ 
vaniei  pentru  apărarea  căruia  fiii  săi  nu  precupeţiseră  nici  un  efort. 

Răni  dureroase  se  cereau  vindecate.  Dar  rana  cea  mai  profundă  o  con¬ 
stituia  situaţia  dramatică  în  care  se  găseau  credincioşii  români  din  Sf. 
Gheorghe.  Pentru  ei  sfîrşitul  războiului  nu  a  însemnat  şi  sfîrşitul  suferin¬ 
ţelor  şi  umilinţelor.  Ani  de  zile,  noile  autorităţi  au  făcut  tot  posibilul  să 
împiedice  repararea  gravelor  nedreptăţi  suportate  de  români  în  perioada 
administraţiei  horthyste  (1940 — 1944). 

Acum,  cînd  se  emit  aprecieri  pripite  despre  românii  „venetici4'  din  Sf. 
Gheorghe,  se  uită  nepermis  de  uşor  drama  celor  peste  2000  de  români  din 
acest  oraş,  care  au  fost  nevoiţi  în  1940  să-şi  părăsească  casa  şi  agoniseala 
de-o  viaţă  şi  să  ia  drumul  bejeniei. 

Şi  istoria  ne  învaţă,  că  nu  este  bine  să  uităm.  Iar  un  modest  gest  repa¬ 
rator  adus  memoriei  suferinţelor  acestor  oameni,  l-ar  constitui  şi  „elibera¬ 
rea"  din  „închisoarea"  în  care  se  află  astăzi  catedrala. 

De  binefacerile  democraţiei  trebuie  să  beneficieze  toţi  cetăţenii  jude¬ 
ţului  Covasna,  respectiv  municipiul  Sf.  Gheorghe.  Or,  nu  este  corect  şi  nici 
creştinesc,  ca  în  timp  ce  în  centrul  oraşului  să  se  construiască  noi  lăcaşuri 
al  religiilor  surori,  catedrala  ortodoxă  să  fie  în  continuare  „dosită  şi  cre¬ 
dincioşii  ei  umiliţi,  în  acest  fel". 

Şi  ca  să  spunem  adevărul  pînă  la  capăt,  nimeni  în  timpul  regimului  tre¬ 
cut  nu  a  pus  gînd  rău  bisericilor  reformate,  romano-catolice  şi  unitariene 
din  oraş  (ba  dimpotrivă  biserica  evanghelică,  în  urma  mutării  ei  ca  urmare 
a  lucrărilor  de  sistematizare,  s-a  ales  cu  un  sediu  mai  bun,  dar  în  schimb 
catedralei  ortodoxe  române  i-au  fost  puse  nu  gînduri  rele  ci  fapte  urîte, 
duşmănoase  care  urmăreau  demolarea  ei-  Şi  cînd  nu  s-a  reuşit  acest  lucru, 
s-a  încercat  transformarea  sfîntului  lăcaş  în  sală  de  concerte,  iar  mai  apoi 
amplasarea  faimosului  bloc  turn  în  imediata  vecinătate,  „modernizarea"  in¬ 
salubrelor  locuinţe  din  preajmă,  avînd  ca  unic  scop  nu  grija  faţă  de  loca¬ 
tari  ci  îngrădirea  impunătorului  monument. 

Şi  atunci  nu  este  firesc  să  ne  întrebăm:  Cînd  se  va  face  dreptate?  Cînd 
vor  lua  sfîrşit  aceste  grave  injustiţii?  Chiar  dacă  lucrările  de  sistematizare 
care  vor  permite  „eliberarea"  catedralei  sînt  complexe  şi  de  durată,  ele  tre¬ 
buiesc  neîntîrziat  începute,  iar  cei  care  sînt  îndrituiţi  să  facă  acest  lucru  sînt 


86 


REVISTA  TEOLOGICA 


organele  locale:  Consiliul  municipal.  Consiliul  judeţean  şi  Prefectura  ju¬ 
deţului. 

Toate  aspectele  cc  par  acum  de  nesoluţionat  îşi  pot  găsi  rezolvarea 
printr-o  coordonare  unitară  şi  consecventă  a  tuturor  factorilor  implicaţi.  Cu 
o  singură  condiţie:  să  se  acţioneze  cu  hună  credinţă  şi  dorinţă  de  a  finaliza 
acţiunea  începută. 

Mai  devreme  sau  mai  tîr/iu,  dreptatea  va  învinge  şi  catedrala  ortodoxă 
din  Sf.  Gheorghe  îşi  va  recăpăta  strălucirea  pe  care  o  merită.  Dumnezeu  nu 
va  suporta  la  ncsfîrşit  perpetuarea  stării  nefireşti  actuale.  De  aceea  este 
foarte  importantă  poziţia  înţeleaptă  şi  disponibilitatea  spre  dialog  şi  bună 
înţelegere  a  celor  care  astăzi  se  află  pe  diferite  trepte  ale  puterii  locale. 
Lor  le  revine  o  mare  răspundere.  Faptele  lor  vor  primi  judecata  dreaptă  a 

istoriei.  ,  .  ,  •  ...  >r,  v[t  \  \ 

Puţine  sînt  bisericile  a  căror  construire  a  durat  o  jumătate  de  secol. 
Una  dintre  acestea  este  catedrala  ortodoxă  din  Sf.  Gheorghe.  Spre  cinstea 
lor,  credincioşii  ortodocşi  din  oraş,  avîndu-1  în  frunte  pe  neobositul  pro¬ 
topop  Pompil  Dumbravă  ,au  reluat  lucrările  de  construcţie,  în  anul  1972,  pe 
baza  proiectului  actualizat  de  arhitecţii  C-tin  Busnel  şi  Marin  Renel,  avînd 
ca  diriginte  de  şantier  pe  părintele  Gane. 

Dacă  prima  etapă  de  construcţie  a  durat  doar  11  luni  (octombrie  1939 
—  august  1940)  cea  de-a  doua  a  durat ...  11  ani. 

Detaliile  „odiseei"  monumentului  la  care  ne  referim,  din  această  pe¬ 
rioadă,  au  fost  consemnate  de  un  martor  ocular  şi  participant  activ  la  sfînta 
zidire,  respectiv  învăţătorul  pensionar  Vasilescu  Gheorghe,  însemnări  ce  se 
află  în  muzeul  catedralei. 

Şi  de  data  aceasta  a  fost  nevoie  de  sprijinul  Mitropoliei  Ardealului, 
practic  al  întregii  ţări.  Solidaritatea  creştinească  s-a  manifestat  din  plin.  Dar 
eforturile  au  fost  încununate  de  succes-  într-o  frumoasă  zi  de  primăvară 
(15  mai  a  anului  1983),  întreaga  suflare  ortodoxă  din  zonă,  în  prezenţa  Prea 
Fericitului  Părinte  Justin,  Patriarhul  Bisericii  Ortodoxe  Romane,  a  înalt 
Prea  Sfinţitului  Mitropolit  Antonie  al  Ardealului,  a  Prea  Sfinţiţilor  Episcopi- 
vicari  Roman  Ialomiţeanul  şi  Lucian  Făgărăşanul,  înconjuraţi  de  un  mare 
sobor  de  preoţi  şi  diaconi,  au  sfinţit  frumoasa  catedrală,  pictată  de  pictorul 
iosif  \  asu  şi  colaboratorii  săi  Marin  George  şi  Marcel  Codrescu. 

Acum  cînd  se  împlinesc  55  de  ani  de  la  începerea  construcţiei  sale  şi 
10  ani  de  la  terminarea  ei,  să  purcedem  la  demararea  lucrărilor  de  sistema¬ 
tizare  a  zonei  din  preajma  sfîntului  lăcaş  cu  încrederea  în  justeţea  demer¬ 
sului  întreprins  şi  speranţa  că  Dumnezeu  ne  va  da  înţelepciunea  şi  puterea 
necesară  să-i  cinstim  aşa  cum  se  cuvine  CASA  SA. 

Lăcătuşu  Ioan  —  Sf.  Gheorghe 

RELAŢIILE  DINTRE  BISERICA  ORTODOXĂ  ŞI  BISERICA 
ROMANO-CATOLICA  ÎN  VIZIUNEA  UNOR  TEOLOGI 

CONTEMPORANI  (I) 

Relaţiile  dintre  catolici  şi  ortodocşi:  o  munfcă  laborioasă  dc  reconciliere, 

i 

pe  viitor  serios  compromisa* 

Prea  Sfinţite  Părinte, 

Veneraţi  Părinţi  ai  sinodului, 

Surori  şi  Fraţi  întru  Hristos 


r-  Invitaţia  „delegaţiilor  frăţeşti"  —  ortodocşi,  anglicani  şi  protestanţi  — 
Ia  acrest  sinod  al  episcopatului  romano-catolic  din  Europa  constituie,  fără 
îndoială,  un  nou  pas  pozitiv  pe  drumul  nostru  —  lung  şi  anevoios  —  spre 
unitatea  Bisericii  dorită  de  Domnul  şi  de  toţi  slujitorii  Săi  credincioşi.  Din 
această  cauză,  noi  nu  putem  fi  decît  satisfăcuţi  de  posibilitatea  ce  ne-a  fost 
oferită  nu  numai  de  a  urmări  lucrările  acestui  important  sinod  romano- 
catolic  ci  şi>  pentru  prima  oară,  de  a  interveni,  în  general,  în  „grupele  de 
lucru 

Sigur»  dorinţa  noastră  ar  fi  fost  ca  toate  Bisericile  Ortodoxe  invitate 
sa  fi  acceptat  invitaţia  primită  şi  sa  fi  fost  prezente  aici  ca  „delegaţii  frăţeşti". 
Noi  am  fi  putut  astfel  auzi  direct  glasul  acestor  Biserici  care,  în  marea  lor 
majoritate,  sînt  în  mod  particular  interesate  în  problema  „reevanghelizării" 
credincioşilor  lor  şi  cu  care  se  confruntă  în  mod  acut.  Din  nefericire  pre-ţ 
zenţa  lor,  adică  cea  a  Bisericii  Ortodoxe  Ruse,  a  Bisericii  Ortodoxe  Sîrbe,  a 
Bisericii  Ortodoxe  Române,  a  Bisericii  Ortodoxe  a  Bulgariei  şi  a  Bisericii 
Ortodoxe  a  Greciei  nu  a  fost  posibilă.  Exprimîndu-şi  simpatia  şi  înţelegerea 
faţă  dc  motivele  care  au  făcut  ca  aceste  Biserici  să  ia  această  decizie,  Pa¬ 
triarhul  ecumenic,  care  are  responsabilitatea  de  a  coordona  întreaga  Orto¬ 
doxie,  a  trimis  „delegatul  său  frăţesc"  pentru  a  expune  aceste  motive  la 
acest  venerat  sinod  şi  pentru  a  prezenta  situaţia  celei  mai  mari  părţi  a  ţă¬ 
rilor  tradiţional  ortodoxe,  eliberate  de  sub  jugul  comunist. 

Pentru  motivele  complexe  şi  diverse  care  ar  putea  să  apară,  care  au  mo¬ 
tivat  absenţa  „delegaţilor  frăţeşti"  ai  acestor  Biserici,  în  sînul  cărora  vechi 
şi  tradiţionale  jurisdicţii  canonice  sînt  chemate  să  întreprindă  împreună  şi 
într-un  spirit  n.Qu  de  colaborare  ecumenică  o  importantă  lucrare  de  evan¬ 
ghelizare,  ar  putea  $ă  se  ajungă  la  o  tensiune  extremă,  creată  în  ultimul  timp 

•  -  -*■  "  "■■i  (  , 

*  Textul  intervenţiei  făcute  .de  mitropolitul  Spyridon  Papageorgiu,  episcop 
(sic!)  al  diocezei  Patriarhatului  ecumenic  In  Italia,  la  sinodul  special  al  episcopilor 
catolici  asupra  Europei,  care  s-a  desfăşurat  la  Roma  între  28  noiembrie  —  14  de¬ 
cembrie  1991. 

în  raporturile  dintre  marea  parte  a  Bisericilor  ortodoxe  mai  sus  pomenite  şi 
comunităţile  romano-catolice  locale. 

Această  tensiune  poate  fi  atribuită: 

—  fie  renaşterii  Bisericilor  catolice  de  tip  oriental,  numite  „unite1*, 
renaştere  însoţită  adesea  de  fenomene  de  o  violenţă  neobişnuită,  mai  ales 
prin  ocuparea  locaşurilor  de  cult  şi  a  caselor  prohiale  ,cum  este  de  exemplu 
în  Ucraina  occidentală  unde  Biserica  ortodoxă  este  în  prezent  aproape  in¬ 
existentă,  sau  în  România  unde  situaţia  între  ortodocşi  şi  uniţi  se  înrăută¬ 
ţeşte  cu  fiecare  zi; 

—  fie  creării  unor  structuri  ecleziastice  paralele  structurilor  ortodoxe 
seculare,  mai  ales  creării  de  noi  episcopate  în  locuri  unde  nu  existau  înainte 
şi  unde  nevoile  pastorale  ale  unui  mic  grup  de  credincioşi  catolici  nu  ne¬ 
cesita  acest  lucru,  cum  au  apărut,  de  exemplu,  noile  scaune  episcopale  create 
în  teritoriile  tradiţional  ortodoxe  ale  Bisericii  Ruse:  la  Moscova,  Novosibirsk 
şi  la  Karaganda. 

în  ceea  ce  o  priveşte.  Biserica  Ortodoxă  Sîrbă,  care  iniţial  desemnase 
un  „delegat  frăţesc4*,  a  fost  constrînsă  să  revină  asupra  deciziei  sale  din 
cauza  poziţiilor  luate  de  Sfîntul  Scaun  în  privinţa  conflictului  sîngeros  din¬ 
tre  Serbia  şi  Croaţia,  poziţii  pe  care  le  consideră  a  fi  luate  însăşi  împotriva 
sa  şi  din  cauza  renaşterii  uniatismului  şi  prozelitismului  practicat  în  detri¬ 
mentul  Ortodoxiei  în  general. 

Biserica  Ortodoxă  Bulgară  n-a  voit  să  trimită  „delegatul  său  frăţesc44 
pentru  că  ea  deplînge  cazurile  repetate  de  agresivitate  fie  din  partea  comu¬ 
nităţilor  romano-catolice  locale,  fie  din  partea  lui  Radio  Vatican,  care  a  acu¬ 
zat  ierarhia  ortodoxă  de  colaborare  cu  regimul  comunist  şi  a  invitat  pe  or¬ 
todocşi  să  se  reîntoarcă  în  casa  părintească  a  singurei  şi  adevăratei  Biserici. 
In  plus,  chiar  Biserica  Bulgară  este  confruntată  în  prezent  cu  o  creştere  a 
uniatismului  care  devine  tot  mai  ameninţător. 

în  ceea  ce  priveşte  Biserica  Ortodoxă  a  Greciei,  ea  a  luat,  de  aseme¬ 
nea,  decizia  de  a  nu  trimite  un  „delegat  frăţesc4*  din  spirit  de  solidaritate  cu 
Bisericile  mai  sus  menţionate  şi  de  asemenea  cu  Bisericile  ortodoxe  din  Ceho¬ 
slovacia  şi  Polonia,  care  luptă  de  mult  timp  pentru  supravieţuirea  lor  în 
faţa  uniatismului. 

*  .1» 

*  * 

Tot  ceea  ce  a  fost  evocat  aici  lasă  înmărmurite  —  şi  aceasta  se  înţelege 
—  nu  numai  pe  Bisericile  ortodoxe  invitate  şi  nereprezentate  aici  ci,  mai 
ales.  Ortodoxia  întreagă.  De  acum  înainte  , impresia  cea  mai  larg  răspîndită 
printre  ortodocşi  este  că  noi  ne  îndepărtăm  tot  mai  mult  de  Conciliul  Vati¬ 
can  II  şi  că  teritoriile  şi  ţările  care  sînt  ortodoxe  de  secole  şi  cu  tradiţie, 
eliberate  de  sub  regimurile  comuniste,  sînt  considerate  de  fraţii  romano- 
catolici  drept  „teren  de  misiune44. 

Nu  mai  este  secret  de  a  spune  că  munca  laborioasă  de  reconciliere  şi 
apropiere  progresivă  a  celor  două  Biserici,  romano-catolică  şi  ortodoxă,  care 
a  existat  în  ultimele  decenii,  este  de  acum  înainte  serios  compromisă.  Este 
evident,  deci,  că  opera  realizată  în  timpul  dialogului  nostru  ecumenic  —  lu¬ 
crare  minunată  şi  în  mod  real  istorică  pentru  lumea  creştină  —  riscă  din 
nefericire  să  fie  nu  numai  întreruptă  pentru  un  timp  nedeterminat  şi  cu 

perspective  necunoscute  ci  chiar  complet  întreruptă  din  cauza  tensiunii 
extreme  care  s-a  creat  în  relaţiile  dintre  Bisericile  unite  şi  Bisericile  orto¬ 
doxe  locale»  cele  din  urmă  reprezentînd  credinţa  creştină  străveche  şi  tra¬ 
diţionala  a  acestor  regiuni. 

* 

*  * 

Absenţa  Bisericilor  ortodoxe  invitate  la  acest  important  sinod  este  foarte 
semnificativă,  privitor  la  modul  în  care  Ortodoxia  concepe  să  întreprindă 
noua  evanghelizare  alături  de  cei  care  nu  sînt  încă  evanghelizaţi  sau  care 
trebuie  să  fie  reevanghelizaţi. 

Intr-un  foarte  important  document  publicat  acum  mai  bine  de  un  an 
la  Freising  (iunie,  1990)  (SOP  149.25)  de  către  comisia  mixtă  internaţională 
pentru  dialogul  teologic  între  Biserica  romano-catolică  şi  Biserica  ortodoxă, 
problemele  mai  sus  evocate,  care  şi  astăzi  creează  tulburare  şi  dificultăţi,  în 
raporturile  dintre  cele  două  Biserici  ale  noastre,  au  fost  tratate  în  mod 
lămurit» 

Considerînd  că  de  la  Conciliul  Vatican  II,  întîlnirea  dintre  cele  două 
Biserici  se  face  „pe  baza  ecleziologiei  comuniunii"  între  adevăratele  „Bise¬ 
rici  surori",  comisia  mixtă  „a  respins  uniatismul  ca  metodă  de  regăsire  a 
unităţii,  pentru  că  se  opune  Tradiţiei  comune  a  Bisericilor  noastre"  (6  b), 
subliniind  în  acelaşi  timp  că  „acolo  unde  uniatismul  a  fost  folosit  ca  me¬ 
todă  ( . . . )  a  provocat  noi  dezbinări"  (6  c)  şi  că  „ar  fi  regretabil  să  se  dis¬ 
trugă  opera  importantă  pentru  unitatea  Bisericilor,  obţinută  în  dia'og,  în- 
torcîndu-ne  Ia  metoda  uniatismului". 

în  acelaşi  document,  comisia  evocă  problemele  „prozelitismului",  afir- 
mînd  că  „orice  efort  vizînd  trecerea  unor  credincioşi  ai  unei  Biserici  la  alta, 
numit  în  comun  „prozelitism",  este  de  eliminat,  ca  o  deturnare  de  energie 
pastorală",  (ibid,  7  c).  Ea  mai  subliniază  că  „preotul  unei  comunităţi  nu 
trebuie  sa  intervină  în  comunitatea  încredinţată  altuia,  ci  trebuie  să  se  sfă¬ 
tuiască  cu  acest  alt  pastor  şi  cu  toţi  ceilalţi  păstori,  pentru  ca  toate  comu¬ 
nităţile  să  progreseze  spre  acelaşi  ţel,  acela  al  unei  mărturii  comune  date 
lumii  în  care  trăiesc". 

Comisia  mixtă  notează  pe  urmă  ca  „problema  originii  şi  existenţei  Bi¬ 
sericilor  catolice  de  rit  bizantin  însoţeşte  Bisericile  romano-catolică  şi  orto¬ 
doxă  dinainte  de  începutul  dialogului  lor  şi  a  fost  prezenta  constant  de  la 
începutul  acestui  dialog".  Modul  în  care  vor  fi  capabile  să  caute  împreună 
o  soluţie,  va  fi  un  test  al  solidităţii  bazelor  teologice  puse  deja  şi  care  ar 
trebui  dezvoltate"  (ibid.  5). 

*  / 

Tot  ceea  ce  a  fost  spus  împreună  la  Freising  acum  un  an,  astăzi  este 
încă  valabil  pentru  Biserica  ortodoxă,  care  este  ferm  convinsă  că  raporturile 
sale  cu  Biserica  soră  de  la  Roma  pot  şi  trebuie  să  se  dezvolte  pe  bazele  aces¬ 
tei  „eclesiologii  a  comuniunii",  dorită  de  asemenea  de  conciliul  Vatican  TI. 
Intre  altele.  Biserica  Ortodoxă  crede  că  aceste  dificultăţi  ale  relaţiilor  dintre 
Biserici  nu  trebuie  să  devină  un  motiv  pentru  a  întrerupe  dialogul;  din  con¬ 
tra,  ea  crede  ca  dialogul  devine  tot  mai  necesar  cînd  survin  probleme  ce  pot 
fi  rezolvate  doar  printr-un  dialog  sincer  şi  cu  dorinţa  de  a  depăşi  aceste 
divergenţe. 

Prin  urmare,  în  acest  spirit  şi  pe  bazele  unei  eclesiologii  a  „Bisericilor 
surori14,  Biserica  romano-catolică  şi  Biserica  Ortodoxa,  asociate  fraţilor  pro¬ 
testanţi,  sînt  astăzi  chemate  să  depună  o  muncă  uriaşă  pentru  reevangheli- 
zarea  credincioşilor  lor  în  cadrul  unei  noi  Europe  unite. 

Le  este  oferită  astfel  o  ocazie  unică  de  a  da  mărturie  împreună  în  faţa 
celor  ce-i  privesc  în  spirit  critic  şi  care  sînt  gata  să  semnaleze  şi  să  utilizeze 
cel  mai  mic  semn  de  rivalitate.  Ortodoxia  se  gîndeşte  deci  că  este  o  preţioasă 
ocazie  de  a  dovedi  lumii  care  se  îndoieşte  că,  în  ciuda  „greşelilor  săvîrşite“, 
exocate  recent  la  Saint-Jacques  de  Compostella  şi  în  această  adunare,  nu 
există  nici  o  dorinţă  de  a  restaura  structurile  trectului,  că  tentaţia  de  „ex¬ 
clusivism  soteriologickt  aparţine  unei  epoci  trecute  ,că  confesionalismele  sînt 
definitiv  surmontate  şi  că,  în  sfîrşit,  nu  numai  că  sîntem  „Biserici  surori44  ci 
şi  că  acţionăm  în  acest  sens,  căutînd  în  toate  împrejurările  mijloace  ale  dia¬ 
logului  şi  colaborării. 

Ortodocşii  cred  sincer  că  această  mărturie  comună  este  posibilă  dacă 
există  respect  mutual  şi  încredere  reciprocă,  dacă  se  ţine  cont  de  sensibili¬ 
tatea  şi  priorităţile  pastorale  ale  fiecărei  Biserici,  dacă  se  vine  în  întîmpi- 
narea  unora  de  către  ceilalţi  in  vederea  unei  predicări  mai  dinamice  a  Evan¬ 
gheliei  printre  popoarele  europene,  predică  ce  răspunde  marilor  provocări 
istorice  pe  care  le  pun  schimbările  rapide  şi  noile  situaţii  din  Europa. 

Cultura  europeană  contemporană  este  în  impas;  pe  viitor  ea  va  pune 
o  problemă  ce  este  comună  tuturor  Bisericilor  din  Europa  şi  este  o  realitate 
superioară  ce  reconciliază  Bisericile  într-o  mare  măsură,  într-p  modestă  şi 
comună  căutare  a  responsabilităţilor  lor.  Numai  într-un  efort  ecumenic 
susţinut  Bisericile  ar  putea  să  proclame  cu  eficacitate  adevărul  universalită¬ 
ţii  eclesiale,  singurul  răspuns  care  poate  unifica  viaţa  agitată  a  omului  euro¬ 
pean  de  astăzi;  ele  ar  putea  răspîndi  imaginea  unei  „împărăţii44  şi  a  unui 
„mod  adevărat  de  existenţă44  în  căutarea  unei  vieţi  personale  şi  sociale,  pu¬ 
ternic  secularizată  în  Europa  contemporană;  în  sfîrşit,  ele  ar  putea  să  aducă 
concepţia  lor  dinamică  despre  istorie  şi  să  dea  un  răspuns  celor  care  se  în¬ 
doiesc  de  modul  în  care  politica  şi  economia  sînt  folosite  în  Europa. 

Ortodocşii  apreciază  că  unitatea  şi  acţiunea  comune  Bisericilor  este  cel 
mai  mare  semn  de  dat  pentru  o  nouă  evanghelizare  a  Europei. 

(SOP  nr-  164,  ianuarie  1992) 


„Ortodocşi  şi  catolici  în  Rusia:  în  căutarea  unui  consens' 

Punctul  de  vedere  catolic 
Mons.  Francesco  COLASUONNO 

Refuzul  Bisericii  ortodoxe  ruse  de  a  trimite  reprezentanţi  la  sinodul  de 
la  Vatican  a  mîhnit  pe  toţi  catolicii.  Acest  fapt,  şi  altele  încă,  sînt  o  do- 


*  După  refuzul  Patriarhiei  Moscovei  de  a  trimite  reprezentanţi  la  sinodul  ca¬ 
tolic  asupra  Europei,  desfăşurat  la  Roma  la  sfîrşitul  anului  1901,  hebdomadarul 
MOSKOVSKIE  NOVOSTI  a  cerut  nunţiului  apostolic  Francesco  COLASUONNO,  re¬ 
prezentant  al  Slintului  Scaun  In  Rusia  şi  mitropolitului  CYRIL  de  Smolensk,  responsa¬ 
bil  cu  relaţiile  externe  ale  Patriarhiei  Moscovei,  să  comenteze  starea  actuală  şi  pers¬ 
pectivele  dezvoltării  raporturilor  între  Biserica  Ortodoxă  şi  Biserica  Catolică  pe  te¬ 
ritoriul  fostei  U.R.S.S. 

vadă  a  fricţiunilor  dintre  cele  doua  Biserici,  ale  căror  cauze  trebuie  să  lc 
clarificăm. 

Acum  doi  ani  relaţiile  noastre  erau  frăţeşti,  întîlnirile  se  desfăşurau 
într-un  autentic  spirit  ecumenic.  In  prezent,  relaţiile  sînt  mai  puţin  căldu¬ 
roase.  Pare  că  aceasta  să  se  fi  produs  în  momentul  în  care  Biserica  greco- 
catolică,  interzisă  altădată,  a  obţinut,  după  aproape  40  de  ani  de  clandesti¬ 
nitate,  un  statut  legal  pe  teritoriul  fostei  URSS.  Credincioşii  acestei  Biserici 
—  şi  numărul  lor  este  considerabil  —  au  făcut  totul  pentru  a  obţine  resti¬ 
tuirea  imobilelor  aparţinînd  acestei  Biserici  înainte  de  1946,  anul  Conci¬ 
liului  de  la  Lvov  de  tristă  amintire  şi  care  au  fost  atribuite  Bisericii  Or¬ 
todoxe. 

Recunoaşterea,  de  către  papă,  a  diocezelor  catolice  de  rit  oriental  şi 
ridicarea  de  noi  dioceze,  de  rit  latin,  pe  teritoriul  URSS  a  complicat  mai 
mult  situaţia.  La  începutul  anului  trecut,  10  episcopi  ai  Bisericii  greco- 
catolicc  au  fost  legalizaţi  şi  5  episcopi  ai  Bisericii  romano-catolice  au  fost 
desemnaţi  în  Ucraina.  în  primăvara  trecută,  Sfîntul  Părinte  a  desemnat  doi 
noi  episcopi  în  Letonia,  doi  episcopi  în  Bielorusia,  doi  administratori  apos¬ 
tolici  pentru  Rusia  şi  unul  pentru  Kazakhstan.  Totodată,  şi  eu  o  declar  în 
mod  răspicat,  aceste  acţiuni  nu  au  adus  nici  un  prejudiciu  drepturi¬ 
lor  şi  sferelor  de  influenţă  a  Bisericii  ortodoxe  în  Ucraina,  în  Bielorusia  şi 
in  Rusia.  Au  existat  de  mult  timp  în  aceste  ţări  persoane  de  confesiune  ca¬ 
tolică,  dar,  pînă  în  timpurile  din  urmă,  nu  aveau  parohii,  nici  biserici,  nici 
preoţi.  Chiar  azi,  cînd  situaţia  s-a  îmbunătăţit,  exista  mai  puţine  biserici 
catolice  dccît  înainte:  astfel,  la  Sanct  Petersburg,  existau,  în  anul  1920,  13 
biserici  catolice,  faţă  de  2  la  ora  actuală;  la  Moscova  3  faţă  de  1;  în  Sibe¬ 
ria  44,  faţă  de  4. 

Obiectivul  major  al  Bisericii  catolice  este  de  a  satisface  nevoile  spiri¬ 
tuale  ale  credincioşilor.  în  această  privinţă,  au  fost  create  parohii  chiar  acolo 
unde  nu  au  existat  altădată,  ca  în  Kazakhstan.  Evenimentele  crude  i-au  obli¬ 
gat  pe  germani,  polonezi,  lituanieni  —  printre  care  catolicii  sînt  destul  de 
numeroşi  —  să-şi  schimbe,  împotriva  voinţei  lor,  locul  de  rezidenţă  (domi¬ 
ciliul).  Se  poate,  totuşi,  nota  că  Biserica  Ortodoxă  Rusă  creează  şi  ea  parohii 
acolo  unde  nu  existau  înainte:  în  ţările  Europei  şi  Americii,  unde  au  emi¬ 
grat  persoane  de  confesiune  ortodoxă. 

Noi  căutăm  în  mod  sincer  să  restabilim  raporturi  frăţeşti  între  Bise¬ 
ricile  ortodoxă  şi  catolică,  să  înlăturăm  contradicţiile  ce  apar  între  ele. 
Acest  lucru  ar  putea  fi  urmat  de  întîlniri  regulate  între  reprezentanţii  celor 
două  Biserici,  care  ar  permite  ajungerea  la  un  acord  asupra  problemelor  în 
litigiu,  într-o  ambianţă  de  sinceritate  şi  prietenie. 

Punctul  de  vedere  ortodox 

Mitropolitul  CYRIL  de  Smolensk. 

in  anii  1960,  în  ciuda  unui  nou  val  de  persecuţii  împotriva  Bisericii  în 
ţara  noastră,  s-a  născut  speranţa  de  a  restabili  unitatea  creştină:  clerul  Bise¬ 
ricii  ortodoxe  ruse  a  stabilit  relaţii  cu  clerul  catolic  din  diferite  ţări  şi  s-a 
putut  instaura  un  dialog  teologic-  Aceste  întîlniri  cu  fraţi  care  trăiesc  în  li¬ 
bertate  au  fost  deosebit  de  importante  pentru  noi.  Precis  în  această  pe- 

rioadă  Vatican  II  a  declarat  că  el  considera  Biserica  ortodoxă  ca  egală  pen¬ 
tru  că  în  ea  este  prezent  harul  divin. 

Situaţia  s-a  schimbat  însă  cînd  Biserica  greco-catolică,  recîştigîndu-şi 
drepturile  în  Ucraina  occidentală,  a  privat  practic  pe  creştinii  ortodocşi  de 
bisericile  şi  de  bunurile  lor.  Aceste  biserici  au  fost  „oferite  amabil*  Biseri¬ 
cii  noastre  de  către  Stalin  şi  parohiile  au  fost  „ataşate*  cultului  ortodox  din 
ordinul  regimului.  Biserica  rusă  n-a  propovăduit  o  „cruciadă*  împotriva 
fraţilor  săi  catolici.  în  momentul  în  care  Biserica  greco-catolică  a  încetat  să 
existe  legal,  numeroşi  uniţi  au  decis  să  se  alăture  Bisericii  ortodoxe.  Cu  atît 
mai  bine,  căci  o  parte  considerabilă  a  vechilor  parohii  au  fost  salvate  de 
profanare,  copiii  au  primit  botezul,  milioane  de  tineri  au  primit  o  educa¬ 
ţie  teologică. 

Astăzi,  salutînd  restabilirea  drepturilor  legitime  ale  Bisericii  greco-ca- 
tolice,  ne  amintim  că  milioane  dc  ortodocşi  trăiesc  în  Ucraina  occiden¬ 
tală.  Eu  sînt  dezamăgit  că  grcco-catolicii,  care  au  suferit  mult  timp  pe  ne¬ 
drept,  fac  acum  pe  alţi  creştini  să  sufere.  Problema  nu  se  poate  rezolva  de- 
cît  pe  baza  unei  recunoaşteri  a  existenţei  comunităţilor  ortodoxe  şi  greco- 
catolice,  fiecare  avînd  dreptul  de  a  exista  şi  de  a  avea  biserici.  Bisericile  tre¬ 
buie  să  fie  repartizate  echitabil,  în  funcţie  de  libera  expresie  a  dorinţei  cre¬ 
dincioşilor,  majoritatea  preocupîndu-se  în  mod  frăţesc  de  minoritate. 

Un  alt  fapt  a  complicat  mai  mult  relaţiile  noastre  cu  Biserica  catolică. 
In  Rusia  şi  mai  ales  Ia  Moscova,  în  Siberia  şi  în  Extremul  Orient,  misionarii 
catolici  se  comportă  ca  şi  cum  s-ar  găsi  printre  păgîni  pe  care  trebuie  să-i 
convertească  şi  numai  la  catolicism.  Pe  noi,  membri  ai  clerului  ortodox, 
aceşti  misionari  refuză  chiar  să  ne  întîlnească.  Trebuie,  deci,  să  considerăm 
că  principiile  ecumenice  ale  Conciliului  Vatican  II  rămîn  totdeauna  în  vi¬ 
goare?  Dacă  Bisericile  noastre  sînt  egale  în  faţa  lui  Dumnezeu  şi  conduc  în 
aceeaşi  măsură  la  mîntuirea  veşnică,  convertirea  unui  ortodox  la  catolicism 
este  o  absurditate. 

Biserica  noastră  respectă  libertatea  de  a  predica,  dreptul  fiecăruia  de  a-şi 
schimba  convingerile.  Dar  fidelitatea  în  raporturile  frăţeşti  pe  care  le  avem 
de  mulţi  ani  cu  romano-catolicii  nu  ne  îngăduie  ca,  de  exemplu,  să  deschi¬ 
dem  o  parohie  oriunde  într-o  ţară  catolică  nu  în  scopul  de  a  răspunde  tre¬ 
buinţelor  pastorale  ale  credincioşilor  ruşi  ci  în  acela  al  convertirii  catolici¬ 
lor  la  ortodoxie.  Clerul  nostru  care  îşi  exercită  ministeriul  în  ţările  occiden¬ 
tale  printre  emigraţia  rusă,  menţine  contacte  permanente  cu  clerul  catolic  şi 
caută  să  menţină  raporturi  frăţeşti  între  cele  două  Biserici. 

în  ciuda  acestor  probleme,  eu  cred  în  tăria  promisiunilor  Mîntuito- 
rului  privind  unitatea  ucenicilor  Săi.  De  aceea,  sînt  convins  că  o  poziţie  de 
principiu  în  dialogul  bilateral  este  incompatibilă  cu  ura  sălbatică  faţă  de  ca¬ 
tolici,  care  ia  amploare  printre  o  parte  dintre  credincioşii  noştri.  A  simţi 
ură  nu  înseamnă  „a  lupta  pentru  ortodoxie*.  Ura  este  un  păcat  elementar 
de  care  trebuie  să  ne  căim- 


Numai  Vaticanul  II  a  recunoscut  Bisericile  catolică  şi  ortodoxă  ca  Bi¬ 
serici  surori.  Teologii  ortodocşi,  în  marea  lor  majoritate,  au  recunoscut  şi 
recunosc  validitatea  tainelor  in  Biserica  catolică.  Aceasta  înseamnă  ca  orice 
trecere  de  la  ortodoxie  la  catolicism  şi  invers  este  o  eroare  şi  distruge  în¬ 
crederea  între  Biserici.  Nădăjduiesc  din  inimă  că  Bisericile  noastre 

împreună  oamenilor  —  fără  rivalitate  sau  concurenţă  ci  într-ajutorindu-se 
frăţeşte. 

(SOP  nr.  165,  februarie  1992) 

Biserica  Ortodoxă  în  faţa  prozelitismului  catolic  şi  în  conflictul  iugoslav* 


—  Cine  este  la  originea  sinodului  care  s-a  ţinut  la  Constantinopol  luna 
trecută?  Noi  am  auzit  că  a  fost  convocat  la  cererea  patriarhului  sîrb  Pavel. 

—  Convocarea  acestui  sinod  al  şefilor  Bisericilor  autocefale  şi  autonome 
a  fost  concretizată  de  patriarhul  ecumenic  la  cererea  patriarhului  nostru  şi 
a  altor  cîţiva.  Este  o  tradiţie  seculară  ca  astfel  de  iniţiative  sa  vină  din 
partea  patriarhului  ecumenic,  care  se  bucură  de  o  întîietate  de  onoare  prin¬ 
tre  toţi  patriarhii  ortodocşi.  Această  întîietate  nu  este,  evident,  un  caz  de 
întîietate  jurisdicţională  romană,  o  putere,  dar  nu  este  totuşi  un  cuvînt  lip¬ 
sit  de  orice  sens.  De  altfel,  un  sinod  asemănător  s-a  ţinut,  într-un  cadru  mai 
restrîns,  în  1948  la  Moscova,  acum  o  jumătate  de  secol. 

—  Care  au  fost  motivele  convocării  acestui  sinod? 


—  Mai  întîi  pentru  motive  interne,  proprii  naturii  însăşi  a  Bisericii, 
care  este  misionară  şi  din  responsabilitatea  ce-i  revine  faţă  de  tentativele 

Sirituale  care  se  manifestă  astăzi  în  Europa  de  Est  şi  pretutindeni  în  lume, 
îpă  căderea  sistemelor  totalitare  şi  a  tuturor  ideologiilor  antropocentrice. 
Nu  este  vorba  numai  de  comunism  ci,  în  egală  măsura,  de  orice  tentativă  de 
a  rezolva  problema  omului  fără  Dumnezeu  sau  chiar  împotriva  lui  Dum¬ 
nezeu. 


Motivaţia  externă  care  a  determinat  convocarea  acestui  sinod  este  com¬ 
portarea  neaşteptată  a  Bisericii  romano-catolice  ,b  fel  ca  cea  a  anumitor  co¬ 
munităţi  fundamentaliste  protestante,  care  nu  sînt  membre  ale  Consiliului 
Ecumenic  al  Bisericilor,  în  ţările  foste  comuniste.  Este  o  provocare  la  care 
noi  a  trebuit  sa  răspundem. 


Dorinţa  de  expansiune  catolică 


— :Ce  subînţelegeţi  dumneavoastră  prin  comportamentul 
tolic? 


romano-ca- 


—  Se  subînţelege,  în  mod  concret,  dorinţa  de  a  răspîndi  structura  sa 
ecleziastică  în  ţări  tradiţional  ortodoxe.  Un  episcop  rus  a  dat  ca  exemplu 
faptul  că  patrusprezece  parohii  romano-catolice  au  fost  fondate  în  ultima 
vreme,  dintre  care  numai  două  au  preoţi,  veniţi  din  Polonia,  căci  în  această 
regiune  nu  există  preoţi  localnici.  La  întrebarea:  în  ce  limbă  vor  celebra  Li¬ 
turghia,  în  poloneză  sau  în  lituaniană,  din  cauza  prezenţei  unei  mici  comu¬ 
nităţi  lituaniene,  autorităţile  catolice  au  răspuns:  în  rusă.  De  ce  în  rusă, 
fiindcă  ruşii  din  regiune  sînt  exclusiv  ortodocşi?  Răspuns:  Pentru  toţi  cei 
care  vor  veni  aici.  o  ,  I  i  *  r  n  > 


*  Reproducetn  un  fragment  din  amplul  interviu  acordat  de  episcopul  Irineu 
de  Backa  hebdomadarului  MIN  din  Belgrad,  în  care  denunţă  cu  vigoare  „prozeli¬ 
tismul  romano-catolic  din  Europa  de  Est  şi  din  Orientul  Mijlociu*4,  atitudine  pe  care 
o  consideră  corttrară  spiritului  Conciliului  Vatican  II  şi  teologiei  „Bisericilor-su- 
rori\  .30B0  ÎW1  ir 

Pentru  noi,  este  o  tentativă  evidentă  de  expansiune  şi  de  creare  a  unei 
structuri  bisericeşti  paralele.  Astfel  se  îndepărtează  dc  spiritul  Conciliului 
Vatican  II,  Conciliul  a  recunoscut  Biserica  Ortodoxă  ca  Biserică-soră,  pose- 
dînd  Harul  mîntuitor  în  plenitudinea  sa  şi  la  care,  în  caz  de  urgenţă,  cre¬ 
dincioşii  catolici  pot  cere  împărtăşania,  care  este  deplinătatea  (summum-ul) 
vieţii  spirituale.  De  asemenea,  s-a  recunoscut  ca  necesară  (la  Vatican  II)  în¬ 
ceperea  unui  dialog  cu  ortodocşii  în  vederea  unei  uniuni  plenare  şi  veri¬ 
dice  în  Sfintele  Taine  şi  în  viaţa  spirituală. 

—  Se  pune  din  nou  problema  prozelitismului? 

—  Vatican  II,  ca  şi  numeroase  decizii  post-conciliare,  au  condamnat,  în 
mod  oficial,  teoria  şi  practica  prozelitismului,  considerat  ca  o  formă  de  vio¬ 
lenţă  spirituală.  Or,  politica  actuală  a  Bisericii  catolice  face  elogiul  deciziilor 
Conciliului  II  Vatican,  pe  cînd  în  practică  se  îndepărtează  de  spiritul  şi 
direcţia  dată  de  acest  sinod-  Experienţa  secolelor  precedente  —  uniatismul 
forţat,  ca  model  hibrid  de  uniune,  niciodată  acceptat  de  ortodocşi  —  ar  fi 
trebuit  să  arate  Bisericii  catolice  că  în  momentele  istorice  foarte  dificile, 
atunci  cînd  ortodocşii  păreau  foarte  vulnerabili,  n-a  fost  niciodată  vorba  de 
o  unire  papocentrică. 

Ortodocşii  îşi  pun  o  mare  nădejde  în  dialogul  început  între  două  co¬ 
misii  de  teologi  eminenţi,  ortodocşi  şi  catolici,  în  cadrul  mişcării  ecumenice. 
Dar,  apoi,  ne-a  parvenit  de  la  Vatican  un  comentariu  ce  explică  faptul  că 
opinia  comisiei  catolice  despre  inadmisibilitatea  uniatismului  ca  mod  de  gîn- 
dire  face  parte  numai  din  discursul  teologic  şi  că  acesta  nu  obligă  cu  ni¬ 
mic  politica  bisericească  a  Curiei  romane.  în  concluzie,  ţările  tradiţional 
ortodoxe  rămîn  pentru  Curia  romană  terra  missionis  (pămînt  de  misiune). 

—  Doriţi  să  spuneţi  că  acţiunea  Bisericii  romano-catolice  este  ceva 
nou  pe  teritoriile  ex-URSS? 

—  Da,  este  ceva  nou!  Biserica  catolică  profită,  pentru  a-şi  desfăşura 
prozelitismul,  de  căderea  sistemului  totalitar  care,  în  ciuda  răului  pe  care  l-a 
cauzat,  a  fost  mult  timp  un  obstacol  în  calea  realizării  planurilor  sale.  Ast¬ 
fel,  ea  intensifică  astăzi  extinderea  uniatismului  în  Europa  de  Est  şi  în  Orien¬ 
tul  Mijlociu. 

Biserica  catolică  se  dezvoltă  cu  o  deosebită  intensitate  în  Ucraina  occi¬ 
dentală,  in  Galiţia,  în  Romănia,  în  Slovacia  orientală,  în  Palestina,  în  Siria 
şi  in  Liban.  Şi  pentru  a  reuşi,  catolicii  se  servesc  de  o  retorică  perfidă  şi  tot¬ 
odată  necreştină,  asimilînd  ortodoxia  ruşilor  şi  pe  ruşi  comuniştilor.  Astfel 
profită  de  amărăciunea  şi  sărăcia  spirituală  a  unei  populaţii  care  va  face 
responsabilă,  pentru  suferinţele  ei,  Biserica  Ortodoxă. 

Vreau  să  vă  mărturisesc  că  cea  mai  mare  parte  a  teologilor,  cît  şi  con¬ 
ducătorii  Bisericilor  Ortodoxe  sînt  convinşi  că  aceasta  este  poziţia  papei,  căci 
fără  aprobarea  sa  ar  fi  fost  imposibilă  o  asemenea  acţiune.  Trebuie  să  spu¬ 
nem  că  există  o  nemulţumire  chiar  în  rîndul  teologilor  romano-catolici  — 
şi  aceasta  o  pot  mărturisi  cu  certitudine  —  în  privinţa  căii  luate  de  Bise¬ 
rica  lor. 

—  Se  poate  să  ne  opunem  acestei  atitudini  agresive  a  Bisericii  catolice? 

—  Da,  totul  este  posibil,  folosindu-ne  de  mijloacele  spirituale  utilizate 
de  secole.  Aceste  mijloace  pot  părea  derizorii,  dar  în  realitate  sînt  singu¬ 
rele  ce  pot  fi  realmente  eficace. 

—  A  fost  evocat  rolul  parţial  al  Vaticanului  în  conflictul  iugoslav? 

—  Noi  ne-am  ocupat  mai  mult  de  problemele  noastre  decît  de  cele  ase¬ 
mănătoare  din  alte  regiuni.  în  mod  unanim  ne-am  exprimat  profundul  re¬ 
gret  pentru  conflictul  fratricid  dintre  sîrbi  şi  croaţi.  în  raportul  oficial  al  Si¬ 
nodului  nu  am  făcut  o  analiză  amănunţită  a  cauzei  acestui  război  şi  a  celor 
vinovaţi  de  el,  cii  toate  că  rolul  Romei  în  acest  conflict  şi  litigiile  istorice 
au  fost  clare  pentru  toată  lumea  (...)•  > 

(SOP  nr.  167,  aprilie  1992,  p-  16 — 18) 

Recenzii 


PROTOPOP  STAVROFOR  EMILI  AN  CIORAN: 

„Şapte  generaţii  de  preoţi  şi  profesori  din  aceeaşi  familiei  Bafcianu*4 
Sibiu,  1955  (1991),  136  pagini  +  12  reproduceri 

în  anul  1955,  cînd  protopopul  Emilian  Cioran  încheia  gata  de  tipar  stu¬ 
diile  cuprinse  în  această  cărticică,  n-a  avut  bucuria  s-o  vadă  şi  tipărită.  Se 
ştie  că  în  1957  dînsul  a  şi  închis  ochii.  Cei  doi  fii,  care  au  rămas  în  viaţă, 
vestitul  eseist  şi  filosof  Emil  Cioran  şi  avocatul  Aurel  Cioran,  s-au  gîndit  să 
aducă  ei  la  îndeplinire  această  ultimă  dorinţă  a  părinţilor  lor  şi  anume  ca 
pe  un  omagiu  de  cinstire  a  faptelor  luminoase  evocate  în  aceste  pagini.  Şi 
astfel,  după  alergări  destul  de  anevoioase  făcute  îndeosebi  de  Aurel  Cioran 
(desigur  cu  ştirea  şi  ajutorul  fratelui),  cele  peste  400  de  exemple  ale  cărţii 
au  ajuns  în  mîinile  multora  din  cei  care  au  cunoscut  această  vrednică  fa¬ 
milie.  Se  ştie,  zicea  în  prefaţă  autorul  cărţii,  „a  mai  existat  o  asemenea  cu¬ 
nună  de  preoţi  şi  protopopi,  deci  o  „dinastie  de  6  preoţi"  (e  vorba  de  fa¬ 
milia  Radu  Tempea,  din  care  unul  ne-a  lăsat  şi  cunoscuta  Cronică),  dar  în 
cîte  astfel  de  familii  vor  fi  existat,  dinastii  de  preoţi  cu  arbore  genealogic  şi 
mai  bogat  decît  acestea?"  Şi  tot  în  prefaţă,  autorul  ne  mai  precizează  că  în 
decursul  veacurilor  în  comuna  Răşinari  se  potriveau  să  fie  cîte  9  preoţi:  pînă 
slujea  unul  săptămîna  sa,  apoi  în  8  săptămîni,  acel  preot  putea  străbate 
nu  numai  ţara  aceasta,  dar  şi  încă  alte  două. 

Dintre  cei  şapte  preoţi  „Barcianu"  din  Răşinari  în  mod  deosebit  s-au 
distins  cei  de  sub  numerele  2,  6  şi  7. 

Protopopul  Sava  Popovici  cel  Bătrîn  (1768 — 1808)  s-a  remarcat  mai 
întîi  printr-o  predică  rostită  în  limba  germană  în  anul  1792,  în  care  se  sub¬ 
liniază  continuitatea  poporului  roman  pe  aceste  meleaguri,  dar  faima  lui  a 
crescut  şi  mai  mult  prin  talentul  şi  pasiunea  cu  care  copia  şi  ilustra  manu¬ 
scrise  cu  conţinut  liturgic,  istoric  (între  ele  două  cronici  şi  „învăţăturile  lui 
Neagoe  Basarab"),  popular  („Alixăndria"),  dar  mai  ales  cele  de  educaţie 
morală»  cum  sînt  „Păşunea  oilor  celor  cuvîntătoare",  „Minunile  Precestii" 
(4  exemplare!)  şi  să  nu  uităm  „Statutele  sau  pravilele  legilor  săseşti".  Părin¬ 
tele  Cioran  mai  aminteşte  că  atît  pînă  a  trăit,  cît  şi  după  ce  murise  Sava 
Popovici  cel  Bătrîn,  avusese  obiceiul  de  a  sta  într-ajutor,  „lucrul“  început 
de  Bătrîn  se  continua  de  ceilalţi,  dovadă  că  la  bisericile  din  Răşinari  a  exis¬ 
tat  şi  şcoală  de  copişti. 

Vrednicia  popii  Sava  Popovici  Barcianu  (1814 — 1879),  cel  de  sub  numă¬ 
rul  6,  constă  îndeosebi  în  alcătuirea  de  manuale  şcolare  pentru  tineret.  Cu¬ 
noscător  al  mai  multor  limbi  străine,  dar  în  primul  rînd  învrednicindu-se  de 
îndrumarea  imediată  a  mitropolitului  Andrei  Şaguna,  Sava  s-a  dovedit  a  fi 
dat  cele  dintîi  şi  cele  mai  bune  cărţi  de  şcoală  începînd  de  la  Abecedare, 
Aritmetică,  Gramatică,  Istorioare  morale,  toate  în  cîte  2 — 3  ediţii.  Cu  timpul 
au  apărut  şi  alte  manuale  (Boiu,  Soan,  Popescu  etc.),  aşa  că  pentru  a  nu 
supăra  sensibilitatea  înaltelor  foruri  pedagogice  ale  vremii,  Sava  s-a  retras. 


RECENZII  î 


r  ţ 


97 


dedicîndu-se  parohiei  şi  manualelor  de  gramatică  germană,  dicţionare .  ger- 
man-român  şi  român-german,  la  continuarea  cărora  va  contribui  şi  fiul  său 
Dr.  Daniil  Barcianu.  Aici  mai  amintim  publicarea'  cuvîntării  adresată  cre¬ 
dincioşilor  săi  din  Răşinari  (datată  11  iunie  1808)  descriind  participarea  Tri 
calitatea  de  secretar  al  Adunării  Naţionale  de  Ia  Blaj  pînă  Ia  Viena,  iar  în 
continuare  se  anexează  7  epistole  pline  de  interesante  stări  de  lucruri  din 
Ţara  Romanească  şi  Moldova  unde  se  afla  ca  preot  militar  în  anul  1865.  ’> 
în  sfîrşit,  despre  profesorul  şi  memorandistul  Dr.  Daniil  P.  Barcianu 
(1847 — 1903),  sub  nr.  7,  care  şi-a  dus  viaţa  ca  într-o  rugăciune  neîntreruptă 
şi  care  $-a  ridicat  cu  gîndul  mereu  întrebîndu-se  dacă  va  corespunde  sau 
nu  aşteptărilor  fixate  de  marele  mitropolit  Andrei;  pentru  un  astfel  de  om 
cu  greu  se  vor  găsi  cuvinte  mai  potrivite  decît  cele  rostite  în  cinstea  acelui 
mare  ierarh  cu  ocazia  împlinirii  a  25  de  ani  de  la  moartea  lui:  „din  sicriul 
acestui  bărbat  vor  răsări  pentru  noi  nepieritoare  îndemnuri  pentru  tot  ce 
e  bun,  frumos  şi  adevărat,  pentru  tot  ce  duce  spre  a  Bisericii  mărire  şi  spre 
a  neamului  înălţare,  fericire  şi  strălucire".  * 

Desigur,  părintele  Cioran  n-a  uitat  să  spună  că  în  veacurile  de  demult 
preoţii  din  Răşinari  (ca  şi  cei  din  Braşov  şi  Bistriţa)  au  ajuns  să  facă  muncă 
şi  de  tălmaci  între  locuitorii  de  pe  o  parte  şi  de  pe  cealaltă  a  munţilor  Car- 
paţi,  de  aceea  şi  această  cărţulie  îşi  are  însemnătatea  ei:  că  nu  ne  lasă  nepă¬ 
sători  faţă  de  valorile  trecutului  romanesc.  Iar  dacă  unul  din  fiii  părin¬ 
telui  Cioran  a  ajuns  să  guste  acolo,  la  Paris,  taine  nespus  de  adînci  ale 
slovelor  franţuzeşti,  bucuria  unor  astfel  de  „compoziţii"  este  cu  atît  mai 
deplină.  .  r.  .  .  j  .*  l 

]  Pr*  prof.:T,  Bodogae 


Jacques  Briend,  DIEU  DANS  L’ECRITURE,  ‘  - 

Les  Editions  du  Cerf,  Paris,  1992,  în  col.  -  .  -  * 

„Lectio  Divina",,  nr.  150,  136  p.  • 

Preotul  Jacques  Briend  este  profesor  de  Vechiul  Testament  la  Institu¬ 
tul  Catolic  din  Paris  şi  director  al  „Diplomei  Superioare  de  Studii  Biblice". 
Incepîndu-şi  activitatea  didactică  în  anul  1974  va  îmbina  activitatea  de  la 
catedră  cu  cea  practică,  respectiv  arheologică,  fiind  prezent  în  anul  1976  in 
Ţara  Sfîntă  ca  asistent  în  campania  arheologică  condusă  de  R.  de  Vaux.  Mai 
tirziu  el  însuşi  va  conduce  mai  multe  campanii  arheologice,  fapt  continuat 
şi  în  prezent. 

Dintre  lucrările  publicate  amintim:  .„Biblie  et;  arheologie  en  Josue  6, 
1 — 8,  29.  Recherches  sur  la  composition  de  Josue  1^—12"  Paris,  1978;  . Israel 
et  Juda,  vue  par  les  tex tes  du  Proche  Orient  Ancien,  Paris,  1980;  Israel  et 
îes  nations  d’aprfes  les  textes  du  Proche-Orient  âncien,  Paris,  1989  (împreună 
cu  AvSeux);  Le  Livre  de  Jferemie,  .(în  „Cahiers  Evangiles  40,. 1982);  Tradi-- 
tion  et  theoîogie  dans  TAncien  Testament",  Paris,  1 98 2  („Lectio  Divina*, 
nr.  108).  Pe  lîngă  aceste  lucrări*  a  publicat  un.  număr  de  aproximativ  50  "de 
articole  în  diferite  publicaţii,  „Dieu  dans  TEcriture",.  de  care  ne  vom  ocupă, 
in  cele  ce  urmează,-  este  ultima  lucrare  a  profesorului’ Jacques  Briend,  car£ 
are  la  bază  lin  curs  ţinut  în  faţa  studenţilor  în  anul  universitar- 1988— 1989. 

Partea  întîi  a  lucrării,  intitulată:  „Experienţa  lui  Dumnezeu",  prezintă 
experienţa  făcută  de  trei  figuri  emblematice,  flie,  Moise  şi  Samuel.  Toate 
realităţile  care  raportează  această  experienţă  au  puncte  comune  şi  trăsă¬ 
turi  specifice.  Confruntarea  lor  ne  permite  să  găsim  un  Dumnezeu  liber, 
care  nu  poate  fi  văzut,  şi  din  această  cauză  reprezentat,  un  Dumnezeu  pe 
care  nu-L  vom  putea  descoperi  desăvîrşit,  deşi  El  se  apropie  atît  de  mult 
de  om. 

în  capitolul  I  „Ilie  şi  experienţa  lui  Dumnezeu",  autorul  urmărind  eta¬ 
pele  studierii  unui  text  (delimitare,  traducere,  critică  textuală,  critică  lite¬ 
rară,  exegeză  şi  lectura  teologică)  face  o  cercetare  a  coerenţei  din  1  R.  19, 
1 — 18  (citeşte  3  R.  19,  1 — 18)  oprindu-se  asupra  teofaniei  din  v.  11  — 12. 
Dacă  în  v.  9  este  focalizată  experienţa  lui  Ilie  numai  sub  aspect  auditiv, 
descrierea  teofanică  a  celor  două  versete  şi  deci  „trecerea*  lui  Dumnezeu, 
„nu  este  o  veritabilă  teofanie?*-  Dumnezeu  nu  este  nici  în  foc,  nici  în  pu¬ 
tere,  ci  în  mijlocul  unei  „voix  de  fin  silence*  (traducerea  autorului  după 
originalul  ebraic).  „Vocea  de  sfîrşit  de  tăcere",  expresie  paradoxală,  ne  arată 
„modul  prezenţei  lui  Hristos  la  om"  (p.  37),  o  experienţă  care  poate  fi  pro¬ 
pice  pentru  orice  credincios,  deşi  ea  poate  prezenta  grade  şi  să  se  realizeze 
în  circumstanţe  diferite.  în  v.  17 — 18  Ilie  face  experienţa  unui  cuvînt  care 
este  „putere  şi  viaţă*,  iar  în  v.  24  şi  38  experienţa  unui  Dumnezeu  puter¬ 
nic.  Trebuie  să  remarcăm  eşecul  misiunii  sale  şi  care  va  contribui  la  întra- 
riparea  misiunii  sale.  „Pluralitatea  imaginilor  lui  Dumnezeu  în  1  R.  19  nu 
este  intîmplătoare:  fiecare  lasă  să  se  întrevadă  ceva  despre  Dumnezeu  fără 
a  epuiza  misterul*  (p.  38). 

Teofania  din  Ex.  33,  18 — 21,  care  redă  experienţa  lui  Moise  constituie 
capitolul  II  intitulat  „Moise  şi  trecerea  lui  Dumnezeu".  Această  teofanie 
este  foarte  departe,  din  punct  de  vedere  narativ,  de  revelaţia  „vocii  de 
sfîrşit  de  tăcere*  care  se  manifestă  la  Ilie,  dar  experienţa  de  pe  munte  nu 
este  singura  de  care  a  beneficiat  Moise.  Experienţa  rugului  arzînd  (Ex.  3, 
1 — 5)  este  alta  unde  elementul  vizual  este  predominant.  Tradiţia  biblică 
vorbeşte  de  o  intimitate  între  Dumnezeu  şi  Moise,  dar  „această  intimitate  se 
manifestă  de  obicei  sub  forma  unei  experienţe  auditive  şi  nu  printr-o  expe¬ 
rienţă  vizuală"  (Ex.  33,  1  ş.  u.)  fp.  45).  „Elementul  vizual  şi  elementul  au¬ 
ditiv  sunt  aici  foarte  bine  articulate;  vocabularul  este  acelaşi  ca  cel  întîlnit 
în  Num.  12,  8*  (p-  47),  dar  cum  spune  H.  Urs  von  Balthasar  (La  Gloire  et 
la  Croix,  t.  III,  Theologie,  TAncienne  Aliance,  Paris,  1974,  p.  41),  „omul 
percepe  prezenţa  într-o  formă  mai  mult  resimţită  decît  văzută".  11  putem, 
deci,  experia  pe  Dumnezeu;  „experienţa  lui  Dumnezeu  atinge  în  această 
lume  o  limită"  (p.  47),  căci  „a  vedea  pe  Dumnezeu  implică  moartea*  (p.  49). 
Făcînd  o  paralelă  cu  experienţele  lui  Gedeon,  care  a  văzut  numai  îngerul 
bui  Ehimnezeu,  faţă  către  faţă  (Jud.  6,  22 — 23),  Monoah,  tatăl  lui  Samson 
(Jud.  13,  22 — 23),  Isaia  (6,  5)  şi  Iacov  (Gen.  32,  31),  autorul  afirmă  o  pre¬ 
zenţă  a  lui  Dumnezeu  „care  poate  îmbrăca  diferite  modalităţi".  în  afară  de 
Scriptură  misticii  sunt  pentru  a  mărturisi.  Morbe  vede  numai  spatele  lui 
Dumnezeu  (v.  23)  deoarece  este  stabilită  o  limită,  „distanţa  între  Dumnezeu 
şi  om  nu  poate  fi  depăşită.  Trecerea  lui  Dumnezeu  este  deodată  majestuoasă 
şi  terifiantă  şi  este  nevoie  ca  Dumnezeu  însuşi  să  asigure  protecţia  lui 
Moise*  (p.  49). 

Capitolul  III  „Samuel  şi  experienţa  lui  Dumnezeu4*  prezintă  exegeza  1  S  3- 
Pentru  Samuel  care  este  nacar  (  =  tînăr)  experienţa  lui  Dumnezeu  este  afir¬ 
mată,  dar  nu  descrisă  „aceasta  pentru  că  Dumnezeu  nu  este  reprezentatul" 
(p.  67).  Dumnezeu  vorbeşte  în  tăcere;  „relatarea  pune  în  relief  rolul  medi¬ 
taţiei  umane"  (p.  68). 

In  partea  a  Il-a  autorul  încearcă  să  precizeze  cum  ne  vorbeşte  Scrip¬ 
tura  despre  Dumnezeu,  care  este  limbajul  folosit  în  Sf.  Scriptură,  fără  ca  să 
părăsească  terenul  experienţei,  acela  al  perceperii  lui  Dumnezeu.  „Dumnezeu 
este  tată?"  De  ce  nu  l-am  putea  numi  mamă  atunci  cînd  este  veritabilă 
mamă  a  lui  Israel.  „De  ce  Dumnezeu  se  ascunde?  Experienţa  lui  Dumnezeu 
este  cea  a  absenţei  Sale?"  Apoi:  „Ce  vrea  să  spună  Scriptura  cînd  afirmă 
că  Dumnezeu  este  incomparabil?  Este  o  banalitate?  O  afirmaţie  intransin- 
gentă?  într-un  cuvînt,  care  este  valoarea  teologică  a  incomprehensibilităţii 
divine?"  Iată  întrebări,  pe  care  şi  le  pune  autorul  şi  la  care  încearcă  să  răs- 
puntă  în  această  a  doua  parte  a  lucrării. 

Capitolul  IV  „Maternitatea  lui  Dumnezeu  în  Biblie44  a  fost  sugerat  de 
acei  autori,  care  influenţaţi  de  teologia  feministă,  afirmă  că  Dumnezeu 
poate  fi  numit  atît  de  bine  „Mamă",  deci  că  Dumnezeu  ar  fi  feminin.  „Este 
adevărat,  spune  autorul,  că  desemnarea  lui  Dumnezeu  ca  tată  în  Vechiul 
Testament  este  cantitativ  insuficientă"  (p.  72)  şi  ea  este  folosită  în  texte 
tîrzii,  postexilice,  dar  „Dumnezeu  nu  este  numit  direct  mamă"  (p.  71).  Deşi 
aminteşte  textele  din  Is.  40 — 53  care  constituie  baza  studiilor  recente  des¬ 
pre  maternitatea  lui  Dumnezeu  (vezi:  M.J.  Gruber,  The  Mother  of  God 
in  Secând  Isaiah,  R.B.  90,  1983,  p.  351 — 359;  J.  J.  Schmitt,  The  Mother  of 
God  and  Zion  as  Mother,  R-B.  92,  1985,  p.  557 — 569)  consideră  că  alte 
texte  ar  fi  „o  cale  mai  sigură  pentru  a  descoperi  maternitatea  lui  Dumnezeu 
în  Scriptură  plecând  de  la  verbe  strict  materne  ca  „a  concepe,  a  zămisli" 
sau  „a  naşte"  (p.  74).  Ori,  adepţii  feminismului  lui  Dumnezeu  se  folosec 
de  termenul  ebraic  rahamim  (  =  mila),  o  caracteristică  feminină  pentru  că  se 
trage  din  rădăcina  rhm  care  desemnează  sînul  matern,  uterul.  Făcînd,  deci 
analiza  rădăcinilor  verbale  din  textele  (Num.  11,  11 — 15;  Dt.  32,  Ps.  90; 
Iov.  38)  în  care  Dumnezeu  este  numit  „mamă  a  lui  Israel",  J.  Briend  trage 
o  primă  concluzie:  „este  imposibil  de  a  urma  teza  lui  M.J.  Gruber  (din  art. 
cit.  mai  sus  n.n.)  tema  maternităţii  divine  şi  care  trage  din  această  situaţie 
consecinţe  contrare"  (p.  83).  „în  religia  lui  Israel  masculinitatea  este  o  va¬ 
loare  pozitivă  cu  care  Divinitatea  a  încercat  să  se  identifice,  în  timp  ce  fe¬ 
minitatea  este  o  valoare  negativă  cu  care  Divinitatea  refuză  să  se  iden¬ 
tifice"  (p.  83 — 84).  Dacă  vorbind  despre  Dumnezeu  folosim  un  lim¬ 
baj  uman,  nu  putem  „să-L  închidem  pe  Dumnezeu  în  acest  limbaj. 
Pe  baza  datelor  biblice  Dumnezeu  nu  este  nici  masculin,  nici  feminin,  deşi 
I  se  atribuie  calităţi  atît  masculine  cît  şi  feminine.  Imaginea  de  Dumnezeu 
pe  care  o  purtăm  în  noi  este  marcată  de  experienţa  noastră  personală,  fie 

bărbat  fie  femeie,  şi  această  imagine  poate  să  se  convertească  dacă  am  în¬ 
chis-o  în  masculin  sau  feminin.  Dumnezeu  nu  este  măsurat  prin  experienţa 
noastră  umană  şi  deci.  prin  limbaj"-  (p.  88).  Folosirea  unui  limbaj  feminist 
cu  privire  la  Dumnezeu  nu-şi  găseşte  nicidecum  o  argumentare  în  Vechiul 
Testament. 

In  capitolul  V  „Dumnezeu  ascuns",  autorul  Încearcă  să  sublinieze  că 
accesul  la  misterul  divin  comportă  o  limită  care  ţine  de  statutul  credincio¬ 
sului  în  această  lume.  Mărturia  psalmilor  este  aici  o  dată  în  plus  preţioasă 
deoarece  ne  introduce  pe  cărările  rugăciunii  unde  credinciosul  oscilează  în 
anumite  momente  între  încredere  şi  îndoială. 

Făcînd  analiza,  pe  cîteva  pagini  (99 — 109),  a  expresiei  „Dumnezeu  îşi 
ascunde  faţa"  (care  apare  de  12  ori  în  Psalmi  şi  în  alte  cărţi  profetice  — 
Mi.  Is.  Jr.  Ez.  şi  în  Dt.  31,  17 — 18;  32,  20)  şi  contrar  expresiei  lui  Pascal 
„Deus  absconditus",  autorul  vorbeşte  de  un  „Deus  revelatus",  care  în  ex¬ 
perienţa  lui  Israel  „ia  iniţiativa  de  a  se  manifesta  şi  de  a  se  face  cunoscut" 
(p.  109).  Pcal mistui  rosteşte  destul  de  des  această  expresie  deoarece  „ar 
ii  vrut  ca  Dumnezeu  pe  care  el  îl  mărturiseşte  ca  mîntuitor  să  intervină 
imediat"  (ibid.).  Ori  „credinciosul  trebuie  să  accepte,  dacă  i  se  cere,  să  intre 
în  această  zonă  de  turbulenţă  în  care  oscilează  între  încredere  şi  îndoială 
fără  a  pune  pe  Dumnezeu  în  situaţia  de  a  răspunde  imediat"  (p.  110). 

Capitolul  VI  „Incomparabilitatca  lui  Dumnezeu44,  analizează  expresiile 
literare  ale  incomparabilităţii  lui  Dumnezeu  din  cîntarea  Annei  (1  S  2,  2)  si 
din  1  S.  10,  2  şi  Ex.  8,6.  Autorul  vorbeşte  despre  „negaţia  comparativă": 
„Nimeni  nu  este  sfînt  ca  Domnul,  căci  nu  este  altul  afară  de  Tine;  şi  nimeni 
nu  e  puternic  ca  Dumnezeul  nostru".  (1  S.  2,  2)  „Incomparabilitatca  ar  pu¬ 
tea  să  nu  fie  decît  o  formulă  de  limbai"  (p.  123),  temă  care  intră  în  uzul 
curent  în  scrierile  biblice  începînd  cu  exilul- 

Toate  acestea  afirmă  unicitatea  lui  Dumnezeu.  „Incomparabilitatca  lui 
Dumnezeu  se  situează  în  acest  larg  orizont  în  care  se  exprimă  credinţa 
monoteistă  a  lui  Israel"  (p.  124).  „Incomparabilitatca  este  o  manieră  de  .a 
mărturisi  pe  Dumnezeul  unic".  (Dţ.  6,  4)  (p.  1 26)- 

Cartea  profesorului  J.  Briend  ne  oferă  o  lectură  atrăgătoare  şi  chiar 
daca .  uneori  ca  se  adresează  specialistului  de  cele  mai  multe  ori  încearcă 
să-l  conducă  pe  cititor  dincolo  de  limbajul  direct  al  Sf.  Scripturi  la  spiritul 
ei;  ne  face  să  trecem  de  la  Teologia  ca  ştiinţă,  la  ceea  ce  este  mai  important, 
Teologia  ca  viaţă.  Sarcina  cititorului  rămîne  să  aprofundeze  adevărurile  bi¬ 
blice  citind  Scripturile,  îmbogăţindu-şi  experienţa  lui  Dumnezeu  pînă  la 
limita  maximă  pe  care  o  poate  atinge  omul  în  această  viaţă. 

Pr.  drd.  Aurel  Pavel 
Paris,  1992 

